### บทที่ 3

### สรุปผลการดำเนินงานประจำปีการศึกษา 2549

 ผลการดำเนินงานตามรายงานประจำปีการประเมินคุณภาพ คณะเภสัชศาสตร์ มหาวิทยาลัยสงขลา-นครินทร์ ประจำปีการศึกษา 2549 ฉบับนี้ จัดทำโดยใช้กรอบการจัดทำรายงานตามมาตรฐานและตัวบ่งชี้ซึ่งกำหนดโดยสำนักงานรับรองมาตรฐานและประเมินคุณภาพการศึกษา มีกรอบการรายงานผลการดำเนินงานตามปีการศึกษา 2549 (วันที่ 1 มิถุนายน พ.ศ. 2549 – วันที่ 31 พฤษภาคม พ.ศ. 2550) เว้นแต่ กรณีของตัวบ่งชี้ซึ่งกำหนดการรายงานผลการดำเนินงานเป็นอื่นตามที่ระบุในการรายงานผลการดำเนินงานของตัวบ่งชี้นั้นๆ

***รายงานผลการดำเนินงานและกิจกรรมต่างๆ ของคณะเภสัชศาสตร์ ในรอบปีการศึกษา 2549***

***มาตรฐานที่ 1 มาตรฐานด้านคุณภาพบัณฑิต***

 บัณฑิตเป็นผู้เรืองปัญญา มีความสามารถในการเรียนรู้และพัฒนาตนเอง สามารถทำงานร่วมกับผู้อื่นได้ มีทักษะและภูมิปัญญาในงานอาชีพในฐานะนักวิชาชีพชั้นสูง มีทักษะวิจัยในฐานะนักวิชาการชั้นสูง มีจิตสำนึกและภูมิธรรมในฐานะพลเมืองดีของสังคมไทยและสังคมโลก

**ตัวบ่งชี้ที่ 1.1** ร้อยละของบัณฑิตระดับปริญญาตรีที่ได้งานทำและประกอบอาชีพอิสระภายใน 1 ปี

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 2.92 | 100 | 100 | 97.94 | 99.05 | 1-59 | 60-79 | ≥ 80 | 3 | 0 | 1 | 4 |

**รายละเอียดผลการดำเนินงาน**

จากแผนการพัฒนาหลังจากที่คณะฯรับการประเมินของปีการศึกษา 2548 ทั้งด้านการรักษามาตรฐานการศึกษาและการเสริมสร้างสมรรถนะสากลให้กับนักศึกษา โดยคณะฯ จำเป็นต้องรักษาคุณภาพการศึกษาให้อยู่ในระดับที่เป็นไปตามมาตรฐานของสภาเภสัชกรรม เพื่อสร้างความสามารถในการแข่งขันในเชิงวิชาการและทักษะวิชาชีพให้กับนักศึกษาที่ของคณะฯ นอกจากนี้คณะฯได้จัดสรรงบประมาณเพื่อใช้ในการพัฒนาสมรรถนะสากล โดยเฉพาะทักษะภาษาอังกฤษและทักษะคอมพิวเตอร์ เพื่อพัฒนาความสามารถในการแข่งขันในตลาดแรงงานให้กับนักศึกษา

 ผลการดำเนินงานในตัวบ่งชี้ที่ 1.1 นี้ เป็นผลการรายงานของกองแผนงาน สำนักงานอธิการบดี จากการสำรวจบัณฑิตที่สำเร็จการศึกษาตามหลักสูตรเภสัชศาสตรบัณฑิต สาขาเภสัชศาสตร์ ซึ่งดำเนินการเป็นประจำ

โดยสำรวจในวันพระราชทานปริญญาบัตร (ประมาณเดือนกันยายนของทุกปี) พบว่าหลังจากปีการศึกษา 2547 ซึ่งเป็นปีสุดท้ายของโครงการเภสัชกรคู่สัญญา ซึ่งกำหนดให้เภสัชกรที่เพิ่งสำเร็จการศึกษาจากคณะเภสัชศาสตร์ในสถาบันการศึกษาของรัฐทุกคน ต้องเข้ารับราชการเป็นเวลา 2 ปี นั้น บัณฑิตของคณะเภสัชศาสตร์ก็ประสบความสำเร็จในระดับดีมากในการแสวงหางานทำ ทั้งนี้ จากจำนวนบัณฑิตทั้งหมด 115 คนที่เข้ารับพระราชทานปริญญาบัตรในปีการศึกษา 2549 มีผู้ตอบแบบสอบถามจำนวน 114 คน ในจำนวนนี้มีผู้ที่ไม่ได้ศึกษาต่อในระดับบัณฑิตศึกษาจำนวน 105 คน เป็นผู้ที่มีงานทำและประกอบอาชีพอิสระภายใน 1 ปีรวม 104 คน เมื่อคิดเป็นร้อยละพบว่าสูงขึ้นเมื่อเทียบกับบัณฑิตของปีการศึกษา 2548 อย่างไรก็ตามเนื่องจากคณะฯตั้งเป้าหมายไว้ว่าบัณฑิตของคณะฯจะต้องมีงานทำหรือประกอบอาชีพอิสระภายใน 1 ปีทุกคนจึงทำให้ผลดำเนินงานไม่เป็นไปตามแผน

**เอกสารอ้างอิง**

- รายงานภาวะการหางานทำของบัณฑิตมหาวิทยาลัยสงขลานครินทร์ และความพึงพอใจของบัณฑิตมหาวิทยาลัยสงขลานครินทร์; งานนโยบายและแผน

**ตัวบ่งชี้ที่ 1.2** ร้อยละของบัณฑิตระดับปริญญาตรีที่ได้ทำงานตรงสาขาที่สำเร็จการศึกษา

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 2.91 | 100 | 60 | 100 | 100 | 1-59 | 60-79 | ≥ 80 | 3 | 1 | 1 | 5 |

**รายละเอียดผลการดำเนินงาน**

คณะฯได้เปิดโอกาสให้นักศึกษาฝึกปฏิบัติงานที่หลากหลาย เพื่อสร้างข้อได้เปรียบทางวิชาชีพในสาขาเภสัชศาสตร์ นักศึกษาจึงได้มีโอกาสสัมผัสกับรูปแบบงานในสาขาวิชาชีพที่มีความหลากหลาย ทั้งโดยผ่านกิจกรรมการฝึกปฏิบัติงานเชิงวิชาชีพตามที่กำหนดในหลักสูตรระดับปริญญาตรี (ระยะเวลาฝึกปฏิบัติงานรวม 500 ชั่วโมง) นอกจากนั้น คณะฯ ยังได้สนับสนุนให้นักศึกษาได้มีโอกาสได้เข้าฝึกงานและดูงานในกิจกรรมเสริมหลักสูตรอื่นๆ ที่จัดโดยหน่วยกิจการนักศึกษา และสโมสรนักศึกษา ทั้งนี้ ผลจากการฝึกปฏิบัติงานทั้งหมด นอกจากจะมีส่วนทำให้นักศึกษาได้มีโอกาสเรียนรู้และสะสมประสบการณ์จากการปฏิบัติงานจริงแล้ว ยังจะช่วยเปิดโลกทัศน์ให้นักศึกษามีความเข้าใจขอบเขตของวิชาชีพ และมีส่วนช่วยให้นักศึกษาสามารถเลือกงานทำที่สัมพันธ์กับสาขาที่เรียนมาได้มากขึ้น

 จากรายงานฉบับเดียวกันกับที่ใช้แสดงผลการดำเนินงานตามตัวบ่งชี้ที่ 1.1 บัณฑิตของคณะเภสัชศาสตร์ที่สำเร็จการศึกษาก่อนปีการศึกษา 2548 ส่วนใหญ่เข้ารับราชการในหน่วยงานของรัฐในตำแหน่งเภสัชกร หรือตำแหน่งที่เกี่ยวข้อง (เช่น นักวิทยาศาสตร์การแพทย์ เป็นต้น) ซึ่งเป็นผู้ชดใช้เงินตามสัญญาผูกมัดจากโครงการฯ ส่วนที่เหลือทั้งหมดทำงานในภาคเอกชนในตำแหน่งที่เกี่ยวข้องกับสาขาที่สำเร็จการศึกษา (เช่น ผู้แทนยาของบริษัทยา เภสัชกรประจำร้านหรือสถานพยาบาลภาคเอกชน) นับตั้งแต่ปีการศึกษา 2548 เป็นต้นมา บัณฑิตของคณะฯมีงานทำที่มีความหลากหลายมากขึ้นทั้งนี้เพราะได้เข้าทำงานในภาคเอกชนในจำนวนที่มากกว่าเดิม

ในปีการศึกษา 2549 พบว่าบัณฑิตได้ทำงานในตำแหน่งงานต่างๆทั้งในหน่วยงานภาครัฐและหน่วยงานภาคเอกชน เช่น สถานพยาบาลภาคเอกชน ร้านยา และร้านจำหน่ายผลิตภัณฑ์สุขภาพ โรงงานอุตสาหกรรมยาและผลิตภัณฑ์สุขภาพ (ฝ่ายผลิต ฝ่ายวิเคราะห์และประกันคุณภาพ และฝ่ายทะเบียน) ผู้แทนยาและผู้แทนผลิตภัณฑ์อาหารและสุขภาพ เป็นต้น โดยที่ตำแหน่งที่เข้าทำงานทั้งหมดตรงตามสาขาเภสัชศาสตร์ที่บัณฑิตสำเร็จการศึกษา

**เอกสารอ้างอิง**

**-** รายงานภาวะการหางานทำของบัณฑิตมหาวิทยาลัยสงขลานครินทร์ และความพึงพอใจของบัณฑิตมหาวิทยาลัยสงขลานครินทร์; งานนโยบายและแผน**ตัวบ่งชี้ที่ 1.3** ร้อยละของบัณฑิตระดับปริญญาตรีที่ได้รับเงินเดือนเริ่มต้นเป็นไปตามเกณฑ์

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 2.91 | 100 | 98.99 | 91.21 | 100 | 1-74 | 75-99 | 100 | 3 | 1 | 1 | 5 |

**รายละเอียดผลการดำเนินงาน**

 คณะฯได้จัดการเสริมสร้างประสบการณ์การปฏิบัติงานและสมรรถนะสากลซึ่งเป็นปัจจัยสำคัญที่มีส่วนในการกำหนดอัตราเงินเดือน โดยเฉพาะในกรณีของบัณฑิตที่เลือกเข้าทำงานในหน่วยงานภาคเอกชน ทั้งจากกิจกรรมในหลักสูตร และกิจกรรมเสริมหลักสูตร ส่วนผลการดำเนินงานตามตัวบ่งชี้นี้ เป็นผลการดำเนินงานที่คู่ขนานกับผลการดำเนินงานตามตัวบ่งชี้ที่ 1.1 และ 1.2 ซึ่งนอกเหนือจากที่บัณฑิตได้งานทำและประกอบอาชีพอิสระเกือบ 100 เปอร์เซ็นต์ และตำแหน่งงานที่ทำตรงกับสาขาที่สำเร็จการศึกษาทั้งหมดแล้ว ในปีการศึกษา 2549 นี้บัณฑิตที่จบการศึกษาของคณะฯยังได้รับเงินเดือนเริ่มต้นเป็นไปตามเกณฑ์เงินเดือนของคณะกรรมการข้าราชการพลเรือนในปีการศึกษา 2549 อีกด้วย ซึ่งสะท้อนให้เห็นความต้องการเภสัชกรในตลาดแรงงานและส่วนหนึ่งอาจเป็นเพราะความสำเร็จในการดำเนินงานตามกลยุทธการพัฒนางานหลังจากการประเมินคุณภาพครั้งที่แล้ว โดยการเสริมสร้างสมรรถนะสากล เช่น ความสามารถในการใช้คอมพิวเตอร์ และทักษะภาษาอังกฤษ ด้วยวิธีการสนับสนุนงบประมาณเพิ่มในการจัดหาคอมพิวเตอร์ให้กับนักศึกษา และสนับสนุนงบประมาณให้นักศึกษาที่สนใจเรียนภาษาอังกฤษเสริมหลักสูตร เป็นต้น

**เอกสารอ้างอิง**

- รายงานภาวะการหางานทำของบัณฑิตมหาวิทยาลัยสงขลานครินทร์ และความพึงพอใจของบัณฑิตมหาวิทยาลัยสงขลานครินทร์; งานนโยบายและแผน

**ตัวบ่งชี้ที่ 1.4** ระดับความพึงพอใจของนายจ้าง ผู้ประกอบการ และผู้ใช้บัณฑิต

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 2.92 | 3.50 | 4.00 | 4.02 | 7.65(3.82) | 1-2.4 | 2.5-3.4 | ≥ 3.5 | 3 | 1 | 1 | 5 |

**หมายเหตุ;**

1. ผลการสำรวจโดยกองแผนงาน สำนักงานอธิการบดี ตามข้อมูลการสำรวจความพึงพอใจของผู้ใช้บัณฑิตหลังจากที่บัณฑิตสำเร็จการศึกษาเป็นเวลา 1 ปี

2. ผลสำหรับปีการศึกษาที่รายงานเป็นผลจากการสำรวจผู้ใช้บัณฑิตจากรุ่นที่สำเร็จการศึกษาในปีการศึกษาที่ถอยไป 1 ปี เช่น ผลการรายงานในปีการศึกษา 2549 เป็นผลการสำรวจความคิดเห็นของผู้ใช้บัณฑิตจากรุ่นที่สำเร็จการศึกษาในปีการศึกษา 2547 เป็นต้น

3. ผลการประเมินตามรายงานความพึงพอใจของนายจ้าง/ผู้ใช้บัณฑิต มหาวิทยาลัยสงขลานครินทร์ รุ่นปีการศึกษา 2547 คิดเป็น 7.65 คะแนน จากคะแนนเต็ม 10 คะแนน โดยมีเกณฑ์ประเมินเป็น “พึงพอใจมาก” แต่ในรายงานฉบับนี้ใช้วิธีทอนอย่างง่ายเพื่อให้สามารถประเมินได้ตามเกณฑ์คะแนนที่กำหนด (วัด 5 ระดับ) ซึ่งอาจส่งผลให้การแปลผลคะแนนที่ได้แตกต่างกัน

**รายละเอียดผลการดำเนินงาน**

 คณะฯได้พยายามพัฒนานักศึกษาในด้านทักษะการใช้ชีวิต และสมรรถนะสากล ร่วมกับการรักษามาตรฐานการผลิตบัณฑิตเพื่อตอบสนองต่อความต้องการของผู้ใช้บัณฑิต โดยกำหนดนโยบายและจัดสรรทรัพยากรเพื่อให้ในการสนับสนุนการพัฒนาทักษะการใช้ชีวิตและสมรรถนะสากลให้กับนักศึกษา ทั้งโดยผ่านกระบวนการเรียนการสอนในรายวิชาต่างๆ ในหลักสูตร และโดยผ่านกิจกรรมนอกหลักสูตร

 ในส่วนของผลการดำเนินงานด้านการความพึงพอใจของผู้ใช้บัณฑิตนั้น บัณฑิตของคณะเภสัชศาสตร์สร้างความพึงพอใจให้กับนายจ้างในทั้ง 4 ด้านที่ได้ดำเนินการสำรวจ ได้แก่ ความรู้ความสามารถทางวิชาการและวิชาชีพ ความรู้ความสามารถทั่วไป (เช่น ความคิดริเริ่ม ภาษาอังกฤษ เทคโนโลยีสารสนเทศ และคุณลักษณะอื่นที่จำเป็นต่อการประกอบอาชีพ) บุคลิกภาพ และคุณธรรม จริยธรรม และจรรยาบรรณวิชาชีพ สูงกว่าระดับที่ตั้งเป้าหมายไว้และมีคะแนนรวมเต็ม อย่างไรก็ตามเนื่องจากสเกลที่ใช้วัดมีความแตกต่างจากปีการศึกษา 2547 และ 2548 จึงทำให้ไม่สามารถเปรียบเทียบได้ จึงรายงานผลเป็นคะแนนจำแนกในแต่ละด้านนี้

 ปีการศึกษา 2547; ผลประเมินรวม 4.00

* ความรู้ความสามารถทางวิชาการและวิชาชีพ; 3.87
* ความรู้ความสามารถทั่วไป; 3.95
* บุคลิกภาพ; 4.06
* คุณธรรม จริยธรรม และจรรยาบรรณวิชาชีพ; 4.24

ปีการศึกษา 2548; ผลประเมินรวม 4.02

* ความรู้ความสามารถทางวิชาการและวิชาชีพ; 3.90
* ความรู้ความสามารถทั่วไป; 3.94
* บุคลิกภาพ; 4.10
* คุณธรรม จริยธรรม และจรรยาบรรณวิชาชีพ; 4.31

ปีการศึกษา 2549; ผลประเมินรวม 7.65

* ความรู้ความสามารถทางวิชาการและวิชาชีพ; 7.33
* ความรู้ความสามารถทั่วไป; 7.41
* บุคลิกภาพ; 7.67
* คุณธรรม จริยธรรม และจรรยาบรรณวิชาชีพ; 8.03

**เอกสารอ้างอิง**

- รายงานความพึงพอใจของนายจ้าง/ผู้ใช้บัณฑิตมหาวิทยาลัยสงขลานครินทร์; งานนโยบายและแผน

**ตัวบ่งชี้ที่ 1.5** จำนวนของนักศึกษาหรือศิษย์เก่าที่ได้รับการประกาศเกียรติคุณยกย่องในด้านวิชาการ วิชาชีพ คุณธรรม จริยธรรม หรือรางวัลทางวิชาการหรือด้านอื่นที่เกี่ยวข้องกับคุณภาพบัณฑิตในระดับชาติหรือระดับนานาชาติ (คน)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 2.92 | 3 | 7 | 8 | 3 | 0 | 1 | ≥ 2 | 3 | 1 | 1 | 5 |

**หมายเหตุ** : ผลการดำเนินงานในปี 2547 และ 2548 เป็นผลงานที่นับย้อนหลัง 3 ปี ส่วนในปี 2549 เป็นการนับเฉพาะผลงานในปีการศึกษา 2549 เท่านั้น

**รายละเอียดผลการดำเนินงาน**

คณะฯได้ตระหนักดีว่าจำนวนของนักศึกษาหรือศิษย์เก่าที่ได้รับการประกาศเกียรติคุณยกย่องในด้านวิชาการ วิชาชีพ คุณธรรม จริยธรรม หรือรางวัลทางวิชาการหรือด้านอื่นที่เกี่ยวข้องกับคุณภาพบัณฑิตในระดับชาติหรือระดับนานาชาตินั้นสะท้อนผลการผลิตบัณฑิตและการจัดการเรียนการสอนของคณะเภสัชศาสตร์ที่ผ่านมาว่าคณะฯประสบความสำเร็จมากน้อยเพียงใดในการผลิตบัณฑิต ดังนั้นนอกจากการพยายามรักษาคุณภาพการศึกษา การสร้างผลงานวิชาการที่มีคุณภาพเป็นที่ยอมรับในระดับสากล และการผลิตบัณฑิตที่มีคุณธรรม จริยธรรมในการประกอบวิชาชีพ ซึ่งนำไปสู่การได้การยอมรับของสังคมทั้งในแวดวงวิชาการและวิชาชีพแล้ว คณะฯยังได้ให้ความสำคัญการเข้าประกวดแข่งขันผลงานด้านวิชาการของนักศึกษาอีกด้วยเช่น การจัดให้มีการประกาศการแข่งขันที่ถูกส่งมาจากหน่วยงานต่างๆในคณะฯให้รวดเร็วชัดเจนหรือบางครั้งจัดส่งประกาศดังกล่าวถึงอาจารย์หรือนักศึกษาที่เข้าเกณฑ์ตามประกาศ เป็นต้น

 ในส่วนของผลการดำเนินงานปีการศึกษา 2549 นักศึกษาได้รับรางวัลจากหน่วยงานระดับชาติด้านผลงานวิจัยส่วนศิษย์เก่าได้รับการประกาศเกียรติคุณจากองค์กรวิชาชีพ เช่น การประกาศเกียรติคุณเภสัชกรดีเด่นจากสมาคมเภสัชกรรมโรงพยาบาล เป็นต้น เมื่อเปรียบเทียบกับปีการศึกษาที่ผ่านมา (ซึ่งเป็นการนับผลงานย้อนหลัง 3 ปี) แล้วนับว่าคณะฯมีการเริ่มต้นในตัวบ่งชี้นี้ได้ดีและหากคณะฯพยายามรักษาระดับดังกล่าวต่อไปจะทำให้คณะฯมีผลดำเนินงานที่ดีกว่าผลในปีการศึกษาที่ผ่านมา

**เอกสารอ้างอิง**

- รายนามบุคลากร ศิษย์เก่า และนักศึกษาที่ได้รับรางวัลและการประกาศเกียรติคุณ; ข้อมูลสารสนเทศ การประกันคุณภาพ ปีการศึกษา 2549, งานนโยบายและแผน

**ตัวบ่งชี้ที่ 1.6** จำนวนวิทยานิพนธ์และงานวิชาการของนักศึกษาที่ได้รับรางวัลในระดับชาติหรือระดับนานาชาติ (ชิ้นงาน)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 2.92 | 3 | 1 | 2 | 1 | 1-5 | 6-8 | ≥ 9 | 1 | 0 | 0 | 1 |

**รายละเอียดผลการดำเนินงาน**

 จากการดำเนินงานในปีการศึกษา 2548 ที่ผ่านมา ถึงแม้ว่าคณะฯจะมีคะแนนรวมของผลการประเมินเพียง 3 คะแนน โดยกำหนดเป้าหมายไว้เพียง 1 ชิ้นงาน แต่คณะฯก็ตระหนักดีว่าหากพิจารณาตามเกณฑ์คะแนนที่กำหนดไว้คณะฯก็ยังคงดำเนินการไม่ได้ตามเกณฑ์ คณะฯจึงกำหนดเป้าหมายสูงขึ้นในปี 2549 เพื่อให้คณะฯมีการพัฒนาเข้าสู่เกณฑ์คะแนน หลังจากนั้นคณะฯก็ได้พยายามสนับสนุนทรัพยากรและการบริหารจัดการ เช่น การจัดให้มีการประกาศการแข่งขันที่ถูกส่งมาจากหน่วยงานต่างๆในคณะฯให้รวดเร็วชัดเจนหรือบางครั้งจัดส่งประกาศดังกล่าวถึงอาจารย์หรือนักศึกษาที่เข้าเกณฑ์ตามประกาศ เป็นต้น เช่นเดียวกับที่ระบุไว้ในตัวบ่งชี้ที่ 1.5 อย่างไรก็ตามจากผลการดำเนินงานของคณะฯ คณะฯก็ไม่สามารถทำได้ตามเป้าหมายที่กำหนดไว้ คณะฯจำเป็นจะต้องให้ความสำคัญในเรื่องนี้มากขึ้นและกำหนดกลยุทธ์การพัฒนาผลงานวิทยานิพนธ์และงานวิชาการของนักศึกษาให้ได้รับรางวัลในระดับชาติหรือนานาชาติมากขึ้นต่อไปในอนาคต

**เอกสารอ้างอิง**

- รายนามบุคลากร ศิษย์เก่า และนักศึกษาที่ได้รับรางวัลและการประกาศเกียรติคุณ; ข้อมูลสารสนเทศ การประกันคุณภาพ ปีการศึกษา 2549, งานนโยบายและแผน

**ตัวบ่งชี้ที่ 1.7** ร้อยละของบทความจากวิทยานิพนธ์ระดับปริญญาโทที่ตีพิมพ์เผยแพร่ ต่อจำนวนวิทยานิพนธ์ระดับปริญญาโททั้งหมด

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 8.75 | 100 | 280 | 166.67 | 275.00 | 1-39 | 40-59 | ≥ 60 | 3 | 1 | 1 | 5 |

หมายเหตุ**;** ตัวบ่งชี้เฉพาะ

**รายละเอียดผลการดำเนินงาน**

 จากการที่คณะฯได้วางแผนระยะ 5 ปีตั้งแต่ปีการศึกษา 2546 โดยที่คณะเภสัชศาสตร์ได้รับการสนับสนุนจากมหาวิทยาลัยฯ ดำเนินโครงการสร้างความเข้มแข็งสู่ความเป็นเลิศทางวิชาการ สาขาเภสัชศาสตร์ โดยกิจกรรมหลักของโครงการคือการเร่งผลผลิตระดับบัณฑิตศึกษา ทั้งในด้านปริมาณบัณฑิต และคุณภาพผลงาน ผลงานตีพิมพ์เผยแพร่จากวิทยานิพนธ์ระดับบัณฑิตศึกษาจึงเป็นหนึ่งในตัวชี้วัดผลการดำเนินงานของโครงการฯ ทั้งนี้ ตามข้อเสนอโครงการฯ ซึ่งได้รับการอนุมัติจากสภามหาวิทยาลัยฯ กำหนดอัตราส่วนผลงานตีพิมพ์เผยแพร่จากวิทยานิพนธ์ต่อจำนวนวิทยานิพนธ์ระดับปริญญาโท คิดเป็น 1:1 (หรือร้อยละ 100 ของจำนวนวิทยานิพนธ์ในแต่ละปี) ทำให้คณะฯมีทรัพยากรสนับสนุนงานในด้านนี้อย่างเป็นรูปธรรมและเป็นแรงกระตุ้นให้สร้างผลงานตีพิมพ์เผยแพร่จากวิทยานิพนธ์

 ในปีการศึกษา 2548 คณะฯสามารถผลิตผลงานตีพิมพ์เผยแพร่ที่เกิดจากวิทยานิพนธ์ระดับปริญญาโทจาก 3 หลักสูตรของคณะฯ (หลักสูตรเภสัชศาสตรมหาบัณฑิต สาขาเภสัชศาสตร์ สาขาเภสัชกรรมคลินิก และสาขาเภสัชศาสตร์สังคมและการบริหาร) ต่ำกว่าในปีการศึกษา 2547 แต่ในปีการศึกษา 2549 คณะฯก็ทำได้ดีกว่าผลงานในปี 2548 อย่างไรก็ตามนับว่าคณะฯมีผลงานในระดับที่ดีมากเมื่อเทียบกับเป้าหมายที่วางไว้

**เอกสารอ้างอิง**

- ชื่อผลงานจากวิทยานิพนธ์ของนักศึกษาปริญญาโทที่ตีพิมพ์/เผยแพร่ในระดับนานาชาติและชาติ; ข้อมูลสารสนเทศการประกันคุณภาพ ปีการศึกษา 2549, งานนโยบายและแผน

**ตัวบ่งชี้ที่ 1.8** ร้อยละของบทความจากวิทยานิพนธ์ระดับปริญญาเอกที่ตีพิมพ์เผยแพร่ ต่อจำนวนวิทยานิพนธ์ระดับปริญญาเอกทั้งหมด

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 8.75 | 100 | 1,500 | 1,700 | 600 | 1-49 | 50-74 | ≥ 75 | 3 | 1 | 1 | 5 |

หมายเหตุ**;** ตัวบ่งชี้เฉพาะ

**รายละเอียดผลการดำเนินงาน**

 เช่นเดียวกับตัวบ่งชี้ที่ 1.7 จากการดำเนินงานตามโครงการสร้างความเข้มแข็งฯ เพื่อสนับสนุนหลักสูตรระดับดุษฎีบัณฑิตของคณะฯ ใน 2 หลักสูตร (สาขาเภสัชศาสตร์ และสาขาการบริบาลทางเภสัชกรรม) ผลงานตีพิมพ์และเผยแพร่จากวิทยานิพนธ์ระดับปริญญาเอกของคณะเภสัชศาสตร์ก็เป็นหนึ่งในตัวชี้วัดหลักของโครงการสร้างความเข้มแข็งสู่ความเป็นเลิศทางวิชาการ สาขาเภสัชศาสตร์ (เป้าหมายการดำเนินงานตามโครงการฯ คือ ผลงานตีพิมพ์ 2 ฉบับต่อวิทยานิพนธ์ 1 ฉบับ หรือคิดเป็นร้อยละ 200) ในปีการศึกษา 2549 คณะฯ มีผลการดำเนินงานตามตัวบ่งชี้นี้ อยู่ในระดับดีมากและเป็นที่น่าพอใจ โดยที่ผลงานตีพิมพ์เผยแพร่ในปีการศึกษา 2549 มี 12 ฉบับ และมีจำนวนวิทยานิพนธ์ที่นำส่งในปีการศึกษาดังกล่าว มี 2 ฉบับ

**เอกสารอ้างอิง**

- ชื่อผลงานจากวิทยานิพนธ์ของนักศึกษาปริญญาเอกที่ตีพิมพ์/เผยแพร่ในระดับนานาชาติและชาติ; ข้อมูลสารสนเทศการประกันคุณภาพ ปีการศึกษา 2549, งานนโยบายและแผน

**มาตรฐานที่ 1 มาตรฐานด้านคุณภาพบัณฑิต**

**สรุปการวิเคราะห์ตนเอง (SWOT Analysis):**

**1. จุดอ่อน**

 1.1 หลักสูตรปริญญาตรีที่ใช้สำหรับบัณฑิตที่จบการศึกษาปี 2549 ยังคงเป็นหลักสูตรที่ใช้ตั้งแต่ ปีการศึกษา 2537 ถึงแม้ว่าคณะฯจะพยายามรักษามาตรฐานการเรียนการสอนก็อาจทำให้บัณฑิตที่จบการศึกษาไม่สอดคล้องกับความต้องการของนายจ้างในบางประเด็น

 1.2 ในปีการศึกษา 2549 เป็นเพียงช่วงเริ่มต้นของแผนพัฒนาต่างๆของคณะฯที่มุ่งแก้ปัญหาจากผลการประเมินในปีที่ผ่านมาเช่นการที่คณะฯได้พยายามพัฒนานักศึกษาในด้านทักษะการใช้ชีวิต และสมรรถนะสากล ร่วมกับการรักษามาตรฐานการผลิตบัณฑิตเพื่อตอบสนองต่อความต้องการของผู้ใช้บัณฑิต โดยกำหนดนโยบายและจัดสรรทรัพยากรเพื่อให้ในการสนับสนุนการพัฒนาทักษะการใช้ชีวิตและสมรรถนะสากลให้กับนักศึกษา ทั้งโดยผ่านกระบวนการเรียนการสอนในรายวิชาต่างๆ ในหลักสูตร และโดยผ่านกิจกรรมนอกหลักสูตร หรือการรณณรงค์ให้เห็นความสำคัญและการสนับสนุนอย่างจริงจังให้นักศึกษาส่งผลงานวิชาการเข้าร่วมการแข่งขัน เป็นต้น กิจกรรมเหล่านี้ยังคงต้องอาศัยระยะเวลาในการพัฒนาต่อไป

 1.3 คณะฯยังไม่มีการจัดการเรื่องคุณลักษณะบัณฑิตอย่างเป็นระบบ ถึงแม้ว่าคณะฯจะมีความพยายามดังที่กล่าวในข้อ 1.2 แต่ยังมีอีกบางด้านที่คณะฯยังไม่ได้พัฒนาเช่นทักษะในการบริหารจัดการ บุคลิกภาพและความรู้ความสามารถทั่วไป ส่งผลให้ความพึงพอใจของนายจ้างต่อประเด็นเหล่านี้อยู่ในเกณฑ์ที่สามารถปรับปรุงให้ในระดับดีมากได้ นอกจากนี้ยังส่งผลในระยะยาวในการที่จะทำให้ศิษย์เก่าของคณะฯประสบความสำเร็จจนเป็นที่ยกย่องเชิดชูในสังคมอีกด้วย

 1.4 การพัฒนาคุณภาพบัณฑิตของคณะฯยังขาดการบูรณาการ เช่น การบูรณาการโดยการนำเทคโนโลยีคอมพิวเตอร์ช่วยสอนมาใช้ทำให้เนื้อหาน่าสนใจและเป็นการส่งเสริมความรู้ด้านคอมพิวเตอร์และภาษาอังกฤษด้วย การส่งเสริมทักษะความเป็นสากลให้กับนักศึกษาของคณะฯยังคงเป็นแบบแบ่งส่วนทำให้มีประสิทธิภาพไม่มากนักในการใช้ทรัพยากรทั้งที่เป็นงบประมาณและกำลังคน นอกจากนี้จากการที่คณะฯพยายามสร้างกิจกรรมเสริมหลักสูตรให้กับนักศึกษา ทำให้มีนักศึกษามีกิจกรรมจำนวนมากและใช้เวลามากในการทำกิจกรรม คณะฯไม่ได้มีการทบทวนและบูรณาการกิจกรรมเหล่านี้อย่างจริงจัง

 1.5 หลังจากปีการศึกษา 2545 เป็นต้นมาคณะฯมีหลักสูตรปริญญาตรีเพิ่มขึ้นอีกหนึ่งหลักสูตรคือหลักสูตรเภสัชศาสตรบัณฑิต สาขาการบริบาลทางเภสัชกรรม ส่งผลให้อาจารย์มีภาระงานสอนเพิ่มขึ้นและอาจารย์ในบางภาควิชาฯมีภาระงานสอนเพิ่มขึ้นมากกว่า 2 เท่า ทำให้คณาจารย์มีเวลาน้อยลงที่จะใช้ในการดูแลคุณภาพบัณฑิต

 1.6 จากการที่คณะฯได้เข้าสู่โครงการสร้างความเข้มแข็งสู่ความเป็นเลิศทางวิชาการ สาขาเภสัชศาสตร์ ทำให้คณาจารย์มีภาระในการทำวิจัยเพิ่มขึ้น ส่งผลทำให้คณาจารย์มีเวลาน้อยลงที่จะใช้ในการดูแลคุณภาพบัณฑิตระดับปริญญาตรี นอกจากนี้การจัดสรรทรัพยากรส่วนใหญ่ทั้งในภาพรวมและระดับภาควิชาฯก็ถูกนำไปใช้ในการวิจัยมากกว่าการเรียนการสอน

**2. จุดแข็ง**

 2.1 ในการที่คณะฯ ใช้หลักสูตรเภสัชศาตรบัณฑิต ปี 2537 กับบัณฑิตที่จบการศึกษาปี 2549 ซึ่งอาจขาดความทันสมัยในบางประเด็นดังที่กล่าวในจุดอ่อนข้างต้น ในขณะเดียวกันการสอนของอาจารย์ในหลักสูตรเดิมที่ใช้มานานอาจเป็นสาเหตุหนึ่งที่ทำให้การสอนของอาจารย์มีความชำนาญ รวมทั้งการพัฒนาเนื้อหาการสอนและการพัฒนาวิธีการสอน ทำให้มาตรฐานการเรียนการสอนสูง

 2.2 หลักสูตรของคณะฯเป็นหลักสูตรที่กำหนดให้นักศึกษามีการฝึกปฏิบัติงานเชิงวิชาชีพแบบทั่วไปและแบบเฉพาะทาง จึงส่งผลให้บัณฑิตมีความคุ้นเคยกับงานที่ทำหลังจบการศึกษา ส่วนหนึ่งเป็นงานที่นักศึกษาสามารถปฏิบัติได้ทันที

 2.3 เนื่องจากการสอบแข่งขันเพื่อเข้าศึกษาในคณะฯเภสัชศาสตร์ในหลักสูตรปริญญาตรีมีสูง โดยเฉพาะอย่างยิ่งในกลุ่มนักเรียนมัธยมที่มาจากพื้นที่ภาคใต้ ทำให้คุณภาพของนักศึกษาที่รับเข้าค่อนข้างดี นอกจากนี้โดยธรรมชาติของสาขาวิชาชีพเภสัชศาสตร์ ซึ่งมุ่งเน้นการดูแลผู้ป่วยเป็นเป้าหมายสำคัญ ส่งผลให้นักศึกษามีจิตสำนึกเรื่องคุณธรรม จริยธรรม จนนับได้ว่านักศึกษาเป็นสินทรัพย์ที่สำคัญของคณะฯ

 2.4 สืบเนื่องจากคณะฯมีการสนับสนุนการพัฒนาอาจารย์อย่างต่อเนื่อง ทำให้คณะฯมีสัดส่วนอาจารย์ที่มีวุฒิปริญญาเอกสูงและอาจารย์เหล่านี้มีประสบการณ์จากการเรียนการสอนในต่างประเทศที่มีมาตรฐาน ทำให้เป็นจุดแข็งที่สำคัญของคณะฯทั้งต่อการเรียนการสอนและการเผยแพร่ผลงานของบัณฑิต

 2.5 ระบบการประกันคุณภาพที่มีอยู่ในคณะฯทำให้อาจารย์ตระหนักถึงความสำคัญในการดูแลคุณภาพบัณฑิต

 2.6 จากการที่คณะฯได้เข้าสู่โครงการสร้างความเข้มแข็งสู่ความเป็นเลิศทางวิชาการ สาขาเภสัชศาสตร์ ซึ่งกำหนดจำนวนผลงานตีพิมพ์เผยแพร่ของนักศึกษาในระดับบัณฑิตศึกษาไว้ชัดเจน ทำให้การพัฒนาของระบบบัณฑิตศึกษาในคณะฯมีทิศทางแน่นอน รวมทั้งการจัดสรรทรัพยากรส่วนใหญ่ทั้งในภาพรวมและระดับภาควิชาฯก็ให้ความสำคัญในเรื่องนี้ เช่น คณะฯได้จัดสรรเงินรายได้ในการจัดหาครุภัณฑ์เครื่องมือวิทยาศาสตร์เพื่อใช้กับงานวิจัยของบัณฑิตศึกษาเป็นกรณีพิเศษ 3 ปีต่อเนื่อง เป็นต้น

 2.7 จากการที่คณะฯได้กำหนดให้บัณฑิตศึกษาต้องมีผลงานตีพิมพ์เผยแพร่เป็นเงื่อนไขในการจบการศึกษา ทำให้คณะฯสามารถกำหนดเป้าหมายผลงานตีพิมพ์เผยแพร่ได้

**3. โอกาส**

 3.1 จากการที่รัฐบาลยกเลิกโครงการเภสัชกรคู่สัญญา ซึ่งกำหนดให้เภสัชกรที่เพิ่งสำเร็จการศึกษาจากคณะเภสัชศาสตร์ในสถาบันการศึกษาของรัฐทุกคน ต้องเข้ารับราชการเป็นเวลา 2 ปีนั้น ทำให้คณะฯมีความตื่นตัวในการดูแลคุณภาพบัณฑิตมากขึ้น ทั้งนี้คณะฯและนักศึกษาเองตระหนักถึงความสำคัญของการที่บัณฑิตต้องเข้าแข่งขันในตลาดแรงงาน นอกจากนี้การยกเลิกโครงการดังกล่าวทำให้บัณฑิตของคณะฯมีโอกาสเข้าทำงานในภาคเอกชนมากขึ้น ส่งผลให้บัณฑิตมีโอกาสได้รับเงินเดือนสูงขึ้นด้วยเช่นกัน

 3.2 จากการที่สภาเภสัชกรรมเปลี่ยนกฎเกณฑ์การได้รับใบประกอบวิชาชีพ โดยกำหนดให้เภสัช-ศาสตรบัณฑิตที่ต้องการใบประกอบวิชาชีพ จะต้องเข้าสอบทุกคนรวมทั้งบัณฑิตที่จบการศึกษาจากสถาบันของรัฐ ซึ่งนอกจากทำให้คณะฯเอาใจใส่ต่อการดูแลคุณภาพบัณฑิตในเรื่องทางวิชาการแล้ว ยังเกิดบรรยากาศการแข่งขันเชิงสร้างสรรค์ในการที่คณะฯต้องการให้จำนวนบัณฑิตผู้สอบผ่านใบประกอบวิชาชีพมีจำนวนมากเมื่อเทียบกับสถาบันอื่นๆ

 3.4 จากการที่องค์กรวิชาชีพเภสัชกรรม เช่น สมาคมเภสัชกรรมโรงพยาบาล มีความเข้มแข็งขึ้นและเริ่มตระหนักถึงความสำคัญในการยกย่องเชิดชูเภสัชกรผู้ทำความดีต่อวิชาชีพ ทำให้ศิษย์เก่าของคณะฯมีโอกาสเข้ารับเกียรติดังกล่าวมากขึ้น

 3.5 จากการที่องค์กรที่เกี่ยวข้องกับการวิจัยได้จัดให้มีเวทีแข่งขันและเผยแพร่ผลงานทางวิชาการของนักศึกษามากขึ้น เช่น Industrial and Research Projects for Undergraduate Students (IRPUS) จึงทำให้คณะฯมีโอกาสที่จะสนับสนุนให้นักศึกษาเข้าร่วมมากขึ้น

 3.6 จากความต้องการผู้มีสมรรถนะสากลของตลาดแรงงาน จากผลการสำรวจทั้งโดยกองแผนงาน และจากการประเมินโดยที่ประชุมสมัชชาเภสัชกรรม มีข้อสรุปที่คล้ายคลึงกัน คือ ทักษะที่เป็นที่ต้องการของผู้จ้างงาน นอกเหนือจากความสามารถในเชิงวิชาการและวิชาชีพแล้ว บัณฑิตยังควรมีสมรรถนะสากลอื่นๆ ประกอบด้วย โดยเฉพาะทักษะภาษาอังกฤษ ความสามารถในด้านเทคโนโลยีสารสนเทศและคอมพิวเตอร์ ความสามารถในเชิงการบริหารจัดการ และความสามารถในการทำงานร่วมกับผู้อื่น ความต้องการสมรรถนะเหล่านี้เป็นแรงผลักให้คณะเภสัชศาสตร์คำนึงและเร่งรัดพัฒนานักศึกษาเพื่อให้สามารถแข่งขันในตลาดแรงงานได้

**4. อุปสรรค**

 4.1 การเพิ่มขึ้นของคณะเภสัชศาสตร์ทั่วประเทศ ในปีการศึกษา 2549 นี้ จำนวนของคณะเภสัชศาสตร์ทั่วประเทศที่เปิดรับนักศึกษาในระดับปริญญาตรี จะเพิ่มขึ้นจาก 12 คณะ เป็น 15 คณะ โดยเป็นคณะเภสัชศาสตร์ของสถาบันการศึกษาภาครัฐ รวม 11 สถาบัน และภาคเอกชน รวม 4 สถาบัน จำนวนของบัณฑิตจบใหม่ดังกล่าว จะเป็นแรงกดดันให้กับตลาดแรงงานทั้งภาครัฐและภาคเอกชน และเพิ่มสภาพการแข่งขันในตลาดแรงงานในสาขาเภสัชศาสตร์

 4.2 การเพิ่มคณะฯใหม่ในมหาวิทยาลัยสงขลานครินทร์ ทำให้มีผลกระทบต่อการสนับสนุนด้านงบประมาณจากมหาวิทยาลัยฯที่จำเป็นจะต้องจัดแบ่งให้กับคณะฯใหม่ ส่งผลให้มีงบประมาณที่จำกัดแก่คณะฯต่างๆที่มีอยู่เดิมรวมทั้งคณะเภสัชศาสตร์ เช่น การสนับสนุนงบประมาณแผ่นดิน พบว่าในระยะ 2-3 ปีงบประมาณที่ผ่านมา คณะฯได้รับงบประมาณแผ่นดินค่อนข้างคงที่ ไม่สอดคล้องกับการเจริญเติบโตของคณะฯ เช่น จำนวนนักศึกษาที่รับเพิ่มขึ้น เป็นต้น

 4.3 เหตุการณ์การก่อความไม่สงบใน 3 จังหวัดภาคใต้ รวมทั้งจังหวัดสงขลาเองที่เป็นที่ตั้งของคณะฯ ส่งผลให้เกิดอุปสรรคมากมายต่อคุณภาพบัณฑิต เช่น คุณภาพนักศึกษาจากภูมิภาคอื่นๆที่รับเข้ามักจะเป็นนักศึกษาที่มีพื้นฐานความรู้ไม่เทียมนักศึกษาที่รับเข้าของสถาบันอื่น ซึ่งคณะฯก็ไม่ย่อท้อต่อการสร้างนักศึกษาเหล่านี้ให้จบเป็นบัณฑิตที่มีคุณภาพของสังคม อย่างไรก็ตามอาจารย์ในคณะฯอาจจะต้องใช้เวลาและทุ่มเทกับการสร้างคุณภาพบัณฑิต นอกจากนี้จากเหตุการณ์ไม่สงบที่เกิดขึ้นส่งผลให้การสร้างความสัมพันธ์กับต่างประเทศในการทำวิจัยของนักศึกษาในระดับบัณฑิตศึกษาเป็นไปด้วยความยากลำบาก การเชิญวิทยากรจากต่างประเทศสามารถทำได้ยากขึ้น

 4.4 สถานการณ์ของระบบยาในปัจจุบัน เนื่องจากค่าใช้จ่ายด้านยาของประเทศสูงขึ้น ทำให้รัฐบาลพยายามให้โรงพยาบาลต่างๆของรัฐควบคุมค่าใช้จ่ายด้านยา ส่งผลกระทบต่อตลาดยาและบริษัทยาภาคเอกชน เมื่อมีข้อจำกัดทางการตลาด ซึ่งอาจทำให้ความต้องการเภสัชกรการตลาดลดลงได้

**5. กลยุทธ์ / แผนพัฒนา**

 5.1 คณะฯได้จัดทำแผนกลยุทธ์ระยะ 5 ปี (2550-2554) พร้อมกับแผนปฏิบัติการระยะ 2 ปี (2550-2552) ในแผนดังกล่าวมีกลยุทธ์เกี่ยวกับการเรียนการสอนเพื่อให้ได้บัณฑิตที่มีคุณภาพ เช่น การนำเทคโนโลยีมาใช้ในการเรียนการสอน การฝึกอบรมอาจารย์ผู้สอนเกี่ยวกับเทคนิคการสอนและเทคนิคการสอดแทรกจริยธรรมในบทเรียน การสร้างทักษะสากลให้กับนักศึกษา บุคลิกภาพของนักศึกษา การบูรณาการกิจกรรมนักศึกษา รวมทั้งการบูรณาการทักษะทางคอมพิวเตอร์และภาษาให้กับนักศึกษาด้วย เป็นต้น

 5.2 คณะฯจะผสมผสานระบบภาระงาน ระบบตัวบ่งชี้ประสิทธิภาพ และระบบประกันคุณภาพด้านที่เกี่ยวข้องกับคุณภาพบัณฑิต เพื่อใช้ในการกำหนดนโยบายขับเคลื่อนด้านนี้ของคณะฯ

 5.3 คณะฯได้จัดให้มีการปรับปรุงหลักสูตรเภสัชศาสตรบัณฑิตและนำมาใช้กับนักศึกษาที่รับเข้าในปีการศึกษา 2549 ในกระบวนการปรับปรุงดังกล่าวได้เปิดโอกาสให้ผู้ทรงคุณวุฒิทั้งภายในและภายนอกได้นำความรู้และประสบการณ์มาให้ข้อแนะนำที่เป็นประโยชน์ เช่น พบว่าการจัดตารางหลักสูตรใหม่เปิดโอกาสให้นักศึกษาได้มีเวลาทำโครงการร่วมกันกับแหล่งฝึกปฏิบัติงาน เป็นต้น ซึ่งคาดว่านักศึกษาที่สำเร็จการศึกษาจากหลักสูตรใหม่นี้คงจะมีสมรรถภาพสูงขึ้นและทำให้นายจ้างพึงพอใจในระดับมากที่สุด

 5.4 เนื่องจากผู้ที่จะสำเร็จการศึกษาจากคณะเภสัชศาสตร์ทุกคน จะต้องผ่านการสอบเพื่อขอขึ้นทะเบียนเป็นผู้มีใบอนุญาตประกอบวิชาชีพ ซึ่งถือเป็นการควบคุมคุณภาพเภสัชกรจากสถาบันการศึกษาต่างๆ โดยสภา-เภสัชกรรม คณะฯจะอาศัยเงื่อนไขดังกล่าวในการจูงใจให้อาจารย์และนักศึกษาร่วมกันปรับปรุงคุณภาพบัณฑิตให้ดียิ่งขึ้น

 5.5 คณะฯจะสร้างความร่วมมือกับหน่วยงานต่างๆของมหาวิทยาลัย เช่น ศูนย์บ่มเพาะวิสาหกิจเพื่อ สร้างเสริมทักษะการสร้างอาชีพอิสระให้กับนักศึกษา

 5.6 คณะฯจะอาศัยกลไกงานวิเทศสัมพันธ์มาช่วยสนับสนุนการตีพิมพ์เผยแพร่ผลงานของนักศึกษาในระดับบัณฑิตศึกษา เช่น การจ้างชาวต่างชาติมาช่วยตรวจทานด้านภาษาในนิพนธ์ต้นฉบับให้กับนักศึกษา การจัดงานประชุมหรือสัมมนาระดับนานาชาติเพื่อเปิดโอกาสให้นักศึกษาเผยแพร่ผลงาน เป็นต้น

 5.7 คณะฯจะวิเคราะห์ระบบบัณฑิตศึกษาเพื่อใช้ในการวางแผนสนับสนุนหลังจากเสร็จสิ้นโครงการสร้างความเป็นเลิศฯในปีการศึกษา 2550 เช่น การสนับสนุนโดยกองทุนวิจัยของคณะฯ ซึ่งจะมีเงื่อนไขในส่วนของจำนวนผลงานตีพิมพ์เช่นเดียวกันกับโครงการสร้างความเป็นเลิศฯ เป็นต้น

 5.8 คณะฯได้กำหนดการส่งเสริมผลงานทางวิชาการของนักศึกษาเพื่อให้ได้มีโอกาสรับรางวัลระดับชาติ เป็นงานเชิงรุกและมีผู้รับผิดชอบแน่นอน

***มาตรฐานที่ 2 มาตรฐานด้านงานวิจัยและงานสร้างสรรค์***

 ผลงานวิจัยและงานสร้างสรรค์เป็นงานนวัตกรรมที่นำไปสู่การสร้างและพัฒนาทรัพยากรบุคคลที่เชี่ยวชาญสูง การสร้างและพัฒนาองค์ความรู้ใหม่ซึ่งเป็นการขยายพรมแดนของความรู้ และทรัพย์สินทางปัญญาที่สามารถนำไปประยุกต์ใช้งานได้จริง เป็นปัจจัยสำคัญของการพัฒนาคุณภาพ ประสิทธิภาพ และขีดความสามารถของคนไทย รวมทั้งการพัฒนาสู่สังคมเรียนรู้ สังคมความรู้ และสังคมแห่งภูมิปัญญา อันก่อให้เกิดวัฒนธรรมการใช้ความรู้ในการกำหนดทิศทางและการพัฒนา ตลอดจนการเพิ่มศักยภาพการแข่งขันของประเทศ

**ตัวบ่งชี้ที่ 2.1** ร้อยละของงานวิจัยและงานสร้างสรรค์ที่ตีพิมพ์ เผยแพร่ และ/หรือนำไปใช้ประโยชน์ทั้งในระดับชาติและระดับนานาชาติ ต่อจำนวนอาจารย์ประจำและนักวิจัย

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 3.50 | 100 | 117.36 | 95.32 | 127.95 | 1-19 | 20-29 | ≥ 30 | 3 | 1 | 1 | 5 |

**รายละเอียดผลการดำเนินงาน**

 คณะเภสัชศาสตร์ได้วางแผนและดำเนินงานด้านการวิจัยมาเป็นระยะเวลานานพอสมควร เริ่มต้นจากการสร้างกำลังคนคืออาจารย์ คณะฯได้มีการสนับสนุนให้อาจารย์ได้ศึกษาต่อในระดับปริญญาเอก หลังจากนั้นคณะฯก็ได้มีการจัดโครงสร้างภายในเพื่ออำนวยความสะดวกในการทำวิจัย ไม่ว่าจะเป็นอาคารสถานที่ครุภัณฑ์ หรือระบบการจัดการ เช่น อาคารวิจัย เครื่องมือที่ใช้ในการวิจัย หน่วยงานที่มีความรับผิดชอบเรื่องการวิจัยของคณะฯโดยตรง กองทุนวิจัย เป็นต้น ซึ่งโครงสร้างเหล่านี้เป็นสินทรัพย์หรือโครงสร้างถาวรในการสนับสนุนการวิจัยของคณะฯ นอกจากนี้คณะฯยังมีมาตรการเสริมในการสนับสนุนการวิจัยเพิ่มเติม เช่น โครงการสร้างความเข้มแข็งสู่ความเป็นเลิศทางวิชาการฯ การส่งเสริมให้มีการตั้งกลุ่มวิจัย และการผสมผสานของกลไกการจัดการของระบบภาระงาน ระบบตัวชี้วัดประสิทธิภาพในการทำงานและระบบประกันคุณภาพ เป็นต้น สำหรับโครงการสร้างความเข้มแข็งสู่ความเป็นเลิศทางวิชาการฯนั้นคณะฯได้รับความร่วมมือจากทางมหาวิทยาลัยฯเป็นอย่างดีตลอดมา ทำให้คณะฯมีงบประมาณในการสนับสนุนบัณฑิตศึกษาอย่างชัดเจน เช่น การให้ทุนการศึกษา การให้ทุนผู้ช่วยวิจัยและทุนในการทำวิทยานิพนธ์ เป็นต้น นอกจากนี้มหาวิทยาลัยฯยังจัดสรรงบประมาณในการจัดซื้อเครื่องมือวิทยาศาสตร์ตามโครงการดังกล่าวค่อนข้างสม่ำเสมอ ถึงแม้ว่าในบางปีงบประมาณอาจได้รับการสนับสนุนไม่เต็มที่นัก ส่วนการผสมผสานของกลไกการจัดการของระบบภาระงาน ระบบตัวชี้วัดประสิทธิภาพในการทำงานและระบบประกันคุณภาพ คณะฯได้นำมาใช้ทั้งที่เป็นลักษณะแรงจูงใจและการบังคับขั้นพื้นฐาน เช่น การกำหนดภาระงานวิจัยขั้นต่ำของอาจารย์แต่ละคนในแต่ละภาคการศึกษาเพื่อทำให้อาจารย์หรือนักวิจัยในคณะฯทำงานวิจัย สำหรับการตั้งกลุ่มวิจัยของคณะฯก็มีการกำหนดตัวชี้วัดด้านผลงานตีพิมพ์ชัดเจนและในปีการศึกษา 2549 พบว่ามีบางกลุ่มวิจัยกำลังเปลี่ยนสถานะเป็นสถานวิจัย ซึ่งสะท้อนให้เห็นถึงการเปลี่ยนแปลงไปในทิศทางที่มีความเข้มแข็งมากขึ้น และยังมีการจัดตั้งกลุ่มวิจัยใหม่อีกด้วยนอกจากนี้คณะฯยังคงมีการดำเนินการเชิงรุกอย่างอื่นเพิ่มเติมโดยมุ่งหวังให้มาสนับสนุนการวิจัยของคณะฯ เช่น การเร่งงานวิเทศสัมพันธ์ การสนับสนุนให้อาจารย์รับทุนในโครงการปริญญาเอกกาญจนาภิเษก(คปก.) เป็นต้น

จะเห็นได้ว่าจากกระบวนการพัฒนาด้านงานวิจัยของคณะฯจะเป็นไปตามลำดับขั้นตอนอย่างยั่งยืน ถึงแม้อาจพบอุปสรรคต่างๆบ้างดังที่จะได้กล่าวต่อไปในการวิเคราะห์ตนเอง แต่คณะฯก็สามารถแก้ไขได้ ดังจะเห็นได้จากผลการดำเนินงานตลอด 3 ปีที่ผ่านมา คณะฯมีผลงานวิจัยที่ตีพิมพ์เผยแพร่ ทั้งงานวิจัยที่ตีพิมพ์ในวารสารวิชาการ งานวิจัยที่นำเสนอในการประชุมสัมมนาทางวิชาการและงานวิจัยที่นำไปใช้ประโยชน์ในช่วงปีการศึกษา 2547,2548 และ 2549 คิดเป็น 62.2, 54.3 และ 74.2 ฉบับตามลำดับ (คำนวณแยกตามสัดส่วนผลงานวิจัยแล้ว) โดยในปีการศึกษา 2549 นี้พบว่าคณะฯมีร้อยละของงานวิจัยและงานสร้างสรรค์ที่ตีพิมพ์ เผยแพร่ และ/หรือนำไปใช้ประโยชน์ทั้งในระดับชาติและระดับนานาชาติ ต่อจำนวนอาจารย์ประจำและนักวิจัยคิดเป็น 116.85 ซึ่งเกินเป้าหมายที่คณะฯได้ตั้งไว้สำหรับในปีนี้ ในจำนวนผลงานจากจำนวนอาจารย์ประจำและนักวิจัย 63.5 คนนี้พบว่าคณะฯมีผลงานวิจัยที่ตีพิมพ์ในวารสารวิชาการระดับนานาชาติ 25.60 ฉบับ (ระดับ impact factor ของวารสารที่มีค่า impact factor อยู่ในระดับ 0.041) ผลงานที่ตีพิมพ์ในวารสารวิชาการภายในประเทศ 8.60 ฉบับ บทความที่ได้รับการนำเสนอในการประชุม/สัมมนาวิชาการระดับนานาชาติหรือระดับชาติ (proceeding) ที่เป็น full paper ไม่ใช่บทคัดย่อสำหรับบทความ จำนวน 7.05 ฉบับและงานวิจัยที่ใช้ประโยชน์จำนวน 40 เรื่อง ซึ่งคณะฯได้มีการติดตามรายละเอียดเหล่านี้เพื่อใช้เป็นแนวทางในการพัฒนาต่อไป

**เอกสารอ้างอิง**

- ผลงานวิจัยของนักวิจัยคณะเภสัชศาสตร์ ที่มีการตีพิมพ์เผยแพร่; ข้อมูลสารสนเทศการประกันคุณภาพ ปีการศึกษา 2549, งานนโยบายและแผน

**ตัวบ่งชี้ที่ 2.2** เงินสนับสนุนงานวิจัยและงานสร้างสรรค์ภายในสถาบันต่อจำนวนอาจารย์ประจำ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 3.5 | 32,500 | 134,691 | 149,102 | 112,890 | 1-19,999 | 20,000 – 29,999 | ≥ 30,000 | 3 | 1 | 1 | 5 |

**รายละเอียดผลการดำเนินงาน**

 ทำนองเดียวกันกับตัวบ่งชี้ที่ 2.1 จากการที่คณะเภสัชศาสตร์ได้วางแผนสร้างความเข้มแข็งด้านการวิจัยมาเป็นระยะเวลาพอสมควร ทั้งที่เป็นส่วนของกำลังคน โครงสร้างภายใน เครื่องมือพื้นฐานและ แรงจูงใจต่างๆ เป็นต้น โดยเฉพาะอย่างยิ่งการนำระบบบริหารการวิจัยมาใช้ เช่น การกำหนดภาระงานวิจัยเป็นตัวชี้วัดหลักแสดงประสิทธิภาพการทำงานของคณะฯหรือตามที่สัญญาไว้ในโครงการสร้างความเข้มแข็งสู่ความเป็นเลิศทางวิชาการสาขาเภสัชศาสตร์ และการกำหนดภาระงานวิจัยขั้นต่ำต่อภาคการศึกษาของอาจารย์แต่ละท่าน หรือการกระตุ้นให้เกิดกลุ่มวิจัย เป็นต้น จนทำให้เกิดบรรยากาศวิจัยหรือการวิจัยกลายเป็นวัฒนธรรมองค์กรขึ้นในคณะฯ คณะฯและมหาวิทยาลัยฯยังเล็งเห็นความสำคัญที่จะช่วยในการสร้างประสบการณ์ด้านการวิจัยและการสร้างประวัติการทำงานวิจัยที่เข้มแข็ง จึงได้มีการจัดสรรทุนภายในสถาบัน เช่น งบประมาณแผ่นดินหรืองบประมาณเงินรายได้ของมหาวิทยาลัยฯ เป็นต้น นอกจากนั้นคณะฯยังมีแหล่งทุนสนับสนุนรอง ได้แก่ แหล่งทุนจากงบประมาณเงินรายได้คณะเภสัชศาสตร์ และทุนสนับสนุนจากกองทุนวิจัยคณะเภสัชศาสตร์ไว้ให้กับนักวิจัยที่มีความต้องการ และได้ทำการประชาสัมพันธ์ให้กับอาจารย์ทราบ

 ในส่วนของคณะฯเอง คณะฯมีอาจารย์ที่เพิ่งจบการศึกษาระดับปริญญาเอกไม่เกิน 5 ปี จำนวนหนึ่ง อันเป็นผลสืบเนื่องจากการวางแผนกำลังคน อาจารย์เหล่านี้ต้องการสร้างประสบการณ์ด้านการวิจัยเพื่อสร้างประวัติการทำงานวิจัย จึงทำให้มีการขอเงินทุนสนับสนุนงานวิจัยตามที่คณะฯและมหาวิทยาลัยฯจัดสรรเงินรายได้ไว้เพื่อทำวิจัยจนกระทั่งอาจารย์เหล่านั้นมีความสามารถการขอเงินทุนสนับสนุนการวิจัยจากภายนอกสถาบันได้สำเร็จ นอกจากนี้ยังมีนักวิจัยอาวุโสที่มีความต้องการเงินทุนจำนวนไม่มากนักเพื่อใช้ในการริเริ่มโครงการใหม่หรือการทดลองขนาดเล็ก ก่อนที่จะเขียนโครงการเพื่อขอเงินทุนการสนับสนุนการวิจัยจากภายนอกสถาบันก็มีความต้องการเงินทุนนี้เช่นกัน ความต้องการเงินทุนสนับสนุนการวิจัยภายในสถาบันของอาจารย์นักวิจัยใหม่และอาวุโสนี้เกิดขึ้นอย่างต่อเนื่อง

 จากกระบวนการที่คณะฯดำเนินการข้างต้นส่งผลให้คณะฯมีเงินสนับสนุนงานวิจัยและงานสร้างสรรค์ภายในสถาบันต่อจำนวนอาจารย์ประจำเกินเป้าหมายที่ตั้งไว้กว่า 3 เท่า ถึงแม้ว่าเมื่อพิจารณาจำนวนเงินรวมลดลงจากปี 2548 โดยที่ส่วนใหญ่เป็นงบประมาณแผ่นดินและเงินรายได้ของมหาวิทยาลัยฯ โดยที่อาจารย์ผู้ขอทุนประเภทเงินรายได้ของมหาวิทยาลัยฯโดยส่วนใหญ่มักเป็นอาจารย์ที่เพิ่งจบการศึกษามาไม่นาน ส่วนอาจารย์ที่มีประสบการณ์การวิจัยแล้วก็มักจะขอรับทุนประเภทเงินงบประมาณแผ่นดินซึ่งมีมูลค่าสูงกว่าเงินงบประมาณเงินรายได้ ถึงแม้ว่าคณะฯจะไม่ได้มีการกำหนดหรือกวดขันอย่างเข้มงวดว่าอาจารย์นักวิจัยอาวุโสและที่มีประสบการณ์แล้วจะต้องขอรับทุนภายนอกสถาบันเท่านั้น แต่คณะฯก็อาศัยการสังเกตผลการดำเนินงานที่ผ่านมาและใช้กลไกการบริหารจัดการ เช่น การกำหนดการรับทุนวิจัยจากภายนอกสถาบันเป็นตัวบ่งชี้ประสิทธิภาพของภาควิชาฯ หรือตามโครงการสร้างความเข้มแข็งสู่ความเป็นเลิศฯ เป็นต้น เป็นแรงขับเคลื่อนให้มีการขอรับทุนจากภายนอกสถาบันมากขึ้น

**เอกสารอ้างอิง**

- โครงการวิจัยของนักวิจัยคณะเภสัชศาสตร์; ข้อมูลสารสนเทศการประกันคุณภาพ ปีการศึกษา 2549, งานนโยบายและแผน

**ตัวบ่งชี้ที่ 2.3** เงินสนับสนุนงานวิจัยและงานสร้างสรรค์ภายนอกสถาบันต่อจำนวนอาจารย์ประจำ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 3.50 | 97,500 | 131,426 | 257,934 | 269,355 | 1-34,999 | 35,000 -49,999 | ≥ 50,000 | 3 | 1 | 1 | 5 |

**รายละเอียดผลการดำเนินงาน**

 เช่นเดียวกัน กับตัวบ่งชี้ที่ 2.2 จากกลยุทธ์แผนพัฒนาที่คณะเภสัชศาสตร์ใช้สร้างความเข้มแข็งด้านการวิจัยนั้น คณะฯได้มีการเน้นย้ำถึงความสำคัญของเงินสนับสนุนงานวิจัยและงานสร้างสรรค์ภายนอกสถาบันเสมอ และจากที่ได้กล่าวไปแล้วในรายละเอียดผลการดำเนินงานในตัวบ่งชี้ที่ 2.1 ว่าคณะฯมีการสังเกตผลการดำเนินงานที่ผ่านมาและใช้กลไกการบริหารจัดการ เช่น การตั้งเป้าหมายร่วมกันว่าการรับทุนวิจัยจากภายนอกสถาบันเป็น ตัวบ่งชี้ประสิทธิภาพของภาควิชาฯและคณะฯหรือตามโครงการสร้างความเข้มแข็งสู่ความเป็นเลิศฯ เป็นต้น เป็นแรงขับเคลื่อนให้มีการขอรับทุนจากภายนอกมหาวิทยาลัยฯมากขึ้น นอกจากนี้แล้วคณะฯก็ได้อาศัยการประชาสัมพันธ์เมื่อมีประกาศรับสมัครขอรับทุนจากแหล่งทุนภายนอกมหาวิทยาลัยฯแก่อาจารย์ในคณะฯเพื่อทราบอย่างรวดเร็ว อย่างไรก็ตามหากแหล่งทุนภายนอกมหาวิทยาลัยฯที่เป็นที่รู้จักดีของนักวิจัยเช่นสำนักงานกองทุนสนับสนุนการวิจัย สำนักงานพัฒนาวิทยาศาสตร์และเทคโนโลยีแห่งชาติ สภาวิจัยแห่งชาติ เป็นต้น ส่วนใหญ่อาจารย์ก็มักจะมีการติดตามอย่างใกล้ชิดอยู่แล้ว

 จากกระบวนการที่คณะฯดำเนินการข้างต้น หลังจากที่อาจารย์นักวิจัยผ่านการบ่มเพาะประสบการณ์การวิจัยด้วยเงินสนับสนุนงานวิจัยภายในสถาบันแล้วนั้น อาจารย์จึงมีความพร้อมในการรับทุนวิจัยจากภายนอกและมีความสามารถได้รับทุนวิจัยจากภายนอกเกินเป้าหมายที่วางไว้เพียง 97,500 บาทต่อจำนวนอาจารย์ประจำและมีจำนวนเพิ่มขึ้นเรื่อยๆตลอดระยะ 3 ปีที่ผ่านมา โดยเป็นทุนที่ได้จากองค์กรหรือหน่วยงานในต่างประเทศจำนวน 1,984,895 บาทและเป็นแหล่งทุนวิจัยจากองค์กรหรือหน่วยงานภายในประเทศจำนวน 15,119,162 บาท สำหรับแหล่งทุนวิจัยจากองค์กรหรือหน่วยงานภายในประเทศนี้เป็นแหล่งทุนจากภาคเอกชน 505,012 บาท นอกจากนี้จะสังเกตว่าการเพิ่มขึ้นของเงินสนับสนุนงานวิจัยภายนอกมหาวิทยาลัยฯในปีการศึกษา 2549 จากปี 2548 อาจไม่มากนัก ทั้งนี้เพราะเงินสนับสนุนโครงการเหล่านี้ส่วนหนึ่งเป็นโครงการที่มีระยะเวลาดำเนินการมากกว่า 1 ปีและสามารถอธิบายได้ว่านักวิจัยเหล่านี้กำลังทำงานวิจัยตามที่ได้รับการสนับสนุนอยู่

**เอกสารอ้างอิง**

- โครงการวิจัยของนักวิจัยคณะเภสัชศาสตร์; ข้อมูลสารสนเทศการประกันคุณภาพ ปีการศึกษา 2549, งานนโยบายและแผน

**ตัวบ่งชี้ที่ 2.4** ร้อยละของอาจารย์ประจำที่ได้รับทุนวิจัยหรืองานสร้างสรรค์จากภายในสถาบันต่อจำนวนอาจารย์ประจำ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 3.50 | 75 | 86.79 | 87.72 | 53.54 | 1-34 | 35-49 | ≥ 50 | 3 | 0 | 1 | 4 |

**รายละเอียดผลการดำเนินงาน**

 การดำเนินการตามตัวบ่งชี้ที่ 2.4 ก็เป็นอันเดียวกันกับการดำเนินงานตามตัวบ่งชี้ที่ 2.2 คณะเภสัช-ศาสตร์ได้วางแผนพัฒนาสร้างความเข้มแข็งด้านการวิจัยมาเป็นระยะเวลาพอสมควร ทำให้มีอาจารย์สนใจเข้ารับทุนวิจัยจากภายในสถาบัน ในการกระตุ้นให้มีการจัดตั้งกลุ่มวิจัยและสถานวิจัยในคณะฯจะเป็นตัวอย่างที่สำคัญในการเพิ่มจำนวนอาจารย์ผู้ได้รับทุนวิจัยเพราะวัตถุประสงค์ที่สำคัญอย่างหนึ่งในการรวมกลุ่มคือให้อาจารย์นักวิจัยที่มีประสบการณ์ช่วยสนับสนุนดูแลให้นักวิจัยใหม่เข้มแข็งขึ้น

 อย่างไรก็ตามจากระบบการบริหารการวิจัยเดิมจนถึงปีการศึกษา 2549 การติดตามจำนวนอาจารย์ที่ได้รับทุนวิจัยจากภายในสถาบันไม่ได้ถูกกำหนดไว้ในระบบการกำหนดตัวชี้วัดคุณภาพของคณะฯ และภาควิชาฯ ปีนี้เป็นปีแรกที่มีการกำหนดร้อยละของอาจารย์ประจำที่ได้รับทุนวิจัยหรืองานสร้างสรรค์จากภายในสถาบันต่อจำนวนอาจารย์ประจำเป็นตัวชี้วัดคุณภาพของคณะฯและภาควิชาฯ ซึ่งสะท้อนให้เห็นถึงการกระจายตัวของเงินสนับสนุนการวิจัยจากภายในมหาวิทยาลัยฯที่ให้กับอาจารย์ในคณะฯและช่วยทำให้คณะฯเห็นมิติการกระจายตัวของเงินดังกล่าวด้วยแทนที่จะเป็นการมองเห็นแต่เม็ดเงินที่ได้รับจากแหล่งทุนประเภทนี้เพียงอย่างเดียว

 จากผลการดำเนินงานพบว่าอาจารย์ของคณะฯส่วนหนึ่งเริ่มเป็นผู้มีประสบการณ์ในการวิจัยและอาจเริ่มมีการแสวงหาเงินสนับสนุนการวิจัยจากแหล่งทุนภายนอกมหาวิทยาลัยฯและส่วนหนึ่งก็น่าจะกำลังทำงานวิจัยให้เสร็จสิ้นตามระยะเวลาที่ได้รับทุนจึงทำให้จำนวนอาจารย์ผู้รับทุนวิจัยจากภายในมหาวิทยาลัยฯลดลงเหลือเพียงแค่ 34 ท่านจากเดิมในปีการศึกษา 2548 ที่มีจำนวน 50 ท่านหรือถึงแม้ว่าจำนวนเงินทุนวิจัยจากภายในมหาวิทยาลัยไม่ลดลงมากนักแต่ร้อยละของอาจารย์ประจำที่ได้รับทุนวิจัยหรืองานสร้างสรรค์จากภายในสถาบันต่อจำนวนอาจารย์ประจำลดลงอย่างมากจนต่ำกว่าเป้าหมายที่ตั้งไว้ สะท้อนให้เห็นว่าเงินสนับสนุนการวิจัยประเภทนี้มีการกระจุกตัวอยู่ท่ามกลางจำนวนอาจารย์ไม่มากนัก คณะฯจำเป็นจะต้องติดตามตรวจสอบ วิเคราะห์หาสาเหตุเชิงลึกและทำการแก้ไขต่อไป

**เอกสารอ้างอิง**

- โครงการวิจัยของนักวิจัยคณะเภสัชศาสตร์; ข้อมูลสารสนเทศการประกันคุณภาพ ปีการศึกษา 2549, งานนโยบายและแผน

**ตัวบ่งชี้ที่ 2.5** ร้อยละของอาจารย์ประจำที่ได้รับทุนวิจัยหรืองานสร้างสรรค์จากภายนอกสถาบันต่อจำนวนอาจารย์ประจำ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 3.50 | 75 | 79.25 | 73.68 | 67.72 | 1-24 | 25-39 | ≥ 40 | 3 | 0 | 1 | 4 |

**รายละเอียดผลการดำเนินงาน**

 ทำนองเดียวกันกับตัวบ่งชี้ที่ 2.3 และ 2.4 ที่คณะฯได้ดำเนินการสร้างความเข้มแข็งด้านการวิจัยมาเป็นระยะหนึ่งแล้ว ทำให้อาจารย์ในคณะฯส่วนหนึ่งมีศักยภาพในการขอรับทุนวิจัยจากองค์กรหรือหน่วยงานภายนอกสถาบัน อย่างไรก็ตามการนับจำนวนอาจารย์ที่ได้รับทุนวิจัยจากภายนอกมหาวิทยาลัยฯไม่ได้ถูกกำหนดไว้ในระบบการกำหนดตัวชี้วัดคุณภาพของคณะฯและภาควิชาฯ เดิมจนถึงปีการศึกษา 2549 เป็นปีแรกที่มีการกำหนดร้อยละของอาจารย์ประจำที่ได้รับทุนวิจัยหรืองานสร้างสรรค์จากภายนอกสถาบันต่อจำนวนอาจารย์ประจำเป็นตัวชี้วัดคุณภาพของคณะฯและภาควิชาฯ ซึ่งสะท้อนให้เห็นถึงการกระจายตัวของเงินสนับสนุนการวิจัยจากภายนอกมหาวิทยาลัยฯที่อาจารย์ในคณะฯได้รับและช่วยทำให้คณะฯเห็นมิติการกระจายตัวของเงินดังกล่าวเช่นเดียวกับเงินสนับสนุนการวิจัยภายในมหาวิทยาลัยฯ

 จากผลการดำเนินงานเมื่อมีการคำนวณย้อนหลัง 3 ปี พบว่าร้อยละของอาจารย์ประจำที่ได้รับทุนวิจัยหรืองานสร้างสรรค์จากภายนอกสถาบันต่อจำนวนอาจารย์ประจำลดลงอย่างต่อเนื่อง ซึ่งหากสังเกตจากข้อมูลจำนวนอาจารย์ที่ได้รับทุนจากภายนอกจะพบว่ามีจำนวนคงที่ที่ 42 ท่านในปี 2547 และ 2548 และมีจำนวน 43 ท่านในปี 2549 ในขณะที่จำนวนอาจารย์เพิ่มขึ้นในแต่ละปีการศึกษา แสดงให้เห็นว่าอัตราการเพิ่มของจำนวนอาจารย์ประจำไม่ได้เป็นสัดส่วนกับจำนวนอาจารย์ที่รับทุนวิจัยจากภายนอกนัก จากการตรวจสอบและสังเกตข้อมูลรายชื่อผู้รับทุนทำให้ทราบว่าส่วนใหญ่ผู้รับทุนวิจัยจากองค์กรหรือหน่วยงานภายนอกในปีการศึกษา 2549 มักเป็นผู้ที่รับทุนต่อเนื่องจากปีการศึกษาที่ผ่านมา หรือส่วนใหญ่มักเป็นอาจารย์ท่านเดิมที่รับทุน คณะฯจึงมีความจำเป็นอย่างยิ่งที่จะต้องวางมาตรการแก้ไขหรือพัฒนาต่อไป

**เอกสารอ้างอิง**

- โครงการวิจัยของนักวิจัยคณะเภสัชศาสตร์; ข้อมูลสารสนเทศการประกันคุณภาพ ปีการศึกษา 2549, งานนโยบายและแผน

**ตัวบ่งชี้ที่ 2.6** ร้อยละของบทความวิจัยที่ได้รับการอ้างอิงใน refereed journal หรือในฐานข้อมูลระดับชาติหรือระดับนานาชาติต่อจำนวนอาจารย์ประจำ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 8.75 | 50 | 70.42 | 153.52 | 56.34 | 1-14 | 15-19 | ≥ 20 | 3 | 1 | 1 | 5 |

**รายละเอียดผลการดำเนินงาน**

 ถึงแม้ว่าคณะฯจะได้มีกลยุทธ์การพัฒนาความเข้มแข็งด้านการวิจัยมาระยะหนึ่งแล้วก็ตาม ส่วนใหญ่ในปีที่ผ่านๆมาคณะฯได้มุ่งเน้นในเรื่องของจำนวนผลงานวิจัยที่ตีพิมพ์เผยแพร่ จำนวนเงินทุนวิจัยและจำนวนอาจารย์ที่ทำงานวิจัย ซึ่งเป็นช่วงเริ่มต้นของคณะฯในการเติบโตด้านการวิจัยจนนับได้ว่ามีบรรยากาศการวิจัยหรือการวิจัยกลายเป็นวัฒนธรรมองค์กร แต่คณะฯยังไม่ได้ให้ความสำคัญเกี่ยวกับคุณภาพหรือการอ้างอิงถึงใน refereed journal หรือในฐานข้อมูลระดับชาติหรือระดับนานาชาติมากนัก ดังนั้นกลไกการจัดการด้านนี้ในปีที่ผ่านมาจึงยังไม่ชัดเจนและ ยังไม่มีการกำหนดให้จำนวนผลงานวิจัยที่ได้รับการอ้างอิงเป็นตัวชี้วัดหรือเป้าหมายการดำเนินงานของกิจกรรมด้านการวิจัย ทั้งตามการรายงานตัวชี้วัดผลการดำเนินงานหลักของคณะฯ และตัวชี้วัดผลการดำเนินงานตามโครงการสร้างความเข้มแข็งสู่ความเป็นเลิศทางวิชาการ สาขาเภสัชศาสตร์จนกระทั่งปีการศึกษา 2549 ยกเว้นการให้ค่าตอบแทนรางวัลการตีพิมพ์ในวารสารที่มีในฐานข้อมูลระดับชาติหรือระดับนานาชาติหรือวารสารที่มี Impact factor ซึ่งอาจทำให้งานวิจัยเหล่านั้นมีโอกาสได้รับการอ้างอิงถึงมากขึ้น

 จากผลการดำเนินงานเมื่อมีการคำนวณย้อนหลัง 4 ปีที่ได้รับการรวบรวมไว้ในฐานข้อมูล ISI Web of Knowledge (ข้อมูลในฐานข้อมูลเริ่มรวบรวมในปี 2544) คณะฯมีร้อยละของบทความวิจัยที่ได้รับการอ้างอิงใน refereed journal หรือในฐานข้อมูลระดับชาติหรือระดับนานาชาติต่อจำนวนอาจารย์ประจำที่สูงต่ำไม่แน่นอน ในปี 2549 คณะฯมีจำนวนผลงานบทความวิจัยที่ได้รับการอ้างอิงใน refereed journal หรือในฐานข้อมูลระดับชาติหรือระดับนานาชาติเป็นจำนวนทั้งสิ้น 40 ผลงาน และเมื่อคำนวณเป็นร้อยละ คณะฯก็สามารถทำได้ตามเป้าหมายที่ ตั้งไว้ อย่างไรก็ตามคณะฯก็ควรให้ความสำคัญจำนวนบทความวิจัยที่ได้รับการอ้างอิงใน refereed journal หรือในฐานข้อมูลระดับชาติหรือระดับนานาชาติให้มากขึ้นในปีต่อไป

**เอกสารอ้างอิง**

- ฐานข้อมูล ISI web of knowledge (http://portal.isiknowledge.com/)

**ตัวบ่งชี้ที่ 2.7** จำนวนผลงานวิจัยและงานสร้างสรรค์ที่ได้รับการจดทะเบียนทรัพย์สินทางปัญญาหรืออนุสิทธิ- บัตรในรอบ 5 ปีที่ผ่านมา (ชิ้นงาน)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก2** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 8.75 | 1 | 0 | 0 | 0 | 1 | 2 | ≥ 3 | 0 | 0 | 0 | 0 |

**รายละเอียดผลการดำเนินงาน**

 คณะฯได้มีการวางแผนการพัฒนาเรื่องผลงานวิจัยและงานสร้างสรรค์ที่ได้รับการจดทะเบียนทรัพย์สินทางปัญญาหรืออนุสิทธิบัตรมาตั้งแต่ปีการศึกษา2546 ดังจะเห็นได้จากดัชนีชี้วัดและเป้าหมายการดำเนินงานตามโครงการสร้างความเข้มแข็งสู่ความเป็นเลิศทางวิชาการฯว่าภายในปีการศึกษา 2550 คณะฯจะต้องมีจำนวนผลงานวิจัยและงานสร้างสรรค์ที่ได้รับการจดทะเบียนทรัพย์สินทางปัญญาหรืออนุสิทธิบัตรในรอบ 5 ปีที่ผ่านมาอย่างน้อย 1 ชิ้นงาน นอกจากนี้คณะฯได้จัดกิจกรรมส่งเสริม เช่น การจัดประชุมโดยเชิญวิทยากรผู้เชี่ยวชาญด้านการจดทะเบียนทรัพย์สินทางปัญญาฯมาบรรยายเพื่อสร้างความเข้าใจในกระบวนการและเป็นสร้างแรงกระตุ้นให้กับอาจารย์

 อย่างไรก็ตามจนถึงปัจจุบันหรือตามรอบการรายงานปีการศึกษา 2549 คณะฯก็ยังคงไม่มีผลงานวิจัยและงานสร้างสรรค์ที่ได้รับการจดทะเบียนทรัพย์สินทางปัญญาหรืออนุสิทธิบัตร แต่คณะฯยังคงมีอาจารย์ 2 ท่าน คือ รศ.ฤดีกร วิวัฒนปฐพี และ รศ.รุ่งนภา ศรีชนะ กำลังดำเนินการจดทะเบียนทรัพย์สินทางปัญญา ซึ่งจำเป็นจะต้องอาศัยเวลาในการดำเนินการ

**มาตรฐานที่ 2 มาตรฐานด้านงานวิจัยและงานสร้างสรรค์**

**สรุปการวิเคราะห์ตนเอง (SWOT Analysis):**

**1. จุดอ่อน**

 1.1 คณะฯมีทรัพยากรไม่เพียงพอหรือไม่สมดุลกับศักยภาพด้านการวิจัยของอาจารย์ การเติบโตของคณะฯด้านการวิจัยเป็นแบบก้าวกระโดดเมื่อพิจารณาจากเงินสนับสนุนการวิจัยที่อาจารย์ในคณะฯได้รับ อย่างไรก็ตามพบว่าการจัดหาโครงสร้างพื้นฐานภายในที่ต้องใช้ในการวิจัยไม่เพียงพอหรือไม่เป็นสัดส่วนที่สมดุลกับเงินสนับสนุนการวิจัยที่ได้รับ เช่น การขาดแคลนพื้นที่ให้อาจารย์นักวิจัยหรือนักศึกษาระดับบัณฑิตศึกษาได้ทำวิจัย การขาดเครื่องมือพื้นฐานที่ใช้ในห้องปฏิบัติการเป็นต้น ปัญหาเหล่านี้มีผลทำให้การดำเนินการวิจัยของอาจารย์เป็นไปอย่างล่าช้าและในที่สุดจะจำกัดการเพิ่มจำนวนผลงานวิจัยต่อปีของคณะฯ

 1.2 คณะฯยังขาดประสบการณ์การบริหารเมื่อศักยภาพของอาจารย์ด้านการวิจัยมีความก้าวหน้าไประดับหนึ่ง เพราะระดับการวิจัยของคณะฯในตอนนี้เป็นสิ่งที่คณะฯไม่เคยประสบมาก่อน การบริหารการวิจัยในขณะที่คณะฯเพิ่งเริ่มมีการเติบโตด้านการวิจัยจะมีความแตกต่างกับสถานะของคณะฯในปัจจุบัน เช่น การใช้โครงการสร้างความเข้มแข็งเพื่อความเป็นเลิศทางวิชาการฯ ซึ่งเป็นนโยบายเชิงรุกอันหนึ่งของมหาวิทยาลัยเพื่อมาสนับสนุนระบบบัณฑิตศึกษาและงานวิจัยของคณะฯ ทำให้คณะฯมีจำนวนนักศึกษาเข้ามาสร้างบรรยากาศวิจัยในคณะฯมากขึ้น รวมทั้งการกำหนดภาระงาน ตัวบ่งชี้คุณภาพการทำงานหรือการประกันคุณภาพมาใช้กระตุ้นให้อาจารย์ทำวิจัย แต่คณะฯไม่ได้มีการวางแผนระยะยาวในการแก้ไขปัญหาการขาดความสมดุลตามที่กล่าวไว้ข้างต้น นับจากนี้หากคณะฯจะมีการดำเนินนโยบายใดก็ตามที่เป็นการกระตุ้นการวิจัยของคณะฯอีก คณะฯจำเป็นต้องอาศัยประสบการณ์การบริหารเพื่อวางแผนอย่างเป็นระบบเพื่อไม่ให้เกิดการเติบโตด้านใดด้านหนึ่งมากจนเกิดการขาดสมดุลขึ้นอีก ซึ่งอาจเป็นสิ่งที่คณะฯไม่เคยมีประสบการณ์มาก่อน

 1.3 คณะฯยังขาดทิศทางการวิจัยที่ชัดเจน ถึงแม้ว่าสถานการณ์ในปัจจุบันของคณะฯหลังจากที่มีการสร้างกลุ่มวิจัยและสถานวิจัยขึ้นในคณะฯ ซึ่งทำให้มีความชัดเจนมากขึ้นในทิศทางการวิจัยของคณะฯอย่างไรก็ตามกลุ่มวิจัยหรือสถานวิจัยเหล่านี้ได้ถูกตั้งขึ้นมาไม่นาน คณะฯจึงยังคงมีจุดอ่อนในด้านนี้อยู่ ท่ามกลางข้อจำกัดของทรัพยากร หากคณะฯไม่มีทิศทางการวิจัยที่ชัดเจนจะทำให้คณะฯจำเป็นต้องจัดสรรทรัพยากรที่มีอยู่อย่างจำกัดอย่างไม่มีทิศทาง ซึ่งจะทำให้มีความขาดแคลนของทรัพยากรมากขึ้น

 1.4 คณะฯยังไม่มีกลยุทธ์การพัฒนาจำนวนอาจารย์ผู้รับทุนวิจัยที่ชัดเจนโดยเฉพาะอย่างยิ่งอาจารย์ที่บรรจุใหม่หรืออาจารย์ที่เพิ่งกลับจากการศึกษาต่อ ที่ผ่านมาคณะฯให้ความสนใจกับเฉพาะผลงานตีพิมพ์เผยแพร่และจำนวนเงินทุนวิจัยที่ได้รับการสนับสนุน แน่นอนที่สุดคณะฯไม่จำเป็นต้องให้อาจารย์ทุกคนประสบความสำเร็จในการทำวิจัย แต่คณะฯต้องมีการกำหนดเป็นเกณฑ์หรือตัวบ่งชี้ชัดเจนในเรื่องจำนวนอาจารย์ผู้ได้รับทุนวิจัย หลังปีการศึกษา 2549 เป็นต้นไปคณะฯจะต้องกำหนดและดำเนินการกลยุทธ์การพัฒนาเหล่านี้อย่างจริงจังมากขึ้น

 1.5 คณะฯอาจจะเพิ่งเริ่มตระหนักความสำคัญของคุณภาพของงานวิจัยที่สอดคล้องกับมาตรฐานที่ 2 นี้ โดยเฉพาะอย่างยิ่งบทความวิจัยที่ได้รับการอ้างอิงใน refereed journal หรือในฐานข้อมูลระดับชาติหรือระดับนานาชาติ

 1.6 คณะฯยังไม่มีกลยุทธ์การพัฒนาเรื่องผลงานวิจัยและงานสร้างสรรค์ที่ได้รับการจดทะเบียนทรัพย์สินทางปัญญาหรืออนุสิทธิบัตรที่มีทั้งความชัดเจนและเห็นผล

 1.7 คณะฯยังขาดการนำผลงานวิจัยไปสร้างผลประโยชน์ในเชิงพาณิชย์ จากการดำเนินการที่ผ่านมาคณะฯมีความคิดในประเด็นเหล่านี้แต่คณะฯยังไม่มีการดำเนินการที่ชัดเจน

 1.8 คณะฯยังขาดการเชื่อมโยงงานวิจัยกับภาคเอกชน อันอาจมีสาเหตุมาจากการขาดโอกาสเนื่องจากคณะฯตั้งอยู่ห่างไกลหรือขาดการดำเนินการที่ชัดเจน

1.9 คณะฯยังมีจุดอ่อนในการวิจัยในด้านเภสัชกรรมคลินิกหรือเภสัชศาสตร์สังคมและการบริหาร ซึ่งเป็นการวิจัยที่อาจใช้ทรัพยากรน้อยกว่าและผลการวิจัยเหล่านี้มีผลกับผู้ป่วยได้โดยตรงในระยะเวลาอันสั้นและมีผลกระทบสูง จะเห็นได้ว่าคณะฯมีผลงานตีพิมพ์เผยแพร่ในด้านนี้ค่อนข้างน้อยเมื่อเทียบกับด้านการวิจัยและพัฒนาเภสัชภัณฑ์

 1.10 คณะฯมีจุดอ่อนที่สำคัญอีกอย่างตรงที่ภาระงานสอนและภาระงานอื่นๆของอาจารย์ในปัจจุบันพบว่ามีจำนวนมาก เช่น การสอนนักศึกษาปริญญาตรี 2 หลักสูตรโดยวิชาส่วนใหญ่ที่คณะฯทำการสอนมีความแตกต่างกัน จึงเปรียบเสมือนอาจารย์ต้องทำการสอนนักศึกษา 2 คณะพร้อมกัน

**2. จุดแข็ง**

 2.1 คณะฯมีอาจารย์ที่มีวุฒิการศึกษาปริญญาเอกจำนวนมากและมีศักยภาพพร้อมที่จะทำงานวิจัย อาจารย์เหล่านี้ส่วนหนึ่งยังไม่มีตำแหน่งทางวิชาการและส่วนหนึ่งมีตำแหน่งทางวิชาการในระดับผู้ช่วยศาสตราจารย์ซึ่งยังคงมีการพัฒนาต่อไปอีกได้จากการทำวิจัย นอกจากนี้คณะฯยังมีการสนับสนุนการพัฒนาอาจารย์ที่เข้าใหม่ให้มีวุฒิการศึกษาสูงสุดอย่างต่อเนื่องทำให้จุดแข็งด้านนี้ของคณะฯมีความยั่งยืน

 2.2 คณะฯมีโครงการสร้างความเข้มแข็งสู่ความเป็นเลิศทางวิชาการฯ ซึ่งนอกจากจะมีการสนับสนุนบัณฑิตศึกษาทั้งที่เป็นทุนการศึกษาและทุนสำหรับวิทยานิพนธ์เป็นหลักแล้ว โครงการสร้างความเข้มแข็งสู่ความเป็นเลิศทางวิชาการฯ ยังดูแลเรื่องการซ่อมบำรุงเครื่องมือวิทยาศาสตร์และการสร้างเครือข่ายกับต่างประเทศอีกด้วย ส่งผลในการสนับสนุนการวิจัยของคณะฯ

 2.3 การส่งเสริมให้มีการตั้งกลุ่มวิจัยและสถานวิจัยเป็นนโยบายของคณะฯที่ส่งเสริมให้มีการทำวิจัยเป็นทีม หรือทำให้นักวิจัยใหม่มีโอกาสทำงานใกล้ชิดกับนักวิจัยอาวุโส และส่งผลให้มีจำนวนอาจารย์ที่ได้รับทุนวิจัยมีมากขึ้น จากการสังเกตพบว่านอกจากคณะฯจะมีจำนวนกลุ่มวิจัยมากขึ้นแล้ว กลุ่มวิจัยต่างๆยังมีการเติบโตเป็นสถานวิจัยด้วย ซึ่งสะท้อนให้เห็นถึงความสำเร็จของการส่งเสริมให้มีกลุ่มวิจัยขึ้นในคณะฯ

 2.4 การจัดการกองทุนวิจัยของคณะฯที่เป็นระบบ คณะฯได้มีการจัดการในกองทุนโดยให้การสนับสนุนกิจการต่างๆด้านการวิจัยของคณะฯอย่างแท้จริง ทำให้เกิดความคล่องตัวในการทำวิจัย เช่น การสนับสนุนทุนริเริ่มการทำวิจัย ทุนเสริมกรณีนักวิจัยมีความจำเป็นที่ไม่สามารถทำให้โครงการวิจัยเสร็จสมบูรณ์ได้ด้วยเงินที่ได้รับการสนับสนุนเดิม การซ่อมหรือจัดหาเครื่องมือวิทยาศาสตร์ เป็นต้น

 2.5 ส่วนหนึ่งของหัวข้องานวิจัยที่อาจารย์ของคณะฯทำ เช่น งานวิจัยด้านสมุนไพรเป็นที่สนใจในระดับประเทศในทุกสมัยของรัฐบาล ทำให้มีเงินสนับสนุนการวิจัยตามแหล่งทุนต่างๆจำนวนมาก

 2.6 คณะฯมีระบบบัณฑิตศึกษาคอยสนับสนุนงานวิจัย โดยเฉพาะอย่างยิ่งในระหว่างที่นักศึกษาปริญญา-ตรีของคณะฯ ไม่ต้องทำสัญญาผูกพันในการใช้ทุนให้กับรัฐบาลหลังจบการศึกษาระดับปริญญาตรี ทำให้นักศึกษาจำนวนหนึ่งต้องการศึกษาต่อในคณะฯ

 2.7 คณะฯมีอาจารย์ที่ได้รับทุนในโครงการปริญญาเอกกาญจนาภิเษก(คปก.)ตลอดหลายปีที่ผ่านมา ทำให้มีเงินทุนสนับสนุนให้กับนักศึกษาระดับปริญญาเอกและส่งเสริมงานวิจัยของคณะฯ

 2.8 คณะฯมีการผสมผสานระบบบริหารการจัดการทั้งระบบภาระงาน ระบบตัวชี้วัดประสิทธิภาพในการทำงานและระบบประกันคุณภาพ เป็นกลไกในการขับเคลื่อนการวิจัยและส่งเสริมให้การวิจัยเป็นวัฒนธรรมของคณะฯ

 2.9 คณะฯมีอาจารย์บางท่านเป็นผู้บริหารระดับมหาวิทยาลัยฯหรือระดับภูมิภาค เช่น รองอธิการบดีฯ คณบดีคณะแพทย์แผนไทย ผู้อำนวยการสถาบันวิจัยระบบสาธารณสุขภาคใต้ ผู้ช่วยคณบดีบัณฑิตวิทยาลัย ผู้บริหารศูนย์บ่มเพาะวิสาหกิจของมหาวิทยาลัย เป็นต้น ทำให้การสื่อสารด้านการวิจัยระหว่างคณะฯกับมหาวิทยาลัยหรือหน่วยงานที่ให้ทุนเป็นไปได้สะดวกขึ้น

**3. โอกาส**

 3.1 ปัจจุบันปัญหาเรื่องยาเป็นประเด็นระดับชาติ เช่น การผลักดัน Compulsory licensing ของกระทรวงสาธารณสุข ทำให้เชื่อได้ว่าแนวโน้มการพัฒนายาในประเทศจะได้รับความสนใจและมีแหล่งเงินทุนที่ใช้ในการสนับสนุนการวิจัยมากขึ้น

 3.2 โครงการจัดตั้งอุทยานวิทยาศาสตร์ของมหาวิทยาลัยฯ คณะฯได้ให้ความร่วมมือกับมหาวิทยาลัยฯด้วยดีเสมอมาเช่นการให้อาจารย์ของคณะฯเข้าร่วมโครงการจัดตั้งอุทยานเป็นต้น หากโครงการสำเร็จก็น่าจะเป็นโอกาสอันดีที่จะได้มีการพัฒนาการวิจัยของคณะฯต่อไป

 3.3 ความร่วมมือของคณะฯกับเครือข่ายในประเทศเช่นเครือข่ายวิจัยสาขาเภสัชศาสตร์ (Collaborative Research Network, CRN) ความร่วมมือกันของคณะเภสัชศาสตร์ในภูมิภาค 7 สถาบันในการพัฒนาการผลิตบัณฑิตในระดับปริญญาเอกร่วมกัน รวมทั้งโครงการสมองไหลกลับโดยสนับสนุนอาจารย์หรือนักวิจัยชาวไทยที่ทำงานในต่างประเทศให้มาทำกิจกรรมทางวิชาการร่วมกับคณะฯ เป็นต้น

 3.4 ความร่วมมือกับสถาบันอื่นในต่างประเทศ ไม่ว่าจะเป็นแบบส่วนตัวของอาจารย์แต่ละท่านหรือในลักษณะความสัมพันธ์อย่างเป็นทางการ ซึ่งได้เริ่มมีการดำเนินการมาระยะหนึ่งแล้วกำลังมีแนวโน้มในความร่วมมืออย่างเป็นรูปธรรมในอนาคตอันใกล้เช่นการจัดประชุมสัมมนาระหว่างคณะฯกับสถาบันในต่างประเทศเพื่อใช้เป็นช่องทางเผยแพร่ผลงานได้

 3.5 ในปัจจุบันนอกจากเรื่องยาแล้ว งานวิจัยที่เกี่ยวข้องกับเภสัชศาสตร์อย่างเวชสำอางก็ได้รับความสนใจจากหน่วยงานให้ทุนระดับประเทศ เช่น ศูนย์นาโนเทคโนโลยีแห่งชาติได้มีการจัดตั้งเครือข่ายศูนย์เชี่ยวชาญเฉพาะทางขึ้น นับเป็นโอกาสจากภายนอกที่คณะฯสามารถสร้างเครือข่ายความเข้มแข็งด้านการวิจัยได้

 3.6 ปัญหาเกี่ยวกับการจัดการระบบยายังคงเป็นปัญหาที่ได้รับความสนใจอยู่ คณะฯยังมีโอกาสผลักดันให้อาจารย์นักวิจัยโดยเฉพาะอย่างยิ่งอาจารย์ที่ชำนาญทางด้านเภสัชกรรมคลินิกและเภสัชศาสตร์สังคมและการบริหารได้ทำวิจัยในด้านนี้

**4. อุปสรรค**

 4.1 งบประมาณแผ่นดินที่คณะฯได้รับไม่เพียงพอในการจัดหาเครื่องมือวิทยาศาสตร์ให้กับอาจารย์นักวิจัยในคณะฯ นับเป็นปัญหาเรื้อรังเพราะเป็นเงินงบประมาณหลักที่ใช้ในการจัดหาครุภัณฑ์ได้ ส่งผลทำให้เกิดความล่าช้าในการทำงานวิจัยหรือมีผลต่อความสำเร็จในการทำวิจัย

 4.2 การเข้าถึงแหล่งทุนจากส่วนกลาง เนื่องจากที่ตั้งของคณะฯอยู่ห่างไกลจากส่วนกลางทำให้การติดต่อสื่อสารหรือการร่วมมือระหว่างหน่วยงาน เช่น การใช้ทรัพยากรร่วมกัน การร่วมมือในเชิงพาณิชย์เป็นไปอย่างลำบาก

 4.3 คณะฯตั้งอยู่ใกล้กับ 3 จังหวัดชายแดนภาคใต้ที่เกิดเหตุการณ์ความไม่สงบ ทำให้การร่วมมือกับต่างประเทศในด้านการวิจัยเป็นไปด้วยความยากลำบาก

 4.4 ความคาดหวังของสังคม องค์กรหรือหน่วยงานภายนอกของคณะฯมีความหลากหลาย ทำให้อาจารย์ไม่สามารถให้ความสำคัญการทำวิจัยได้เต็มที่ เช่น อาจารย์ยังจำเป็นต้องให้การบริการวิชาการและทำงานด้านอื่นๆ เป็นต้น

 4.5 มหาวิทยาลัยฯมีการเพิ่มจำนวนนักศึกษาระดับปริญญาตรีขึ้นเรื่อยๆ ทำให้ภาระงานสอนซึ่งเป็นภาระงานหลักอันหนึ่งของคณะฯแต่ก็มีผลกระทบกับการทำงานวิจัยของอาจารย์เช่นกัน

 4.6 ตลาดแรงงานของบัณฑิตระดับปริญญาเอกมีความไม่ชัดเจน ทำให้จำนวนนักศึกษาที่เข้าศึกษาในระดับปริญญาเอกของคณะฯมีไม่มากนัก ซึ่งนักศึกษาเหล่านี้เป็นกำลังสำคัญในการสร้างบรรยากาศและงานวิจัยให้กับคณะฯ

**5. กลยุทธ์ / แผนพัฒนา**

 5.1 คณะฯได้จัดทำแผนกลยุทธ์ระยะ 5 ปี (2550-2554) พร้อมกับแผนปฏิบัติการระยะ 2ปี (2550-2552) ในแผนดังกล่าวมีกลยุทธ์ด้านงานวิจัยอย่างชัดเจน เช่น การสร้างงานวิจัยที่เป็นแก่นของคณะฯ การใช้ประโยชน์จากสถานวิจัยภายนอกคณะฯ การสร้างระบบบริหารและประเมินผลงานที่สนับสนุนการทำวิจัยให้ชัดเจน การนำผลงานวิจัยไปใช้ให้เกิดประโยชน์ และการทำ Benchmark กับสถาบันอื่น เป็นต้น ผู้รับผิดชอบในแต่ละแผนงานจะต้องเอาใจใส่อย่างจริงจัง

 5.2 คณะฯจะต้องวิเคราะห์หาสาเหตุของการดำเนินงานที่ไม่เป็นไปตามเป้าหมาย เช่น ร้อยละของอาจารย์ประจำที่ได้รับทุนวิจัยหรืองานสร้างสรรค์จากภายในสถาบันต่อจำนวนอาจารย์ประจำ

ร้อยละของอาจารย์ประจำที่ได้รับทุนวิจัยหรืองานสร้างสรรค์จากภายนอกสถาบันต่อจำนวนอาจารย์ประจำและจำนวนผลงานวิจัยที่ได้รับการจดทะเบียน เป็นต้นเพื่อใช้ในการกำหนดนโยบายแก้ปัญหาหรือพัฒนา เพราะจากการวิเคราะห์จุดอ่อนที่ผ่านมาคณะฯยังไม่ได้มีนโยบายการจัดการที่ชัดเจนและเป็นรูปธรรม

 5.3 ภายใต้กรอบงบประมาณที่มีอยู่อย่างจำกัด คณะฯจะต้องมีการวิเคราะห์การใช้ทรัพยากรของการบริหารงานวิจัยของคณะฯให้มีประสิทธิภาพสูงสุด และใช้ทรัพยากรไปตามแผนพัฒนาที่วางไว้ในข้อ 5.1 และ 5.2

 5.4 คณะฯจะต้องจัดระบบการติดตามการดำเนินงานตามนโยบายที่วางไว้เป็นระยะๆ เพื่อติดตามแก้ปัญหาหรือให้การสนับสนุนได้ทันที โดยไม่จำเป็นต้องรอจนถึงรอบการประเมินคุณภาพประจำปี

 5.5 คณะฯจะพัฒนาระบบภาระงาน ระบบตัวบ่งชี้ประสิทธิภาพ และระบบประกันคุณภาพด้านที่เกี่ยวข้องกับงานวิจัยและงานสร้างสรรค์ที่เหมาะสมกับคณะฯที่เริ่มมีการเติบโตด้านการวิจัยหรืออาจารย์เริ่มมีประสบการณ์หรือผลงานตีพิมพ์มากขึ้น เช่น การให้ความสำคัญกับผลงานที่มีคุณภาพตีพิมพ์ในวารสารที่มี Impact factor สูงเพื่อเพิ่มโอกาสในการได้รับการอ้างอิง เป็นต้น เพื่อใช้ในการกำหนดนโยบายขับเคลื่อนด้านนี้ของคณะฯ

 5.6 คณะฯจะได้ให้ความสนใจและปรับปรุงเกณฑ์การประเมินหรือตัวชี้วัดประสิทธิภาพของฝ่ายวิจัยและบัณฑิตศึกษาให้ดีขึ้นเพื่อเป็นกลไกที่สำคัญในการผลักดันงานวิจัยของคณะฯต่อไป นอกจากนี้คณะฯยังจะต้องฝึกอบรมผู้รับผิดชอบงานทั้ง 2 ฝ่ายให้มีการหานโยบายเชิงรุกมาใช้หรือใช้นโยบายการบริหารงานวิจัยเดิมอย่างจริงจังและให้มีประสิทธิภาพมากขึ้น เช่น การบริหารงานกลุ่มวิจัยหรือสถานวิจัย เป็นต้น

 5.7 คณะฯจะต้องให้การสนับสนุนและติดตามผลงานของกลุ่มวิจัยและสถานวิจัยในคณะฯอย่างจริงจัง มีการวางแผนการทำงานและแก้ปัญหาร่วมกัน โดยที่คณะฯจะต้องพร้อมที่จะให้การช่วยเหลือทั้งกลุ่มวิจัยและสถานวิจัยทั้งทางด้านเทคนิค การจัดการและความก้าวหน้า ในขณะเดียวกันกลุ่มวิจัยและสถาบันวิจัยก็ต้องพร้อมที่จะรับการประเมินอย่างเข้มข้นจากคณะฯ

 5.8 คณะฯจะต้องประเมินประสิทธิภาพการบริหารกองทุนวิจัยของคณะฯ ซึ่งรวมทั้งประสิทธิภาพในการจัดสรรเงินและผลลัพธ์ที่ได้จากเงินกองทุน

 5.9 คณะฯจะต้องใช้กลไกงานวิเทศสัมพันธ์มาผสมผสานกับงานวิจัยและบัณฑิตศึกษามาใช้ในการพัฒนางานวิจัยของคณะฯ เช่น การส่งเสริมการจัดประชุมนานาชาติ การจัดสัมมนาบัณฑิตศึกษาร่วมกันกับสถาบันในต่างประเทศ เป็นต้น

 5.10 คณะฯจะต้องเร่งเตรียมความพร้อมของงานหรือสาขาการวิจัยที่สอดคล้องกับวาระแห่งชาติหรือหัวข้อที่ได้รับความสนใจและตรงกับความถนัดของอาจารย์นักวิจัยในคณะฯ เช่น งานวิจัยสมุนไพร หรือเวชสำอาง อาหารเพื่อสุขภาพ เป็นต้น เพื่อเพิ่มเงินสนับสนุนการวิจัยจากภายนอกสถาบันให้มากขึ้นในระยะยาว

 5.11 คณะฯจะต้องส่งเสริมการวิจัยทางเภสัชกรรมคลินิกและเภสัชศาสตร์สังคมและการบริหารให้มากขึ้นเพราะเมื่อเทียบกับสถาบันอื่น สาขาวิจัยทางด้านนี้ของคณะฯยังต้องพัฒนาต่ออีกมาก ในปัจจุบันนโยบายการส่งเสริมการวิจัยทางด้านนี้นอกจากการจัดสรรงบประมาณจากกองทุนวิจัยของคณะฯแล้ว คณะฯยังไม่มีนโยบายอื่นๆที่ชัดเจน

 5.12 คณะฯจะต้องหาวิธีการสร้างผลประโยชน์จากงานวิจัยของคณะฯเพื่อนำมาใช้สมทบกับงบประมาณแผ่นดินที่มีอยู่อย่างจำกัด หากคณะฯสามารถทำได้สำเร็จจะทำให้ปัญหาเรื่องงบประมาณของคณะฯที่ใช้สนับสนุนโครงสร้างพื้นฐานหรือเครื่องมือพื้นฐานที่ใช้ในการวิจัยหมดไปได้ คณะฯจะต้องมิเพียงดำเนินการตามตัวบ่งชี้ประสิทธิภาพในการดำเนินงานเท่านั้นแต่จะต้องมีวิสัยทัศน์ที่ไกลเช่นตัวบ่งชี้จำนวนผลงานวิจัยที่ได้รับการจดทะเบียน คณะฯไม่ควรมุ่งหวังการดำเนินการเพียงแค่ให้ได้จำนวนชิ้นงานที่ขึ้นทะเบียนเท่านั้น แต่คณะฯจะต้องมีนโยบายการสนับสนุนชิ้นงานที่คณะฯนอกจากจะเป็นเจ้าของทะเบียนแล้ว ชิ้นงานนั้นจะต้องสร้างรายได้ให้กับคณะฯหรือสร้างผลประโยชน์ในเชิงพาณิชย์ให้กับประเทศด้วย คณะฯจะต้องตระหนักเสมอว่าการสร้างรายได้ด้วยตนเองเป็นพันธกิจหลักอันหนึ่งของคณะฯ เพราะถ้าหากคณะฯมีเงินสนับสนุนจากผลประโยชน์ดังกล่าวร่วมกับกำลังอาจารย์ที่มีศักยภาพในการทำวิจัยจะทำให้คณะฯมีการเติบโตอย่างยั่งยืนต่อไป สำหรับตัวอย่างการพัฒนาในด้านนี้อาจเริ่มต้นจากการสร้างความร่วมมือกับภาคเอกชนอย่างจริงจัง โดยการหาบริษัทเอกชนผู้ร่วมทุนกับคณะฯ ซึ่งทั้งสองฝ่ายจะได้ทำงานที่ตนเองถนัด เช่น คณะฯจะทำวิจัยเพื่อพัฒนาผลิตภัณฑ์ บริษัททำหน้าที่ผลิตและขายผลิตภัณฑ์นั้น เป็นต้น

***มาตรฐานที่ 3 มาตรฐานด้านการบริการวิชาการ***

 การให้บริการวิชาการและวิชาชีพที่เป็นประโยชน์ เป็นที่พึ่งและเป็นแหล่งอ้างอิงทางวิชาการและวิชาชีพ เสนอแนะแนวทางที่เหมาะสมสอดคล้อง เพื่อเสริมสร้างความมั่นคงและความเข้มแข็งของสังคม ชุมชน ประเทศชาติ และนานาชาติ ตลอดจนการส่งเสริมบทบาททางวิชาการและวิชาชีพของสถาบันการศึกษาในการพัฒนาสังคมเรียนรู้และสังคมความรู้ โดยคำนึงถึงความรับผิดรับชอบต่อสาธารณะ

**ตัวบ่งชี้ที่ 3.1** ร้อยละของกิจกรรม/โครงการบริการวิชาการและวิชาชีพที่ตอบสนองต่อความต้องการพัฒนาและเสริมสร้างความเข้มแข็งของสังคม ชุมชน ประเทศชาติ และนานาชาติต่อจำนวนอาจารย์ประจำ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 4.00 | 100 | 760.4 | 138.6 | 1,151.18 | 1-19 | 20-29 | ≥ 30 | 3 | 1 | 1 | 5 |

**รายละเอียดผลการดำเนินงาน**

 คณะฯมีกิจกรรมหรือโครงการบริการวิชาการและวิชาชีพหลักที่สามารถแบ่งเป็น 2 กลุ่มใหญ่ๆ คือ 1) กิจกรรมหรือโครงการที่มีหน่วยงานหรือศูนย์ที่รับผิดชอบให้การบริการโดยตรงและมีการให้บริการตลอดปี ตามความต้องการของผู้ใช้บริการ 2) กิจกรรมหรือโครงการที่จัดขึ้นโดยภาควิชาหรือหน่วยงานและมีการให้บริการเป็นระยะๆ สำหรับกิจกรรมหรือโครงการที่มีหน่วยงานหรือศูนย์ที่รับผิดชอบให้การบริการโดยตรงและมีการให้บริการตลอดปีตามความต้องการของผู้ใช้บริการ ได้แก่

1. การให้บริการยาและเวชภัณฑ์ โดยสถานปฏิบัติการเภสัชกรรมชุมชน รวมถึงการให้บริการจำหน่ายยาและเวชภัณฑ์ การให้คำแนะนำปรึกษาปัญหาการใช้ยา เครื่องสำอาง สมุนไพร ผลิตภัณฑ์เพื่อสุขภาพ และผลิตภัณฑ์เสริมอาหาร รวมถึงการให้คำแนะนำด้านการดูแลสุขภาพโดยทั่วไป
2. การให้บริการข้อมูลเภสัชสนเทศ โดยหน่วยเภสัชสนเทศและบริการสังคม รวมถึงการให้บริการตอบคำถามและข้อมูลการใช้ยา และข้อมูลด้านเภสัชศาสตร์ ทั้งด้านการวิจัยและพัฒนาสูตรตำรับ เทคโนโลยีทางเภสัชศาสตร์ สมุนไพร การคุ้มครองผู้บริโภค รวมถึงคำถามทั่วไปเกี่ยวกับการดูแลสุขภาพ โดยผ่านระบบอินเตอร์เน็ต (<http://drug.pharmacy.psu.ac.th/>) และการติดต่อสอบถามโดยตรงและผ่านหมายเลขโทรศัพท์ของหน่วยเภสัชสนเทศ
3. การให้บริการปฏิบัติการทางเภสัชศาสตร์ โดยศูนย์บริการปฏิบัติการทางเภสัชศาสตร์ เน้นการบริการตรวจวิเคราะห์ยา การให้บริการศึกษาวิจัยและพัฒนาเภสัชภัณฑ์ การศึกษาชีวสมมูลยา และการให้บริการเครื่องมือวิทยาศาสตร์
4. ศูนย์สมุนไพรทักษิณ รับผิดชอบโดยคณะกรรมการของศูนย์ฯ ให้การบริการความรู้ด้านสมุนไพรและเป็นศูนย์แสดงตัวอย่างสมุนไพรส่วนใหญ่ที่มีในภาคใต้

ส่วนกิจกรรมหรือโครงการที่จัดขึ้นโดยภาควิชาหรือหน่วยงานและมีการให้บริการเป็นระยะๆ ได้แก่

1. การจัดอบรม สัมมนา และการให้ความรู้ทางวิชาการ โดยภาควิชาฯ สถานปฏิบัติการเภสัชกรรมชุมชน หรือหน่วยพัฒนาการศึกษาและวิชาชีพ ซึ่งรวมถึงการ ให้บริการอบรมและให้ความรู้ทางด้านวิชาการที่เกี่ยวข้องกับการใช้ยาและเภสัชศาสตร์ ครอบคลุมกลุ่มเป้าหมายทั้งเภสัชกร บุคลากรทางการแพทย์ และผู้สนใจทั่วไป รวมถึงการเผยแพร่ความรู้ทางวิชาการที่เกี่ยวกับการใช้ยาและความรู้ด้านอื่นๆ ในสาขาเภสัชศาสตร์ โดยผ่านสื่อสิ่งพิมพ์ วิทยุกระจายเสียงและสื่ออื่นๆ
2. การจัดกิจกรรมการศึกษาต่อเนื่อง โดยหน่วยการศึกษาต่อเนื่อง โดยมีการดำเนินการร่วมกับสภา-เภสัชกรรมในการจัดกิจกรรมการศึกษาต่อเนื่อง ทางเภสัชศาสตร์ให้กับเภสัชกร เพื่อประกอบการต่ออายุใบอนุญาตประกอบวิชาชีพ โดยคณะเภสัชศาสตร์ ทำหน้าที่เป็นสถาบันหลักในการดำเนินการและประสานงานกับสถาบันสมทบทั้งในพื้นที่ภาคใต้และทั่วประเทศในการพิจารณากำหนดหน่วยกิต ของกิจกรรมและเนื้อหาของการจัดกิจกรรมการศึกษาต่อเนื่อง

 การดำเนินการของกิจกรรมหรือโครงการบริการวิชาการของคณะฯได้มีการวางแผนการทำงานค่อนข้างชัดเจน หน่วยงานหรือศูนย์ที่ดำเนินกิจกรรมหรือโครงการเหล่านี้ล้วนแต่มีคณะกรรมการดำเนินการที่มีการแต่งตั้งอย่างเป็นทางการของคณะฯ คณะฯได้จัดสรรงบประมาณเพื่อทำกิจกรรมหรือโครงการสำหรับทั้งที่ก่อให้เกิดรายได้และที่ไม่ก่อให้เกิดรายได้ การดำเนินกิจกรรมหรือโครงการเหล่านี้เริ่มมีความมั่นคงและมีการขยายตัวเพื่อตอบสนองต่อความต้องการพัฒนาและเสริมสร้างความเข้มแข็งของสังคมและชุมชน สำหรับกิจกรรมหรือโครงการการให้บริการยาและเวชภัณฑ์ของสถานปฏิบัติการเภสัชกรรมชุมชนของคณะฯกำลังมีการขยายสาขาจากสาขาเดิมในมหาวิทยาลัยสู่สาขาที่อยู่ในตัวเมืองหาดใหญ่ เพื่อให้ประชาชนเข้าถึงง่ายและเพื่อเป็นแหล่งฝึกงานให้กับนักศึกษาเภสัชศาสตร์อีกด้วย ส่วนการให้บริการข้อมูลเภสัชสนเทศ โดยหน่วยเภสัชสนเทศและบริการสังคมนั้นเป็นบริการที่ให้เปล่า ทำให้มีการถามคำถามหรือความต้องการข้อมูลจำนวนมาก แต่เนื่องจากทางหน่วยฯไม่มีเภสัชกร หรือผู้มีหน้าที่ประจำอยู่ ทางหน่วยฯอาศัยเพียงแค่อาสาสมัคร ที่เป็นอาจารย์ของคณะฯและเครือข่ายเภสัชกรจากสถาบันต่างๆทั่วประเทศคอยให้บริการ ทำให้ยังคงมีคำถามค้างอยู่บางส่วน

 การให้บริการปฏิบัติการทางเภสัชศาสตร์ โดยศูนย์บริการปฏิบัติการทางเภสัชศาสตร์มีการเติบโตอย่างเห็นได้ชัด ถึงแม้ว่าจะเป็นการบริการที่ต้องอาศัยการลงทุนค่อนข้างสูง คณะฯก็ได้ตระหนักถึงความสำคัญของการให้บริการสังคมและชุมชนในการให้บริการวิเคราะห์ยาซึ่งจำเป็นอย่างยิ่งที่ต้องอาศัยหน่วยงานที่มีความเป็นกลางอย่างคณะฯเป็นผู้ทำการวิเคราะห์ นอกจากนี้ในปัจจุบันศูนย์บริการปฏิบัติการทางเภสัชศาสตร์กำลังดำเนินการผ่านการรับรอง ISO เพื่อให้ได้ห้องปฏิบัติการที่มีมาตรฐานระดับชาติต่อไป ส่วนการจัดอบรม สัมมนาหรือการให้ความรู้แก่ประชาชนหรือเภสัชกรนั้นอาจจัดขึ้นโดยทั้งภาควิชาฯและหน่วยการศึกษาต่อเนื่องของคณะฯ โดยมีทั้งบริการที่ให้เปล่าและแบบที่คิดค่าลงทะเบียน ถึงแม้ว่าแต่เดิมการจัดอบรมเหล่านี้จะมีเพียงแค่ของภาควิชาฯหรือหน่วยงาน แต่ปัจจุบันถูกพัฒนาให้เป็นการประชุมประจำปีของคณะฯซึ่งเป็นการผนวกผลงานเอาการนำเสนอโครงการนักศึกษาระดับปริญญาตรีรวมกับการให้ความรู้ของวิทยากรผู้บรรยายแก่เภสัชกร ในโครงการนี้ยังเป็นความร่วมมือกันระหว่างคณะฯกับชมรมศิษย์เก่าของคณะฯและกำลังขยายตัวไปยังชมรมเภสัชกรภาคใต้ ซึ่งเป็นการสร้างความสัมพันธ์ระหว่างคณะฯกับศิษย์เก่าและเภสัชกรร่วมวิชาชีพอีกด้วย

 จากผลการดำเนินงานในปีการศึกษา 2549 พบว่ากิจกรรมหรือโครงการบริการวิชาการของคณะฯมีการขยายตัวแบบก้าวกระโดด ด้วยเหตุผลที่กล่าวข้างต้นว่ากิจกรรมหรือโครงการเหล่านี้มีการขยายตัว นอกจากนี้ในกิจกรรมหรือโครงการเหล่านี้มีหน่วยที่ได้รับการยอมรับในวงกว้างหรือระดับชาติได้แก่ศูนย์สมุนไพรทักษิณซึ่งบรรจุอยู่ในโครงการในพระราชดำริของสมเด็จพระเทพรัตนราชสุดา สยามบรมราชกุมารี หรือหน่วยเภสัชสนเทศที่เกิดจากความร่วมมือของเภสัชกรทั่วประเทศและให้บริการกับประชาชนทั่วประเทศเช่นกัน

**เอกสารอ้างอิง**

- โครงการและกิจกรรมบริการวิชาการ คณะเภสัชศาสตร์; ข้อมูลสารสนเทศการประกันคุณภาพ ปีการศึกษา 2549, งานนโยบายและแผน

- เว็บเพจบริการเภสัชสนเทศ คณะเภสัชศาสตร์ มหาวิทยาลัยสงขลานครินทร์ (<http://drug.pharmacy.psu.ac.th/>)

- เว็บเพจศูนย์บริการปฏิบัติการทางเภสัชศาสตร์ (<http://starfish.pharmacy.psu.ac.th/virtual_web/central-lab/index.html>)

- เว็บเพจศูนย์การศึกษาต่อเนื่องทางเภสัชศาสตร์ (<http://www.ccpe.or.th/index.php>)

**ตัวบ่งชี้ที่ 3.2** ร้อยละของอาจารย์ที่เป็นที่ปรึกษา เป็นกรรมการวิทยานิพนธ์ภายนอกสถาบัน เป็นกรรมการวิชาการ และกรรมการวิชาชีพในระดับชาติและระดับนานาชาติต่อจำนวนอาจารย์ประจำ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 4.00 | 25 | 47.89 | 30.99 | 30.99 | 1-14 | 15-24 | ≥ 25 | 3 | 1 | 1 | 5 |

**รายละเอียดผลการดำเนินงาน**

 การที่อาจารย์ในคณะฯได้รับการยอมรับจากสังคมภายนอกสถาบันให้เป็นกรรมการวิทยานิพนธ์ภายนอกสถาบัน เป็นกรรมการวิชาการ และกรรมการวิชาชีพในระดับชาติและระดับนานาชาตินั้นแสดงให้เห็นถึงความเข้มแข็งทางวิชาการและการมีชื่อเสียงของคณะฯ นอกจากคณะฯมีนโยบายให้การสนับสนุนการสร้างความเข้มแข็งทางวิชาการของอาจารย์ผ่านการทำวิจัยแล้ว คณะฯได้มีการกำหนดในแผนกลยุทธ์หรือนโยบายสนับสนุนให้อาจารย์ได้มีโอกาสเป็นที่ปรึกษา เป็นกรรมการวิทยานิพนธ์ภายนอกสถาบัน เป็นกรรมการวิชาการ และกรรมการวิชาชีพในระดับชาติและระดับนานาชาติ และกำหนดให้เป็นส่วนหนึ่งของภาระงานของอาจารย์และเป็นตัวบ่งชี้ประสิทธิภาพการทำงานด้วย การสนับสนุนดังกล่าวของคณะฯยังอาศัยวิธีการเปิดโอกาสให้อาจารย์เข้าร่วมประชุม สัมมนาหรือเป็นคณะทำงานในองค์กรวิชาชีพต่างๆ เพื่อให้อาจารย์ของคณะฯเป็นที่รู้จักในวงกว้าง

 จากผลการดำเนินงานของคณะฯพบว่าประมาณ 1 ใน 3 ของอาจารย์ได้เป็นอาจารย์ที่เป็นที่ปรึกษา เป็นกรรมการวิทยานิพนธ์ภายนอกสถาบัน เป็นกรรมการวิชาการ และกรรมการวิชาชีพในระดับชาติและระดับนานาชาติ ผลการดำเนินงานของปีการศึกษา 2548 และ 2549 จะพบว่ามีร้อยละต่ำกว่าผลในปี 2547 ส่วนหนึ่งอาจมีสาเหตุมาจากการมีอาจารย์ที่เป็นกรรมการวิทยานิพนธ์ลดลงหรือส่วนหนึ่งอาจเป็นเพราะการเป็นกรรมการต่างๆมีการกำหนดระยะเวลาเป็นวาระ ในปีการศึกษา 2549 อาจารย์ของคณะเภสัชศาสตร์ ได้รับเชิญจากหน่วยงานต่างๆ ทั้งหน่วยงานการศึกษา หน่วยงานภาครัฐ และหน่วยงานภาคเอกชน ให้เป็นกรรมการเพื่อให้ความคิดเห็นในเชิงวิชาการ และ/หรือเป็นคณะทำงานในหน้าที่ต่างๆ ในด้านวิชาการนั้น นอกเหนือจากการได้รับเชิญให้เป็นกรรมการสอบวิทยานิพนธ์ และเป็นผู้อ่านและประเมินบทความจากวารสารในระดับชาติ เช่น วารสารสงขลานครินทร์ ฉบับวิทยาศาสตร์และเทคโนโลยี วารสารมหาวิทยาลัยนเรศวร และวารสารเภสัชศาสตร์ มหาวิทยาลัยศรีนครินทรวิโรฒ รวมถึงการเป็นกรรมการวิชาการให้กับการประชุมทางวิชาการในระดับนานาชาติ เช่น การประชุม Asian Clinical College of Pharmacy (ACCP) 2006 เป็นต้น ส่วนในด้านวิชาชีพ อาจารย์ของคณะฯ ได้รับเชิญให้เป็นคณะกรรมการและคณะทำงานในกิจกรรมต่างๆ ของสภาเภสัชกรรม ซึ่งเป็นองค์กรวิชาชีพในสาขาเภสัชกรรมของประเทศ ตัวอย่างของกิจกรรมที่อาจารย์ของคณะฯ ได้มีส่วนร่วมในฐานะคณะกรรมการและคณะทำงาน ได้แก่ การจัดทำข้อสอบสำหรับผู้ขอมีใบอนุญาตประกอบวิชาชีพ และการดำเนินการเกี่ยวกับการศึกษาต่อเนื่องสำหรับ เภสัชกร เป็นต้น สิ่งที่น่าสังเกตอย่างหนึ่งคืออาจารย์ที่เป็นกรรมการวิทยานิพนธ์ภายนอกสถาบัน เป็นกรรมการวิชาการ และกรรมการวิชาชีพนั้นมักจะเป็นอาจารย์ท่านเดิมในระยะ 2 ปีที่ผ่านมา คณะฯมีความจำเป็นจะต้องให้ความสำคัญในเรื่องนี้มากขึ้น โดยการวิเคราะห์หาสาเหตุและวางแผนพัฒนาต่อไป

**เอกสารอ้างอิง**

- ข้อมูลสารสนเทศการประกันคุณภาพ ปีการศึกษา 2549, งานนโยบายและแผน

**ตัวบ่งชี้ที่ 3.3** มีการนำความรู้และประสบการณ์จากการบริการวิชาการและวิชาชีพมาใช้ในการพัฒนาการเรียนการสอนและการวิจัย (ระดับ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 4.00 | 3 | 5 | 5 | 5 | 1 | 2 | ≥ 3 | 3 | 1 | 1 | 5 |

**ระดับคุณภาพของตัวบ่งชี้ที่ 3.3**

5 มีการบูรณาการการจัดการเรียนการสอนหรือการวิจัยและการบริการวิชาการ/วิชาชีพอย่างน้อย 1 โครงการ

4 มีการนำความรู้และประสบการณ์จากการบริการวิชาการและวิชาชีพมาใช้ในการเรียนการสอนและการวิจัยอย่างน้อย 1 โครงการ

3 มีการนำความรู้และประสบการณ์จากการบริการวิชาการและวิชาชีพมาใช้ในการวิจัยอย่างน้อย 1 โครงการ

2 มีการนำความรู้และประสบการณ์จากการบริการวิชาการและวิชาชีพมาใช้ในการเรียนการสอนอย่างน้อย 1 โครงการ

1 มีแผนในการนำความรู้และประสบการณ์จากการบริการวิชาการและวิชาชีพมาใช้ในการเรียนการสอนและการวิจัย

**รายละเอียดผลการดำเนินงาน**

 การประเมินตามตัวบ่งชี้นี้มีความชัดเจนจากระดับคุณภาพของการประเมิน คณะฯได้ผนวกแผนในการนำความรู้และประสบการณ์จากการบริการวิชาการและวิชาชีพมาใช้ในการเรียนการสอนและการวิจัย อยู่ในโครงการบางโครงการที่คณะฯดำเนินการ เช่น ร้านยาคณะเภสัชศาสตร์ และโครงการของหน่วยเภสัชสนเทศ เป็นต้น ในโครงการเหล่านี้อาจารย์ได้นำความรู้และประสบการณ์มาใช้ในการสอนหรือการวิจัยอย่างชัดเจน เช่น การนำประสบการณ์จากการจ่ายยาในร้านยามาสอนในวิชาหลักการใช้ยาบำบัด การนำประสบการณ์การให้ข้อมูลทางเภสัชศาสตร์มาใช้ในวิชาบริการเภสัชสนเทศ โครงการศึกษาชีวสมมูลย์ของยา เป็นต้น ท้ายที่สุดคณะฯได้บูรณาการโครงการเหล่านี้เข้ากับการเรียนการสอนหรือการวิจัย โดยการนำเอากรณีศึกษาที่เกิดขึ้นจากโครงการมาให้นักศึกษาทั้งในระดับปริญญาตรีและบัณฑิตศึกษาได้เรียนรู้และมีโอกาสฝึกปฏิบัติหรือทำเป็นโครงการวิจัยของนักศึกษาหรือทำร่วมกันกับอาจารย์

 จากวิธีการดำเนินงานข้างต้นจะเห็นได้ว่าลักษณะของกิจกรรมหรือโครงการบริการวิชาการของคณะฯสามารถบูรณาการกับการจัดการเรียนการสอนและการวิจัยได้ไม่ยากนัก สาเหตุหนึ่งอาจเนื่องจากเภสัชศาสตร์เป็นวิชาชีพโดยธรรมชาติและต้องอาศัยการฝึกปฏิบัติ ดังนั้นจึงทำให้คณะฯมีผลการดำเนินงานได้ตามเป้าหมายในปีการศึกษา 2549

**เอกสารอ้างอิง**

- ข้อมูลสารสนเทศ การประกันคุณภาพ ปีการศึกษา 2549, งานนโยบายและแผน

**ตัวบ่งชี้ที่ 3.4** ค่าใช้จ่ายและมูลค่าของสถาบันในการบริการวิชาการและวิชาชีพเพื่อสังคมต่ออาจารย์ประจำ (บาทต่อคนต่อปี)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 4.00 | 7,500 | 29,493 | 38,435 | 39,754 | 1 – 4,999 | 5,000 – 7,499 | ≥ 7,500 | 3 | 1 | 1 | 5 |

**รายละเอียดผลการดำเนินงาน**

 ดังที่กล่าวไปข้างต้นในตัวบ่งชี้ที่ 3.1 คณะฯมีกิจกรรมหรือโครงการบริการวิชาการทั้งที่ทำอยู่เป็นประจำตลอดทั้งปีและให้บริการเป็นวาระและดังที่กล่าวไปแล้วในตัวบ่งชี้ที่ 3.3 ว่าคณะฯมีคณะกรรมการผู้รับผิดชอบในกิจกรรมหรือโครงการต่างๆ มีการวางแผนกลยุทธ์พัฒนาในการดำเนินงานเป็นของแต่ละหน่วยงาน คณะฯมีการจัดสรรงบประมาณสนับสนุนหน่วยงานต่างๆเหล่านั้นชัดเจนโดยเฉพาะอย่างยิ่งกิจกรรมหรือโครงการบริการวิชาการแบบให้เปล่า ส่วนกิจกรรมหรือโครงการบริการวิชาการที่ก่อให้เกิดรายได้คณะฯก็มีการจัดสรรงบประมาณสนับสนุนเช่นกันในการทำกิจกรรมเสริมหรืองานสร้างสรรค์อื่นๆที่หน่วยงานเหล่านั้นสามารถทำได้ อย่างไรก็ตามค่าใช้จ่ายที่เกิดขึ้นในการบริการทั้ง 2 แบบไม่ว่าจะเป็นแบบให้เปล่าหรือก่อให้เกิดรายได้คณะฯล้วนพยายามสร้างประโยชน์ต่อชุมชนและสังคม

 การสนับสนุนของคณะฯสำหรับบางกิจกรรมหรือโครงการบริการวิชาการนั้น คณะฯไม่เพียงแต่จะสนับสนุนงบประมาณในการดำเนินการ แต่คณะฯยังสนับสนุนเป็นครุภัณฑ์สิ่งก่อสร้างด้วยโดยเฉพาะอย่างยิ่งสำหรับกิจกรรมหรือโครงการที่สามารถบูรณาการกับการเรียนการสอนของนักศึกษาหรือการวิจัยของอาจารย์ได้ง่าย เช่น การสนับสนุนการขยายร้านยาสาขาที่ 2 เพื่อให้บริการด้านยาแก่ประชาชนในวงกว้างและเป็นแหล่งฝึกปฏิบัติงานให้กับนักศึกษาด้วยเช่นกัน คณะฯมีความจำเป็นในข้อจำกัดของงบประมาณและกำลังคนทำให้คณะฯต้องเลือกให้ความสำคัญกับงานบริการวิชาการที่สอดคล้องกับภารกิจหลักของคณะฯ นอกจากนี้คณะฯยังไม่ได้มีการประชาสัมพันธ์ของงานบริการวิชาการของคณะฯมากนักด้วยเหตุผลเดียวกัน ซึ่งในส่วนนี้เป็นข้อที่คณะฯสามารถพัฒนาต่อไปได้ในอนาคต

 จากผลการดำเนินงานตลอดระยะเวลา 3 ปีที่ผ่านมาพบว่ามีจำนวนสูงขึ้นตามลำดับและเกินกว่าเป้าหมายหรือเกณฑ์ที่ตั้งไว้มาก ในปีการศึกษา 2549 คณะฯ ได้ให้การสนับสนุนกิจกรรมหรือบริการวิชาการเป็นจำนวนเงินทั้งสิ้น กว่า 2.5 ล้านบาท ซึ่งนับว่ามีมูลค่าสูงเมื่อเทียบกับงบประมาณทั้งหมดของคณะฯ ทั้งนี้ในจำนวนเงินที่คณะฯสนับสนุนยังไม่ได้รวมการประเมินจากมูลค่าของบุคลากร และทรัพยากรหลายจำนวนของคณะฯ ตามคำจำกัดความของมูลค่าสถาบันซึ่งสำนักงานรับรองมาตรฐานและประเมินคุณภาพการศึกษาเป็นผู้กำหนด เช่นการมีอาจารย์เภสัชกรวุฒิปริญญาเอกปฏิบัติหน้าที่ในร้านยา ซึ่งหากมีการคำนวณมูลค่าจะทำให้มีจำนวนเงินที่คณะฯให้การสนับสนุนสูงกว่าจำนวนที่รายงาน เป็นต้น

**เอกสารอ้างอิง**

- โครงการและกิจกรรมบริการวิชาการ ของคณะเภสัชศาสตร์; ข้อมูลสารสนเทศการประกันคุณภาพ ปีการศึกษา 2549, งานนโยบายและแผน

**ตัวบ่งชี้ที่ 3.5** ความพึงพอใจของผู้รับบริการ (ร้อยละของความพึงพอใจของผู้รับบริการ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 4 | 80 | 82.2 | 82.4 | 83.6 | 61-70 | 71-80 | ≥ 80 | 3 | 1 | 1 | 5 |

**รายละเอียดผลการดำเนินงาน**

คณะฯได้มีการกำหนดให้กิจกรรมหรือโครงการบริการวิชาการของคณะฯมีการประเมินความพึงพอใจของผู้รับบริการ และมีการกำหนดเป้าหมายไว้ในตัวชี้วัดประสิทธิภาพในการทำงาน ทำให้คณะฯสามารถติดตามและประเมินผลได้ รวมทั้งสามารถใช้ไปในการปรับปรุงการบริการในครั้งต่อๆไป สำหรับการวัดความพึงพอใจของผู้รับบริการนั้นเนื่องจากคณะฯมีกิจกรรมหรือโครงการบริการวิชาการที่หลากหลาย ทำให้ไม่สามารถใช้วิธีการหรือเครื่องมือวัดอันเดียวกันได้ อย่างไรก็ตามคณะฯได้ยึดหลักการให้วัดความพึงพอใจของผู้รับบริการครอบคลุมหัวข้อเกี่ยวกับวิทยากร เนื้อหา ระยะเวลา สถานที่ การตอบสนองความต้องการและความคาดหวัง ความรู้ ความเข้าใจ การประยุกต์ใช้ และความพึงพอใจต่อการบริการของหน่วยงานสนับสนุน รวมทั้งมีการประเมินทั้งเชิงปริมาณและคุณภาพ

 จากผลการดำเนินงานพบว่าคณะฯสามารถรักษาระดับความพึงพอใจของผู้รับบริการวิชาการของคณะฯไว้ได้ตามเป้าหมายที่วางไว้คือไม่ต่ำกว่าร้อยละ 80 ตามที่ได้ระบุข้างต้นว่าคณะฯได้มีการนำผลการประเมินมาใช้ในการพัฒนาการบริการวิชาการนั้นๆ ส่วนหนึ่งของการประเมินได้ถูกนำเข้ารายงานในที่ประชุมกรรมการคณะฯซึ่งเป็นกรรมการบริหารสูงสุดของคณะฯ พร้อมนำเสนอความเห็นในการปรับปรุงแก้ไขต่อไป อย่างไรก็ตามจะเห็นได้ว่าคณะฯได้มีกิจกรรมและโครงการบริการวิชาการจำนวนไม่น้อย แต่มีกิจกรรมหรือโครงการจำนวนหนึ่งเท่านั้นที่มีการประเมินความพึงพอใจของผู้รับบริการ คณะฯจักต้องให้ความสำคัญกับการประเมินมากขึ้นในปีต่อๆไป

**ตัวบ่งชี้ที่ 3.6** จำนวนแหล่งให้บริการวิชาการและวิชาชีพที่ได้รับการยอมรับในระดับชาติหรือระดับนานาชาติ (จำนวนศูนย์/เครือข่าย)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | 6 | 6 | 3 | 1-2 | 3 | ≥ 4 | - | - | - | - |

**รายละเอียดผลการดำเนินงาน**

 ถึงแม้ว่าคณะฯจะมีการดำเนินกิจกรรมหรือโครงการบริการวิชาการจำนวนมากและมีความหลากหลาย รวมทั้งมีการวางแผนกลยุทธ์พัฒนาอย่างต่อเนื่องเสมอมา อย่างไรก็ตามคณะฯไม่ได้วางแผนอย่างจริงจังเพื่อให้หน่วยงานหรือศูนย์บริการวิชาการเหล่านั้นได้รับการรับรองจากองค์กรหรือหน่วยงานระดับชาติหรือนานาชาติโดยเฉพาะอย่างยิ่งมีเอกสารรับรองอย่างเป็นทางการ แต่คณะฯมุ่งเน้นถึงชนิดของการบริการและคุณภาพของบริการมากกว่า ทำให้คณะฯไม่ได้กำหนดเป้าหมายหรือน้ำหนักในการประเมินตามตัวบ่งชี้นี้

 ในปีการศึกษา 2549 คณะฯมีหน่วยงานหรือศูนย์ที่ได้รับการยอมรับในระดับชาติ จำนวน 3 หน่วยงานหรือศูนย์ ได้แก่ สถานปฏิบัติการเภสัชกรรมชุมชน หน่วยการศึกษาต่อเนื่องทางเภสัชศาสตร์ ซึ่งได้รับการรับรองจากสภาเภสัชกรรม และศูนย์สมุนไพรทักษิณซึ่งบรรจุอยู่ในโครงการในพระราชดำริของสมเด็จพระเทพ-รัตนราชสุดาสยามบรมราชกุมารี ซึ่งเมื่อเทียบกับผลการดำเนินงานในปีการศึกษา 2547 และ 2548 แล้วพบว่ามีจำนวนลดลง ทั้งนี้เนื่องจากหน่วยงานหรือศูนย์เหล่านั้นเป็นเพียงการยอมรับระดับชุมชนหรือไม่มีเอกสารรับรองจากองค์กรหรือหน่วยงานระดับชาติถึงแม้ว่าบางหน่วยงานจะมีลักษณะเป็นเครือข่ายและให้บริการระดับชาติ เช่นหน่วยเภสัชสนเทศและบริการสังคม เป็นต้น ซึ่งตรงส่วนนี้คณะฯคงต้องพัฒนาให้หน่วยงานและงานบริการวิชาการดังกล่าวได้รับการรับรองต่อไป

**เอกสารอ้างอิง**

- ศูนย์สมุนไพรทักษิณ และเว็บเพจศูนย์สมุนไพรทักษิณ (<http://herbal.pharmacy.psu.ac.th/>)

- เว็บเพจบริการเภสัชสนเทศคณะเภสัชศาสตร์ มหาวิทยาลัยสงขลานครินทร์ (http://drug.pharmacy.psu.ac.th/)

- เว็บเพจศูนย์การศึกษาต่อเนื่องทางเภสัชศาสตร์ (<http://www.ccpe.or.th/index.php>)

**ตัวบ่งชี้ที่ 3.7** รายรับของสถาบันในการบริการวิชาการและวิชาชีพในนามสถาบันต่อจำนวนอาจารย์ประจำ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน\*** | **ปีการศึกษา** | **เกณฑ์คะแนน** | **ผลการประเมิน2** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | 21,682 | 39,242 | 40,815 | 1-14,999 | 15,000-19,999 | ≥ 20,000 | - | - | - | - |

**หมายเหตุ;**

1. ตัวบ่งชี้เฉพาะ

2. ไม่มีการกำหนดค่าน้ำหนักและผลการประเมินสำหรับตัวบ่งชี้นี้

**รายละเอียดผลการดำเนินงาน**

จากกิจกรรมหรือโครงการบริการวิชาการทั้งหมดของคณะฯ คณะฯมีแผนในการหารายได้จาก 3 กิจกรรมหลักคือการให้บริการยาและเวชภัณฑ์ โดยสถานปฏิบัติการเภสัชกรรมชุมชน การให้บริการปฏิบัติการทางเภสัชศาสตร์ โดยศูนย์บริการปฏิบัติการทางเภสัชศาสตร์ และการจัดอบรม สัมมนา และการให้ความรู้ทางวิชาการบางกิจกรรม คณะฯตระหนักดีถึงความจำเป็นในการสร้างรายได้จากการบริการวิชาการและวิชาชีพ แต่เนื่องจากคณะฯยังมุ่งเน้นการเป็นที่พึ่งพาของชุมชนเป็นหลักเพราะเป็นหนึ่งในพันธกิจหลักของคณะฯ

 ในระยะ 3 ปีที่ผ่านมาคณะฯมีการสร้างรายได้จากการบริการวิชาการและวิชาชีพเพิ่มขึ้นเรื่อยๆตามลำดับ จนกระทั่งในปีการศึกษา 2549 คณะฯมีรายรับประมาณ 2.6 ล้านบาท ซึ่งหากพิจารณาในมุมมองของการดำเนินการเพื่อหารายได้แล้วคณะฯมีความจำเป็นอย่างยิ่งที่จะต้องมีการตรวจสอบและวิเคราะห์งบประมาณที่ลงทุนในกิจกรรมหรือโครงการต่างๆ เพื่อตรวจสอบความคุ้มทุนเพื่อให้คณะฯสามารถมีรายรับจากการให้บริการวิชาการหรือวิชาชีพมากขึ้น

**เอกสารอ้างอิง**

- บัญชีควบคุมเงินรายได้คณะเภสัชศาสตร์; งานคลัง

**ตัวบ่งชี้ที่ 3.8** ระดับความสำเร็จในการให้บริการวิชาการและวิชาชีพตามพันธกิจของสถาบัน (ระดับ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | 5 | 5 | 5 | 1 | 2 | ≥ 3 | - | - | - | - |

**หมายเหตุ;**

1.ตัวบ่งชี้เฉพาะ

2. ไม่มีการกำหนดค่าน้ำหนักและผลการประเมินสำหรับตัวบ่งชี้นี้

**ระดับคุณภาพของตัวบ่งชี้ที่ 3.8**

5 เกิดเครือข่ายความร่วมมือระหว่างสถาบันการศึกษาและองค์กรในชุมชนในการพัฒนาความเข้มแข็งของชุมชน และพัฒนาสังคมแห่งการเรียนรู้อย่างน้อย 1 โครงการ

4 มีผลงานวิจัย/ผลงานสร้างสรรค์ หรือการพัฒนาองค์ความรู้ที่เกิดจากการบูรณาการงานบริการวิชาการแก่สังคมอย่างน้อย 1 โครงการ

3 มีการบูรณาการการเรียนการสอน การวิจัย และการทำนุบำรุงศิลปวัฒนธรรมในการให้บริการวิชาการแก่สังคมอย่างน้อย 1 โครงการ

2 มีการให้บริการวิชาการแก่สังคมตามแผนหรือโครงการในการให้บริการวิชาการอย่างครบถ้วนตามพันธกิจของสถาบัน

1 มีแผนหรือโครงการในการให้บริการวิชาการอย่างครบถ้วนตามพันธกิจของสถาบัน

**รายละเอียดผลการดำเนินงาน**

 คณะฯมีแผนหรือโครงการในการให้บริการวิชาการตามพันธกิจของคณะฯที่วางไว้อย่างชัดเจนดังที่ได้กล่าวไปแล้วในตัวบ่งชี้ที่ 3.1 ซึ่งนอกจากจะใช้เป็นแผนดำเนินการประจำปีแล้วยังเป็นแผนสำหรับการจัดสรรงบประมาณของคณะฯด้วยเช่นกัน สำหรับการบูรณาการการเรียนการสอนและ การวิจัย คณะฯก็มีแผนการดำเนินการตามที่รายงานในตัวบ่งชี้ที่ 3.3 ส่วนแผนในการบูรณาการกับการทำนุศิลปวัฒนธรรมนั้นคณะฯจัดไว้เป็นส่วนหนึ่งของศูนย์สมุนไพรทักษิณเป็นหลัก ทำนองเดียวกันกับผลงานวิจัยหรือผลงานสร้างสรรค์ หรือการพัฒนาองค์ความรู้ที่เกิดจากการบูรณาการงานบริการวิชาการแก่สังคมคณะฯก็วางแผนปฏิบัติงานให้มีผู้รับผิดชอบโดยตรง เพื่อให้เกิดเครือข่ายความร่วมมือระหว่างคณะฯและองค์กรในชุมชน

 ในปีการศึกษา 2549 คณะฯมีความสำเร็จในการให้บริการวิชาการและวิชาชีพตามพันธกิจของคณะฯในระดับดีมากเช่นเดียวกันกับในปีการศึกษา 2547 และ 2548 เช่นเดียวกันกับกลยุทธ์การพัฒนาหรือแผนที่วางไว้ คณะฯได้ดำเนินการตามแผนและมีการจัดสรรงบประมาณไว้มีส่วนทำให้คณะฯมีการให้บริการวิชาการเป็นไปตามแผนที่วางไว้ตามพันธกิจ ผลที่ได้รับจากการบูรณาการงานบริการวิชาการกับการเรียนการสอน การวิจัยก็สำเร็จตามที่ระบุในตัวบ่งชี้ที่ 3.3 ส่วนการบูรณาการงานบริการวิชาการกับการทำนุบำรุงศิลปวัฒนธรรมนั้นสามารถเห็นได้ชัดจากกิจกรรมหรือโครงการต่างๆจากแผนการดำเนินการของศูนย์สมุนไพรทักษิณหรือแผนของภาควิชา เภสัชเวทและเภสัชพฤกษศาสตร์ จนเกิดเป็นโครงการวิจัยและเกิดเป็นเครือข่ายกับชุมชนขึ้น เช่น การจัดกิจกรรมการสำรวจภูมิปัญญาด้านการแพทย์และเภสัชกรรมแผนไทย โดยการจัดให้เป็นกิจกรรมของการเรียนการสอนในรายวิชาเภสัชเวทขั้นสูง และวิชาสมุนไพรและยาพื้นบ้าน ผลของกิจกรรมซึ่งดำเนินมาเป็นประจำทุกปี ทำให้ภาควิชาฯ และศูนย์สมุนไพรฯ สามารถสร้างเครือข่ายร่วมกับชมรมแพทย์แผนไทย และโรงพยาบาลที่มีกิจกรรมด้านการใช้สมุนไพร อายุรเวท และการแพทย์แผนไทย ซึ่งตั้งอยู่เขตภาคใต้ และนำไปสู่การจัดทำโครงการวิจัย นำร่องเพื่อการยกระดับเทคโนโลยีการผลิตสมุนไพรในวิสาหกิจชุมชน มีการพัฒนาองค์ความรู้และรวบรวมความรู้จากผลการสำรวจดังกล่าวเพื่อการจัดทำเป็นหนังสือทำเนียบหมอยาพื้นบ้านภาคใต้ เพื่อเผยแพร่ความรู้และเป็นการอนุรักษ์ภูมิปัญญาไทยเกี่ยวกับการแพทย์และเภสัชกรรมแผนไทย เป็นต้น

 ระดับความสำเร็จสูงสุดของการให้บริการวิชาการและวิชาชีพตามพันธกิจของคณะฯตามเกณฑ์ที่วางไว้นั้น สำหรับคณะฯ หากมิได้คำนึงถึงประเด็นของการทำนุบำรุงศิลปวัฒนธรรมนัก คณะฯยังสามารถได้รับการพัฒนาต่อไปได้อีกในหลายกิจกรรมหรือโครงการ เช่น การบริการยาของสถานปฏิบัติการเภสัชกรรมชุมชน ซึ่งเป็นตัวอย่างของการบูรณาการการบริการวิชาการกับการเรียนการสอน การวิจัยดังที่ได้กล่าวในตัวบ่งชี้ที่ 3.1 แล้วนั้นยังมีความเป็นไปได้ในการสร้างเครือข่ายความร่วมมือระหว่างคณะฯและองค์กรในชุมชนเช่นสมาคมร้านยา หรือสำนักงานสาธารณสุขจังหวัด หากเป็นส่วนของศูนย์บริการปฏิบัติการทางเภสัชศาสตร์ก็เช่นเดียวกันที่สามารถสร้างเครือข่ายกับสถานพยาบาลในส่วนของการวิเคราะห์คุณภาพยา หรือกับองค์กรในท้องถิ่นในส่วนของการวิเคราะห์ผลิตภัณฑ์ตามโครงการหนึ่งตำบลหนึ่งผลิตภัณฑ์ ซึ่งล้วนแต่เป็นการพัฒนาความเข้มแข็งของชุมชน และพัฒนาสังคมแห่งการเรียนรู้ทั้งสิ้น

**เอกสารอ้างอิงและหลักฐาน**

- ข้อมูลสารสนเทศประกันคุณภาพ ปีการศึกษา 2549, งานนโยบายและแผน

**มาตรฐานที่ 3 มาตรฐานด้านการบริการวิชาการ**

**สรุปการวิเคราะห์ตนเอง (SWOT Analysis):**

**1. จุดอ่อน**

 1.1 คณะฯขาดความชำนาญเชิงการบริหารต้นทุนของการบริการวิชาการ ทำให้การดำเนินการของคณะฯในการบริการวิชาการมีต้นทุนค่อนข้างสูงหรือขาดมุมมองของความคุ้มทุนทั้งในกิจกรรมหรือโครงการแบบให้เปล่าและแบบที่ก่อให้เกิดรายได้ โดยเฉพาะอย่างยิ่งการบริการแบบที่ก่อให้เกิดรายได้นอกเหนือจากสถานปฏิบัติการ-เภสัชกรรมชุมชนแล้วที่มีระบบบัญชีรายรับ รายจ่ายชัดเจนทำให้สามารถประเมินผลประกอบการการลงทุนได้ ในขณะที่ศูนย์บริการปฏิบัติการทางเภสัชศาสตร์ที่เป็นหน่วยบริการวิชาการที่ก่อให้เกิดรายได้ที่สำคัญเช่นกัน แต่การจัดการของศูนย์มีความเกี่ยวเนื่องกับภาควิชาฯทั้งในแง่กำลังคน เครื่องมือวิทยาศาสตร์ที่ใช้ ทำให้คณะฯขาดความชัดเจนของข้อมูลเกี่ยวกับต้นทุนที่จะใช้ในการตัดสินใจในการบริหาร

 1.2 การบริการวิชาการของคณะฯยังขาดเอกลักษณ์เช่นเดียวกับการวิจัยเนื่องจากการบริการวิชาการในวิชาชีพเภสัชศาสตร์มีความหลากหลาย จากการที่คณะฯขาดความมีเอกลักษณ์ทำให้คณะฯมีการบริการวิชาชีพที่หลากหลายซึ่งอาจเป็นข้อดี แต่ในขณะเดียวกันคณะฯต้องใช้ทรัพยากรจำนวนมากในการบริการวิชาการและอาจทำให้คณะฯขาดความชำนาญจริงๆในบางการบริการวิชาการ

 1.3 คณะฯยังต้องอาศัยกำลังส่วนใหญ่ของอาจารย์ประจำในการให้บริการวิชาการ ซึ่งนอกจากเป็นการเพิ่มต้นทุนของงานนั้นๆแล้วอาจารย์ส่วนใหญ่ยังมีงานประจำด้านอื่นๆจำนวนมากทำให้ไม่สามารถทำงานบริการวิชาการได้เต็มที่ ส่งผลให้งานบริการวิชาการล่าช้า

 1.4 การประชาสัมพันธ์ของงานบริการวิชาการของคณะฯยังค่อนข้างจำกัด ส่วนหนึ่งเป็นเพราะคณะฯไม่สามารถจัดบริการอย่างเพียงพอได้หากมีความต้องการรับบริการมากเกินขีดจำกัดของคณะฯ อย่างไรก็ตามก็เป็นการปิดกั้นการมีชื่อเสียงของคณะฯหรืออาจารย์ ทำให้โอกาสในการเป็นที่ปรึกษาและกรรมการภายนอกมีจำกัดเช่นกัน

 1.5 คณะฯมีหน่วยงานหรือศูนย์บริการวิชาการที่ให้บริการระดับชาติแต่ยังขาดการรับรองจากองค์กรหรือหน่วยงานภายนอก เช่น หน่วยเภสัชสนเทศและบริการสังคม ถึงแม้ว่าคณะฯไม่ได้ประเมินในประเด็นนี้แต่คณะฯอาจจะต้องมีการดำเนินการอย่างจริงจัง

 1.6 การขาดแคลนทรัพยากรที่จะต้องใช้ในการลงทุนเพื่อการบริการวิชาการ เนื่องจากการบริการวิชาการของคณะฯในหลายรายการ มีความจำเป็นที่จะต้องใช้เครื่องมือที่มีราคาแพงหรือเครื่องมือที่มีค่าใช้จ่ายในการดูแลสูง คณะฯจึงมีทรัพยากรไม่เพียงพอ

 1.7 คณะฯตั้งอยู่ห่างไกลจากส่วนกลาง จึงทำให้การเข้าถึงแหล่งความต้องการการบริการวิชาการบางอย่าง เช่น โรงงานอุตสาหกรรมยา เป็นต้น มีความยากลำบาก รวมทั้งตัวผู้ใช้บริการก็รู้สึกว่าระยะทางเป็นอุปสรรคในการติดต่อประสานงาน

**2. จุดแข็ง**

 2.1 การบริการวิชาการของคณะฯเป็นการใช้วิชาชีพ จึงทำให้สามารถนำประสบการณ์ที่ได้มาใช้ในการเรียนการสอน หรือการวิจัยได้ง่าย

 2.2 การบริการวิชาการของคณะฯส่วนใหญ่เป็นการบริการสู่ชุมชนหรือคนในชุมชนโดยตรง ทำให้โอกาสที่จะสร้างเครือข่ายความร่วมมือกับองค์กรในชุมชนทำได้ง่าย

2.3 เช่นเดียวกับการวิจัย การบริการวิชาการของคณะฯบางอย่างเกี่ยวข้องประเด็นที่สังคมให้ความสำคัญเช่น ยากับโรคที่เจ็บป่วย คุณภาพยาหรือการใช้สมุนไพร เป็นต้นทำให้คณะฯได้รับการยอมรับและความพึงพอใจจากสังคมหรือชุมชนสูง

 2.4 คณะฯมีการกำหนดภาระงาน ตัวบ่งชี้ประสิทธิภาพในการทำงานหรือการประกันคุณภาพงานด้านการบริการวิชาการอย่างชัดเจน ทำให้เป็นกลไกขับเคลื่อนงานบริการวิชาการของคณะฯที่สำคัญ

 2.5 คณะฯมีอาจารย์และบุคลากรส่วนหนึ่งที่เสียสละ อดทนและทุ่มเทให้กับงานบริการวิชาการของคณะฯ ทั้งในระดับผู้บริหารและผู้ใต้บังคับบัญชา ถึงแม้ค่าตอบแทนที่ได้จากการบริการวิชาการจะมีไม่มากก็ตาม เช่นจะพบได้ว่าผู้บริหารที่คอยดูแลงานบริการวิชาการโดยตรง ได้ดูแลงานในด้านนี้มาอย่างต่อเนื่องเป็นเวลาเกือบ 10 ปี

 2.6 คณะฯมีนโยบายชัดเจนในการสนับสนุนงานบริการวิชาการ เช่น การให้ความสำคัญในการจัดการคุณภาพห้องปฏิบัติการเพื่อการรับรองมาตรฐาน ISO ด้วยการลงทุนด้านกำลังคนและเครื่องมือวิทยาศาสตร์มาอย่างต่อเนื่อง การสนับสนุนการขยายสาขาของสถานปฏิบัติการเภสัชกรรมชุมชน การสนับสนุนการซื้อฐานข้อมูลยา CCIS ให้กับหน่วยเภสัชสนเทศและการบริการสังคม การมีศูนย์สมุนไพรทักษิณและการมีสถานที่ผลิตยาแผนโบราณที่ได้รับอนุญาตถูกต้องจากทางราชการเป็นต้น นอกจากนี้คณะฯยังมีการจัดสรรงบประมาณให้กับหน่วยงานเหล่านี้ในการจัดประชุมอบรมแบบให้เปล่าเป็นประจำทุกปี

**3. โอกาส**

 3.1 การร่วมในโครงการในพระราชดำริของสมเด็จพระเทพรัตนราชสุดา สยามบรมราชกุมารี ของศูนย์-สมุนไพรทักษิณ นับว่าเป็นโอกาสอันล้ำค่าที่จะพัฒนางานบริการด้านนี้อย่างยั่งยืน นอกจากนี้ประเด็นการบริการวิชาการด้านสมุนไพรยังเป็นประเด็นที่ได้รับความสนใจจากสังคมอย่างสม่ำเสมอ

 3.2 จากประเด็นการสนับสนุนการผลิตยาภายในประเทศหรือการลดการใช้ยาที่นำเข้าและมีราคาแพงของกระทรวงสาธารณสุข ทำให้รัฐบาลเคยให้ความสำคัญของการวิเคราะห์คุณภาพยา รวมถึงการหา Bioequivalence ของยาที่ผลิตในประเทศ อาจเป็นโอกาสให้ศูนย์บริการปฏิบัติการทางเภสัชศาสตร์มีโอกาสขยายตัวและสร้างรายได้เพิ่มขึ้น

 3.3 ทำนองเดียวกันกับโอกาสในข้อ 3.2 เนื่องจากการอุตสาหกรรมการผลิตยาจากประเทศจีนหรืออินเดีย ซึ่งเป็นฐานการผลิตยาที่สำคัญในตลาดโลก ปัจจุบันนานาชาติเริ่มสงสัยในคุณภาพของยาที่ผลิต คณะฯอาจใช้เป็นโอกาสในการประสานงานหรือร่วมทุนกับหน่วยงานระดับนานาชาติเพื่อทำหน้าที่เป็นหน่วยงานกลางเพื่อควบคุมคุณภาพยาเหล่านั้น

 3.4 ปัจจุบันประชาชนสามารถเข้าถึงยาได้มากขึ้น ซึ่งเป็นผลมาจากระบบประกันสุขภาพแห่งชาติ อาจทำให้ประชาชนเหล่านั้นต้องการความรู้หรือมีข้อสงสัยเกี่ยวกับเรื่องยามากขึ้น ทำให้เป็นโอกาสของคณะฯที่จะให้บริการด้านความรู้เรื่องยาแก่ประชาชนมากขึ้น

 3.5 เนื่องจากคณะฯเป็นคณะทางวิทยาศาสตร์สุขภาพ ในปัจจุบันมีแหล่งทุนที่ให้ความสำคัญในการดูแลและสร้างเสริมสุขภาพ เช่น สำนักงานสร้างเสริมสุขภาพแห่งชาติ (สสส.) เป็นต้น ซึ่งอาจเป็นช่องทางหนึ่งของทรัพยากรที่คณะฯสามารถนำมาให้การบริการวิชาการได้

 3.6 การส่งเสริมผลิตภัณฑ์หนึ่งตำบลหนึ่งผลิตภัณฑ์ของภาครัฐ คณะฯอาจใช้เป็นโอกาสในการให้การบริการควบคุมดูแลคุณภาพและเป็นแหล่งการเผยแพร่ความรู้โดยเฉพาะอย่างยิ่งผลิตภัณฑ์อาหาร

**4. อุปสรรค**

 4.1 จากสถานการณ์ทางการเมืองที่ผ่านมา ทำให้งบประมาณที่ใช้ในปี 2549 มีการเบิกจ่ายล่าช้าทำให้คณะฯขาดความคล่องตัวในงบประมาณของการบริการวิชาการ โดยเฉพาะอย่างยิ่งในช่วงต้นปีงบประมาณ

4.2 ระเบียบการเบิกจ่ายเงินของระบบราชการทำให้ขาดความคล่องตัวในการให้บริการวิชาการ

4.3 ระเบียบมหาวิทยาลัยสงขลานครินทร์ในการจำกัดจำนวนตำแหน่งที่ไม่ใช่อาจารย์ ทำให้ยากแก่การขยายงานบริการวิชาการ หรือความก้าวหน้าในอาชีพของเภสัชกรที่ทำงานบริการวิชาการโดยตรงของคณะฯไม่ดีพอที่จะจูงใจให้เภสัชกรอยู่ในตำแหน่งนานๆ

 4.4 เช่นเดียวกันกับมาตรฐานที่ 2 ความคาดหวังของสังคม องค์กรหรือหน่วยงานภายนอกของคณะฯมีความหลากหลายนับเป็นอุปสรรคเพราะทำให้อาจารย์ต้องทำงานหลายด้านพร้อมๆกัน ทำให้ไม่สามารถทำงานด้านการบริการวิชาการได้เต็มที่นัก

 4.5 ความไม่ชัดเจนในนโยบายของภาครัฐเช่นสำนักงานคณะกรรมการอาหารและยาในเรื่องเกี่ยวกับการทดสอบ Bioequivalence ของยาชื่อสามัญ ทำให้คณะฯไม่มั่นใจในการขยายหรือลงทุนในศูนย์บริการปฏิบัติการ-ทางเภสัชศาสตร์ เพื่อให้ได้รับการรับรองมาตรฐาน ISO อย่างรวดเร็ว

 4.6 การบริการวิชาชีพหลายประเภทของทุกคณะเภสัชศาสตร์ในประเทศ ขาดความร่วมมือกันและไม่มีเครือข่ายระหว่างสถาบันเพื่อเพิ่มประสิทธิภาพในการสร้างผลประโยชน์ระดับชาติ

 4.7 อุปสรรคอื่นๆ เช่น ค่าเช่าอาคารสถานที่ในอำเภอหาดใหญ่ จังหวัดสงขลา มีราคาสูงโดยเฉพาะทำเลที่ตั้ง ที่ประชาชนจำนวนมากสามารถเข้าถึงได้ง่าย ซึ่งเป็นอุปสรรคในการขยายการบริการวิชาการอย่างสถาน-ปฏิบัติการเภสัชกรรมชุมชน ทำให้การตัดสินใจต้องใช้เวลานานเพราะใช้เวลาในการตรวจสอบอย่างรอบคอบ

**5. กลยุทธ์ / แผนพัฒนา**

 5.1 คณะฯได้จัดทำแผนกลยุทธ์ระยะ 5 ปี (2550-2554) พร้อมกับแผนปฏิบัติการระยะ 2 ปี (2550-2552) ในแผนดังกล่าวมีกลยุทธ์ด้านงานบริการวิชาการอย่างชัดเจน เช่น การร่วมมือกับชุมชนใช้ทรัพยากรและสื่อต่าง ๆ ของคณะเภสัชศาสตร์เพื่อศึกษาและพัฒนาภูมิปัญญาท้องถิ่นให้เป็นองค์ความรู้ มีคุณค่าและมีมูลค่าเพิ่ม การจัดบริการวิชาการให้กับผู้ที่ด้อยโอกาสในสังคม การจัดบริการวิชาการแบบหารายได้หรือสร้างชื่อเสียง การจัดการถ่ายทอดความรู้และเทคโนโลยีทางเภสัชศาสตร์สู่ชุมชน การสร้างโอกาสให้อาจารย์หรือผลงานของคณะเภสัชศาสตร์เป็นที่รู้จัก เป็นต้น ผู้รับผิดชอบในแต่ละแผนงานจะต้องเอาใจใส่อย่างจริงจัง

 5.2 คณะฯจะต้องพิจารณาและวิเคราะห์ร้อยละจำนวนกิจกรรมหรือโครงการบริการวิชาการต่อจำนวนอาจารย์ของคณะฯที่สูงเกินจากเกณฑ์และเป้าหมายที่ตั้งไว้อย่างมากมาย อันอาจเป็นสาเหตุของการทำให้ภาระงานบริการวิชาการและค่าใช้จ่ายในการบริการวิชาการต่อจำนวนอาจารย์สูงมากเกินไป และอาจส่งผลกระทบกับงานในภาพรวมของคณะฯ หลังจากที่วิเคราะห์แล้วคณะฯอาจใช้วิธีการบูรณาการกิจกรรมหรือโครงการที่มีวัตถุประสงค์หรือผลลัพธ์ที่คล้ายคลึงกัน เพื่อให้การบริการวิชาการของคณะฯมีประสิทธิภาพมากยิ่งขึ้น

 5.3 คณะฯจะต้องวิเคราะห์หาจุดเด่นของการบริการวิชาการและวิชาชีพที่คณะฯดำเนินการอยู่เพื่อให้คณะฯมีความเป็นเลิศในการบริการวิชาการเฉพาะด้าน โดยเฉพาะอย่างยิ่งด้านที่มีศักยภาพในการสร้างรายรับให้กับคณะฯและเป็นด้านที่คณะฯมีความถนัดหรือสอดคล้องกับงานวิจัยหลักของคณะฯ ทำให้คณะฯสามารถสนับสนุนงบประมาณและกำลังคนได้อย่างมีประสิทธิภาพ และเพื่อให้คณะฯมีความเชี่ยวชาญในด้านนั้นอย่างแท้จริงและนำไปสู่การได้รับการยอมรับในระดับชาติหรือนานาชาติ รวมทั้งคณะฯสามารถให้บริการวิชาการด้านนั้นๆแบบให้เปล่าแก่ผู้ด้อยโอกาสในสังคมได้

 5.4 ผู้รับผิดชอบด้านแผนงาน ด้านการประกันคุณภาพและด้านการบริการวิชาการของคณะฯจะต้องติดตามตัวบ่งชี้ที่ 3.4 และ 3.7 อย่างใกล้ชิด เพราะเป็นตัวบ่งชี้ที่สะท้อนให้เห็นค่าใช้จ่ายและรายรับจากการบริการวิชาการของคณะฯในภาพรวมตามลำดับ และใช้เป็นเครื่องมือในการบริหารงานด้านการบริการวิชาการ เช่น มีการกำหนดอย่างชัดเจนถึงสัดส่วนของรายรับและรายจ่ายของการบริการวิชาการที่คณะฯต้องการ อนึ่งในขณะเดียวกันคณะฯจะต้องเร่งพัฒนาการคิดคำนวณ “มูลค่า” ของการบริการวิชาการให้มีความถูกต้องมากที่สุดด้วย ทั้งนี้เพราะที่ผ่านมาคณะฯมักจะรวมเฉพาะค่าใช้จ่ายของการบริการวิชาการเพียงอย่างเดียว

 5.5 คณะฯจะต้องเร่งสร้างความชัดเจนของโอกาสในการให้บริการของศูนย์การบริการปฏิบัติการทางเภสัชศาสตร์ เพื่อรองรับการลงทุนของคณะฯในการจัดการคุณภาพห้องปฏิบัติการเพื่อการรับรองมาตรฐาน ISO ทั้งนี้เพราะคณะฯได้ลงทุนด้านกำลังคนและเครื่องมือวิทยาศาสตร์มาอย่างต่อเนื่อง คณะฯจึงต้องติดตามผลการดำเนินงานอย่างใกล้ชิด

 5.6 คณะฯจะต้องพัฒนาศักยภาพในการบริหารจัดการของผู้ดูแลรับผิดชอบงานบริการวิชาการของคณะฯเช่น ทักษะในการบริหารต้นทุนของการบริการวิชาการ ทักษะในการบริหารงานเชิงรุก เป็นต้น

 5.7 เช่นเดียวกันกับมาตรฐานที่ 2 ด้านการวิจัย คณะฯควรวางแผนพัฒนาร่วมทุนกับภาคเอกชนในการให้การบริการวิชาการบางอย่างเชิงพาณิชย์ โดยที่ต่างฝ่ายต่างก็รับผิดชอบในส่วนที่ตนถนัดเพื่อให้เกิดประสิทธิภาพในการทำงานสูงสุด

 5.8 คณะฯควรจะเสริมสร้างความเข้มแข็งระหว่าคณะฯกับเครือข่ายองค์กรในชุมชน เพื่อสร้างความยั่งยืน และมีการผสมผสานเข้ากับการเรียนการสอนและการวิจัยอย่างเป็นพลวัตรโดยเฉพาะด้านที่มีศักยภาพสูง เช่นสมุนไพร เป็นต้น

***มาตรฐานที่ 4 มาตรฐานด้านการทำนุบำรุงศิลปะและวัฒนธรรม***

 การอนุรักษ์ สืบสาน พัฒนา เผยแพร่เอกลักษณ์ศิลปะและวัฒนธรรม ภูมิปัญญาไทย ภูมิปัญญาท้องถิ่นอันเป็นมรดกไทย และการบูรณาการในการผลิตบัณฑิต การวิจัย และการบริการวิชาการและวิชาชีพ รวมทั้งการสร้างสรรค์และส่งเสริมภูมิปัญญาไทยให้เป็นรากฐานของการพัฒนาองค์ความรู้ที่สามารถพัฒนาสู่สากล

**ตัวบ่งชี้ที่ 4.1** ร้อยละของโครงการ/กิจกรรมในการอนุรักษ์ พัฒนา และสร้างเสริมเอกลักษณ์ศิลปะและวัฒนธรรมต่อจำนวนนักศึกษาระดับปริญญาตรีภาคปกติทั้งหมด

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 5.00 | 1.50 | 56.3 | 34.3 | 1.69 | 1.0-1.4 | 1.5-1.9 | ≥ 2.0 | 2 | 0 | 1 | 3 |

**หมายเหตุ:** มาตรวัดของเกณฑ์คะแนนเปลี่ยนแปลงจากปีการศึกษา 2547 และ 2548

**รายละเอียดผลการดำเนินงาน**

 การอนุรักษ์ พัฒนา และสร้างเสริมเอกลักษณ์ศิลปะและวัฒนธรรมเป็นภารกิจสำคัญด้านหนึ่งของคณะฯ คณะฯได้กำหนดเป็นแผนปฏิบัติการของคณะฯและให้การสนับสนุนอย่างสม่ำเสมอ กิจกรรมการอนุรักษ์ พัฒนา และสร้างเสริมเอกลักษณ์ศิลปะและวัฒนธรรมเหล่านี้มีทั้งที่เป็นการสืบทอดประเพณีดั้งเดิมที่ทำเป็นประจำตามวาระหรือเทศกาลและการจัดขึ้นใหม่โดยความคิดของคณะฯหรือนักศึกษาเอง งานส่วนใหญ่อยู่ในความรับผิดชอบดูแลของฝ่ายกิจการนักศึกษาและฝ่ายพัฒนาบุคลากร มีลักษณะเป็นรูปแบบคณะกรรมการทำงานและเปิดโอกาสให้บุคลากรและนักศึกษามีส่วนร่วม

 โดยทั่วไปแล้วกิจกรรมการอนุรักษ์ พัฒนา และสร้างเสริมเอกลักษณ์ศิลปะและวัฒนธรรมที่นักศึกษาของคณะฯได้จัดหรือเข้าร่วมประกอบด้วย 2 ส่วนใหญ่ๆได้แก่ 1) กิจกรรมทำนุบำรุงศิลปะและวัฒนธรรมที่จัดโดยมหาวิทยาลัยฯ ซึ่งส่วนใหญ่เป็นกิจกรรมในเทศกาลตามประเพณี และในวันสำคัญทางศาสนา เช่น กิจกรรมวันไหว้ครู วันลอยกระทง การแห่เทียนพรรษา และทอดกฐิน รวมถึงกิจกรรมที่ประเพณีและวัฒนธรรมที่มหาวิทยาลัยฯ หรือชมรม/หน่วยงานต่างๆ ในมหาวิทยาลัยฯ เป็นผู้รับผิดชอบในการจัดกิจกรรมเป็นประจำ 2) กิจกรรมที่คณะฯ หรือหน่วยงานภายในคณะฯ รวมถึงสโมสรนักศึกษาเภสัชศาสตร์เป็นผู้จัด สำหรับบุคลากรและนักศึกษาของคณะฯเป็นหลัก เช่น กิจกรรมมิติทางจิตใจ กิจกรรมสำรวจภูมิปัญญาการแพทย์และเภสัชกรรมแผนไทย เป็นต้น ซึ่งในปีการศึกษา 2549 คณะฯได้จัดทั้งสิ้น 13 กิจกรรมคิดเป็นร้อยละ 1.69 ต่อจำนวนของนักศึกษา

**เอกสารอ้างอิง**

- สรุปกิจกรรมที่ดำเนินงานโดยสโมสรนักศึกษาเภสัชศาสตร์; หน่วยกิจการนักศึกษา

- สรุปกิจกรรมที่ดำเนินการด้านการอนุรักษ์ภูมิปัญญาการแพทย์แผนไทย; ศูนย์สมุนไพรทักษิณ**ตัวบ่งชี้ที่ 4.2** ร้อยละของค่าใช้จ่ายและมูลค่าที่ใช้ในการอนุรักษ์ พัฒนา และสร้างเสริมเอกลักษณ์ ศิลปะ และวัฒนธรรมต่องบดำเนินการ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 5.00 | 0.50 | 1.17 | 0.93 | 0.65 | 0.01- 0.49 | 0.50-0.90 | ≥ 1 | 2 | 1 | 0 | 3 |

**รายละเอียดผลการดำเนินงาน**

 กิจกรรมในการอนุรักษ์ พัฒนา และสร้างเสริมเอกลักษณ์ศิลปะและวัฒนธรรมเป็นกิจกรรมที่จะขาดเสียมิได้ของคณะฯ คณะฯได้สนับสนุนโดยจัดให้มีแผนปฏิบัติการและผู้รับผิดชอบโดยตรง รวมทั้งมีการจัดสรรงบประมาณผ่านการดูแลของฝ่ายต่างๆในคณะฯ เช่น ฝ่ายกิจการนักศึกษา ฝ่ายพัฒนาวิชาชีพหรือฝ่ายพัฒนาบุคลากร เป็นต้น

 อย่างไรก็ตามจากร้อยละของค่าใช้จ่ายและมูลค่าที่ใช้ในการอนุรักษ์ พัฒนา และสร้างเสริมเอกลักษณ์ ศิลปะ และวัฒนธรรมต่องบดำเนินการของคณะฯตลอด 3 ปีการศึกษาที่ผ่านมาพบว่ามีร้อยละลดลงตามลำดับ ทั้งนี้อาจมีสาเหตุหลายประการ เช่น ส่วนหนึ่งคณะฯจัดสรรงบประมาณสนับสนุนกิจกรรมนี้ลดลงโดยในปีการศึกษา 2549 มีจำนวน 414,549 บาทเท่านั้นเมื่อเทียบกับการสนับสนุนในปีการศึกษา 2548 ซึ่งเป็นจำนวน 620,699 บาท อีกส่วนหนึ่งอาจสืบเนื่องจากคณะฯมีภารกิจอย่างอื่นๆที่จำเป็นต้องรับการจัดสรรงบประมาณที่ค่อนข้างสูง เช่น งานวิจัยและงานบริการวิชาการของคณะฯเป็นต้นทำให้คณะฯมีงบประมาณไม่เพียงพอ นอกจากนี้กิจกรรมเหล่านี้ส่วนหนึ่งเป็นกิจกรรมที่คณะฯได้รับการสนับสนุนจากหน่วยงานอื่นๆ เช่น สำนักงานส่งเสริมสุขภาพแห่งชาติ (สสส.) เป็นต้น ซึ่งมีลักษณะกิจกรรมที่ใกล้เคียงกัน คณะฯจึงบูรณาการกิจกรรมเหล่านี้เข้าด้วยกันเพื่อเป็นการประหยัดงบประมาณ

 ถึงแม้ว่าร้อยละของค่าใช้จ่ายและมูลค่าที่ใช้ในการอนุรักษ์ พัฒนา และสร้างเสริมเอกลักษณ์ ศิลปะ และวัฒนธรรมต่องบดำเนินการของคณะฯจะลดลงด้วยเหตุผลใดก็ตาม หากสังเกตจำนวนผู้เข้าร่วมในแต่ละกิจกรรมจะพบว่ามีจำนวนเป็นที่น่าพอใจและไม่ได้ลดลงอย่างเดียวกับงบประมาณที่ได้รับจัดสรร ทั้งนี้อาจเป็นเพราะโดยลักษณะของกิจกรรมที่เกี่ยวข้องกับการอนุรักษ์ พัฒนา และสร้างเสริมเอกลักษณ์ ศิลปะ และวัฒนธรรมนั้นไม่ได้อาศัยงบประมาณจำนวนมาก แต่หากมีการประชาสัมพันธ์หรือรณรงค์ที่ดีก็สามารถทำให้กิจกรรมสำเร็จตามวัตถุประสงค์ได้ กล่าวคือคณะฯอาจจะต้องพยายามประเมินคุณภาพของกิจกรรมร่วมกับร้อยละจำนวนเงินที่จัดสรรต่อจำนวนนักศึกษาเพื่อให้เห็นภาพรวมที่ชัดเจน

**เอกสารอ้างอิง**

* บัญชีควบคุมเงินรายได้คณะเภสัชศาสตร์; งานคลัง

**ตัวบ่งชี้ที่ 4.3** มีผลงานหรือชิ้นงานการพัฒนาองค์ความรู้และสร้างมาตรฐานศิลปะและวัฒนธรรม (จำนวนผลงาน)

 **ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | 0 | 1 | 0 | - | - | - | - | - | - | - |

**หมายเหตุ;** ตัวบ่งชี้เฉพาะ

**รายละเอียดผลการดำเนินงาน**

 ถึงแม้ว่ากิจกรรมในการอนุรักษ์ พัฒนา และสร้างเสริมเอกลักษณ์ศิลปะและวัฒนธรรมเป็นภารกิจอย่างหนึ่งของคณะฯ แต่คณะฯไม่มีแผนการพัฒนาองค์ความรู้และสร้างมาตรฐานศิลปะและวัฒนธรรมออกมาเป็นชิ้นงานชัดเจนในภาพรวมของคณะฯ คณะฯเพียงแต่กำหนดให้กิจกรรมด้านการอนุรักษ์และเผยแพร่ภูมิปัญญาที่เกี่ยวกับการแพทย์และเภสัชกรรมแผนไทยเป็นเป้าหมายอย่างหนึ่งของการจัดกิจกรรมตามพันธกิจด้านการทำนุบำรุงศิลปะและวัฒนธรรม โดยศูนย์สมุนไพรทักษิณ ร่วมกับภาควิชาเภสัชเวทและเภสัชพฤกษศาสตร์ เป็นผู้รับผิดชอบในการจัดกิจกรรมดังกล่าว

 จากการที่คณะฯไม่ได้กำหนดเป้าหมายของคณะฯและไม่ได้มีนโยบายและการสนับสนุนการผลิตชิ้นงานอย่างชัดเจนทำให้ในปีการศึกษา 2549 คณะฯไม่มีผลงานตามตัวบ่งชี้นี้

**ตัวบ่งชี้ที่ 4.4** ประสิทธิผลในการอนุรักษ์ พัฒนา และเสริมสร้างเอกลักษณ์ศิลปะและวัฒนธรรม (ระดับ)

 **ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | 4 | 4 | 4 | - | - | - | - | - | - | - |

**ระดับคุณภาพของตัวบ่งชี้ที่ 4.4**

5 มีการบูรณาการงานด้านทำนุบำรุงศิลปวัฒนธรรมเข้ากับพันธกิจอื่นมากกว่าหรือเท่ากับ 2 ด้าน และมีการนำศิลปวัฒนธรรม หรือภูมิปัญญาไทยออกเผยแพร่ในระดับสากลอย่างน้อย 1 โครงการ

4 มีการบูรณาการงานด้านการทำนุบำรุงศิลปวัฒนธรรมเข้ากับพันธกิจอื่นอีก 2 ด้าน อย่างน้อย 1 โครงการ

3 มีการบูรณาการงานด้านการทำนุบำรุงศิลปวัฒนธรรมเข้ากับพันธกิจอื่นอีก 1 ด้าน อย่างน้อย 1 โครงการ

2 มีการดำเนินการตามโครงการในข้อ 1

1 มีแผนหรือโครงการเพื่อการอนุรักษ์ พัฒนา และเสริมสร้างเอกลักษณ์ ศิลปะและวัฒนธรรม

**รายละเอียดผลการดำเนินงาน**

 จากที่กล่าวไปแล้วในตัวบ่งชี้ที่ 4.1 ว่าการอนุรักษ์ พัฒนา และสร้างเสริมเอกลักษณ์ศิลปะและวัฒนธรรมเป็นภารกิจสำคัญด้านหนึ่งของคณะฯและคณะฯได้กำหนดเป็นแผนปฏิบัติการของคณะฯและให้การสนับสนุนอย่างสม่ำเสมอ ส่วนผลการดำเนินงานด้านนี้ก็ปรากฏในผลดำเนินงานในตัวบ่งชี้ที่ 4.1 เช่นกัน

 สำหรับการบูรณาการงานด้านการทำนุบำรุงศิลปวัฒนธรรมเข้ากับพันธกิจอื่นของคณะฯ สามารถเห็นได้ชัดเจนคือพันธกิจด้านการเรียนการสอน พันธกิจด้านการบริการวิชาการและพันธกิจด้านการวิจัย ตัวอย่างการบูรณาการการอนุรักษ์ พัฒนา และสร้างเสริมเอกลักษณ์ศิลปะและวัฒนธรรมที่สำคัญและเห็นได้ชัดเจนคือกิจกรรมการอนุรักษ์ภูมิปัญญาด้านการแพทย์และเภสัชกรรมแผนไทย โดยมีหน่วยงานที่รับผิดชอบกิจกรรมคือ ศูนย์สมุนไพรทักษิณ และภาควิชาเภสัชเวทและเภสัชพฤกษศาสตร์ นำเอากิจกรรมดังกล่าวบูรณาการกับการเรียนการสอนของภาควิชาฯ เช่น รายวิชาเภสัชเวทขั้นสูง และ รายวิชาสมุนไพรไทยและยาพื้นบ้าน นอกจากนี้กิจกรรมดังกล่าวยังนำไปสู่การการรวบรวมตัวอย่างสมุนไพรและองค์ความรู้ ซึ่งได้นำมาจัดแสดงร่วมกับตัวอย่างและองค์ความรู้ด้านการแพทย์แผนไทยจากท้องถิ่นอื่น เพื่อใช้ในงานบริการวิชาการของศูนย์สมุนไพรทักษิณ กิจกรรมต่างๆเหล่านี้ยังช่วยสร้างเครือข่ายระหว่างคณะฯกับชมรมแพทย์แผนไทยและหมอยาพื้นบ้านในจังหวัดต่างๆและ ยังทำให้อาจารย์ของคณะฯนำข้อมูลมาพัฒนาเป็นโครงการวิจัยได้อีกด้วย

**เอกสารอ้างอิงและหลักฐาน**

- สรุปกิจกรรมที่ดำเนินการด้านการอนุรักษ์ภูมิปัญญาการแพทย์แผนไทย; ศูนย์สมุนไพรทักษิณ

**มาตรฐานที่ 4 มาตรฐานด้านการทำนุบำรุงศิลปะและวัฒนธรรม**

**สรุปการวิเคราะห์ตนเอง (SWOT Analysis):**

**1. จุดอ่อน**

 1.1 คณะฯมีนโยบายการอนุรักษ์ พัฒนา และสร้างเสริมเอกลักษณ์ศิลปะและวัฒนธรรม แต่ให้ความสำคัญน้อยกว่าภารกิจอย่างอื่น ทำให้กิจกรรมส่วนใหญ่เป็นงานเชิงรับ

 1.2 คณะฯเป็นสาขาวิทยาศาสตร์การแพทย์ ทำให้มีงานที่เกี่ยวข้องโดยตรงกับการอนุรักษ์ พัฒนา และสร้างเสริมเอกลักษณ์ศิลปะและวัฒนธรรมไม่มากนัก ลักษณะกิจกรรมส่วนใหญ่จึงเป็นกิจกรรมที่จัดขึ้นตามวาระหรือเทศกาลเพื่อให้นักศึกษาและบุคลากรของคณะฯได้เข้าร่วม การบูรณาการการอนุรักษ์ พัฒนา และสร้างเสริมเอกลักษณ์ศิลปะและวัฒนธรรมเข้ากับภารกิจหลักอื่นๆส่วนใหญ่ก็เป็นไปได้ยาก

 1.3 คณะฯมีงบประมาณจำกัด ทำให้คณะฯจัดสรรให้กับภารกิจด้านอื่นๆก่อน เช่น การเรียนการสอน การวิจัย และการบริการวิชาการ ซึ่งคณะฯให้ความสำคัญมากกว่า ทั้งนี้รวมถึงการจัดสรรกำลังคนด้วยโดยเฉพาะอย่างยิ่งอาจารย์ผู้รับผิดชอบ

 1.4 กิจกรรมที่มีวัตถุประสงค์โดยตรงที่เกี่ยวข้องกับการอนุรักษ์ พัฒนา และสร้างเสริมเอกลักษณ์ศิลปะและวัฒนธรรมหลายอย่างยังไม่มีความชัดเจนนัก ทำให้คณะฯไม่สามารถกำหนดเป้าหมายการสนับสนุนค่าใช้จ่ายที่ใช้สำหรับงานด้านนี้ได้อย่างมีประสิทธิภาพ

 1.5 ในปัจจุบันนักศึกษามีกิจกรรมนอกหลักสูตรค่อนข้างมาก ทำให้นักศึกษาไม่มีเวลากับกิจกรรมการอนุรักษ์ พัฒนา และสร้างเสริมเอกลักษณ์ศิลปะและวัฒนธรรม กิจกรรมเหล่านี้จึงเป็นเพียงส่วนหนึ่งเท่านั้น

**2. จุดแข็ง**

 2.1 นักศึกษาและบุคลากรส่วนใหญ่เป็นคนในพื้นที่ท้องถิ่น ทำให้มีลักษณะ แนวคิด ภาษา ค่านิยมและวัฒนธรรมหลายอย่างที่คล้ายคลึงกัน ส่งผลทำให้ง่ายในการสื่อสารหรือประสานงาน

 2.2 คณะฯมีการกำหนดให้การทำนุบำรุงศิลปะและวัฒนธรรม ในระบบภาระงาน ระบบตัวบ่งชี้ประสิทธิภาพในการทำงานและระบบการประกันคุณภาพ ทำให้อาจารย์และบุคลากรมีความตระหนักถึงกิจกรรมด้านนี้เสมอ

 2.3 คณะฯมีหน่วยงานที่มีภาระงานหลักบางอย่างเกี่ยวข้องกับการทำนุบำรุงศิลปะและวัฒนธรรม เช่นศูนย์สมุนไพรทักษิณและภาควิชาเภสัชเวทและเภสัชพฤกษศาสตร์ ซึ่งมีภารกิจในการสำรวจภูมิปัญญาการแพทย์และเภสัชกรรมแผนไทย แล้วนำความรู้มาสังเคราะห์เพื่อใช้ประโยชน์ในการเรียนการสอน และการวิจัย ซึ่งนอกจากจะเป็นการบูรณาการกับภารกิจหลักทั้งสองของคณะฯ แล้วยังเป็นการปลูกจิตสำนึกด้านการทำนุบำรุงศิลปะและวัฒนธรรมให้กับนักศึกษาและบุคลากรของคณะฯอีกด้วย คณะฯจึงใช้หน่วยงานเหล่านี้เป็นกลไกที่สำคัญในการผลักดันการทำนุบำรุงศิลปะและวัฒนธรรมของคณะฯ

 2.4 คณะฯตั้งอยู่ในพื้นที่ต่างจังหวัด มีความใกล้ชิดกับชุมชนและคนในท้องถิ่น ทำให้การทำนุบำรุงศิลปะและวัฒนธรรมของคณะฯเป็นไปในลักษณะพึ่งพากันหรือเกิดเป็นเครือข่ายระหว่างคณะฯและชุมชน เช่น เมื่อคณะฯ จะจัดกิจกรรมที่เกี่ยวกับการทำนุบำรุงศิลปะและวัฒนธรรมแต่ขาดความชำนาญก็สามารถขอรับความช่วยเหลือจากชุมชนได้ ส่วนคณะฯเองก็ทำหน้าที่ในการจัดความรู้ที่เกี่ยวกับการทำนุบำรุงศิลปะและวัฒนธรรมให้เป็นระบบเพื่อให้มีการสืบต่อได้เช่นการจัดศูนย์สมุนไพรทักษิณเพื่อเป็นแหล่งความรู้แก่คนรุ่นหลัง

**3. โอกาส**

 3.1 สังคมไทยในปัจจุบันได้รับอิทธิพลของโลกตะวันตกมาก จนส่วนหนึ่งของคนในสังคมโหยหาหรือมีความต้องการศิลปะและวัฒนธรรมไทย ส่วนหนึ่งของนักศึกษาและบุคลากรของคณะฯ ก็เช่นเดียวกัน

 3.2 รัฐบาลให้ความสำคัญในเรื่องการทำนุบำรุงศิลปะและวัฒนธรรมมากขึ้น ทำให้คณะฯมีโอกาสเข้าไปมีส่วนร่วมในกิจกรรมต่างๆมากขึ้น เช่น การที่กระทรวงวัฒนธรรมกำลังให้ความสนใจเรื่องการแต่งกายของนักศึกษา เป็นต้น

 3.3 การร่วมในโครงการในพระราชดำริของสมเด็จพระเทพรัตนราชสุดา สยามบรมราชกุมารี ของศูนย์-สมุนไพรทักษิณ นับว่าเป็นโอกาสที่ดีที่จะทำให้งานด้านนี้ของคณะฯมีความยั่งยืนและได้รับความสนใจ

 3.4 การสนับสนุนของหน่วยงานภายนอกเช่นสำนักงานสร้างเสริมสุขภาพแห่งชาติ (สสส.) ในด้านการดูแลและสร้างเสริมสุขภาพด้านจิตใจหรือจิตวิญญาณ ทำให้คณะฯใช้เป็นโอกาสในการอนุรักษ์ สืบสาน พัฒนา เผยแพร่เอกลักษณ์ศิลปะและวัฒนธรรมได้เป็นอย่างดี เพราะนอกจากจะเป็นการสนับสนุนงบประมาณจากหน่วยงานภายนอกแล้วยังเป็นการสร้างเครือข่ายระหว่างคณะฯกับหน่วยงานภายนอก การแสดงถึงการบูรณาการของวิทยาศาสตร์สุขภาพและการอนุรักษ์ สืบสาน พัฒนา เผยแพร่เอกลักษณ์ศิลปะและวัฒนธรรมได้เป็นตัวอย่างให้กับนักศึกษาอย่างดี

 3.5 กระแสปรัชญาเศรษฐกิจพอเพียงของพระบาทสมเด็จพระเจ้าอยู่หัวฯ น่าจะเป็นโอกาสให้คณะฯนำมาประยุกต์ใช้ในการปลูกฝังแนวคิดความเป็นอยู่อย่างไทยให้กับนักศึกษาและบุคลากร

**4. อุปสรรค**

 4.1 เช่นเดียวกับมาตรฐานอื่นๆ ความคาดหวังของสังคม องค์กรหรือหน่วยงานภายนอกของคณะฯมีความหลากหลายนับเป็นอุปสรรคเพราะทำให้อาจารย์ต้องทำงานหลายด้านพร้อมๆกัน ทำให้ไม่สามารถทำงานด้านการทำนุบำรุงศิลปวัฒนธรรมได้เต็มที่นัก ภาระงานของอาจารย์ในปัจจุบันทำให้อาจารย์ต้องเรียงลำดับความสำคัญของงานและส่วนใหญ่แล้วงานทางด้านการทำนุบำรุงศิลปะและวัฒนธรรมมักจะได้รับความสำคัญน้อยเมื่อเทียบกับงานด้านอื่นๆ

 4.2 งบประมาณแผ่นดินที่คณะฯได้รับไม่เพียงพอที่จะให้กับการอนุรักษ์ สืบสาน พัฒนา เผยแพร่เอกลักษณ์ศิลปะและวัฒนธรรม

 4.3 ความหลากหลายในการนับถือศาสนาของนักศึกษาที่มีมากขึ้น ในบางครั้งคณะฯยังไม่สามารถปรับตัวให้มีกิจกรรมที่นักศึกษาจากทุกศาสนาเข้าร่วมได้

 4.4 กระแสโลกาภิวัฒน์ทำให้วัฒนธรรมตะวันตกมีอิทธิพลรุนแรงโดยเฉพาะอย่างยิ่งต่อนักศึกษา ผ่านสื่อ เทคโนโลยีและสิ่งแวดล้อมเข้ามามีส่วนในกิจวัตรประจำวันของนักศึกษา ทำให้ยากแก่การปลูกฝังการอนุรักษ์ สืบ-สาน พัฒนา เผยแพร่เอกลักษณ์ศิลปะและวัฒนธรรมของไทย

**5. กลยุทธ์ / แผนพัฒนา**

 5.1 คณะฯ จะต้องให้ความสำคัญในงานด้านการทำนุบำรุงศิลปวัฒนธรรมมากขึ้น ทั้งนี้ถึงแม้ว่าคณะฯจะมีนโยบายและแผนการดำเนินงาน รวมทั้งมีการสนับสนุนอย่างต่อเนื่อง แต่อาจารย์และบุคลากรส่วนใหญ่เชื่อว่างานด้านนี้มีความสำคัญน้อยและอาจมีทัศนคติที่ไม่ถูกต้อง จนไม่สนใจงานด้านนี้นัก

 5.2 คณะฯ ควรให้ความสำคัญของความหลากหลายของการนับถือศาสนาของนักศึกษา เพื่อใช้เป็นแนวทางในการจัดกิจกรรมให้นักศึกษามีส่วนร่วมมากขึ้นและยังเป็นการสร้างความเข้าใจระหว่างการอยู่ร่วมกันของคนจากวัฒนธรรมที่แตกต่างกัน

 5.3 คณะฯควรจัดให้มีเนื้อหาในหลักสูตรที่สร้างทักษะทางวัฒนธรรมให้กับนักศึกษา ซึ่งนอกจากจะเป็นการสร้างสมรรถภาพด้นวัฒนธรรมโดยตรงแล้ว ยังเป็นการส่งเสริมสมรรถภาพด้านการบริหารบุคคลให้กับนักศึกษาอีกด้วย

 5.4 คณะฯ ควรริเริ่มสร้างกิจกรรมด้านการทำนุบำรุงศิลปวัฒนธรรมที่บูรณาการเข้ากันกับกิจวัตรประจำวันของอาจารย์ บุคลากรและนักศึกษา เพื่อให้ทันกับกระแสโลกาภิวัฒน์ ทั้งนี้เพราะการจัดกิจกรรมที่เป็นไปตามเทศกาลอาจไม่เพียงพอในการที่จะปลูกฝังการทำนุบำรุงศิลปวัฒนธรรมได้เต็มที่

 5.5 คณะฯจะต้องมีการฝึกอบรมหรือเปิดโอกาสให้อาจารย์และบุคลากรเข้าใจถึงแก่นของการทำนุบำรุงศิลปวัฒนธรรมรวมทั้งวิธีการถ่ายทอดให้กับนักศึกษาหรือชุมชน เพราะการทำนุบำรุงศิลปวัฒนธรรมไม่ได้เป็นงานที่อาศัยเพียงสามัญสำนึกหรือพื้นฐานเดิมที่แต่ละคนมีอยู่เพียงอย่างเดียว แต่จำเป็นจะต้องอาศัยความรู้ความเข้าใจและความสามารถในการถ่ายทอดที่ถูกต้องด้วยเช่นกัน หากคณะฯขาดองค์ประกอบเหล่านี้ในการทำนุบำรุงศิลปวัฒนธรรมอาจทำให้เกิดการเบี่ยงเบนของสาระสำคัญของการทำนุบำรุงศิลปวัฒนธรรม จนในที่สุดอาจนำมาสู่ความเบื่อหน่ายและส่งผลในด้านลบ

 5.6 คณะฯควรสนับสนุนการพัฒนากิจกรรมด้านการอนุรักษ์ พัฒนา และสร้างเสริมเอกลักษณ์ ศิลปะ และวัฒนธรรมที่มีอยู่แล้วในคณะฯ เช่น การสำรวจหรือสร้างองค์ความรู้เรื่องภูมิปัญญาไทย เป็นต้น ให้มีความเข้มแข็งที่เป็นรูปธรรมขึ้นจนมีผลงานหรือชิ้นงานที่ชัดเจน

 5.7 ภายใต้ทรัพยากรที่มีอยู่อย่างจำกัดทั้งส่วนที่เป็นงบประมาณและกำลังคน ทำให้คณะฯจะต้องทบทวนกิจกรรมต่างๆของคณะฯ และวิเคราะห์หากิจกรรมที่สามารถตอบโจทย์ของภารกิจของคณะฯได้หลายอย่างในกิจกรรมเดียวกัน แล้วคณะฯจะได้สนับสนุนทรัพยากรอย่างมีประสิทธิภาพได้

 5.8 คณะฯ อาจต้องพิจารณาวิเคราะห์มุมมองทางด้านคุณภาพของกิจกรรมการอนุรักษ์ พัฒนา และสร้างเสริมเอกลักษณ์ ศิลปะ และวัฒนธรรมของคณะฯเพื่อใช้ร่วมกับตัวบ่งชี้ที่ 4.2 ที่เป็นมุมมองด้านค่าใช้จ่าย เพื่อทำให้การประเมินในมาตรฐานนี้มีความสมบูรณ์มากขึ้น

 5.9 คณะฯควรใช้โอกาสที่เป็นโครงการ นโยบายหรือวาระระดับชาติ เช่น ปรัชญาเศรษฐกิจพอเพียงของพระบาทสมเด็จพระเจ้าอยู่หัวฯ โครงการในพระราชดำริของสมเด็จพระเทพรัตนราชสุดา สยามบรมราชกุมารี หรือนโยบายของกระทรวงวัฒนธรรม เป็นต้น มาใช้ในการจัดกิจกรรมด้านการทำนุบำรุงศิลปวัฒนธรรม เพราะจะเป็นแรงผลักดันที่สำคัญทั้งทางด้านจิตใจและด้านทรัพยากร

***มาตรฐานที่ 5 มาตรฐานด้านการพัฒนาสถาบันและบุคลากร***

 การบริหารและการจัดการศึกษาที่ประชาคมในและนอกสถาบัน และผู้เกี่ยวข้องมีส่วนร่วมตามหลักการบริหารจัดการที่ดี เน้นการกระจายอำนาจ กำกับด้วยนโยบาย การวางแผน ภาวะผู้นำของผู้บริหาร การพัฒนาบุคลากรที่เป็นระบบและดำเนินการอย่างต่อเนื่อง การนำระบบสารสนเทศมาใช้ในการเรียนการสอน การวิจัย และการบริหาร โดยมุ่งสร้างความเป็นเลิศทางวิชาการ รวมทั้งการสร้างเสถียรภาพทางการเงิน การใช้เงินอย่างคุ้มค่า มีอิสระ คล่องตัว โปร่งใส และสามารถตรวจสอบได้

**ตัวบ่งชี้ที่ 5.1** ระดับคุณภาพของสภามหาวิทยาลัย/สถาบัน/กรรมการกลุ่มสาขาวิชา/คณะ/หน่วยงาน (ข้อ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 7 | 7 | 7 | 7 | 1-3 | 4 | ≥ 5 | 3 | 1 | 1 | 5 |

**เกณฑ์การพิจารณาผลการดำเนินงานตามตัวบ่งชี้ที่ 5.1**

7. มีการประเมินผลงานของผู้บริหารสูงสุดของสถาบันกลุ่มสาขาวิชา/คณะ/หน่วยงาน โดยมีหลักเกณฑ์ที่ชัดเจนและตกลงกันไว้ล่วงหน้า

6. มีการส่งเอกสารให้กรรมการสภาสถาบัน/กลุ่มสาขาวิชา/คณะ/หน่วยงาน ก่อนประชุมโดยเฉลี่ยอย่างต่ำ 7 วัน

5. กรรมการสภาสถาบัน/กลุ่มสาขาวิชา/คณะ/หน่วยงาน เข้าประชุมโดยเฉลี่ยอย่างต่ำร้อยละ 80

4. มีการประชุมสภาสถาบัน/กลุ่มสาขาวิชา/คณะ/หน่วยงาน อย่างต่ำร้อยละ 80 ของแผน

3. สภาสถาบัน/กลุ่มสาขาวิชา/คณะ/หน่วยงาน ติดตามผลการดำเนินงานที่สำคัญตามภารกิจหลักของสถาบันอย่างครบถ้วนมากกว่าปีละ 2 ครั้ง

2 สภาสถาบัน/ กลุ่มสาขาวิชา/คณะ/หน่วยงาน มีส่วนร่วมในการกำหนดและให้ความเห็นชอบแผนยุทธศาสตร์และให้ข้อสังเกตที่มีนัยสำคัญ

1. กรรมการสภาสถาบันกลุ่มสาขาวิชา/คณะ/หน่วยงาน เปิดโอกาสให้มีการตรวจสอบการดำเนินงาน

**รายละเอียดผลการดำเนินงาน**

 คณะฯให้ความสำคัญกับระดับคุณภาพของคณะฯและหน่วยงานของคณะฯ โดยยึดถือเป็นหลักปฏิบัติมาในทุกสมัยของการบริหารของคณะฯ รวมทั้งมีการพัฒนาเพื่อให้มีระดับคุณภาพเพิ่มสูงขึ้นด้วย จากโครงสร้างการบริหารของคณะฯ คณะฯประกอบด้วยกรรมการที่ทำหน้าที่บริหารคณะฯในภาพรวมได้แก่คณะกรรมการคณะเภสัชศาสตร์ ที่มีบทบาทหน้าที่ในการติดตาม ตรวจสอบ ให้ข้อสังเกต และกำหนดนโยบายในการบริหารจัดการและการดำเนินงานตามพันธกิจของคณะฯ โดยมีกำหนดการประชุมคณะกรรมการคณะฯ ทุกวันพุธสัปดาห์ที่ 2 ของเดือน นอกจากนี้อาจมีวาระการประชุมพิเศษ ตามแต่โอกาสและความเร่งด่วนของกิจกรรม รายละเอียดระเบียบวาระการประชุม รวมถึงการแจ้งกำหนดการ การรวบรวมและนำส่งเอกสารประกอบการประชุม และบันทึกรายงานการประชุม เป็นตามระเบียบการประชุมคณะกรรมการคณะฯ โดยมีงานสารบรรณ สำนักงานเลขานุการคณะฯ เป็นผู้รับผิดชอบให้ตรงตามเวลาที่กำหนด

ในส่วนการรายงานผลการดำเนินงานตามวาระแจ้งเพื่อทราบเป็นประจำในที่ประชุมคณะกรรมการประจำคณะฯ ประกอบด้วย การรายงานผลการดำเนินงานด้านใช้จ่ายงบประมาณ (การจัดซื้อจัดจ้าง และการใช้จ่ายเงินในหมวดการจัดการศึกษา) การายงานรายได้และการดำเนินงานของหน่วยงานหลักจากผู้บริหารคณะฯ ได้แก่ การรายงานผลการดำเนินงานจากหน่วยพัฒนาการศึกษา โดยรองคณบดีฝ่ายพัฒนาการศึกษาฯ ผลการดำเนินงานด้านการวิจัยและบริการวิชาการ โดยรองคณบดีฝ่ายวิจัยฯ และผลการดำเนินงานของสถานปฏิบัติการเภสัชกรรมชุมชน โดยผู้จัดการสถานปฏิบัติการฯ นอกจากนั้น ยังมีการรายงานผลการดำเนินงานด้านการจัดการเรียนการสอน ตามรอบภาคการศึกษา โดยรองคณบดีฝ่ายวิชาการฯ และผลการดำเนินงานตามแผนปฏิบัติการ ผลการดำเนินงานตามตัวชี้วัดผลการดำเนินหลัก ซึ่งเป็นการเปิดโอกาสให้มีการตรวจสอบการดำเนินงานซึ่งกันและกัน นอกจากนั้นคณะฯ ยังจัดให้มีการติดตามผลการดำเนินงานที่สำคัญตามภารกิจหลักของคณะฯร่วมด้วยและคณะฯยังได้มีการติดประกาศเอกสารหรือมติกรรมการคณะฯไว้ใน website ของคณะฯเพื่อให้อาจารย์หรือบุคลากรที่สนใจได้อ่านหรือตรวจสอบอีกด้วย ในกรณีของการมีส่วนร่วมในการกำหนดและให้ความเห็นชอบแผนยุทธศาสตร์และให้ข้อสังเกตที่มีนัยสำคัญ ทุกครั้งที่คณะฯมีการจัดทำแผนกลยุทธ์หรือแผนปฏิบัติการ กรรมการคณะฯจะมีบทบาทหลักในการเสนอแนวทางความคิดเห็นในเรื่องนี้ นอกจากนี้อาจารย์หรือบุคลากรของภาควิชาในคณะฯหรือหน่วยงานก็มีส่วนร่วมเช่นกัน

 ส่วนการประเมินผลงานของผู้บริหารสูงสุดของคณะฯ มหาวิทยาลัยฯได้มีการกำหนดหลักเกณฑ์และกรรมการที่จะประเมินไว้ชัดเจนตั้งแต่เข้ารับตำแหน่ง ส่วนผู้บริหารสูงสุดของภาควิชาหรือหน่วยงานก็ได้มีการกำหนดเป็นเกณฑ์ไว้ล่วงหน้าทุกครั้งของรอบที่จะทำการประเมิน

**เอกสารอ้างอิง**

- รายงานการประชุมคณะกรรมการคณะเภสัชศาสตร์; งานสารบรรณ

**ตัวบ่งชี้ที่ 5.2** มีการพัฒนาสถาบันสู่องค์กรแห่งการเรียนรู้โดยอาศัยผลการประเมินจากภายในและภายนอก (ระดับ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 3 | 5 | 5 | 3 | 1-2 | 3 | ≥ 4 | 2 | 1 | 0 | 3 |

**ระดับคุณภาพของตัวบ่งชี้ที่ 5.2**

5 มีการนำผลการประเมินการจัดการความรู้ไปปรับใช้ในการพัฒนากระบวนการจัดการความรู้ ให้เป็นส่วนหนึ่งของกระบวนงานปกติ และใช้ในการปรับปรุงแผนการจัดการจัดการความรู้

4 มีการติดตามประเมินผลความสำเร็จของการจัดการความรู้

3 มีการดำเนินการตามแผนและเกิดผลสำเร็จตามเป้าหมายของแผนร้อยละ 100

2 มีการดำเนินการตามแผนและเกิดผลสำเร็จตามเป้าหมายของแผนร้อยละ 50

1 มีการทบทวนและจัดทำแผนการจัดการความรู้ประจำปีงบประมาณที่ขอรับการประเมิน(2549)

**รายละเอียดผลการดำเนินงาน**

 การเป็นสถาบันที่เป็นองค์กรแห่งการเรียนรู้นั้น จะมีลักษณะที่พึงประสงค์หลายประการโดยเฉพาะอย่างยิ่งการเตรียมความพร้อมต่อการเปลี่ยนแปลงที่อาจเกิดขึ้นจากสาเหตุภายในและภายนอก การจัดการความรู้ได้ถูกนำมาเป็นเครื่องมือในการให้เกิดองค์กรแห่งการเรียนรู้ ซึ่งเป็นการรวบรวมองค์ความรู้ที่มีอยู่ในองค์กรที่กระจัด-กระจายอยู่ในตัวบุคคลหรือเอกสารมาพัฒนาให้เป็นระบบ เพื่อให้ทุกคนในองค์กรสามารถเข้าถึงความรู้ และพัฒนาตนเองให้เป็นผู้รู้ รวมทั้งปฏิบัติงานได้อย่างมีประสิทธิภาพและทำให้องค์กรมีความสามารถในการแข่งขันสูง

 มหาวิทยาลัยฯได้นำแนวคิดการสร้างองค์กรแห่งการเรียนรู้มาให้คณะฯดำเนินเป็นนโยบายผ่านระบบตัวชี้วัดประสิทธิภาพการทำงานหรือระบบการประกันคุณภาพของคณะฯได้ระยะหนึ่งแล้ว ในปีงบประมาณ 2549 คณะฯได้มีการทบทวนและจัดทำแผนการดำเนินงานการจัดการความรู้ คณะฯมีการจัดสรรงบประมาณสนับสนุนกิจกรรมดังกล่าวชัดเจน หลังจากนั้นคณะฯก็ได้มีการดำเนินงานตามแผนอย่างต่อเนื่องและเกิดผลสำเร็จตามเป้าหมายของแผนในปีการศึกษา 2549 เช่น โครงการ "ชวนคิด ชวนดู เรียนรู้ KM" และโครงการประชุมเชิงปฏิบัติการ "แลกเปลี่ยนเรียนรู้การทำงานวิจัยสถาบัน"

 นอกจากนี้ยังมีงานในส่วนของการประกันคุณภาพที่มีการจัดการประเมินคุณภาพภายในของมหาวิทยาลัยฯ ซึ่งได้จัดให้คณะฯเป็นหน่วยงานที่มีผลปฏิบัติงานดีเด่นในปีการศึกษา 2549 ด้านคุณภาพบัณฑิต (ความพึงพอใจของผู้ใช้บัณฑิต) ซึ่งต่างจากผลงานในปี 2548 ที่คณะฯได้รับคัดเลือกให้เป็นหน่วยงานที่มีผลปฏิบัติงานดีเด่น 2 ด้านคือ ด้านคุณภาพบัณฑิต (ความพึงพอใจของผู้ใช้บัณฑิต) และด้านการวิจัย (การตีพิมพ์เผยแพร่ผลงานวิจัย) ทำให้คณะฯเรียนรู้ว่าคณะฯจะต้องปรับปรุงเปลี่ยนแปลงหรือพัฒนาด้านการวิจัยให้ดียิ่งขึ้นอีก นอกจากนี้มหาวิทยาลัยฯก็ได้รับการประเมินจากสำนักงานรับรองมาตรฐานและประเมินคุณภาพการศึกษา (สมศ.) ในปีการศึกษา 2549 ทำให้มีเวทีของการแลกเปลี่ยนเรียนรู้จากผลการประเมินคุณภาพของกรรมการผู้ทรงคุณวุฒิภายนอก ส่งผลให้คณะฯทราบสถานะของผลการดำเนินงานของคณะฯว่าคณะฯผ่านการรับรองและมีจุดยืนของความเข้มแข็งในภาพรวม หรือในแต่ละด้านตรงที่ใดของมหาวิทยาลัยฯ รวมทั้งยังเป็นการกระตุ้น ให้คณะฯเร่งพัฒนาคุณภาพในด้านต่างๆอีกด้วย อย่างไรก็ตามคณะฯยังไม่ได้มีการประเมินผลความสำเร็จของการจัดการความรู้เหล่านี้ให้เห็นชัดเจน ทั้งนี้อาจเป็นเพราะการจัดการความรู้ของคณะฯยังคงอยู่ในระยะเริ่มต้น

**เอกสารอ้างอิง**

- เวทีคุณภาพมหาวิทยาลัยสงขลานครินทร์; งานนโยบายและแผน และ http://www.qa.psu.ac.th/state.html

**ตัวบ่งชี้ที่ 5.3** มีการกำหนดแผนกลยุทธ์ที่เชื่อมโยงกับยุทธศาสตร์ชาติ (ระดับ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 4 | 5 | 5 | 4 | 1-2 | 3 | ≥ 4 | 3 | 1 | 1 | 5 |

**ระดับคุณภาพของตัวบ่งชี้ที่ 5.3**

5 แผนกลยุทธ์มีความสอดคล้องกับยุทธศาสตร์อุดมศึกษาตั้งแต่ร้อยละ 80 ของแผน

4 แผนกลยุทธ์มีความสอดคล้องกับยุทธศาสตร์อุดมศึกษาน้อยกว่าร้อยละ 80 ของแผน

3 มีคณะกรรมการวิเคราะห์ความสอดคล้องของแผนกลยุทธ์กับยุทธศาสตร์อุดมศึกษา

2 มีแผนกลยุทธ์ของสถาบัน/กลุ่มสาขาวิชา/คณะ/หน่วยงาน

1 มีคณะกรรมการ/คณะทำงานกำหนดแผนกลยุทธ์ของสถาบัน/กลุ่มสาขาวิชา/คณะ/หน่วยงาน

**รายละเอียดผลการดำเนินงาน**

 คณะฯมีการจัดทำแผน 2 ประเภทคือ แผนกลยุทธ์ของคณะฯ ซึ่งเป็นแผนระยะยาว 5 ปี (แผนกลยุทธ์ฉบับที่ใช้เพื่อดำเนินงานในปัจจุบัน เป็นแผนกลยุทธ์ ระยะ 5 ปี พ.ศ. 2557-2554) และแผนปฏิบัติการของคณะฯ ซึ่งเป็นแผนระยะ 2 ปี (แผนปฏิบัติการฉบับที่ใช้ในปัจจุบันเป็นแผนที่ใช้ในปี พ.ศ. 2550-2551) ในกระบวนการจัดทำแผนกลยุทธ์และแผนปฏิบัติการ คณะฯได้อาศัยความร่วมมือของคณะกรรมการบริหารคณะฯ อาจารย์และบุคลากรในการให้ความคิดเห็น

 ในระหว่างการจัดทำแผนกลยุทธ์ของคณะฯ เมื่อคณะฯได้ทำการระดมสมองจากคณะกรรมการบริหาร-คณะฯแล้ว ฝ่ายนโยบายและแผนของคณะฯ ก็ได้จัดทำร่างแผนกลยุทธ์ และวิเคราะห์ความสอดคล้องกับแผน กลยุทธ์ของมหาวิทยาลัยฯ และแผนยุทธศาสตร์อุดมศึกษาเพื่อรวบรวมเป็นแผนกลยุทธ์ของคณะฯ โดยจัดให้มีการพิจารณาและรับรองจากคณะกรรมการนโยบายและแผนของคณะฯ ก่อนที่จะจัดให้มีการพิจารณาและการวิพากษ์ทั้งในระดับประชาคมของคณะฯ พร้อมทั้งร่วมกันขยายผลของแผนกลยุทธ์ของคณะฯเป็นแผนปฏิบัติการระยะ 2 ปีในเวลาต่อมา

 เนื่องจากคณะฯมีลักษณะเฉพาะตัวทั้งในแง่ของวิสัยทัศน์และพันธกิจ นอกจากนี้คณะฯยังมีทรัพยากรที่จำกัดทั้งในแง่ของงบประมาณและกำลังคน ทำให้แผนกลยุทธ์ของคณะฯมีความสอดคล้องกับยุทธศาสตร์อุดมศึกษาน้อยกว่าร้อยละ 80 ทั้งนี้ในส่วนที่แผนกลยุทธ์ของคณะฯที่มีความสอดคล้องกับยุทธศาสตร์อุดมศึกษาได้แก่การเรียนการสอนแบบใช้ผู้เรียนเป็นศูนย์กลาง การสอดแทรกจริยธรรมในการเรียนการสอน หรือการสร้างฐานความรู้จากงานวิจัยเป็นต้น

**เอกสารอ้างอิง**

- แผนกลยุทธ์และแผนปฏิบัติการประจำปี คณะเภสัชศาสตร์; งานนโยบายและแผน

**ตัวบ่งชี้ที่ 5.4** การใช้ทรัพยากรภายในและภายนอกสถาบันร่วมกัน (ระดับ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 4 | 4 | 4 | 1 | 1-2 | 3 | ≥ 4 | 1 | 0 | 0 | 1 |

**ระดับคุณภาพของตัวบ่งชี้ที่ 5.4**

5 มีผลการประหยัดงบประมาณที่เกิดจากการใช้ทรัพยากรร่วมกับหน่วยอื่น

4 มีแผนการใช้ทรัพยากรร่วมกับหน่วยงานอื่นนอกสถาบัน/กลุ่มสาขาวิชา/คณะ/หน่วยงาน

3 มีแผนการใช้ทรัพยากรร่วมกับหน่วยงานอื่นในสถาบัน/กลุ่มสาขาวิชา/คณะ/หน่วยงาน

2 มีผลการวิเคราะห์ความต้องการในการใช้ทรัพยากรของสถาบัน/กลุ่มสาขาวิชา/คณะ/หน่วยงาน

1 มีคณะกรรมการวิเคราะห์ความต้องการในการใช้ทรัพยากรของสถาบัน/กลุ่มสาขาวิชา/คณะ/หน่วยงาน

**รายละเอียดผลการดำเนินงาน**

 ในปีการศึกษา 2549 ที่ผ่านมาคงต้องยอมรับว่าในการดำเนินงานด้านการใช้ทรัพยากรภายในและภายนอกสถาบันร่วมกันของคณะฯมีการดำเนินการที่ไม่เป็นไปตามระดับคุณภาพของตัวบ่งชี้ที่กำหนดไว้ เช่นคณะฯไม่มีผลการวิเคราะห์ความต้องการในการใช้ทรัพยากรของคณะฯที่เห็นชัดเจนเป็นต้น ส่งผลทำให้คณะฯมีผลการดำเนินงานตามเกณฑ์ที่ค่อนข้างต่ำ

 อย่างไรก็ตามการใช้ทรัพยากรภายในและภายนอกร่วมกันนั้นมีการดำเนินการทั้งในระดับมหาวิทยาลัยฯ และระดับคณะฯ ในระดับมหาวิทยาลัยฯ มหาวิทยาลัยฯมีนโยบายการใช้ทรัพยากรร่วมกันที่เห็นได้ชัดเจนคือ การใช้ทรัพยากรอุปกรณ์และครุภัณฑ์วิทยาศาสตร์ ดำเนินการโดยอาศัยการจัดตั้งหน่วยงานกลางซึ่งให้บริการทั้งในรูปของการให้บริการวิเคราะห์ และการบริการเข้าใช้เครื่องมือด้วยตนเอง เพื่อรองรับความต้องการใช้เครื่องมือและอุปกรณ์ต่างๆ ของนักศึกษาและบุคลากรในมหาวิทยาลัยฯ และบุคคลภายนอก เช่น ศูนย์เครื่องมือวิทยาศาสตร์ หอสมุดกลางและสำนักวิทยบริการ และศูนย์คอมพิวเตอร์ ซึ่งในระดับมหาวิทยาลัยฯนี้ มหาวิทยาลัยฯได้จัดให้มีคณะกรรมการประเมินความต้องการและกำหนดแผนความต้องการทรัพยากรและแนวทางการจัดหาและการใช้ทรัพยากรร่วมกัน

 สำหรับในระดับคณะฯ นอกเหนือจากการใช้ทรัพยากรร่วมกันในระดับมหาวิทยาลัยแล้วดังกล่าวข้างต้น คณะฯยังมีการใช้ทรัพยากรบุคคลซึ่งมหาวิทยาลัยฯ กำหนดนโยบายเพื่อรองรับและสนับสนุนการสอนโดยอาจารย์ต่างคณะฯ หรืออาจารย์ต่างมหาวิทยาลัย (รวมถึงการได้รับเชิญเป็นวิทยากรและอาจารย์ในหน่วยงานอื่นๆ) และการสร้างหลักสูตรระดับมหาบัณฑิต ในสาขาเภสัชกรรมคลินิก ร่วมกับคณะเภสัชศาสตร์ มหาวิทยาลัยเชียงใหม่ มหาวิทยาลัยขอนแก่น และมหาวิทยาลัยศิลปากร เพื่อให้เกิดการใช้จุดเด่นจากความชำนาญของอาจารย์ของแต่ละคณะฯซึ่งแตกต่างกัน เช่นเดียวกันกับการสร้างหลักสูตรประกาศนียบัตร สาขาเภสัชศาสตร์สังคมและการบริหารของทั้ง 4 มหาวิทยาลัย นอกจากนี้ยังมีการสร้างหลักสูตรวุฒิบัตร ด้านการบริบาลทางเภสัชกรรม ร่วมกับสภาเภสัชกรรมด้วย สำหรับภายในคณะฯเอง คณะฯได้จัดให้มีการนำระบบการใช้ทรัพยากรร่วมกันเช่น การสร้างหลักสูตรระดับมหาบัณฑิตในสาขาเภสัชศาสตร์ ซึ่งเป็นหลักสูตรร่วมระหว่างภาควิชาเภสัชเคมี เภสัชเวทและเภสัชพฤกษศาสตร์ เทคโนโลยีเภสัชกรรม และเภสัชกรรมคลินิก ส่งผลทำให้มีการใช้อุปกรณ์และเครื่องมือวิทยาศาสตร์ร่วมกันเช่นการเกิดเป็นศูนย์เครื่องมือกลางของคณะฯเป็นต้น ในส่วนของการเรียนการสอนนักศึกษา คณะฯก็มีการส่งนักศึกษาไปฝึกงานยังหน่วยงานอื่นๆเช่นโรงพยาบาล ร้านยา โรงงานอุตสาหกรรมหรือบริษัทยา โดยให้อยู่ภายใต้การดูแลของอาจารย์เภสัชกรของแหล่งฝึก นอกจากนี้คณะฯ ยังมีการใช้ทรัพยากรร่วมกับหน่วยงานอื่นในการให้การบริการวิชาการเช่นการใช้บริการเภสัชสนเทศร่วมกับเภสัชกรจากโรงพยาบาลและคณะเภสัชศาสตร์ทั่วประเทศ

 จากผลการดำเนินงานทั้งหมดจะเห็นได้ว่าคณะฯมีการใช้ทรัพยากรภายในและภายนอกสถาบันร่วมกันอย่างมากมายในทางปฏิบัติ เพียงแต่คณะฯจะต้องมีการจัดระบบให้มีคณะกรรมการวิเคราะห์ความต้องการในการใช้ทรัพยากรของสถาบัน มีผลการวิเคราะห์ความต้องการในการใช้ทรัพยากรของสถาบัน มีแผนการใช้ทรัพยากรร่วมกับหน่วยงานอื่นในสถาบัน มีแผนการใช้ทรัพยากรร่วมกับหน่วยงานอื่นนอกสถาบัน และ.มีผลการประหยัดงบประมาณที่เกิดจากการใช้ทรัพยากรร่วมกับหน่วยอื่น ตามข้อกำหนดของการประเมินระดับตามตัวบ่งชี้นี้

**เอกสารอ้างอิง**

- หลักสูตรเภสัชศาสตร์มหาบัณฑิต สาขาเภสัชศาสตร์ และสาขาเภสัชกรรมคลินิก; งานบริการการศึกษา

- ศูนย์บริการปฏิบัติการทางเภสัชศาสตร์ (http://starfish.pharmacy.psu.ac.th/virtual\_web/central-lab/index.html)**ตัวบ่งชี้ที่ 5.5** ศักยภาพของระบบฐานข้อมูลเพื่อการบริหาร การเรียนการสอน และการวิจัย (ระดับ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 4 | 5 | 5 | 2 | 1 | 2 | ≥ 3 | 2 | 0 | 0 | 2 |

**ระดับคุณภาพของตัวบ่งชี้ที่ 5.5**

5. มีการนำผลการประเมินในข้อ 3 และ 4 มาปรับปรุงระบบฐานข้อมูล

4. มีการประเมินประสิทธิภาพและความปลอดภัยของระบบฐานข้อมูล และประเมินความพึงพอใจของผู้ใช้ฐานข้อมูล

3. มีการประเมินประสิทธิภาพและความปลอดภัยของระบบฐานข้อมูล

2. มีระบบฐานข้อมูลเพื่อการตัดสินใจ

1. มีนโยบายในการจัดทำระบบฐานข้อมูลเพื่อการตัดสินใจ

**รายละเอียดผลการดำเนินงาน**

 สืบเนื่องจากคณะฯตระหนักดีถึงความสำคัญของการใช้ข้อมูลในการตัดสินใจในการบริหาร จึงทำให้คณะฯมีการกำหนดเป็นแผนกลยุทธ์พัฒนาศักยภาพของระบบฐานข้อมูลเพื่อการบริหาร การเรียนการสอน และการวิจัยชัดเจน

 สำหรับผลการดำเนินการพบว่าจากความร่วมมือระหว่างคณะฯและมหาวิทยาลัยฯทำให้ในปัจจุบันคณะฯมีฐานข้อมูลและสารสนเทศอิเล็กทรอนิกในระบบอินเตอร์เน็ตเพื่อการตัดสินใจของผู้บริหาร และเพื่อประกอบการดำเนินงานของหน่วยงานต่างๆ ทั้งด้านการเรียนการสอน การวิจัย และการบริหารจัดการ ได้แก่ ระบบฐานข้อมูลบุคลากร ฐานข้อมูลสารสนเทศนักศึกษา และฐานข้อมูลการคลังและพัสดุ นอกจากนั้น ยังมีฐานข้อมูลแยกที่แนบกับเว็บไซต์ของแต่ละหน่วยงานเพื่อประกอบการดำเนินงานของเฉพาะหน่วยงานอีกส่วนหนึ่ง เช่น ระบบสารสนเทศเพื่อการประกันคุณภาพ เป็นต้น ทั้งนี้ โดยมีภาควิชาวิศวกรรมคอมพิวเตอร์ คณะวิศวกรรมศาสตร์และศูนย์คอมพิวเตอร์ของมหาวิทยาลัย เป็นผู้รับผิดชอบในการจัดทำ ในส่วนของคณะเภสัชศาสตร์เอง ระบบฐานข้อมูลที่ใช้เพื่อการติดสินใจที่มีความน่าเชื่อถือสูงและเป็นระบบที่มีการเรียกใช้มากจะเป็นระบบสารสนเทศของงานนโยบายและแผน สำหรับในหน่วยงานอื่นๆของคณะฯมักจะอยู่ในรูปแบบของข้อมูลมากกว่าที่จะมีลักษณะเป็นสารสนเทศ อย่างไรก็ตามระบบสารสนเทศของงานนโยบายและแผนเองก็ยังต้องการการพัฒนาอย่างมากทั้งการทำให้อยู่ในระบบอิเล็กทรอนิกและการทำให้ข้อมูลมีความเป็นปัจจุบัน สามารถเรียกใช้ได้สะดวก รวมทั้งการจัดให้มีการประเมินประสิทธิภาพและความปลอดภัยของระบบฐานข้อมูลของคณะฯและมหาวิทยาลัยฯต่อไป

 ในการพัฒนาระบบฐานข้อมูลจำเป็นต้องใช้ทรัพยากรมาก ซึ่งตามแผนการพัฒนาที่เคยระบุในรายงานประจำปีการประเมินคุณภาพหลายปีที่ผ่านมามักจะระบุว่าจะได้ดำเนินการปรับปรุงฐานข้อมูลทั้งหมดเป็นฐานข้อมูลเดียวกัน แต่เนื่องจากมหาวิทยาลัยฯ มีดำริจะพัฒนาฐานข้อมูล รวมถึงพัฒนาระบบการเก็บรวบรวมข้อมูลซึ่งเป็นแนวทางเดียวกับที่คณะฯกำลังดำเนินการ คณะฯจึงชะลอการพัฒนาฐานข้อมูลภายใน เพื่อให้เกิดการใช้ทรัพยากรร่วมกันระหว่างมหาวิทยาลัยฯและคณะฯด้วย จึงดูเหมือนว่าเงื่อนไขนี้จะทำให้การพัฒนาระบบฐานข้อมูลของคณะฯยังคงดำเนินการได้ช้า

**เอกสารอ้างอิง**

- ฐานข้อมูลคณะเภสัชศาสตร์ และมหาวิทยาลัยสงขลานครินทร์ (โปรดดูจาก http://www.pharmacy.psu.ac.th/index.asp)

- ฐานข้อมูลเพื่อประกอบการรายงานผลการดำเนินงานของคณะเภสัชศาสตร์; งานนโยบายและแผน

**ตัวบ่งชี้ที่ 5.6** สินทรัพย์ถาวรต่อจำนวนนักศึกษาเต็มเวลาเทียบเท่า

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 250,000 | 381,283 | 341,973.18 | 311,310.36  | < 65,000 | 65,000-99,999 | ≥100,000 | 3 | 1 | 1 | 5 |

**รายละเอียดผลการดำเนินงาน**

 คณะฯมีสินทรัพย์ถาวรหลักๆ 3 รายการคือครุภัณฑ์ อาคารและสิ่งปลูกสร้าง และที่ดิน ในปีการศึกษา 2549 นั้นคณะฯได้กำหนดให้มีการพัฒนาด้านอาคารและสิ่งปลูกสร้างมากขึ้นเพื่อรองรับการขยายตัวของงานด้านการวิจัยและบัณฑิตศึกษา

 จากผลการดำเนินงานพบว่าคณะฯมีสินทรัพย์ถาวรในภาพรวมเพิ่มขึ้นประมาณ 4 ล้านบาทจากปีการศึกษา 2548 ที่คณะฯมีสินทรัพย์ถาวรประมาณ 145 ล้านบาท แสดงให้เห็นถึงเสถียรภาพทางการเงินและศักยภาพทางการเงินของคณะฯในระยะยาว อย่างไรก็ตามเนื่องจากจำนวนนักศึกษาเต็มเวลาในปีการศึกษา 2549 เพิ่มขึ้นกว่า 50 คน ทำให้จำนวนสินทรัพย์ถาวรต่อจำนวนนักศึกษาเต็มเวลาเทียบเท่าของปีการศึกษา 2549 ลดลงเล็กน้อย

 เมื่อพิจารณาผลการดำเนินการในรายละเอียดพบว่าคณะฯลงทุนในสินทรัพย์ถาวรที่เป็นอาคารและสิ่งปลูกสร้างมากขึ้นประมาณ 13 ล้านบาท ซึ่งเป็นส่วนที่คณะฯลงทุนระยะยาวในอาคารวิจัยเภสัชภัณฑ์ทักษิณเพื่อรองรับปริมาณงานวิจัยและบัณฑิตศึกษาที่มากขึ้น การลงทุนระยะยาวของคณะฯสอดคล้องกับนโยบายการเป็นคณะฯที่เน้นวิจัยและสอดคล้องกับแผนพัฒนาอื่นๆด้านการวิจัยเช่นโครงการสนับสนุนความเข้มแข็งทางวิชาการเพื่อความเป็นเลิศฯ ซึ่งมีผลทำให้อาจารย์ในคณะฯมีเงินสนับสนุนด้านการวิจัยและจำนวนบัณฑิตศึกษาสูงขึ้นแบบก้าวกระโดด แต่โครงการดังกล่าวเหล่านั้นไม่ได้มีการสนับสนุนอาคารสิ่งปลูกสร้างซึ่งเป็นความจำเป็นพื้นฐานที่คณะฯจะต้องจัดหาให้กับอาจารย์นักวิจัย

**เอกสารอ้างอิง**

- ฐานข้อมูลครุภัณฑ์และพัสดุ; งานคลัง**ตัวบ่งชี้ที่ 5.7** ค่าใช้จ่ายทั้งหมดต่อจำนวนนักศึกษาเต็มเวลาเทียบเท่า (ร้อยละของเกณฑ์ปกติ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | ± ไม่เกิน 5% ของเกณฑ์ | 109,999.36 | 157,493.41 | 133,207.15 | ≥ 10% หรือ ≤ -10%ของเกณฑ์ | ± (5-9.99%) ของเกณฑ์ | - 4.99 – + 4.99ของเกณฑ์  | 3 | 1 | 1 | 5 |

**หมายเหตุ;** เกณฑ์ปกติของค่าใช้จ่ายทั้งหมดต่อจำนวนนักศึกษา(เต็มเวลาเทียบเท่า) สาขาเภสัชศาสตร์ คิดเป็น 127,152 บาทต่อคน

**รายละเอียดผลการดำเนินงาน**

 ค่าใช้จ่ายทั้งหมดที่คณะฯใช้สำหรับการผลิตบัณฑิต จะหมายรวมถึงงบหมวดเงินเดือน ค่าตอบแทน ค่าใช้สอย ค่าวัสดุ ค่าสาธารณูปโภค เงินอุดหนุนและค่าเสื่อมราคา สำหรับแผนการพัฒนาในส่วนค่าใช้จ่ายเหล่านี้คณะฯสามารถวางแผนการใช้จ่ายได้บางส่วนเช่นค่าตอบแทน ค่าใช้สอย ค่าวัสดุ และเงินอุดหนุน เพื่อให้คณะฯสามารถดำเนินงานต่างๆสำเร็จลุล่วงไปได้เช่นคณะฯได้วางแผนการสนับสนุนงบหมวดค่าใช้สอยและค่าวัสดุเพื่อใช้สำหรับการเรียนการสอนเป็นหลัก โดยเงินในส่วนนี้จะถูกกระจายไปยังภาควิชาฯเป็นส่วนใหญ่ และสำหรับเงินอุดหนุน คณะฯก็จะใช้สำหรับการฝึกปฏิบัติงานของนักศึกษาเป็นหลักทั้งการพัฒนาแหล่งฝึกและการเตรียมนักศึกษาก่อนการฝึกงานเป็นต้น

 จากผลการดำเนินงานพบว่าในภาพรวมของรอบการรายงานปีการศึกษา 2549 พบว่าคณะฯมีค่าใช้จ่ายลดลงกว่าในรอบการรายงานปีการศึกษา 2548 ประมาณ 3 ล้านบาทซึ่งเป็นการปรับค่าใช้จ่ายของคณะฯให้ลดลงค่าใช้จ่ายส่วนใหญ่เป็นหมวดเงินเดือนของอาจารย์และบุคลากรในคณะฯที่อาจใช้วิธีการบริหารจัดการได้ไม่ง่ายนัก อย่างไรก็ตามพบว่าคณะฯมีร้อยละค่าใช้จ่ายทั้งหมดต่อจำนวนนักศึกษาเต็มเวลาเทียบเท่าอยู่ในช่วงที่ดีที่สุดตามเกณฑ์คะแนนของการประเมินและเป็นไปตามเป้าหมายที่คณะฯวางไว้ แสดงให้เห็นถึงประสิทธิภาพของการวางแผนค่าใช้จ่ายและการบริหารหรือควบคุมดูแลค่าใช้จ่ายของคณะฯให้ได้ใกล้เคียงเกณฑ์ปกติของการผลิตบัณฑิตเภสัชศาสตร์

**เอกสารอ้างอิง**

- ข้อมูลรายได้และค่าใช้จ่าย; งานคลัง

- คู่มือการจัดทำรายงานประจำปีการประเมินคุณภาพ มหาวิทยาลัยสงขลานครินทร์, สำนักงานประกันคุณภาพ มหาวิทยาลัยสงขลานครินทร์

**ตัวบ่งชี้ที่ 5.8** ร้อยละของเงินเหลือจ่ายสุทธิ (ร้อยละของงบดำเนินการ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | +10-15% ของงบดำเนินการ | 11.79 | 12.40 | 2.95 | 1-4% ของงบดำเนินการ | +5-9% หรือ > 15% ของงบดำเนินการ | +10-15% ของงบดำเนินการ | 1 | 1 | 0 | 2 |

**รายละเอียดผลการดำเนินงาน**

 ร้อยละของเงินเหลือจ่ายสุทธิต่องบดำเนินการของคณะฯ จะแสดงให้เห็นประสิทธิภาพในการบริหารจัดการด้านการเงินอีกแบบหนึ่ง คณะฯได้มีการจัดทำแผนของงบดำเนินการทั้งที่เป็นเงินงบประมาณแผ่นดินและงบเงินรายได้เป็นประจำทุกปี โดยเฉพาะอย่างยิ่งแผนการใช้จ่ายจากงบเงินรายได้ซึ่งต้องเสนอมหาวิทยาลัยฯก่อนปีงบประมาณ

 จากผลการดำเนินงานพบว่าคณะฯได้ใช้จ่ายงบดำเนินการเกือบ 100% ตามแผนที่วางไว้ ทำให้มีเงินเหลือจ่ายสุทธิต่ำกว่าร้อยละ 3 ของงบดำเนินการ ทั้งนี้จากการที่คณะฯมีภารกิจที่จำเป็นจะต้องใช้งบดำเนินการตามที่ได้วางแผนไว้และคณะฯก็ได้ดำเนินการค่อนข้างครบถ้วนตามที่วางแผนไว้ทำให้คณะฯมีร้อยละของเงินเหลือจ่ายสุทธิต่องบดำเนินการไม่มากนัก หากเมื่อเปรียบเทียบกับปีงบประมาณ 2547 และ 2548 จะพบความแตกต่างของร้อยละเงินเหลือจ่ายสุทธิต่องบดำเนินการ ซึ่งในปีงบประมาณ 2547 คณะฯมีงบดำเนินการเพียง 47.5 ล้านบาทแต่มีเงินเหลือจ่ายสุทธิประมาณ 5.6 ล้านบาทและในปีงบประมาณ 2548 คณะฯมีงบดำเนินการถึง 76.4 ล้านบาทแต่มีเงินเหลือจ่ายสุทธิประมาณ 9.5 ล้านบาท ส่วนในปีงบประมาณ 2549 พบว่าคณะฯมีงบดำเนินการเพียง 63.9 ล้านบาท และมีเงินเหลือจ่ายสุทธิเพียง 1.89 ล้านบาท หากพิจารณางบดำเนินการที่คณะฯได้จ่ายไปจริงจะพบว่าคณะฯมีงบดำเนินการที่จ่ายจริงทั้งหมดในปีงบประมาณ 2549 (ประมาณ 62 ล้านบาท) ต่ำกว่าของปีงบประมาณ 2548 (ประมาณ 66.9 ล้านบาท)

**เอกสารอ้างอิง**

- ข้อมูลรายได้และค่าใช้จ่าย; งานคลัง

**ตัวบ่งชี้ที่ 5.9** ร้อยละของอาจารย์ประจำที่เข้าร่วมประชุมวิชาการ และ/หรือนำเสนอผลงานวิชาการทั้งในประเทศและต่างประเทศ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 80 | 100 | 100 | 78.74 | < 40 | 40-59 | ≥ 70 | 3 | 0 | 1 | 4 |

**รายละเอียดผลการดำเนินงาน**

 คณะฯและมหาวิทยาลัยฯมีนโยบายชัดเจนในการสนับสนุนการเข้าร่วมประชุมวิชาการ และ/หรือนำเสนอผลงานวิชาการทั้งในประเทศและต่างประเทศของอาจารย์หรือนักวิจัย ทั้งจากส่วนของงบประมาณรายจ่ายประจำปี เพื่อการเข้าร่วมประชุมวิชาการในประเทศ และจากงบประมาณเงินรายได้คณะฯ เพื่อการเข้าร่วมประชุมวิชาการในต่างประเทศ โดยการกำหนดการสนับสนุนเป็นจำนวนเงินต่อปีต่อคนและต่อประเภทของการนำเสนอผลงานทางวิชาการ นอกจากนี้คณะฯ ยังจัดสรรงบประมาณซึ่งได้รับการสนับสนุนเพื่อการพัฒนาอาจารย์โดยเฉพาะจากแหล่งงบประมาณอื่น เช่น จากโครงการสนับสนุนการพัฒนาการศึกษาระดับปริญญาเอกสาขาเภสัชศาสตร์ (PED) และจากกิจกรรมตามเครือข่ายวิจัยสาขาเภสัชศาสตร์ (CRN) เป็นต้นด้วยหวังว่าจะเป็นการสร้างชื่อเสียงให้กับอาจารย์นักวิจัย คณะฯและมหาวิทยาลัยฯในวงวิชาการ รวมทั้งยังเป็นการเปิดโอกาสให้อาจารย์นักวิจัยได้พบปะนักวิจัยในต่างประเทศเพื่อสร้างเครือข่ายและมีโอกาสได้รับความรู้ใหม่จากที่ประชุม นอกจากคณะฯจะได้ให้การสนับสนุนงบประมาณแล้วคณะฯก็ได้อาศัยกลยุทธ์การพัฒนาที่กล่าวไปแล้วในมาตรฐานที่ 2 ที่เกี่ยวข้องกับการวิจัยเช่นโครงการสร้างความเข้มแข็งสู่ความเป็นเลิศทางวิชาการฯ การสนับสนุนระบบบัณฑิตศึกษาเป็นต้น ในการที่ทำให้อาจารย์มีผลงานทางวิชาการที่จะไปนำเสนอในที่ประชุม

 จากผลการดำเนินงานของคณะฯพบว่าในปีการศึกษา 2549 มีร้อยละของอาจารย์ประจำที่เข้าร่วมประชุมวิชาการ และ/หรือนำเสนอผลงานวิชาการทั้งในประเทศและต่างประเทศ เพียงร้อยละ 78.74 เท่านั้นซึ่งยังอยู่ในเกณฑ์สูงแต่ต่ำกว่าเป้าหมายที่วางไว้เล็กน้อย ซึ่งหากพิจารณาจำนวนอาจารย์ที่เข้าร่วมประชุมวิชาการ และ/หรือนำเสนอผลงานวิชาการทั้งในประเทศและต่างประเทศนั้นพบว่าลดลงจากในปีการศึกษา 2547 และ 2548 เป็นจำนวน 3 และ 7 คนตามลำดับรวมทั้งจำนวนอาจารย์ประจำของคณะฯมีจำนวนมากขึ้นเล็กน้อยจึงทำให้สัดส่วนอาจารย์ประจำที่เข้าร่วมประชุมวิชาการ และ/หรือนำเสนอผลงานวิชาการทั้งในประเทศและต่างประเทศลดลง นอกจากนี้ในปีการศึกษา 2549 มหาวิทยาลัยฯได้มีการเปลี่ยนแปลงนโยบายการสนับสนุนการนำเสนอผลงานวิชาการในต่างประเทศ โดยกำหนดให้ผู้ขอรับการสนับสนุนจะต้องส่งร่างนิพนธ์ต้นฉบับด้วย จึงอาจส่งผลให้อาจารย์สนใจการนำเสนอผลงานวิชาการในต่างประเทศลดลง

**เอกสารอ้างอิง**

- รายชื่ออาจารย์ที่เข้าร่วมการประชุมวิชาการ; หน่วยวิเทศสัมพันธ์

- ผลงานวิจัยของนักวิจัยคณะเภสัชศาสตร์ ที่มีการตีพิมพ์เผยแพร่; ข้อมูลสารสนเทศการประกันคุณภาพ ปีการศึกษา 2549, งานนโยบายและแผน

**ตัวบ่งชี้ที่ 5.10** งบประมาณสำหรับการพัฒนาคณาจารย์ทั้งในประเทศและต่างประเทศต่ออาจารย์ประจำ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 30,000 | 67,163 | 55,828 | 87,502 | < 10,000 | 10,000 – 14,999 | ≥ 15,000 | 3 | 1 | 1 | 5 |

**รายละเอียดผลการดำเนินงาน**

 จากแผนการสนับสนุนตามตัวบ่งชี้ที่ 5.10 ของคณะฯและมหาวิทยาลัยฯที่มีการสนับสนุนการเข้าร่วมประชุมวิชาการ และ/หรือนำเสนอผลงานวิชาการทั้งในประเทศและต่างประเทศของอาจารย์หรือนักวิจัย จากส่วนของงบประมาณรายจ่ายประจำปีเพื่อการเข้าร่วมประชุมวิชาการในประเทศ และจากงบประมาณเงินรายได้คณะฯ เพื่อการเข้าร่วมประชุมวิชาการในต่างประเทศ และจากแหล่งงบประมาณอื่นในการประชุมหรือฝึกอบรมเช่นโครงการสนับสนุนการพัฒนาการศึกษาระดับปริญญาเอกสาขาเภสัชศาสตร์ (PED) และจากกิจกรรมตามเครือข่ายวิจัยสาขาเภสัชศาสตร์ (CRN) เป็นต้น ซึ่งเป็นการสร้างชื่อเสียงให้กับอาจารย์นักวิจัย คณะฯและมหาวิทยาลัยฯในวงวิชาการและเป็นการเปิดโอกาสให้อาจารย์นักวิจัยได้พบปะนักวิจัยในต่างประเทศเพื่อสร้างเครือข่าย แล้วยังเป็นการพัฒนาอาจารย์ร่วมด้วย นอกจากนี้ยังมีการสนับสนุนงบประมาณในการส่งอาจารย์ไปศึกษาต่ออีก 5 ท่านในต่างประเทศและ 1 ท่านในประเทศ

 จากผลดำเนินการพบว่าคณะฯมีงบประมาณสำหรับการพัฒนาคณาจารย์ทั้งในประเทศและต่างประเทศต่ออาจารย์ประจำสูงถึง 87,502 บาท ซึ่งสูงกว่าเป้าหมายที่วางไว้และอยู่ในเกณฑ์คะแนนสูง ในจำนวนนี้เป็นเงินทั้งหมด 6.2 ล้านบาทโดยคิดเป็นงบประมาณภายในสถาบัน 3.9 ล้านบาทและงบประมาณภายนอกสถาบัน 2.3 ล้านบาท จะเห็นได้ว่าคณะฯให้ความสำคัญในการพัฒนาอาจารย์อย่างต่อเนื่อง ทั้งนี้เพื่อให้อาจารย์ได้รับความรู้ที่ทันสมัยเพื่อนำมาใช้ในการเรียนการสอน การวิจัยและการบริการวิชาการของคณะฯ

**เอกสารอ้างอิง**

- ข้อมูลรายได้และค่าใช้จ่าย; งานคลัง

**ตัวบ่งชี้ที่ 5.11** ร้อยละของบุคลากรประจำสายสนับสนุนที่ได้รับการพัฒนาความรู้และทักษะในวิชาชีพทั้งในประเทศและต่างประเทศ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 80 | 95 | 96.47 | 73.37 | < 55 | 55-79 | ≥ 80 | 2 | 0 | 0 | 2 |

**รายละเอียดผลการดำเนินงาน**

 คณะฯให้ความสำคัญในการให้บุคลากรประจำสายสนับสนุนที่ได้รับการพัฒนาความรู้และทักษะในวิชาชีพทั้งในประเทศและต่างประเทศ สำหรับนโยบายในการสนับสนุนการพัฒนาความรู้ในประเทศ คณะฯกำหนดกรอบงบประมาณอย่างชัดเจนในหมวดงบประมาณค่าตอบแทนใช้สอยโดยการสนับสนุนที่คิดจากสูตรคำนวณจากจำนวนบุคคลากรสายสนับสนุน นอกจากนี้คณะฯยังมีการจัดฝึกอบรมเองโดยมีวัตถุประสงค์ในการพัฒนาศักยภาพของบุคลากรสายสนับสนุน ส่วนการเข้าร่วมประชุมวิชาการในต่างประเทศ หากบุคคลากรไปเสนอผลงาน คณะฯก็ให้การสนับสนุนเช่นกัน

 จากผลดำเนินการในปีการศึกษา 2549 พบว่าร้อยละของบุคลากรประจำสายสนับสนุนที่ได้รับการพัฒนาความรู้และทักษะในวิชาชีพทั้งในประเทศและต่างประเทศต่ำกว่าเป้าหมายและจัดอยู่ในเกณฑ์คะแนนระดับปานกลางเท่านั้น โดยผลการดำเนินการลดต่ำลงจากผลงานในปีการศึกษา 2547 และ 2548 มาก ส่วนหนึ่งอาจมีสาเหตุจากการที่คณะฯได้รับจัดสรรงบประมาณที่แน่นอนค่อนข้างช้าในปีที่ผ่านมา ซึ่งอาจเป็นสาเหตุให้ภาควิชาฯหรือหน่วยงานจำเป็นต้องใช้ไปในภารกิจหลักอย่างอื่นก่อน อย่างไรก็ตามคาดว่าผลการดำเนินงานตามตัวบ่งชี้นี้จะดีขึ้นในปีการศึกษาหน้าเนื่องจากคณะฯได้ให้ความสำคัญด้านนี้มากขึ้นและมีการแต่งตั้งรองคณบดีฝ่ายพัฒนาบุคลากรและสารสนเทศมาดูแลงานด้านนี้โดยตรง ซึ่งนอกจากจะมุ่งส่งเสริมการฝึกอบรมให้กับบุคคลากรสายสนับสนุนแล้ว ยังมุ่งเน้นให้พัฒนาบุคคลากรไปสู่การมีตำแหน่งทางวิชาการของแต่ละสายงาน รวมถึงการเปิดโลกทัศน์ให้กับบุคลากรสายสนับสนุนให้มีโอกาสในการเสริมสร้างประสบการณ์ และได้มีโอกาสในการแลกเปลี่ยนเรียนรู้ประสบการณ์ในการปฏิบัติงานของแต่ละสายงานกับบุคลากรจากหน่วยงานอื่นๆ ทั้งในและนอกมหาวิทยาลัยฯ

**เอกสารอ้างอิง**

- กิจกรรมการพัฒนาบุคลากรสายสนับสนุน; ข้อมูลสารสนเทศการประกันคุณภาพ ปีการศึกษา 2549, งานนโยบายและแผน

**ตัวบ่งชี้ที่ 5.12** กิจกรรม 5 ส / กิจกรรมคุณภาพอื่นๆ (ระดับ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.63 | 3 | 1 | 1 | 1 | 1 | 2 | 3 | 1 | 0 | 0 | 1 |

**ระดับคุณภาพตัวบ่งชี้ที่ 5.12**

3 มีการดำเนินงานตามแผนมากกว่าหรือเท่ากับร้อยละ 80 และมีการประเมินผลการจัดกิจกรรม 5 ส เพื่อใช้เป็นแนวทางพัฒนาปี ต่อไป

2 มีการดำเนินงานตามแผนน้อยกว่าร้อยละ 80

1 มีการแต่งตั้งคณะกรรมการ 5 ส, มีแผนการจัดกิจกรรม 5 ส ประจำปี, และมาตรฐาน 5 ส/มาตรฐานคุณภาพอื่นๆ

**รายละเอียดผลการดำเนินงาน**

 คณะฯได้การเริ่มกิจกรรม 5 ส มาเป็นระยะเวลาพอสมควร โดยเฉพาะในช่วงแรกก่อนปีการศึกษา 2546 คณะฯได้มีการตั้งคณะกรรมการภายใต้การดูแลของรองคณบดีฝ่ายบริหารและมีดำเนินกิจกรรมอย่างจริงจัง โดยมีการสร้างความเข้าใจและมีการติดตามประเมินผลชัดเจน

 หลังจากช่วงแรกของการเริ่มกิจกรรม 5 ส ในคณะฯผ่านไป ตั้งแต่ปีการศึกษา 2547 ถึงปัจจุบัน การดำเนินงานในกิจกรรม 5 ส มีเพียงแผนและผู้รับผิดชอบแต่ยังไม่ได้มีการดำเนินงานตามแผน ดังนั้นจึงทำให้ผลการดำเนินงานตามตัวบ่งชี้นี้ไม่เป็นไปตามเป้าหมายที่วางไว้และมีคะแนนต่ำสุดตามเกณฑ์การประเมิน ซึ่งคณะฯจะต้องให้การดูแลเอาใจใส่และมีความจริงจังในเรื่องนี้เพื่อให้กิจกรรม 5 ส ได้รับการพัฒนาต่อไป

**เอกสารอ้างอิง**

- การจัดกิจกรรม 5 ส.; งานบริหารและธุรการ

**ตัวบ่งชี้ที่ 5.13** จำนวนครั้งความไม่ปลอดภัยในชีวิตและทรัพย์สิน (ภายในมหาวิทยาลัย)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | 0 | 0 | 0 | 0 | - | - | - | - | - | - | - |

**รายละเอียดผลการดำเนินงาน**

ถึงแม้ว่าความปลอดภัยในชีวิตและทรัพย์สินภายในมหาวิทยาลัยฯหรือคณะฯจะไม่ได้เป็นตัวบ่งชี้ตามมาตรฐานการประเมินคุณภาพมาก่อน แต่เป็นสิ่งที่คณะฯให้ความสำคัญสูงสุดประการหนึ่ง คณะฯมีการดำเนินงานตามนโยบายเรื่องความปลอดภัยในชีวิตและทรัพย์สินหลายประการเช่นการจัดเวรยามดูแลรักษาความปลอดภัยตลอด 24 ชั่วโมง การจัดให้มีแสงสว่างเพียงพอในบริเวณที่มีความเสี่ยง การทำประตูเหล็กกั้นทางขึ้นลงในอาคาร การทำระบบประตูอัตโนมัติโดยใช้การประทับลายนิ้วมือ การจัดให้มีระบบเตือนกรณีมีอัคคีภัยในอาคารหลังใหม่ การจัดให้มีระบบชำระล้างกรณีสัมผัสกับสารเคมี การกำจัดสารเคมีที่ไม่ใช้แล้ว เป็นต้น สำหรับการกำจัดสารเคมีที่ไม่ใช้แล้ว ซึ่งต้องอาศัยความเชี่ยวชาญพิเศษ คณะฯก็ได้มีการแต่งตั้งคณะกรรมการในการดำเนินงานด้านนี้โดยเฉพาะขึ้นเพื่อทำหน้าที่วางแผนและประสานงานกับหน่วยงานที่รับผิดชอบของมหาวิทยาลัยฯ

 จากผลการดำเนินการในปีการศึกษา 2549 ไม่พบว่ามีความไม่ปลอดภัยในชีวิตและทรัพย์สินในคณะฯเกิดขึ้นเลย อย่างไรก็ตามคณะฯจะยังคงพัฒนาระบบรักษาความปลอดภัยอย่างต่อเนื่องเพราะหากมีความไม่ปลอดภัยเกิดขึ้นในคณะฯย่อมเป็นความเสียหายที่รุนแรงอย่างแน่นอน

**มาตรฐานที่ 5มาตรฐานด้านการพัฒนาสถาบันและบุคลากร**

**สรุปการวิเคราะห์ตนเอง (SWOT Analysis):**

**1. จุดอ่อน**

 1.1 คณะฯหรือมหาวิทยาลัยฯเปิดโอกาสให้มีการตรวจสอบการดำเนินการของคณะฯตามตัวบ่งชี้ที่ 5.1 แต่ยังไม่มีการกำหนดเป็นรูปแบบหรือคณะกรรมการการตรวจสอบที่ชัดเจน

 1.2 การประเมินผู้บริหารสูงสุดของคณะฯเป็นการประเมินโดยมหาวิทยาลัยฯและกรรมการที่มหาวิทยาลัยแต่งตั้งซึ่งเป็นกรรมการจากภายนอกคณะฯ และยังไม่เปิดโอกาสให้อาจารย์หรือบุคคลากรในคณะฯมีส่วนร่วม

 1.3 คณะฯมีการบริหารผ่านภาควิชาฯ ทำให้การจัดสรรทรัพยากรให้มีประสิทธิภาพสูงสุดเป็นไปด้วยความยากลำบาก

 1.4 คณะฯขาดความรู้ความเข้าใจและประสบการณ์ในการพัฒนาคณะฯสู่องค์กรแห่งการเรียนรู้ ทั้งนี้คณะฯยังอยู่ในช่วงเริ่มต้นของการเอาการจัดการความรู้มาใช้อย่างจริงจัง ทำให้ยังขาดการประเมินผลสำเร็จของการจัดการความรู้

 1.5 คณะฯอาจมีแผนกลยุทธ์ที่สอดคล้องกับแผนยุทธศาสตร์อุดมศึกษาแต่คณะฯยังขาดการติดตามผลการดำเนินงานตามแผนที่เป็นระบบ ทำให้อาจารย์และบุคลากรในคณะฯไม่เล็งเห็นความสำคัญของแผนนัก

 1.6 คณะฯขาดการจัดการการใช้ทรัพยากรภายในและภายนอกคณะฯหรือมหาวิทยาลัยฯอย่างเป็นระบบเช่นการวิเคราะห์และวางแผน ทำให้คณะฯขาดทิศทางการใช้ทรัพยากรร่วมกันและอาจส่งผลต่อการบริหารทรัพยากรในภาพรวมของคณะฯ

 1.7 คณะฯเริ่มจะมีฐานข้อมูลเพื่อการบริหารการเรียนการสอนและการวิจัยบ้างร่วมกับการจัดการจากมหาวิทยาลัยฯ แต่อย่างไรก็ตามคณะฯยังคงมีจุดอ่อนในระบบฐานข้อมูลอยู่ไม่น้อยเช่น จากการสังเกตในการรวบรวมข้อมูลที่ใช้ในการประกันคุณภาพ พบว่าภาควิชาฯและหน่วยงานไม่สามารถนำข้อมูลจากฐานข้อมูลที่มีอยู่มาใช้ได้ทันที เป็นต้น ทั้งนี้อาจมีสาเหตุหลายประการเช่นการไม่มีการเก็บรวบรวมฐานข้อมูลที่เกี่ยวข้องในงานที่ทำอยู่เลย หรือฐานข้อมูลที่มีอยู่ขาดความเป็นปัจจุบัน หรือฐานข้อมูลที่มีอยู่ขาดศักยภาพในการนำมาใช้งาน เป็นต้น

 1.8 ถึงแม้ว่าคณะฯจะมีสินทรัพย์ถาวรต่อจำนวนนักศึกษาเต็มเวลาเป็นไปตามเป้าหมายและเกณฑ์การประเมิน แต่คณะฯยังขาดประสิทธิภาพในการจัดการหรือจัดสรรสินทรัพย์เหล่านั้นให้คุ้มค่าที่สุดเช่นการจัดสรรพื้นที่สำหรับนักศึกษาและอาจารย์เพื่อทำงานวิจัย ทำให้ยังคงมีปัญหาการขาดแคลนอยู่เป็นต้น

 1.9 ประสิทธิภาพในการใช้งบดำเนินการของคณะฯเพื่อให้เงินเหลือจ่ายเป็นไปตามเกณฑ์ยังคงเป็นจุดอ่อนของคณะฯ

 1.10 คณะฯขาดแผนในเชิงรุกของการสนับสนุนอาจารย์เข้าร่วมประชุมหรือเสนอผลงานวิจัย ทำให้ไม่สามารถรองรับการเปลี่ยนแปลงได้ทันเช่นเมื่อมหาวิทยาลัยฯเปลี่ยนแปลงกฎเกณฑ์กะทันหันส่งผลกระทบให้มีร้อยละของอาจารย์ที่เข้าร่วมประชุมวิชาการหรือเสนอผลงานวิจัยลดลง เป็นต้น

 1.11 คณะฯยังมีทิศทางการจัดสรรงบประมาณในการพัฒนาอาจารย์ที่ไม่ชัดเจนและขาดแผนในเชิงรุก ที่ตรงเป้าหรือตรงกับความต้องการของอาจารย์ เช่นความต้องการในการพัฒนาของอาจารย์แต่ละคนอาจไม่เหมือนกัน ดังที่ให้อาจารย์กรอกในตอนประเมินความดีความชอบประจำปี แต่คณะฯยังไม่ได้นำข้อมูลมาวิเคราะห์และใช้เป็นแนวทางในการพัฒนาอาจารย์

 1.12 คณะฯยังคงมีจุดอ่อนในการสนับสนุนพัฒนาความรู้ของบุคลากรสายสนับสนุน ดังจะสังเกตได้จากผลการประเมินตามตัวบ่งชี้ที่ 5.11

 1.13 คณะฯยังขาดความจริงจังในกิจกรรม 5 ส

**2. จุดแข็ง**

 2.1 คณะฯมีผู้บริหารในทุกสมัยที่มีวิสัยทัศน์ในการขับเคลื่อนพันธกิจ มีจริยธรรม ความซื่อสัตย์และปกครองคณะฯแบบธรรมาภิบาล มีความเอื้ออาทร เสียสละและขยันทำงานให้กับคณะฯ ทำให้คณะฯมีความก้าวหน้าอย่างต่อเนื่อง นอกจากนี้คณะฯยังมีอาจารย์อาวุโสที่มีประสบการณ์สูงคอยให้คำแนะนำกับผู้บริหารทำให้การบริหารเป็นไปด้วยความราบรื่น

 2.2 ความโปร่งใสของการบริหาร ซึ่งปรากฏในวาระที่แจ้งในที่ประชุมกรรมการคณะฯ ช่วยให้ระบบการติดตามและขั้นตอนการประชุมมีความราบรื่น และสามารถดำเนินการประชุมได้อย่างมีประสิทธิภาพ รวมถึงทำให้ได้ข้อสรุปที่มีประโยชน์ต่อการดำเนินงานของคณะฯ

 2.3 คณะฯมีทรัพยากรบุคคลที่มีคุณภาพสูง มีทั้งศักยภาพในการทำงานตามเป้าหมายที่ร่วมตั้งกันไว้และมีลักษณะการทำงานสามัคคีกันเหมือนคนในครอบครัวเดียวกัน พร้อมที่จะให้คำแนะนำเชิงสร้างสรรค์ซึ่งกันและกัน รวมทั้งรับคำแนะนำหรือรับการพัฒนา ทำให้งานด้านการพัฒนาสถาบันและบุคลากรตามมาตรฐานที่ 5 นี้เป็นไปโดยราบรื่น

 2.4 คณะฯมีระบบภาควิชาฯที่เข้มแข็งและช่วยในการบริหารทรัพยากรที่มีอยู่อย่างจำกัดในการพัฒนาบุคลากรและเข้าใจปัญหาในการพัฒนาสถาบันเป็นอย่างดี

 2.5 คณะฯมีแผนกลยุทธ์ที่สอดคล้องกับแผนกลยุทธ์ของมหาวิทยาลัยฯที่เชื่อมโยงกับยุทธศาสตร์อุดมศึกษา ซึ่งจะใช้เป็นแนวทางในการพัฒนาคณะฯในเชิงรุก

 2.6 คณะฯมีการกำหนดผู้รับผิดชอบชัดเจนในการพัฒนาบุคลากรของคณะฯ ทำให้มีรองคณบดีที่รับผิดชอบและมีการทำงานในลักษณะกรรมการดำเนินงาน

 2.7 คณะฯเป็นสมาชิกของเครือข่ายคณะเภสัชศาสตร์ทั่วประเทศและมีเครือข่ายกับหน่วยงานนอกคณะฯทำให้คณะฯมีโอกาสในการใช้ทรัพยากรร่วมได้

 2.8 คณะฯมีสินทรัพย์ถาวรที่เกินเป้าหมายที่วางไว้ ซึ่งสะท้อนให้เห็นความมั่นคงทางการเงินในระยะยาวของคณะฯ

 2.9 คณะฯมีการบริหารค่าใช้จ่ายในการผลิตบัณฑิตที่มีประสิทธิภาพสูง ทำให้สามารถบริหารค่าใช้จ่ายต่อจำนวนนักศึกษาได้ใกล้เคียงตามเกณฑ์มาตรฐาน

 2.10 คณะฯมีระบบภาระงาน ระบบตัวชี้วัดประสิทธิภาพในการทำงานและระบบประกันคุณภาพที่เข้มแข็ง ทำให้งานด้านการพัฒนาสถาบันและบุคลากรขับเคลื่อน

 2.11 คณะฯมีความเข้มแข็งด้านการวิจัยส่งผลให้อาจารย์มีผลงานไปเสนอในที่ประชุมวิชาการและเปิดโอกาสให้ได้รับการพัฒนาความรู้ให้ทันสมัยอยู่เสมอ

**3. โอกาส**

 3.1 กระแสการใช้การจัดการความรู้เพื่อนำองค์กรไปสู่องค์กรแห่งการเรียนรู้มีอยู่ในสังคมและในมหาวิทยาลัยฯ คณะฯสามารถใช้เป็นโอกาสในการพัฒนาคณะฯได้

 3.2 คณะฯอยู่ในมหาวิทยาลัยฯที่มีคณะหรือหน่วยงานที่มีความเชี่ยวชาญในการสร้างฐานข้อมูลที่ใช้ในการบริหารการเรียนการสอนและการวิจัยเช่นคณะวิศวกรรมศาสตร์ คณะวิทยาศาสตร์หรือศูนย์คอมพิวเตอร์ของมหาวิทยาลัยฯ คณะฯสามารถใช้เป็นโอกาสในการสร้างฐานข้อมูลที่มีประสิทธิภาพของคณะฯได้

 3.3 เครือข่ายของสาขาเภสัชศาสตร์ทำให้มีการสนับสนุนเพื่อการพัฒนาอาจารย์จากแหล่งงบประมาณอื่นๆ เช่น จากโครงการสนับสนุนการพัฒนาการศึกษาระดับปริญญาเอกสาขาเภสัชศาสตร์(PED)และจากกิจกรรม

ตามเครือข่ายวิจัยสาขาเภสัชศาสตร์ (CRN) เป็นต้น นอกจากนี้ในปัจจุบันรัฐบาลส่วนกลางและรัฐบาลหรือหน่วยงานของต่างประเทศก็เริ่มมีทุนการศึกษาต่อให้กับการพัฒนาอาจารย์มหาวิทยาลัยมากขึ้น

3.4 การจัดประชุมสัมมนาของบุคคลากรสายสนับสนุน ที่จัดขึ้นโดยหน่วยงานต่างๆในภาครัฐทั้งจากส่วนกลางและส่วนภูมิภาค ทำให้คณะฯมีโอกาสในการพัฒนาบุคคลากรในสายสนับสนุนมากขึ้น

 3.5 ในปัจจุบันสถาบันต่างๆในประเทศไทยได้มีศักยภาพและโอกาสในการจัดประชุมนานาชาติมากขึ้น เป็นการเปิดโอกาสให้อาจารย์มีโอกาสเข้าร่วมประชุม นำเสนอผลงานและรับความรู้จากผู้ทรงคุณวุฒิได้ โดยมีค่าใช้จ่ายไม่สูงนัก

**4. อุปสรรค**

 4.1 เนื่องจากคณะฯมีอัตราการเจริญเติบโตค่อนข้างสูง ทำให้คณะฯหรือบุคลากรของคณะฯมีความต้องการพัฒนาในด้านต่างๆมากขึ้น แต่คณะฯได้รับการสนับสนุนงบประมาณแผ่นดินไม่เพียงพอ

 4.2 คณะฯอยู่ห่างไกลจากเมืองหลวง ซึ่งเป็นแหล่งทรัพยากรที่คณะฯต้องการใช้ร่วม ทำให้การเข้าถึงทรัพยากรเหล่านั้นทำได้ยากขึ้น

 4.3 จากการที่คณะฯอยู่ห่างไกลจากเมืองหลวง ซึ่งเป็นที่ตั้งของโรงงานหรือบริษัทเอกชน ทำให้คณะฯไม่สามารถร่วมทุนหรือพัฒนาศักยภาพเชิงพาณิชย์เพื่อสร้างรายได้มาใช้ในการพัฒนาคณะฯและบุคคลากร

 4.4 มหาวิทยาลัยฯมีการก่อตั้งคณะใหม่ขึ้น ทำให้ทรัพยากรที่คณะฯได้รับการจัดสรรลดลงหรือเพิ่มขึ้นแบบไม่สมดุลกับการเจริญเติบโตของคณะฯ

 4.5 สภาวะเศรษฐกิจของประเทศเช่นราคาน้ำมัน เป็นต้น ทำให้ค่าใช้จ่ายในการเดินทางเข้าร่วมประชุมหรือเสนอผลงานทางวิชาการเพิ่มขึ้น อาจเป็นเหตุให้อาจารย์ที่ต้องเดินทางไปต่างประเทศต้องเสียค่าใช้จ่ายเองมากขึ้น ส่งผลให้จำนวนอาจารย์ที่เข้าร่วมประชุมวิชาการหรือนำเสนอผลงานลดลง หรือสภาพเศรษฐกิจทำให้รัฐบาลมีต้องจำกัดงบประมาณโดยเฉพาะอย่างยิ่งการลงทุนในสินทรัพย์ถาวร

 4.6 ความคาดหวังของสังคม องค์กรหรือหน่วยงานภายนอกของคณะฯมีความหลากหลาย ทำให้อาคณะฯมีภาระงานที่หนักขึ้น จนไม่สามารถให้เวลาหรือให้ความสำคัญกับการพัฒนาสถาบันหรือบุคคลากรมากนัก

**5. กลยุทธ์ / แผนพัฒนา**

 5.1 คณะฯจะต้องดำเนินการตามแผนกลยุทธ์ที่วางไว้อย่างจริงจังและจะต้องมีการจัดระบบการติดตามประเมินผล เพื่อให้คณะฯสามารถบรรลุวิสัยทัศน์ที่ตั้งไว้

 5.2 คณะฯและมหาวิทยาลัยฯควรร่วมกันเพื่อเปิดกว้างให้มีการประเมินผู้บริหารสูงสุดอย่างสร้างสรรค์ เพื่อเป็นเครื่องมือที่สำคัญในการพัฒนาปรับปรุงวิธีการบริหารงานของคณะฯ

 5.3 คณะฯจะต้องอาศัยความสัมพันธ์ในการทำงานแบบครอบครัวของบุคคลากรในคณะฯผลักดันให้มีการจัดสรรทรัพยากรผ่านระบบภาควิชาฯมีประสิทธิภาพมากที่สุดเช่นการจัดพื้นที่ใช้สอยในคณะฯ

 5.4 คณะฯควรจะต้องเร่งจัดการการใช้ทรัพยากรภายในและภายนอกสถาบันร่วมกันให้เป็นระบบ เพราะขณะนี้คณะฯมีการดำเนินการอยู่แล้ว เพียงแต่ยังไม่มีการจัดระบบ

 5.5 ขณะนี้คณะฯมีผู้รับผิดชอบต่อการจัดการความรู้และการพัฒนาบุคลากรโดยตรงแล้ว คณะฯจะต้องให้การสนับสนุนและติดตามการทำงานอย่างใกล้ชิดเพื่อให้คณะฯเป็นองค์กรแห่งการเรียนรู้โดยเร็วที่สุด

 5.6 เช่นเดียวกันกับการพัฒนาศักยภาพของฐานข้อมูลของคณะฯที่มีผู้รับผิดชอบโดยตรง งานนโยบายและแผนของคณะฯควรร่วมมือกับงานสารสนเทศพัฒนาระบบฐานข้อมูลที่สามารถนำมาใช้ในการบริหารได้ โดยอาจเลือกทำฐานข้อมูลที่มีผลกระทบต่อการทำงานของคณะฯมากที่สุดก่อน เช่น ข้อมูลที่ใช้สำหรับการประกัน

คุณภาพ เป็นต้น ฐานข้อมูลที่สร้างควรเป็นฐานข้อมูลที่มีความสมบูรณ์ในการเก็บข้อมูลมากที่สุดเพื่อลดความซ้ำซ้อนในการเก็บข้อมูลและควรมีความยืดหยุ่นพอที่ปรับให้เข้ากับระบบในอนาคตได้ไม่ยากนัก

 5.7 คณะฯควรมีระบบข้อมูลการเงินที่เป็นปัจจุบัน เพื่อให้ผู้บริหารสามารถตรวจสอบได้ทุกเวลา เพื่อให้การบริหารงบประมาณมีประสิทธิภาพสูงสุด

 5.8 คณะฯจะต้องวิเคราะห์ความคุ้มค่าของงบประมาณในการสนับสนุนอาจารย์และบุคลากรเพื่อเข้าร่วมประชุมวิชาการและนำเสนอผลงานทางวิชาการเช่นคณะฯอาจต้องให้การสนับสนุนเป็นพิเศษสำหรับการนำเสนอผลงานที่มีการจัดทำเป็น proceeding หรือได้รับการบรรจุในฐานข้อมูล ISI ซึ่งสอดคล้องกับความต้องการตามตัวชี้วัดประสิทธิภาพการทำงานของคณะฯและคณะฯอาจจะต้องจำกัดการสนับสนุนการนำเสนอผลงานที่ไม่สามารถนับได้ตามตัวชี้วัดประสิทธิภาพการทำงาน ทั้งนี้คณะฯจะต้องพึงระลึกถึงประโยชน์ในด้านการพัฒนาความรู้ของอาจารย์ให้มีความทันสมัยจากการเข้าร่วมประชุมวิชาการด้วย

 5.9 คณะฯควรมีการวิเคราะห์ความต้องการในการพัฒนาความรู้ของบุคลากรสายสนับสนุนภายในคณะฯเองและร่วมกับคณะอื่นๆในมหาวิทยาลัยฯ แล้วจัดโครงการร่วมกันเพื่อเป็นการประหยัดทรัพยากร เช่นมหาวิทยาลัยฯอาจจัดตั้งสำนักพัฒนาบุคลากรสายสนับสนุนโดยแบ่งเป็นสาขาห้องปฏิบัติการ สาขาธุรการ สาขาการเงินและสาขาพัสดุเป็นต้น โดยความร่วมมือของคณะต่างๆในมหาวิทยาลัยฯ

 5.10 คณะฯควรจะมีการสร้างรายได้เป็นของตนเอง เพื่อสามารถชดเชยส่วนที่งบประมาณไม่สามารถครอบคลุมการพัฒนาสถาบันหรือบุคคลากรได้ โดยอาจเป็นการตั้งเป็นหน่วยธุรกิจของคณะฯเองแต่บริหารโดยมืออาชีพ หรืออาศัยการร่วมทุนกับภาคเอกชนที่เชี่ยวชาญทางด้านการผลิตและขายแต่ต้องอาศัยงานด้านวิชาการหรืองานวิจัยของคณะฯซึ่งเป็นสิ่งที่คณะฯมีความชำนาญ

 5.11 คณะฯควรจัดให้มีการซักซ้อมระบบความปลอดภัยในชีวิตและทรัพย์สินเป็นประจำ รวมทั้งระบบการรายงานสถานการณ์ฉุกเฉินด้วย

***มาตรฐานที่ 6 มาตรฐานด้านหลักสูตรและการเรียนการสอน***

 กระบวนการพัฒนาและบริหารหลักสูตรให้มีความทันสมัย ยืดหยุ่นและสอดคล้องกับความต้องการของผู้เรียนและสังคม มีการจัดการเรียนการสอนที่ให้ความสำคัญกับการพัฒนาคุณภาพผู้เรียน เน้นการเรียนรู้ด้วยตนเองตามความต้องการและความสนใจของผู้เรียน โดยใช้เทคนิคการสอนและอุปกรณ์การสอนที่หลากหลาย มีการประเมินผลการเรียนการสอนตามสภาพจริง และมีการใช้ประโยชน์จากผลการประเมินในการพัฒนาผู้เรียน การระดมทรัพยากรทั้งด้านบุคลากร งบประมาณ อาคารสถานที่ และสิ่งอำนวยความสะดวก รวมทั้งความร่วมมือจากแหล่งต่างๆ ทั้งภายในและภายนอกสถาบันอุดมศึกษา ในการจัดกิจกรรมเสริมหลักสูตร และกิจกรรมการศึกษา เพื่อให้การจัดการศึกษามีประสิทธิภาพสูงสุด

**ตัวบ่งชี้ที่ 6.1** ร้อยละของหลักสูตรที่ได้มาตรฐานต่อหลักสูตรทั้งหมด

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 100 | 100 | 100 | 100 | < 80 | 80-99 | 100 | 3 | 1 | 1 | 5 |

**รายละเอียดผลการดำเนินงาน**

 ในปัจจุบันคณะฯเปิดสอนในหลักสูตรต่างๆ ทั้งระดับปริญญาตรีและบัณฑิตศึกษา รวมทั้งสิ้น 9 หลักสูตร ได้แก่

 ระดับปริญญาตรี

* หลักสูตรเภสัชศาสตรบัณฑิต สาขาเภสัชศาสตร์ หลักสูตรปรับปรุง พ.ศ. 2549
* หลักสูตรเภสัชศาสตรบัณฑิต สาขาการบริบาลทางเภสัชกรรม พ.ศ. 2545

ระดับปริญญาโท

* หลักสูตรเภสัชศาสตรมหาบัณฑิต สาขาเภสัชศาสตร์ พ.ศ. 2542
* หลักสูตรเภสัชศาสตรมหาบัณฑิต สาขาเภสัชกรรมคลินิก หลักสูตรปรับปรุง พ.ศ. 2548
* หลักสูตรเภสัชศาสตรมหาบัณฑิต สาขาเภสัชศาสตร์สังคมและการบริหาร พ.ศ. 2544
* หลักสูตรวิทยาศาสตรมหาบัณฑิต สาขาวิทยาศาสตร์เครื่องสำอาง (นานาชาติ) พ.ศ. 2548
* หลักสูตรวิทยาศาสตรมหาบัณฑิต สาขาวิทยาศาสตร์สมุนไพร (นานาชาติ) พ.ศ. 2548

ระดับปริญญาเอก

* หลักสูตรปรัชญาดุษฎีบัณฑิต สาขาเภสัชศาสตร์ พ.ศ. 2544
* หลักสูตรปรัชญาดุษฎีบัณฑิต สาขาการบริบาลทางเภสัชกรรม พ.ศ. 2545

หลักสูตรที่เปิดสอนทั้งหมด เป็นหลักสูตรที่จัดทำขึ้นภายใต้ข้อกำหนดมาตรฐานหลักสูตรของสำนักงานคณะกรรมการอุดมศึกษาแห่งชาติ และแนวทางการกำหนดมาตรฐานของมหาวิทยาลัยฯ ซึ่งรวมถึงมาตรฐานด้านคุณวุฒิ และจำนวนของอาจารย์ประจำหลักสูตรและอาจารย์ผู้สอน จำนวนหน่วยกิต รวมทั้งหมด จำนวนหน่วยกิต รายวิชาบังคับและรายวิชาเลือก จำนวนหน่วยกิตรายวิชาพื้นฐานและรายวิชาเฉพาะ/วิชาชีพ เกณฑ์การสำเร็จ

การศึกษา และหลักเกณฑ์อื่นๆ นอกจากนี้ยังผ่านขั้นตอนต่างๆที่กำหนดเช่นการตรวจและรับรองโดยกรรมการผู้ทรงคุณวุฒิ กรรมการสภาวิชาการของมหาวิทยาลัยฯ สภามหาวิทยาลัยฯ เป็นต้น

 นอกจากนี้ในหลักสูตรเภสัชศาสตรบัณฑิตคณะฯ ยังผนวกเกณฑ์มาตรฐานหลักสูตรที่กำหนดโดยสภาเภสัชกรรม ซึ่งมีทำหน้าที่ในการกำหนดมาตรฐานการประกอบวิชาชีพ และมาตรฐานการขออนุญาตขึ้นทะเบียนเป็นผู้ประกอบวิชาชีพ มาใช้ในการสร้างหลักสูตรด้วย เช่น เกณฑ์ด้านจำนวนชั่วโมงและหน่วยกิต รายวิชาการฝึกปฏิบัติงานเชิงวิชาชีพ และเกณฑ์มาตรฐานความรู้เพื่อการประกอบวิชาชีพ เป็นต้น ทั้งนี้ กระบวนการจัดสร้างหลักสูตรทั้งหมด คณะฯ ได้กำหนดแนวทางการจัดทำหลักสูตร ซึ่งรวมถึงการสำรวจความคิดเห็นจากผู้มีส่วนเกี่ยวข้องกับหลักสูตรทั้งหมด ได้แก่ ผู้ใช้บัณฑิต บัณฑิตที่สำเร็จการศึกษาจากหลักสูตรนั้นๆ นักศึกษาที่กำลังศึกษาในหลักสูตรนั้น อาจารย์ และผู้มีส่วนเกี่ยวข้องในสาขาวิชาชีพ จากที่มา ขั้นตอน และกฎเกณฑ์ที่ปฏิบัติทั้งหมดทำให้มั่นใจได้ว่าหลักสูตรทั้งหมดของคณะฯเป็นหลักสูตรที่ได้มาตรฐาน

 หลักสูตรเหล่านี้ยังผ่านขั้นตอนการปรับปรุงหลักสูตรเป็นระยะๆตามที่สำนักงานคณะกรรมการอุดมศึกษาแห่งชาติกำหนด ในปีการศึกษา 2548 และ 2549 คณะฯได้ทำการปรับปรุงหลักสูตรเภสัชศาสตรมหาบัณฑิต สาขาเภสัชกรรมคลินิกและหลักสูตรเภสัชศาสตรบัณฑิต สาขาเภสัชศาสตร์ ตามลำดับ ทั้งนี้เพื่อให้เนื้อหามีความทันสมัยและได้มาตรฐานมากที่สุด

**เอกสารอ้างอิง**

- หลักสูตรเภสัชศาตรบัณฑิต เภสัชศาสตรมหาบัณฑิต ปรัชญาดุษฎีบัณฑิต ของคณะเภสัชศาสตร์; งานบริการการศึกษา

- เกณฑ์มาตรฐานการประกอบวิชาชีพเภสัชศาสตร์; งานบริการการศึกษา

**ตัวบ่งชี้ที่ 6.2** จำนวนนักศึกษาเต็มเวลาเทียบเท่าต่อจำนวนอาจารย์ประจำ (ร้อยละของเกณฑ์ปกติ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.66 | 6:1 | 7.56:1 | 8.16:1 | 8.04:1 | > +10% หรือ < -10% ของเกณฑ์ | 6-9.99% และ -6-(-9.99)% ของเกณฑ์ | (- 5.99)- (5.99)% ของเกณฑ์ | 3 | 0 | 1 | 4 |

**หมายเหตุ** ค่าจำนวนนักศึกษาเต็มเวลาเทียบเท่าต่อจำนวนอาจารย์ประจำตามเกณฑ์ของสาขาวิทยาศาสตร์

 สุขภาพคือ 8 : 1

**รายละเอียดผลการดำเนินงาน**

 จำนวนนักศึกษาเต็มเวลาเทียบเท่าต่อจำนวนอาจารย์ประจำ จะสะท้อนให้เห็นประสิทธิภาพของการเรียนการสอนได้ส่วนหนึ่ง จากเกณฑ์มาตรฐานของจำนวนนักศึกษาเต็มเวลาต่อจำนวนอาจารย์ประจำในสาขาวิทยาศาสตร์สุขภาพที่กำหนดโดยสำนักงานคณะกรรมการอุดมศึกษาแห่งชาติ คือ 8 : 1 อย่างไรก็ตามคณะฯได้วางแผนไว้ที่สัดส่วน 6: 1 เพื่อให้คณะฯมีประสิทธิภาพในการสอนที่ดียิ่งขึ้น ทั้งนี้เพราะอาจารย์จะสามารถมีเวลาในการดูแลนักศึกษาได้เต็มที่ คณะฯได้กำหนดแนวทางการพัฒนาจำนวนนักศึกษาเต็มเวลาเทียบเท่าต่อจำนวนอาจารย์ประจำ 2 แนวทางคือการลดจำนวนการรับนักศึกษาปริญญาตรีลง และ/หรือการเพิ่มจำนวนอาจารย์

 จากผลการดำเนินงานจะพบว่าจำนวนนักศึกษาเต็มเวลาเทียบเท่าของคณะฯในปีการศึกษา 2547 ถึง 2549 มีจำนวนเพิ่มขึ้นจาก 400.65 เป็น 510.27 คน ส่วนจำนวนอาจารย์ประจำเพิ่มขึ้นจาก 53 เป็น 63.5 คนตามลำดับ และเมื่อคำนวณเป็นร้อยละของจำนวนนักศึกษาเต็มเวลาเทียบเท่าต่อจำนวนอาจารย์ประจำในปีการศึกษาที่รายงาน คิดเป็นจำนวนนักศึกษาจาก 7.56 เป็น 8.04 คนต่ออาจารย์ประจำ 1 คนตามลำดับ จะพบว่าแม้จำนวนอาจารย์ของคณะฯเพิ่มขึ้นแต่จำนวนนักศึกษาเต็มเวลาเทียบเท่าก็เพิ่มขึ้นเช่นกัน ทำให้ถึงแม้คณะฯจะมีร้อยละของจำนวนนักศึกษาเต็มเวลาเทียบเท่าต่อจำนวนอาจารย์ประจำใกล้เคียงเกณฑ์มาตรฐานของสำนักงานคณะกรรมการอุดมศึกษาแห่งชาติแต่ก็ไม่สามารถทำได้ตามเป้าหมายที่วางไว้ อย่างไรก็ตามผลการดำเนินงานก็เป็นข้อมูลให้คณะฯสำหรับจำนวนนักศึกษาที่รับเข้าหรือการวางแผนอัตรากำลังอาจารย์

**เอกสารอ้างอิง**

- รายงานประจำปีการประเมินคุณภาพ ปีการศึกษา 2549; ภาคผนวก ก

**ตัวบ่งชี้ที่ 6.3** ร้อยละของอาจารย์ประจำที่มีวุฒิปริญญาเอกหรือเทียบเท่าต่ออาจารย์ประจำ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.66 | 70 | 53.5 | 59.2 | 70.4 | < 41 | 41-59 | ≥ 60 | 3 | 1 | 1 | 5 |

**รายละเอียดผลการดำเนินงาน**

 การพัฒนาทรัพยากรมนุษย์ของคณะฯเป็นวัฒนธรรมองค์กรที่ปฏิบัติสืบเนื่องกันมาหลายปี ผู้บริหารสูงสุดทุกคนของคณะฯให้ความสำคัญในเรื่องนี้เพราะตระหนักดีว่าการสร้างอาจารย์ให้มีวุฒิปริญญาเอกนั้นจะเป็นการพัฒนาคณะฯแบบยั่งยืน คณะฯจึงวางแผนและให้การสนับสนุนงบประมาณเป็นประจำทุกปีกับอาจารย์ส่วนหนึ่งในโครงการ Ph.D. 50% ร่วมกับมหาวิทยาลัยฯ

 ในปีการศึกษา 2549 คณะฯมีอาจารย์วุฒิปริญญาเอกทั้งสิ้น 50 คนเพิ่มขึ้นจากปีการศึกษา 2547 และ 2548 ซึ่งมีจำนวน 38 และ 42 คนตามลำดับ และคาดว่าคณะฯจะมีร้อยละอาจารย์ประจำที่มีวุฒิปริญญาเอกหรือเทียบเท่าต่ออาจารย์ประจำสูงเกือบร้อยละ 80 ในอนาคต อย่างไรก็ตามคณะฯจะต้องมีการวางแผนสำหรับตำแหน่งอาจารย์ที่กำลังจะเกษียณอายุราชการและอาจารย์ที่กำลังจะรับเพิ่มมาทดแทนเพราะจะมีผลกระทบกับตัวบ่งชี้นี้ได้และในที่สุดจะมีผลต่อความเข้มแข็งด้านการเรียนการสอนและการวิจัยของคณะฯ

**เอกสารอ้างอิง**

- รายงานประจำปีการประเมินคุณภาพ ปีการศึกษา 2549; ภาคผนวก ก

**ตัวบ่งชี้ที่ 6.4** ร้อยละของอาจารย์ประจำที่ดำรงตำแหน่งทางวิชาการ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.66 | 70 | 57.8 | 60.5 | 60.5 | < 45 | 45-69 | ≥ 70 | 2 | 0 | 0 | 2 |

**รายละเอียดผลการดำเนินงาน**

 คณะฯกำหนดแผนสนับสนุนการพัฒนาอาจารย์เพื่อดำรงตำแหน่งทางวิชาการที่สูงขึ้นด้วยการสนับสนุนการทำวิจัยจากหลายวิธีการเช่นการสนับสนุนผ่านระบบบัณฑิตศึกษาด้วยโครงการสร้างความเข้มแข็งสู่ความเป็นเลิศทางวิชาการฯ การสนับสนุนผ่านกลุ่มวิจัยหรือสถานวิจัย เป็นต้น นอกจากนี้ยังอาศัยกลไกการบริหารผ่านระบบภาระงาน ตัวชี้วัดประสิทธิภาพในการทำงาน การประกันคุณภาพ งานวิเทศสัมพันธ์และอื่นๆ เพื่อให้อาจารย์สามารถมีผลงานตีพิมพ์เพิ่มขึ้นเพื่อใช้ประกอบการพิจารณาการเข้าดำรงตำแหน่งทางวิชาการ

 จากผลการดำเนินงานในปี 2549 พบว่าคณะฯยังคงมีจำนวนอาจารย์ที่ดำรงตำแหน่งวิชาการ 43 คนเท่ากับจำนวนในปีการศึกษา 2548 ในจำนวนนี้เป็นตำแหน่งรองศาสตราจารย์ 16 คนและผู้ช่วยศาสตราจารย์ 27 คน คิดเป็นร้อยละ 60.5 ของอาจารย์ประจำ จากการที่จำนวนอาจารย์ที่ดำรงตำแหน่งวิชาการไม่เปลี่ยนแปลงในปีการศึกษา 2549 เนื่องจากก่อนที่สำนักงานคณะกรรมการอุดมศึกษาแห่งชาติได้มีการเปลี่ยนแปลงระเบียบการขอดำรงตำแหน่งทางวิชาการโดยต้องการผลงานทางวิชาการมากขึ้น ทำให้มีอาจารย์จำนวนไม่น้อยที่ยื่นขอตำแหน่งทางวิชาการและจนบัดนี้ยังคงอยู่ในกระบวนการพิจารณาอยู่ และหลังจากการเปลี่ยนแปลงระเบียบการขอตำแหน่งทางวิชาการของอาจารย์ก็ลดลงอย่างเห็นได้ชัดเจน

**เอกสารอ้างอิง**

- รายงานประจำปีการประเมินคุณภาพ ปีการศึกษา 2549; ภาคผนวก ก

**ตัวบ่งชี้ที่ 6.5** การปฏิบัติตามจรรยาบรรณวิชาชีพคณาจารย์ (professional ethics) (ระดับ)

 **ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.66 | 3 | - | 4 | 1 | 1-2 | 3 | ≥ 4 | 1 | 0 | 0 | 1 |

**ระดับคุณภาพของตัวบ่งชี้ที่ 6.5**

5 มีการดำเนินการวางแผน ป้องกัน หรือหาแนวทางแก้ไขการกระทำผิดจรรยาบรรณ

4 มีระบบในการดำเนินการกับมีผู้ที่ไม่ปฏิบัติตามจรรยาบรรณ

3 มีการกำกับดูแลการปฏิบัติตามจรรยาบรรณ

2 มีกระบวนการส่งเสริมให้ผู้เกี่ยวข้องได้ปฏิบัติตามจรรยาบรรณ

1 สถาบันมีการกำหนดจรรยาบรรณวิชาชีพคณาจารย์ไว้เป็นลายลักษณ์อักษร

**รายละเอียดผลการดำเนินงาน**

 ในปี 2548 มหาวิทยาลัยฯได้มีการกำหนดและประกาศจรรยาบรรณวิชาชีพอาจารย์ไว้เป็นลายลักษณ์อักษร ซึ่งคณะฯก็ได้แจ้งให้อาจารย์ทุกท่านรับทราบผ่านกรรมการคณะฯและภาควิชาฯ อย่างไรก็ตามคณะฯยังไม่ได้มีการกำหนดกระบวนการส่งเสริมให้อาจารย์ได้ปฏิบัติตามจรรยาบรรณชัดเจน ทำให้กระบวนการดูแลการปฏิบัติตามจรรยาบรรณและระบบในการดำเนินการกับผู้ที่ไม่ปฏิบัติตามจรรยาบรรณยังไม่ถูกกำหนดขึ้นในคณะฯเช่นกัน

 ดังนั้นผลดำเนินงานในปี 2549 ตามตัวบ่งชี้นี้คณะฯไม่สามารถทำได้ตามเป้าหมายที่วางไว้และมีคะแนนประเมินตามเกณฑ์ที่ระดับ 1 เท่านั้น คณะฯจำเป็นจะต้องทำการแก้ไขเร่งด่วน โดยการวางแผนพัฒนาการปฏิบัติตามจรรยาบรรณวิชาชีพคณาจารย์อย่างเป็นระบบชัดเจนตามเกณฑ์ที่กำหนดในการประเมิน ทั้งนี้เพราะจรรยาบรรณเป็นเรื่องที่มีความสำคัญมากที่สุดเรื่องหนึ่งของอาจารย์

**เอกสารอ้างอิง**

- ประกาศมหาวิทยาลัย ว่าด้วยจรรยาบรรณวิชาชีพคณาจารย์; กองการเจ้าหน้าที่

**ตัวบ่งชี้ที่ 6.6** กระบวนการเรียนรู้ที่เน้นผู้เรียนเป็นสำคัญ โดยเฉพาะการเรียนรู้จากการปฏิบัติและประสบการณ์จริง (จำนวนข้อ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 6 | 6 | 6 | 6 | 1-2 | 3-4 | ≥ 5 | 3 | 1 | 1 | 5 |

**เกณฑ์การพิจารณาผลการดำเนินงานตามตัวบ่งชี้ที่ 6.6**

7 คณาจารย์มีการวิจัยเพื่อพัฒนาสื่อและพัฒนาการเรียนรู้ของผู้เรียนและนำผลไปใช้พัฒนาผู้เรียน

6 คณาจารย์มีการนำผลการประเมินมาปรับเปลี่ยนการเรียนการสอนเพื่อพัฒนาผู้เรียนให้เต็มตามศักยภาพ

5 คณาจารย์มีการประเมินผลการเรียนการสอนที่สอดคล้องกับสภาพการเรียนรู้ที่จัดให้ผู้เรียนและอิงพัฒนาการของผู้เรียน

4 คณาจารย์มีความสามารถในการใช้เทคโนโลยีในการพัฒนาการเรียนรู้ของตนเองและผู้เรียน

3 คณาจารย์มีความสามารถในการจัดประสบการณ์ที่เน้นผู้เรียนเป็นสำคัญ

2 คณาจารย์มีการวิเคราะห์ศักยภาพของผู้เรียนและเข้าใจผู้เรียนเป็นรายบุคคล

1 คณาจารย์มีความรู้ความเข้าใจ เป้าหมายของการจัดการศึกษา หลักสูตรการศึกษาอุดมศึกษา

**รายละเอียดผลการดำเนินงาน**

 คณะฯเล็งเห็นความสำคัญของกระบวนการจัดการเรียนการสอนที่เน้นผู้เรียนเป็นสำคัญ โดยเฉพาะการเรียนรู้จากการปฏิบัติและประสบการณ์จริง จึงมีการวางแผนในการจัดให้มีกิจกรรมการเรียนการสอนหลายรูปแบบขึ้นกับลักษณะเนื้อหาของรายวิชา โดยเน้นการฝึกปฏิบัติจริงกับเครื่องมือและวัสดุอุปกรณ์ทางวิทยาศาสตร์ รวมถึงการเรียนรู้จากสถานการณ์จำลองเพื่อฝึกหัดให้นักศึกษามีประสบการณ์ในการแก้ปัญหา

 กระบวนการจัดการเรียนการสอนที่เน้นผู้เรียนเป็นสำคัญของคณะฯ ประกอบด้วย 1) โครงสร้างหลักสูตร หลักสูตรของคณะฯ ทุกหลักสูตรเป็นหลักสูตรที่เน้นการปฏิบัติการ เพื่อสร้างทักษะและประสบการณ์การเรียนรู้จากการปฏิบัติจริง โดยเฉพาะอย่างยิ่ง ในหลักสูตรระดับปริญญาตรี อัตราส่วนของจำนวนหน่วยกิตที่เป็นรายวิชาปฏิบัติการคิดเป็นประมาณร้อยละ 10-15 ของจำนวนหน่วยกิตรายวิชาบังคับกลุ่มวิชาชีพ นอกจากนี้ในหลักสูตรระดับปริญญาตรี คณะฯยังจัดให้มีการฝึกปฏิบัติงานเชิงวิชาชีพเพื่อให้นักศึกษาได้เรียนรู้จากการปฏิบัติงานและประสบการณ์จริง โดยหลักสูตรเภสัชศาสตรบัณฑิตสาขาเภสัชศาสตร์กำหนดให้มีการฝึกปฏิบัติประมาณ 500 ชั่วโมง ในขณะที่สาขาการบริบาลทางเภสัชกรรม กำหนดให้มีการฝึกปฏิบัติงานรวม 2,000 ชั่วโมง 2) วิธีการสอนของแต่ละรายวิชา นอกจากการบรรยายตามปกติแล้วรูปแบบการจัดการเรียนการสอนที่เน้นผู้เรียนเป็นสำคัญในแต่ละรายวิชาที่เปิดสอนในคณะฯ มีความหลากหลายขึ้นกับลักษณะเนื้อหาของรายวิชา และธรรมชาติของวิทยาการ เช่นการศึกษาจากสถานการณ์จำลอง การเรียนโดยใช้ปัญหาเป็นฐาน การเรียนประกอบกับสื่ออิเล็กทรอนิก การสัมมนาและการนำเสนอหน้าชั้นเรียน การอภิปรายกลุ่มย่อยและการศึกษาด้วยตนเอง ทั้งนี้เพื่อให้เกิดการเตรียมพร้อม และสร้างความเข้าใจร่วมกันระหว่างอาจารย์ผู้สอนในรายวิชาเดียวกัน และระหว่างอาจารย์และนักศึกษาที่ลงทะเบียนเรียนในแต่ละรายวิชา คณะฯ กำหนดให้อาจารย์ทุกคนจัดทำแผนการสอน และประมวลรายวิชา พร้อมกับระบุรูปแบบกิจกรรมการเรียนการสอน แนวทางการวัดและการประเมินผล วัตถุประสงค์และแหล่งค้นคว้าเพิ่มเติม และแจ้งให้นักศึกษาทราบภายในคาบแรกของการเรียนการสอนในแต่ละหัวข้อด้วย

นอกจากนี้ในปีการศึกษา 2549 คณะฯได้จัดให้มีผู้รับผิดชอบหลักในการจัดทำการส่งเสริมการเรียนรู้ด้วยตนเองด้วย CAI และในขณะนี้ได้มีความก้างหน้าไปในระดับหนึ่งแล้วและคาดว่าจะสามารถนำมาใช้ได้ในปีการศึกษาต่อไป 3) การจัดโครงสร้างพื้นฐานเพื่ออำนวยความสะดวกในการเรียนรู้ นอกเหนือจากส่วนที่ได้ใช้บริการจากหน่วยงานของมหาวิทยาลัยฯ เช่น ศูนย์คอมพิวเตอร์ และหอสมุดคุณหญิงหลง อรรถกวีสุนทร แล้ว คณะฯ ยังจัดสรรงบประมาณส่วนหนึ่งเพื่อจัดหาสื่อการเรียนรู้ด้วยตนเอง ทั้งในส่วนของห้องอ่านหนังสือของคณะฯ และศูนย์คอมพิวเตอร์ของคณะฯ รวมถึงการติดตั้งระบบอินเตอร์เน็ตไร้สายและศูนย์ศึกษาด้วยตนเอง (Self-learning center) เพื่อให้นักศึกษาสามารถเข้าถึงข้อมูลเพื่อการค้นคว้า และศึกษาด้วยตนเองได้ตลอดเวลา 4) การวัดและประเมินผล คณะฯจัดให้มีการประเมินผลในรูปแบบที่หลากหลาย นอกเหนือจากการประเมินโดยการสอบเพื่อวัดพัฒนาการทางความรู้ ทั้งจากการสอบตามตารางสอบปกติและการสอบย่อยอื่นๆ เช่น การทดสอบภาคปฏิบัติ เพื่อประเมินพัฒนาการทางทักษะ การประเมินพฤติกรรมการเรียนรู้จากการสังเกตระหว่างกิจกรรมกลุ่มเพื่อประเมินพัฒนาการในการเรียน รวมถึงการประเมินจากรายงานและผลการปฏิบัติการเพื่อประเมินความสามรรถในการศึกษาด้วยตนเอง กระบวนการประเมินเหล่านี้ โดยเฉพาะส่วนที่ใช้การสอบวัดความรู้ มีการตรวจสอบข้อสอบและเครื่องมือที่ใช้ในการประเมินโดยอาจารย์ผู้สอนร่วมในรายวิชา หรือโดยอาจารย์ในภาควิชาเดียวกัน เพื่อให้มั่นใจว่าข้อสอบมีมาตรฐานและถูกต้อง รวมถึงสามารถประเมินการเรียนรู้ได้ตรงตามวัตถุประสงค์การเรียนที่ได้แจ้งไว้ นอกจากนี้ คณะฯ ยังกำหนดให้ทุกรายวิชามีการประเมินรายวิชา และประเมินข้อสอบหลังใช้งาน เพื่อใช้ประกอบการพัฒนากระบวนการเรียนการสอน และการวัดและประเมินผลให้เหมาะสมกับผู้เรียน

 จากการดำเนินการกระบวนการเรียนรู้ที่เน้นผู้เรียนเป็นสำคัญ โดยเฉพาะการเรียนรู้จากการปฏิบัติและประสบการณ์จริงของคณะฯก็จะพบว่าอาจารย์มีความรู้ความเข้าใจ รู้เป้าหมายของการจัดการศึกษา และเป้าหมายของหลักสูตรการศึกษาอุดมศึกษา แล้วมีการวิเคราะห์ศักยภาพของผู้เรียนและเข้าใจผู้เรียนเป็นรายบุคคลซึ่งจะเห็นได้จากการเน้นผู้เรียนเป็นสำคัญ นอกจากนี้ยังการนำเทคโนโลยีในการพัฒนาการเรียนรู้มาใช้ร่วมด้วย ส่วนการประเมินผลการเรียนการสอน คณะฯก็จัดให้สอดคล้องกับสภาพการเรียนรู้ที่จัดให้ผู้เรียนและอิงพัฒนาการของผู้เรียน ตลอดจนมีการนำผลการประเมินมาปรับเปลี่ยนการเรียนการสอนเพื่อพัฒนาผู้เรียนให้เต็มตามศักยภาพ อย่างไรก็ตามคณะฯยังไม่มีการวิจัยเพื่อพัฒนาสื่อและพัฒนาการเรียนรู้ของผู้เรียนและนำผลไปใช้พัฒนาผู้เรียน ซึ่งในปีการศึกษา 2549 นี้คณะฯทำได้ตามเป้าหมายที่วางไว้และอยู่ในเกณฑ์คะแนนสูงสุด

**เอกสารอ้างอิง**

- แผนการสอน ประมวลรายวิชา และข้อมูลการสอนในแต่ละรายวิชา; (โปรดดูจากข้อมูลจากภาควิชา หรือเปิดจาก <http://vcrserver2.coe.psu.ac.th/vcr2/>; สอบถามรหัสผ่านจากอาจารย์ผู้ประสานงานรายวิชาของแต่ละรายวิชา)

**ตัวบ่งชี้ที่ 6.7** ระดับความพึงพอใจของนักศึกษาต่อคุณภาพการสอนของอาจารย์และสิ่งสนับสนุนการเรียนรู้

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 3.50 | 4.08 | 4.31 | 4.25 | < 2.50 | 2.50 -3.49 | ≥ 3.50 | 3 | 1 | 1 | 5 |

**รายละเอียดผลการดำเนินงาน**

 นอกจากคณะฯจะให้ความสนใจต่อระดับความพึงพอใจของนักศึกษาที่มีต่อคุณภาพการสอนของอาจารย์และสิ่งสนับสนุนการเรียนรู้ รวมถึงการสร้างบรรยากาศที่สนับสนุนการเรียนรู้ด้วยตนเองของผู้เรียนแล้ว อาจารย์ผู้สอนแต่ละท่านก็ให้ความสำคัญในเรื่องนี้ไม่น้อยเช่นกัน คณะฯได้กำหนดให้ระดับความพึงพอใจของนักศึกษาต่อคุณภาพการสอนของอาจารย์และสิ่งสนับสนุนการเรียนรู้เป็นส่วนหนึ่งของตัวบ่งชี้ประสิทธิภาพในการทำงานและการประกันคุณภาพ รวมทั้งคณะฯได้จัดให้มีการรายงานผลเป็นรายภาควิชาในที่ประชุมกรรมการคณะฯ เพื่อติดตามการประเมินและผลการประเมิน พร้อมให้ความเห็นในการปรับปรุงพัฒนา ซึ่งเป็นแรงกระตุ้นให้คณะฯและแต่ละภาควิชาจะต้องให้การดูแลในเรื่องนี้

 สำหรับวิธีการประเมินในปัจจุบัน มหาวิทยาลัยฯได้พัฒนาแบบประเมินการสอนของอาจารย์โดยนักศึกษาผ่านระบบอิเล็กทรอนิก เพื่อให้นักศึกษาสามารถเข้าประเมินอาจารย์ผู้สอนในแต่ละรายวิชาได้โดยอิสระ และไม่เปิดเผยตนเอง ผลการประเมินหลังผ่านการสรุปแล้ว อาจารย์ผู้สอนแต่ละคนสามารถเข้าตรวจผลการประเมินได้หลังจากที่ประกาศผลการวัดและประเมินการเรียนให้นักศึกษาทราบ เพื่อให้เกิดความโปร่งใส และไม่ให้ผลการประเมินมีผลกระทบต่อการวัดและประเมินผลการเรียน และนอกเหนือจากการตรวจสอบผลการประเมินการสอนของอาจารย์แต่ละคนแล้ว คณะฯจะสามารถเปรียบเทียบระดับความพึงพอใจเฉลี่ยของกลุ่มอาจารย์ผู้สอนในรายวิชาเดียวกัน ของกลุ่มอาจารย์ในภาควิชาเดียวกัน และในคณะเดียวกันได้ด้วย

 สำหรับในปีการศึกษา 2549 คณะฯมีผลการประเมินเฉลี่ยของระดับความพึงพอใจของนักศึกษาต่อคุณภาพการสอนของอาจารย์และสิ่งสนับสนุนการเรียนรู้ อยู่ในระดับที่น่าพึงพอใจอย่างยิ่งเป็นไปตามเป้าหมายและเกณฑ์คะแนนในระดับสูงสุด ซึ่งสะท้อนให้เห็นถึงประสบการณ์การสอนและพัฒนาการของคณะฯ ในการบรรยากาศการเรียนรู้ที่เหมาะสมให้กับผู้เรียนด้วยจนทำให้เกิดความพึงพอใจของนักศึกษาต่อคุณภาพการสอนของอาจารย์และสิ่งสนับสนุนการเรียนรู้ นอกเหนือจากนี้คณะฯ ยังได้กำหนดให้มีการประเมินรายวิชาในทุกรายวิชาที่คณะฯ เป็นผู้รับผิดชอบ เพิ่มเติมขึ้นจากการประเมินการสอนของอาจารย์ด้วย เพื่อเป็นข้อมูลเพิ่มเติมที่มีประโยชน์ต่อการพัฒนาหลักสูตรและเนื้อหารายวิชาต่อไป

**เอกสารอ้างอิง**

- แผนการสอน ประมวลรายวิชา และข้อมูลการสอนในแต่ละรายวิชา; (<http://vcrserver2.coe.psu.ac.th/vcr2/>; โปรดสอบถามรหัสผ่านจากอาจารย์ผู้แต่ละคน จากหัวหน้าหน่วยทะเบียน งานบริการการศึกษา)

- ผลการประเมินรายวิชา; งานบริการการศึกษา

**ตัวบ่งชี้ที่ 6.8** ร้อยละของนักศึกษาที่เข้าร่วมกิจกรรม/โครงการพัฒนานักศึกษา

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 100 | 100 | 100 | 100 | < 40 | 40-59 | ≥ 60 | 3 | 1 | 1 | 5 |

**รายละเอียดผลการดำเนินงาน**

 กิจกรรมนักศึกษาเป็นองค์ประกอบสำคัญในการพัฒนานักศึกษา เพื่อให้เกิดการสร้างเสริมประสบการณ์การเรียนรู้ให้แก่นักศึกษา คณะฯได้กำหนดแผนพัฒนากิจกรรมหรือโครงการเหล่านี้

และได้จัดสรรงบประมาณให้เป็นประจำทุกปี สำหรับวิธีการดำเนินการนั้นคณะฯจัดให้มีกิจกรรม 4 ด้านหลักคือด้านวิชาการ ด้านกีฬา ด้านบำเพ็ญประโยชน์ ด้านศิลปวัฒนธรรมและกิจกรรมอื่นๆที่เน้นการพัฒนาสติปัญญา ร่างกาย จิตใจ อารมณ์และสังคม โดยเน้นการรู้จักแสวงหาความรู้ตลอดชีวิต มีคุณธรรม จริยธรรม ทักษะชีวิต สำนึกสาธารณะ สมรรถนะสากลบนพื้นฐานความเป็นไทย โดยที่คณะฯได้ให้ฝ่ายกิจการนักศึกษาเป็นผู้รับผิดชอบเป็นหลัก อย่างไรก็ตามการดำเนินงานของกิจกรรมนักศึกษาต่างๆนอกจากจะมีความหลากหลายทั้งประเภทของกิจกรรมแล้วผู้ดำเนินการก็มีความหลากหลายเช่นการดำเนินการโดยองค์บริหารองค์การนักศึกษา สโมสรนักศึกษาคณะเภสัชศาสตร์ ชมรมต่างๆในคณะฯเป็นต้น

 ในส่วนของกิจกรรมที่จัดโดยมหาวิทยาลัยฯ และองค์การองค์การนักศึกษาของมหาวิทยาลัยฯนั้นจะเน้นเป้าหมายในระดับนักศึกษาของมหาวิทยาลัยทั้งวิทยาเขตเช่นการจัดกิจกรรมด้านกีฬาระหว่างคณะฯ เป็นต้น ส่วนที่ดำเนินงานเป็นการภายใน และเน้นนักศึกษาเภสัชศาสตร์เป็นกลุ่มเป้าหมาย โดยหน่วยกิจการนักศึกษาและสโมสรนักศึกษาคณะเภสัชศาสตร์เป็นผู้รับผิดชอบในการจัดกิจกรรม ภายใต้การสนับสนุนงบประมาณจากเงินรายได้ของคณะฯ รวมถึงงบประมาณแหล่งอื่นๆ เช่น จากสำนักงานกองทุนสร้างเสริมสุขภาพ เป็นต้น กิจกรรมเหล่านั้นได้แก่กิจกรรมเชิงวิชาการ เช่น การจัดซุ้มเผยแพร่ความรู้ในงาน มอ.วิชาการ กิจกรรมบำเพ็ญประโยชน์ เช่น กิจกรรมค่ายมหิดล กิจกรรมด้านศิลปวัฒนธรรม เช่น การเข้าร่วมการประกวดขบวนแห่ และการประกวดกระทงในงานลอยกระทง และการนั่งสมาธิ-ฝึกจิต กิจกรรมด้านกีฬา เช่น กีฬาเภสัชสัมพันธ์ และกิจกรรมสันทนา-การอื่นๆ เช่น การรับน้องใหม่ และการประชุมเชียร์ เป็นต้น รวมถึงกิจกรรมการสร้างความสัมพันธ์ระหว่างอาจารย์ที่ปรึกษาและนักศึกษาในความดูแล ซึ่งภาควิชาที่เป็นต้นสังกัดของอาจารย์ที่ปรึกษาทางวิชาการในแต่ละปีเป็นผู้ดำเนินการ เป็นต้น กิจกรรมเหล่านี้เปิดโอกาสให้นักศึกษาแต่ละคนสามารถเลือกการเข้าร่วมหรือเป็นผู้จัดกิจกรรมที่ตนเองสนใจ และทำให้นักศึกษาสามารถพัฒนาทักษะในการใช้ชีวิตในสังคมและทักษะการทำงานร่วมกับผู้อื่น

 จากผลการดำเนินงานตลอด 3 ปีการศึกษาที่ผ่านมาพบว่าร้อยละของนักศึกษาที่เข้าร่วมกิจกรรมหรือโครงการพัฒนานักศึกษาเป็นร้อยละ 100 ในปีการศึกษา 2549 พบว่ามีจำนวนกิจกรรมทั้งสิ้น 45 ครั้งหรือโดยเฉลี่ยมีกิจกรรมเกือบ 4 ครั้งต่อเดือนหรือเกือบทุกสัปดาห์นั่นเอง ดังที่กล่าวไปแล้วข้างต้นถึงความหลากหลายและจำนวนกิจกรรมที่จัดทำให้นักศึกษาในแต่ละปีจะเห็นว่ามีจำนวนมากเพียงพอ ในทางตรงกันข้ามคณะฯอาจจะต้องมีการวิเคราะห์กิจกรรมและวัตถุประสงค์ของแต่ละกิจกรรมว่ามีความซ้ำซ้อนหรือครอบคลุมวัตถุประสงค์ตามแผน

ที่กำหนดไว้และการมีประโยชน์ต่อนักศึกษามากน้อยเพียงใด โดยมุ่งเน้นที่คุณภาพของกิจกรรมมากกว่าปริมาณเพื่อให้นักศึกษาได้เรียนรู้อย่างมีประสิทธิภาพ

**เอกสารอ้างอิง**

- สรุปผลการดำเนินกิจกรรมพัฒนานักศึกษา และกิจกรรมของสโมสรนักศึกษาเภสัชสาสตร์; หน่วยกิจการนักศึกษา

**ตัวบ่งชี้ที่ 6.9** ค่าใช้จ่ายทั้งหมดที่ใช้ในระบบห้องสมุด คอมพิวเตอร์ และศูนย์สารสนเทศต่อนักศึกษา

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 3,000 | 5,367 | 4,995 | 1,393 | < 4,500 | 4,500 – 6,999 | ≥ 7,000  | 1 | 0 | 0 | 1 |

**รายละเอียดผลการดำเนินงาน**

 การบริหารงานในส่วนของระบบห้องสมุด คอมพิวเตอร์ และศูนย์สารสนเทศของคณะฯ มีแผนการพัฒนาที่แตกต่างกัน ในส่วนของระบบห้องสมุดของคณะฯ เนื่องจากคณะฯเชื่อมั่นในระบบการใช้ทรัพยากรร่วมกันกับมหาวิทยาลัยฯและหน่วยงานภายนอกคณะฯ ซึ่งมหาวิทยาลัยฯได้จัดให้มีระบบหอสมุดกลางที่มีความหลากหลายของหนังสือและสื่อที่เพียงพอสามารถรองรับการค้นคว้าหาความรู้ของนักศึกษาเภสัชศาสตร์ได้โดยเฉพาะอย่างยิ่งในวิชาพื้นฐานทั้งหมด และคณะแพทยศาสตร์ก็จัดให้มีห้องสมุดคณะแพทย์ที่มีหนังสือ วารสารและสื่อต่างๆที่มีความเป็นเฉพาะทางด้านสุขภาพ คณะฯจึงมีนโยบายสนับสนุนการมีเพียงห้องอ่านหนังสือในคณะฯเท่านั้น โดยส่วนหนึ่งอาจมีหนังสือหรือสื่อที่เฉพาะทางเภสัชศาสตร์ที่ไม่สามารถหาได้ในห้องสมุดคณะแพทย์หรือหอสมุดกลางของมหาวิทยาลัยไว้ให้กับนักศึกษาค้นคว้าด้วยตนเอง

 ส่วนระบบคอมพิวเตอร์และสารสนเทศ คณะฯมีแผนพัฒนาและให้การสนับสนุนอย่างต่อเนื่อง ทั้งนี้นอกจากมีจุดประสงค์ในการให้นักศึกษาได้ค้นคว้าหาความรู้แล้วยังเพื่อพัฒนาสมรรถนะของนักศึกษาด้านคอมพิวเตอร์ ซึ่งเป็นทักษะที่มีความจำเป็นในการประกอบอาชีพของนักศึกษาในอนาคตอีกด้วย สำหรับนโยบายของคณะในระบบคอมพิวเตอร์และสารสนเทศนั้น คณะฯพยายามที่จะจัดหาจำนวนเครื่องคอมพิวเตอร์ให้เพียงพอกับจำนวนนักศึกษา และพยายามจัดการระบบเครือข่ายในคณะฯให้นักศึกษาสามารถติดต่อผ่านเครือข่ายได้สะดวกและรวดเร็ว

 จากผลการดำเนินงานในปีการศึกษา 2549 พบว่าคณะฯมีค่าใช้จ่ายทั้งหมดที่ใช้ในระบบห้องสมุด คอมพิวเตอร์ และศูนย์สารสนเทศต่อนักศึกษาลดลงต่ำกว่าในปีการศึกษา 2547 และ 2548 ค่อนข้างมาก ทำให้คณะฯมีค่าใช้จ่ายทั้งหมดที่ใช้ในระบบห้องสมุด คอมพิวเตอร์ และศูนย์สารสนเทศต่อนักศึกษาต่ำกว่าเป้าหมายที่วางไว้และมีคะแนนต่ำตามเกณฑ์ ซึ่งเมื่อพิจารณารายละเอียดของการสนับสนุนจะพบว่างบประมาณสนับสนุนห้องอ่านหนังสือของคณะฯเป็นเงิน 289,060 บาท ซึ่งสูงกว่า 2 เท่าของการสนับสนุนในปีการศึกษา 2548 อย่างไรก็ตามการสนับสนุนเพื่อพัฒนาระบบคอมพิวเตอร์และสารสนเทศอิเล็กทรอนิกของคณะฯกลับลดลงเหลือเพียงประมาณกึ่งหนึ่งของการสนับสนุนในปีการศึกษา 2548 ทั้งนี้เป็นเพราะคณะฯใช้ระบบการเช่าซื้อมาใช้ในการจัดหาเครื่องคอมพิวเตอร์ ทำให้ช่วยลดค่าใช้จ่ายของคณะฯในการจัดหาลงจำนวนมากพร้อมกับสามารถจัดหาจำนวนเครื่องได้เพิ่มขึ้นและลดค่าใช้จ่ายในการดูแลรักษาและกำจัดหลังจากที่เครื่องไม่สามารถใช้งานได้แล้ว

**เอกสารอ้างอิง**

- ค่าใช้จ่ายเพื่อจัดหาครุภัณฑ์และสื่อการสอนอิเล็กทรอนิก คณะเภสัชศาสตร์; งานคลัง

**ตัวบ่งชี้ที่ 6.10** ประสิทธิผลของการปฏิบัติตามคุณธรรม จริยธรรม และวินัยนักศึกษา

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 99 | - | - | 99.35 | มีนักศึกษาที่ไม่ถูกลงโทษทางวินัยร้อยละ 80-89 | มีนักศึกษาที่ไม่ถูกลงโทษทางวินัยร้อยละ 90-99 | มีนักศึกษาที่ไม่ถูกลงโทษทางวินัยร้อยละ 100 | 2 | 1 | - | 3.67 |

**รายละเอียดผลการดำเนินงาน**

 คณะฯได้มีการจัดการประสิทธิผลของการปฏิบัติตามคุณธรรม จริยธรรม และวินัยนักศึกษา โดยอาศัยการแจ้งเกี่ยวกับกฎระเบียบที่มหาวิทยาลัยกำหนดเช่นข้อบังคับ มหาวิทยาลัยสงขลานครินทร์ว่าด้วย วินัยนักศึกษา ประกาศมหาวิทยาลัยสงขลานครินทร์เรื่องการแต่งกายนักศึกษา ประกาศมหาวิทยาลัยสงขลานครินทร์เรื่องกิจกรรมรับน้องใหม่และประชุมเชียร์ขององค์กรกิจกรรมนักศึกษา เป็นต้นโดยการไม่ถูกลงโทษทางวินัยนักศึกษา บ่งบอกถึงความมีคุณธรรม จริยธรรมและประพฤติปฏิบัติตามระเบียบ ให้นักศึกษาทราบตั้งแต่วันปฐมนิเทศเพื่อเข้าศึกษาในคณะฯ นอกจากนี้คณะฯยังได้มีการเน้นย้ำตามวาระเพื่อให้นักศึกษาพึงระลึกอยู่เสมอและเป็นการตักเตือนล่วงหน้าเพื่อป้องกันก่อนที่จะมีการปฏิบัติผิดคุณธรรม จริยธรรมและวินัยเกิดขึ้น คณะฯไม่ได้เพียงมอบหมายให้ฝ่ายกิจการนักศึกษาเป็นผู้ดูแลโดยตรงเท่านั้น แต่ยังรณรงค์ให้อาจารย์ทุกคนช่วยกันดูแลและนักศึกษาด้วยกันเอง และชี้ให้นักศึกษาเห็นว่าการปฏิบัติตามคุณธรรม จริยธรรม และวินัยมีความสำคัญอย่างยิ่งต่อการประกอบอาชีพเภสัชกรรมในอนาคต ดังนั้นจะเห็นได้ว่าถึงแม้ตัวบ่งชี้นี้เป็นตัวบ่งชี้ที่ไม่เคยมีในการประเมินคุณภาพมาก่อนแต่คณะฯก็ให้ความสำคัญในเรื่องนี้อย่างจริงจัง

 อย่างไรก็ตามจากผลการดำเนินการในปีการศึกษา 2549 ก็พบว่ามีนักศึกษาจำนวน 5 คนที่ได้รับการลงโทษทางวินัยโดยมหาวิทยาลัยฯ ซึ่งถึงแม้จะไม่ใช่การลงโทษร้ายแรงแต่ก็เป็นการสอนให้นักศึกษาสำนึกในการกระทำที่ผิดวินัยและใช้เป็นบทเรียนในการเป็นคนดีของสังคมต่อไป

**เอกสารอ้างอิง**

- รายงานประจำปีการประเมินคุณภาพ ปีการศึกษา 2549, งานบริการการศึกษา

**ตัวบ่งชี้ที่ 6.11** การวัดและประเมินผลการเรียนรู้ของนักศึกษา (ระดับ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 4 | - | - | 5 | 1 | 2-3 | 4-5 | 3 | 1 | - | 5 |

**ระดับคุณภาพของตัวบ่งชี้ที่ 6.11**

5 อาจารย์และนักศึกษามีส่วนร่วมปรับปรุงและพัฒนาการวัดและประเมินผล

4 นำผลการประเมินฯมาพัฒนาการวัดและประเมินผลให้สอดคล้องกับการจัดการเรียนการสอน

3 ประเมินข้อสอบและ/หรือเครื่องมือการวัดและประเมินผลการเรียนและพฤติกรรมการเรียนรู้และผลการวัดและประเมินผล การเรียนและพฤติกรรมการเรียนรู้ทุกรายวิชา

2 วัดและประเมินผลการเรียนและพฤติกรรมการเรียนรู้ สอดคล้องกัลป์วัตถุประสงค์ของรายวิชาและหลักสูตร และปฏิบัติตามคู่มือ และ/ หรือแนวทางที่กำหนดรายวิชา

1 มีคู่มือและ/หรือแนวทางการวัดและประเมินผลการเรียนและพฤติกรรมการเรียนรู้ตามหลักการวัดและประเมินผล

**รายละเอียดผลการดำเนินงาน**

 การวัดและประเมินผลการเรียนรู้ของนักศึกษาเป็นสิ่งสำคัญสำหรับการเรียนการสอน คณะฯได้มีการดำเนินการอย่างจริงจังมาเป็นระยะเวลานาน คณะฯจัดให้มีคู่มือการวัดและประเมินผลการเรียนและพฤติกรรมการเรียนรู้ตามหลักการวัดและประเมินผล เพื่อให้นำไปใช้ในการวัดและประเมินผลให้สอดคล้องกับวัตถุประสงค์ของรายวิชาและหลักสูตร และยังมีการประเมินข้อสอบหรือเครื่องมือการวัดและประเมินผลการเรียนรู้และพฤติกรรมการเรียนรู้และผลการวัดและประเมินผล หลังจากนั้นก็ให้นำผลการประเมินมาใช้ในการพัฒนาการวัดและประเมินผล โดยอาศัยการมีส่วนร่วมระหว่างอาจารย์และนักศึกษา

 ในปีการศึกษา 2549 คณะฯก็ยังคงปฏิบัติตามขั้นตอนดังกล่าวอย่างเคร่งครัด ส่งผลให้การวัดและประเมินผลการเรียนรู้ของนักศึกษามีมาตรฐานและมีความน่าเชื่อถือ ทำให้ผลดำเนินการตามตัวบ่งชี้นี้บรรลุเป้าหมายและมีคะแนนตามเกณฑ์อยู่ในระดับสูง

**เอกสารอ้างอิง**

- ผลการประเมินรายวิชา ; งานบริการการศึกษา

- รายงานประจำปีการประเมินคุณภาพ ปีการศึกษา 2549, งานบริการการศึกษา

**ตัวบ่งชี้ที่ 6.12** ร้อยละของนักศึกษาปริญญาตรีที่สำเร็จการศึกษาตามระยะเวลาที่กำหนดไว้ในหลักสูตร

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 1.67 | 95 | - | - | 98.26 | 61-70 | 71-80 | > 80 | 3 | 1 | 0 | 5 |

**รายละเอียดผลการดำเนินงาน**

 ร้อยละของนักศึกษาปริญญาตรีที่สำเร็จการศึกษาตามระยะเวลาที่กำหนดไว้ในหลักสูตรเป็นตัวบ่งชี้ที่สะท้อนให้เห็นประสิทธิภาพในการเรียนการสอนและการประเมินผลอย่างหนึ่งของคณะฯ จากการที่คณะฯจะจัดทำแผนพัฒนาเกี่ยวกับการเรียน การสอน การประเมินและกิจกรรมนักศึกษาเพื่อให้นักศึกษาสำเร็จเป็นเภสัชกรที่ดีและมีคุณภาพของสังคม ในขณะที่คณะฯมีการจัดการดูแลเรื่องคุณภาพของการผลิตบัณฑิตอย่างเข้มข้นจริงจัง คณะฯก็มีระบบในการช่วยเหลือนักศึกษาที่มีผลการเรียนไม่ดีเช่นระบบการเตือนอาจารย์ที่ปรึกษาหากนักศึกษามีผลการเรียนเกรดเฉลี่ยต่ำ เพื่อเป็นการกระตุ้นให้อาจารย์ที่ปรึกษาร่วมกันกับนักศึกษาเฝ้าระวังและแก้ไขปัญหาการเรียน หรือมีการจัดกลุ่มเพื่อเตรียมตัวสอบให้กับนักศึกษาที่มีปัญหา หรือการวางแผนการลงทะเบียนร่วมกับอาจารย์ที่ปรึกษาเป็นต้น นอกจากนี้แล้วมหาวิทยาลัยฯเองก็ตระหนักถึงความสำคัญในเรื่องของนักศึกษาปริญญาตรีที่สำเร็จการศึกษาตามระยะเวลาที่กำหนดไว้ในหลักสูตร โดยเริ่มมีการจัดโครงการปรับพื้นฐานความรู้ให้กับนักศึกษาชั้นปีที่ 1 ในปีการศึกษา 2550 เป็นต้นไป

 จากความพยายามของคณะฯที่ต้องการให้ได้บัณฑิตที่มีคุณภาพและมีร้อยละของนักศึกษาปริญญาตรีที่สำเร็จการศึกษาตามระยะเวลาที่กำหนดไว้ในหลักสูตร ทำให้คณะฯมีผลดำเนินงานเป็นไปตามเป้าหมายที่วางไว้และมีคะแนนตามเกณฑ์ในระดับสูง อย่างไรก็ตามคณะฯก็จะต้องมีแผนพัฒนาต่อเพื่อให้มีจำนวนนักศึกษาได้สำเร็จการศึกษาตามระยะเวลาที่กำหนดไว้ในหลักสูตรมากที่สุดพร้อมกับรักษาคุณภาพบัณฑิตที่จบการศึกษาไว้ด้วย

**เอกสารอ้างอิง**

- รายงานประจำปีการประเมินคุณภาพ ปีการศึกษา 2549, งานบริการการศึกษา

**มาตรฐานที่ 6 มาตรฐานด้านหลักสูตรและการเรียนการสอน**

**สรุปการวิเคราะห์ตนเอง (SWOT Analysis):**

**1. จุดอ่อน**

 1.1 คณะฯมีอัตรากำลังอาจารย์น้อยเมื่อเทียบกับจำนวนหลักสูตรที่มีถึง 9 หลักสูตร โดยเฉลี่ยแล้วมีอาจารย์ 8 คนต่อหลักสูตร ทำให้มีภาระงานสอนมากจนมีเวลาในการปรับปรุงคุณภาพหลักสูตร กระบวนการสอนและการวัดและประเมินผลลดลง

 1.2 การกระจายจำนวนอาจารย์ต่อหลักสูตรไม่สมดุล ตัวอย่างที่เห็นได้ชัดคืออาจารย์บางภาควิชาของคณะฯจะต้องดูแลรับผิดชอบการสอนนักศึกษาในหลักสูตรการบริบาลเภสัชกรรมมากกว่าอาจารย์ในภาควิชาอื่นๆ

 1.3 คณะฯยังไม่มีการทบทวนเนื้อหาที่ใช้สอนในรายวิชาอย่างมีระบบเพื่อให้เนื้อหามีความทันสมัยและเพิ่มความสอดคล้องหรือป้องกันความซ้ำซ้อนระหว่างรายวิชาต่างๆ

 1.4 คณะฯไม่สามารถควบคุมจำนวนนักศึกษารับเข้าได้เต็มที่ ทั้งนี้เพราะส่วนหนึ่งขึ้นกับนโยบายมหาวิทยาลัยฯและอีกส่วนหนึ่งเป็นความสนใจที่ขัดแย้ง (Conflict of interest) ระหว่างการมีจำนวนนักศึกษาเพิ่มขึ้นหรืองบประมาณที่เพิ่มขึ้นกับเวลาของอาจารย์ที่จะมีให้กับนักศึกษา

 1.5 คณะฯมีความเชี่ยวชาญในความรู้ทางเภสัชศาสตร์แต่ยังขาดความเชี่ยวชาญด้านครุศาสตร์เช่นเทคนิคการสอนหรือการถ่ายทอดความรู้เป็นต้น ทำให้ถึงแม้อาจารย์อาจมีคุณวุฒิสูงและมีตำแหน่งทางวิชาการอาจนำมาใช้ในการสอนได้ไม่เต็มที่ นอกจากนี้ยังอาจเป็นสาเหตุที่ทำให้คณะฯไม่มีการทำวิจัยเพื่อพัฒนาสื่อและการเรียนรู้ของผู้เรียน

 1.6 คณะฯยังขาดการนำผลงานวิจัยหรือความรู้ที่ได้จากการวิจัยมาบูรณาการเข้ากับการเรียนการสอนอย่างเป็นระบบ

 1.7 คณะฯมีทรัพยากรไม่พอในการจัดหาเครื่องคอมพิวเตอร์และสื่อสารสนเทศให้กับนักศึกษา ขณะนี้คณะฯได้พยายามแก้ปัญหาเรื่องจำนวนเครื่องเป็นหลัก แต่คณะฯยังคงต้องให้การสนับสนุนสื่อสารสนเทศหรือฐานข้อมูลที่เป็นประโยชน์แก่นักศึกษาด้วย

 1.8 คณะฯมีกิจกรรมนักศึกษาจำนวนมาก โดยมีความถี่เฉลี่ยสัปดาห์ละครั้ง ซึ่งอาจทำให้มีผลกระทบต่อการเรียนของนักศึกษาได้

 1.9 คณะฯยังขาดกระบวนการจัดการเรื่องการปฏิบัติตามจรรยาบรรณวิชาชีพอาจารย์อย่างเป็นระบบ ซึ่งกระบวนการเหล่านี้จะต้องใช้เวลา มีการบูรณาการเข้ากับการทำงานหรือชีวิตประจำวันและแนบเนียน นอกจากนี้เนื่องจากโดยสาขาวิชาชีพเภสัชกรรมทำให้อาจารย์ส่วนใหญ่ในคณะฯค่อนข้างคำนึงถึงจรรยาบรรณวิชาชีพเภสัชกรรมอยู่แล้ว ซึ่งส่วนหนึ่งก็มีคล้ายคลึงกันกับจรรยาบรรณวิชาชีพอาจารย์ ทำให้คณะฯยังขาดแบบอย่างผู้ที่มีจรรยาบรรณวิชาชีพอาจารย์สูงจนสามารถบอกความแตกต่างและเอาเป็นแบบอย่างที่ดียิ่งๆขึ้นได้

 1.10 ระบบการวัดและประเมินผลการเรียนรู้ของคณะฯ ส่วนใหญ่เกิดขึ้นภายในภาควิชาฯ ซึ่งคณะฯยังมีมาตรการติดตามดูแลในภาพรวมน้อย

 1.11 การประกาศชัดว่าคณะฯจะเป็นคณะฯที่เน้นการวิจัย ทำให้การให้ความสำคัญในเรื่องการเรียนการสอนลดลง

 1.12 คณะฯขาดแบบอย่างในการใช้ผลงานด้านการเรียนการสอนเพื่อใช้ในการพิจารณาในการประเมินเพื่อเข้ารับตำแหน่งทางวิชาการ

**2. จุดแข็ง**

 2.1 คณะฯเป็นคณะเภสัชศาสตร์แห่งแรกในภาคใต้ ซึ่งมีการสร้างความเข้มแข็งมาเกือบ 30 ปี ถึงแม้ว่าในปัจจุบันจะมีคณะเภสัชศาสตร์ใหม่ในภาคใต้แต่ก็เพิ่งจะเริ่มต้นเพียงปีแรกเท่านั้น

 2.2 คณะฯมีผู้นำที่มีวิสัยทัศน์ไกลเสมอมา ไม่ว่าจะเป็นเรื่องการพัฒนาอาจารย์ซึ่งหากไม่มีการวางแผนระยะยาวและไม่ได้รับการสนับสนุนจากผู้นำของคณะฯก็เป็นไปไม่ได้เลยที่คณะฯจะมีอาจารย์ที่มีศักยภาพเช่นทุกวันนี้

 2.3 อาจารย์ของคณะฯมีศักยภาพสูงพร้อมที่จะทำงานหรือพร้อมที่จะได้รับการพัฒนาตามความจำเป็นหรือความต้องการของคณะฯ นอกจากนี้ช่วงอายุงานของอาจารย์ในคณะฯก็มีความกว้างพอที่จะช่วยให้เกิดการเปลี่ยนผ่านหรือถ่ายทอดงานจากอาจารย์ผู้อาวุโสกว่าไปยังอาจารย์ที่อาวุโสน้อยกว่า ทำให้การวางแผนพัฒนากำลังคนมีความต่อเนื่อง

 2.4 คณะฯมีการนำระบบภาระงาน ระบบตัวชี้วัดคุณภาพการทำงานและระบบประกันคุณภาพมาใช้อย่างจริงจังในการติดตามดูแลงานด้านหลักสูตรและการเรียนการสอน

 2.5 คณะฯมีหลักสูตรที่มีความหลากหลายครอบคลุมความต้องการของสังคมหรือตลาดแรงงาน ทำให้ผู้เรียนสามารถเลือกเรียนได้ตามความชอบและความถนัด และอีกมุมหนึ่งที่เป็นจุดแข็งของความหลากหลายของหลักสูตรคือสามารถทำให้คณะฯใช้ทรัพยากรร่วมกันได้เช่นทรัพยากรบุคคล

 2.6 คณะฯมีร้อยละอาจารย์ที่มีวุฒิปริญญาเอกสูง ซึ่งเป็นการสะท้อนให้เห็นศักยภาพทางวิชาการในสาขาของผู้สอน

 2.7 คณะฯมีวัฒนธรรมการประเมินการเข้ารับตำแหน่งทางวิชาการที่เข้มแข็งมาเป็นเวลานานเช่นแต่เดิมก่อนที่จะมีระเบียบการขอตำแหน่งทางวิชาการฉบับใหม่ของสำนักงานคณะกรรมการอุดมศึกษาแห่งชาติ ผู้ที่ยื่นขอตำแหน่งของคณะฯมักจะต้องมีผลงานวิจัยตีพิมพ์ที่มีคณะกรรมการตรวจสอบต้นฉบับ (Peer review) ทำให้มั่นใจได้ว่าอาจารย์ของคณะฯที่มีตำแหน่งทางวิชาการมักจะเป็นอาจารย์ที่มีประสบการณ์การวิจัยหรือมีความเชี่ยวชาญในสาขานั้น

 2.8 คณะฯมีจำนวนอาจารย์ที่ดำรงตำแหน่งทางวิชาการตั้งแต่ระดับผู้ช่วยศาสตราจารย์ รองศาสตราจารย์และผู้ที่กำลังจะได้รับการแต่งตั้งในตำแหน่งศาสตราจารย์ ทำให้เป็นแรงบันดาลใจแก่อาจารย์ผู้ที่อยู่ในตำแหน่งอาจารย์หรือตำแหน่งทางวิชาการที่ต่ำกว่า

 2.9 คณะฯมีการบริหารทรัพยากรที่ใช้จัดหาเครื่องคอมพิวเตอร์อย่างมีประสิทธิภาพ ดังที่ได้กล่าวแล้วในตัวบ่งชี้ที่ 6.9

 2.10 นักศึกษาที่เข้าเรียนในคณะฯมักจะเป็นนักศึกษาที่มีพื้นฐานค่อนข้างดี มีความตั้งใจในการเรียนและมีวินัย ทำให้คณะฯพัฒนาคุณภาพได้ง่าย

**3. โอกาส**

 3.1 องค์กรวิชาชีพหรือหน่วยงานอื่นๆของรัฐเช่นกระทรวงสาธารณสุข มีความต้องการร่วมสร้างหลักสูตรเช่นประกาศนียบัตร เป็นต้น ทำให้เป็นโอกาสของคณะฯที่จะสร้างหลักสูตรที่เป็นความต้องการจริงของผู้เรียนหรือผู้ใช้บัณฑิต

 3.2 กระแสของกระบวนการเรียนรู้ที่เน้นผู้เรียนเป็นสำคัญจากนโยบายระดับประเทศหรือระดับมหาวิทยาลัย เป็นโอกาสของคณะฯที่จะนำมาพัฒนางานด้านนี้โดยเฉพาะอย่างยิ่งการสนับสนุนให้มี CAI หรือระบบการเรียนทางไกล

 3.3 กฎระเบียบของสำนักงานคณะกรรมการอุดมศึกษาแห่งชาติที่กำหนดระยะเวลาที่หลักสูตรจะต้องได้รับการปรับปรุง คณะฯควรใช้เป็นโอกาสในการปรับปรุงหลักสูตรและเนื้อหาในหลักสูตรให้มีความทันสมัยขึ้น

 3.4 ปัจจุบันมีจำนวนอาจารย์ของคณะเภสัชศาสตร์ทั่วประเทศดำรงตำแหน่งทางวิชาการมากขึ้นทำให้เป็นโอกาสของคณะฯที่จะมีผู้ทรงคุณวุฒิที่เชี่ยวชาญตรงสาขาที่อาจารย์ของคณะฯยื่นขอตำแหน่งเป็นผู้ประเมินผลงาน ซึ่งจะทำให้มีความเข้าใจผลงานนั้นๆมากขึ้น

 3.5 การสนับสนุนการพัฒนาคุณวุฒิของอาจารย์จากรัฐบาลไทย รัฐบาลหรือองค์กรของต่างประเทศทำให้อาจารย์ของคณะฯที่ยังไม่มีคุณวุฒิปริญญาเอกมีโอกาสได้รับการสนับสนุน

**4. อุปสรรค**

 4.1 คณะฯตั้งอยู่ห่างไกลจากเมืองหลวง ส่งผลให้การใช้ทรัพยากรร่วมกับสถาบันอื่นๆในการพัฒนาหลักสูตรและการเรียนการสอนมีความยากลำบาก ทั้งในส่วนของผู้ทรงคุณวุฒิและทรัพยากรด้านอื่นๆ

 4.2 นโยบายการจำกัดกรอบอัตรากำลังของภาครัฐทำให้คณะฯไม่สามารถเพิ่มจำนวนอาจารย์เพื่อรองรับการเติบโตของคณะฯได้สะดวกนัก

 4.3 การสร้างแรงจูงใจของมหาวิทยาลัยฯหรือรัฐบาลเพื่อให้มีผู้เข้ารับราชการอาจารย์มหาวิทยาลัยมีไม่มากนัก ทำให้เกิดอุปสรรคในการแสวงหาบุคลากรที่มีวุฒิการศึกษาระดับสูงมาเป็นอาจารย์ ซึ่งหากคณะฯรับผู้มีวุฒิการศึกษาที่ไม่ใช่ปริญญาเอก ก็จะต้องใช้เวลาและทรัพยากรในการพัฒนา

 4.4 ความคาดหวังของสังคม องค์กรหรือหน่วยงานภายนอกของคณะฯ รวมทั้งของนักศึกษามีความหลากหลาย ทำให้คณะฯมีภาระงานที่หนักขึ้น จนไม่สามารถให้เวลาหรือให้ความสำคัญกับงานอย่างใดอย่างหนึ่งมากนักรวมทั้งงานด้านหลักสูตรและการเรียนการสอน

 4.5 การเปลี่ยนแปลงของสังคมและสิ่งแวดล้อมที่เต็มไปด้วยการแข่งขันและสิ่งยั่วยุ ทำให้โอกาสเกิดปัญหาทางคุณธรรม จริยธรรมและทางวินัย มีมากขึ้นทั้งกับอาจารย์และนักศึกษา

**5. กลยุทธ์ / แผนพัฒนา**

 5.1 คณะฯจะต้องทำการวิเคราะห์หลักสูตรทั้งหมดของคณะฯ กำลังคนและภาระงาน เพื่อพัฒนาการบูร-ณาการเนื้อหา หลักสูตรและทรัพยากร เพื่อให้อาจารย์มีเวลาในการปรับปรุงคุณภาพหลักสูตร กระบวนการสอนและการวัดและประเมิน

 5.2 คณะฯจะต้องจัดให้มีการทบทวนเนื้อหาที่ใช้สอนในรายวิชาอย่างมีระบบเพื่อให้เนื้อหามีความทันสมัยและเพิ่มความสอดคล้องหรือป้องกันความซ้ำซ้อนระหว่างรายวิชาต่างๆ และเป็นข้อมูลสำหรับการปรับปรุงหลักสูตรเมื่อได้กำหนดเวลา

 5.3 คณะฯต้องทบทวนนโยบายจำนวนการรับนักศึกษาหากคณะฯต้องการลดจำนวนนักศึกษาเต็มเวลาเทียบเท่าต่อจำนวนอาจารย์เพื่อเพิ่มคุณภาพการเรียนการสอนหรือการให้อาจารย์มีเวลาเพิ่มขึ้นกับนักศึกษา

 5.4 คณะฯควรใช้การจัดการความรู้ในการยกมาตรฐานด้านหลักสูตรและการเรียนการสอน เช่น การมีชุมชนแลกเปลี่ยนเรียนรู้หรือชุมชนนักปฏิบัติเรื่องเทคนิคการสอนหรือเรื่องการวัดและประเมินผล การมีชุมชนนักปฏิบัติในหมู่นักศึกษาเรื่องการมีคุณธรรม จริยธรรมและการมีวินัย เป็นต้น ทั้งนี้คณะฯจะต้องมีความมุ่งมั่นและจริงจัง โดยอาจเริ่มต้นจากการหาผู้นำที่มีความมุ่งมั่นที่จะทำงานนี้ให้สำเร็จ

 5.5 คณะฯควรมีการจัดฝึกอบรมเทคนิคการสอนแบบต่างๆหรือการทบทวนเทคนิคการสอนให้อาจารย์นำไปประยุกต์ใช้ได้ อาจใช้วิธีการขอความร่วมมือ หรือสร้างแรงจูงใจให้อาจารย์เข้าร่วมเป็นประจำ

 5.6 คณะฯควรมีการกำหนดมาตรฐานการสอนของอาจารย์ เพื่อให้การสอนมีประสิทธิภาพดี

 5.7 คณะฯต้องจัดการให้มีการนำผลงานวิจัยหรือความรู้ที่ได้จากการวิจัยมาบูรณาการเข้ากับการเรียนการสอน อย่างเป็นระบบและเป็นรูปธรรม คณะฯ จะต้องปลูกฝังทัศนคติให้กับอาจารย์ว่าคณะฯ ยังคงยึดมั่นเป็น

คณะฯที่เน้นการวิจัยแต่การวิจัยจะต้องใช้ประโยชน์ได้และการใช้ประโยชน์อย่างหนึ่งที่สามารถทำได้ง่ายคือการนำมาใช้ในการเรียนการสอน

 5.8 คณะฯต้องปรับปรุงสื่อสารสนเทศให้กับนักศึกษามีสำหรับการค้นคว้า คณะฯอาจใช้เครือข่ายของคณะเภสัชศาสตร์ทั่วประเทศเช่นศูนย์ประสานงานการศึกษาเภสัชศาสตร์ในการจัดหาสื่อสารสนเทศ การหาผู้สนับสนุนภาคเอกชน เป็นต้น

 5.9 คณะฯจะต้องมีการทบทวนกิจกรรมนักศึกษา โดยการวิเคราะห์วัตถุประสงค์การเรียนรู้และประโยชน์ของแต่ละกิจกรรม แล้วทำการเพิ่มกิจกรรมหากวัตถุประสงค์ของกิจกรรมนักศึกษายังขาดความสมบูรณ์โดยกระตุ้นให้นักศึกษาสร้างสรรค์กิจกรรมใหม่และตัดกิจกรรมที่ไม่จำเป็นหรือมีวัตถุประสงค์ซ้ำซ้อนออก

 5.10 คณะฯต้องปรับปรุงระบบอาจารย์ที่ปรึกษาให้นักศึกษามีความเข้มแข็งขึ้น เพื่อสร้างความไว้วางใจและสร้างความสัมพันธ์ที่ดีให้นักศึกษามาปรึกษาได้จริง

 5.11 คณะฯจะต้องจัดให้มีกระบวนการจัดการเรื่องการปฏิบัติตามจรรยาบรรณวิชาชีพอาจารย์อย่างเป็นระบบเพราะจรรยาบรรณไม่ใช่เรื่องของสามัญสำนึกเพียงอย่างเดียว แต่จะต้องอาศัยการเรียนรู้ กระตุ้นหรืออาศัยการจัดการเข้าช่วย

 5.12 คณะฯควรสนับสนุนการใช้ผลงานด้านการเรียนการสอนเพื่อใช้ในการพิจารณาในการประเมินเพื่อเข้ารับตำแหน่งทางวิชาการเช่นการผลิต CAI หรือระบบการเรียนทางไกลเป็นต้น

 5.13คณะฯต้องวางแผนกำลังคนล่วงหน้าระยะยาวเพื่อจะได้เห็นภาพรวมของจำนวนอาจารย์ที่เกษียณอายุราชการและการหาคนมาทดแทนรวมทั้งการพัฒนาศักยภาพของผู้ที่เข้ามาใหม่ด้วยเช่นกัน

***มาตรฐานที่ 7 มาตรฐานด้านระบบการประกันคุณภาพ***

 ระบบการประกันคุณภาพภายในหมายรวมถึงการพัฒนาคุณภาพ การตรวจติดตามคุณภาพ และการประเมินคุณภาพ ซึ่งเป็นส่วนหนึ่งของกระบวนการบริหารการศึกษาเพื่อนำไปสู่การพัฒนาคุณภาพและมาตรฐานการศึกษาอย่างต่อเนื่อง และสามารถรองรับการประกันคุณภาพภายนอกได้

**ตัวบ่งชี้ที่ 7.1** ระบบและกลไกในการประกันคุณภาพที่ก่อให้เกิดการพัฒนาคุณภาพการศึกษาอย่างต่อเนื่อง (ระดับ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 10 | 5 | 5 | 5 | 5 | 1-2 | 3 | ≥ 4 | 3 | 1 | 1 | 5 |

**ระดับคุณภาพของตัวบ่งชี้ที่ 7.1**

5 มีการนำเอาผลจากการประเมินคุณภาพภายในมาพัฒนาปรับปรุงการดำเนินงานตามพันธกิจให้เกิดผลดี

4 มีการพัฒนาระบบประกันคุณภาพภายในเป็นส่วนหนึ่งของกระบวนการบริหารการศึกษาที่เหมาะสมสอดคล้องกับแนวทางการจัดการศึกษาของสถาบัน โดยได้รับการสนับสนุนจากต้นสังกัด และการมีส่วนร่วมในการประกันคุณภาพจากทุกภาคีทั้งภายในและภายนอกมหาวิทยาลัย โดยเฉพาะการมีส่วนร่วมของชุมชน

3 มีการดำเนินงานด้านการประกันคุณภาพที่สมบูรณ์ ประกอบด้วยการพัฒนาคุณภาพ การตรวจติดตามคุณภาพ และการประเมินคุณภาพอย่างต่อเนื่องเป็นประจำทุกปี

2 มีการกำหนดมาตรฐานและตัวบ่งชี้ของสถาบันที่สอดคล้องกับมาตรฐานการศึกษาระดับอุดมศึกษา และเอกลักษณ์ของสถาบันครอบคลุมปัจจัยที่มีผลต่อคุณภาพอย่างครบถ้วน ทั้งปัจจัยนำเข้า กระบวนการจัดการศึกษา และผลผลิต สามารถรองรับการประเมินคุณภาพภายนอก และเทียบระดับ (Benchmarking)

1 มีวิธีและกลไกในการประกันคุณภาพภายใน

**รายละเอียดผลการดำเนินงาน**

 คณะฯมีแผนการดำเนินงานด้านการประกันคุณภาพชัดเจนตามนโยบายและวงจรการประกันคุณภาพของมหาวิทยาลัยฯ โดยยึดหลักตามระบบ PDCA-Par เพื่อการขับเคลื่อนงาน ระบบการประกันคุณภาพภายในคณะฯ อาศัยระบบการมีส่วนร่วมโดยให้ภาควิชาต่างๆและหน่วยงานหลักในคณะฯ ประกอบด้วยภาควิชารวม 5 ภาควิชาได้แก่ ภาควิชาเภสัชกรรมคลินิก เภสัชเคมี เภสัชเวทและเภสัชพฤกษศาสตร์ บริหารเภสัชกิจ เทคโนโลยีเภสัชกรรม และหน่วยงานภายในอีก 6 หน่วยงานได้แก่ สำนักงานเลขานุการคณะฯ ฝ่ายวิจัยและบริการ สถานปฏิบัติการเภสัชกรรมชุมชน ศูนย์สมุนไพรทักษิณ งานบริการการศึกษา และหน่วยกิจการนักศึกษาและเทคโนโลยีการศึกษา ดำเนินกิจกรรมการประกันคุณภาพภายใต้กรอบและนโยบายการประกันคุณภาพของคณะฯ และมหาวิทยาลัยฯ ถึงแม้ว่าระบบการประเมินคุณภาพของมหาวิทยาลัยฯยังคงมีการเปลี่ยนแปลงอย่างต่อเนื่อง ทั้งในส่วนของมาตรฐาน ตัวบ่งชี้หรือเกณฑ์การประเมิน แต่คณะฯก็มีการปรับตัวรับมือกับการเปลี่ยนแปลงและให้ความสำคัญในการประกันคุณภาพเพื่อการพัฒนาคุณภาพการศึกษาของคณะฯเอง

 ในการดำเนินงานด้านการประกันคุณภาพ คณะฯมีการแต่งตั้งคณะกรรมการส่วนกลางของคณะฯโดยมีรองคณบดี หัวหน้าภาควิชาหรือหัวหน้าหน่วยงาน และผู้ทรงคุณวุฒิหรือผู้ที่มีประสบการณ์ในการทำงานด้านการประกันคุณภาพของคณะฯ เพื่อทำหน้าที่ในการวางแผนการทำงาน เสนอความเห็นในการทำงานร่วมกัน ดูแลประสานงานและทำงานกับภาควิชาและหน่วยงานในการจัดการประกันคุณภาพทั้งในส่วนของการเก็บข้อมูล การเขียนรายงาน การประเมิน ตลอดจนการนำผลการประเมินไปใช้ในการพัฒนา

 จากผลการดำเนินงานด้านการประกันคุณภาพในปีการศึกษา 2549 พบว่าคณะฯมีวิธีและกลไกในการประกันคุณภาพภายใน โดยมีการกำหนดมาตรฐานและตัวบ่งชี้ของคณะฯที่สอดคล้องกับมาตรฐานการศึกษาระดับอุดมศึกษา และมาตรฐานตัวบ่งชี้ของมหาวิทยาลัยฯ รวมทั้งปัจจัยที่มีผลต่อคุณภาพอย่างครบถ้วนเช่นปัจจัยนำเข้า กระบวนการจัดการศึกษา และผลผลิต จนสามารถรองรับการประเมินคุณภาพภายนอกและเทียบระดับได้ คณะฯได้จัดให้มีการประเมินคุณภาพอย่างต่อเนื่องเป็นประจำทุกปีและมีการพัฒนาระบบประกันคุณภาพภายในเป็นส่วนหนึ่งของกระบวนการบริหารการศึกษา รวมทั้งมีการนำเอาผลจากการประเมินคุณภาพมาพัฒนาปรับปรุงการดำเนินงานตามพันธกิจ นอกจากนี้คณะฯยังได้มีการบูรณาการระบบประกันคุณภาพ ระบบภาระงานของอาจารย์และบุคลากร รวมทั้งระบบตังชี้วัดประสิทธิภาพในการทำงานเข้าด้วยกันเพื่อเป็นเครื่องมือในการบริหารจัดการและเป็นกลไกสำคัญที่ขับเคลื่อนภารกิจหลักของคณะฯ

 ดังนั้นจะเห็นได้ว่าในปีการศึกษา 2549 คณะฯสามารถดำเนินงานได้ในระดับที่บรรลุเป้าหมายที่วางไว้และการดำเนินการดังกล่าวอยู่ในเกณฑ์สูงสุดของการประเมิน

**เอกสารอ้างอิง**

- รายงานประจำปีการประเมินคุณภาพ ปีการศึกษา 2549, งานนโยบายและแผน และหน่วยงานภายในคณะฯ

**ตัวบ่งชี้ที่ 7.2** ประสิทธิผลของการประกันคุณภาพภายใน (ระดับ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 10 | 5 | 5 | 5 | 4 | 1-2 | 3 | ≥ 4 | 3 | 0 | 1 | 4 |

**ระดับคุณภาพของตัวบ่งชี้ที่ 7.2**

5 มีนวัตกรรมด้านการประกันคุณภาพที่สาขาวิชาพัฒนาขึ้น หรือการปฏิบัติที่เป็นเลิศ หรือการเป็นแหล่งอ้างอิงของกลุ่มสาขาอื่นๆ

4 มีการนำผลการประเมินมาใช้ในการปรับปรุงการดำเนินงานของหน่วยงานอย่างต่อเนื่อง

3 มีการรายงานผลการประกันคุณภาพภายในต่อหน่วยงานที่เกี่ยวข้องและต่อสาธารณชน

2 มีการปรับปรุงระบบประกันคุณภาพภายในโดยสอดคล้องตามพันธกิจของกลุ่มสาขาวิชา

1 มีการดำเนินการตามระบบและกลไกในการประกันคุณภาพภายในระดับกลุ่มสาขาอย่างต่อเนื่อง

**รายละเอียดผลการดำเนินงาน**

 มหาวิทยาลัยฯ และคณะฯมีการวางแผนเกี่ยวกับประสิทธิผลของการประกันคุณภาพภายใน โดยกำหนดให้มี การดำเนินการตามระบบและกลไกในการประกันคุณภาพภายในอย่างต่อเนื่อง คณะฯและภาควิชาหรือหน่วยงานมีการปรับปรุงระบบประกันคุณภาพภายในให้สอดคล้องตามพันธกิจของตนเอง จากนั้นมีการรายงานผลการประกันคุณภาพภายในต่อหน่วยงานที่เกี่ยวข้องและต่อสาธารณชนและกำหนดการกระตุ้นให้มีนวัตกรรมด้านการประกันคุณภาพที่คณะฯและภาควิชาหรือหน่วยงานพัฒนาขึ้น หรือการปฏิบัติที่เป็นเลิศ หรือการเป็นแหล่งอ้างอิงของกลุ่มสาขาอื่นๆ

 ในส่วนวิธีการดำเนินงาน คณะฯและภาควิชาหรือหน่วยงานมีการดำเนินการตามระบบและกลไกในการประกันคุณภาพ ด้านการติดตามผลและการประเมินผลการดำเนินงานด้านการประกันคุณภาพ ทั้งโดยวิธีการประเมิน และการแลกเปลี่ยนเรียนรู้มาโดยตลอดนับตั้งแต่เริ่มมีการดำเนินกิจกรรมการประกันคุณภาพภายในมหาวิทยาลัยฯเป็นต้นมา รวมถึงการดำเนินการในปีการศึกษา 2549เช่นกัน นอกจากนี้คณะฯมีกระบวนการปรับปรุงคุณภาพและการสร้างพัฒนาการตามผลการประเมินตนเอง และตามผลการประเมินจากภายนอก รวมไปถึงการสร้างสรรค์ระบบการแลกเปลี่ยนเรียนรู้ในกิจกรรมเวทีคุณภาพ และการเยี่ยมชมหน่วยงานที่มีการปฏิบัติที่ดี ทั้งนี้ ในส่วนของการจัดกิจกรรมเพื่อให้เกิดการแลกเปลี่ยนเรียนรู้นั้น คณะฯ ได้นำแนวคิดมาประยุกต์ใช้เพื่อการติดตามผลการดำเนินงานและการกระตุ้นให้เกิดการสร้างพัฒนาการภายในหน่วยงาน รวมถึงการเปลี่ยนความคิดเห็นและนำแนวทางปฏิบัติที่ดีของหน่วยงานภายในอื่นมาประยุกต์ใช้ ในกิจกรรมเวทีคุณภาพภายในคณะฯ ซึ่งในปีการศึกษา 2549 คณะฯได้รับเลือกให้เป็นหน่วยงานที่มีการปฏิบัติที่ดีในด้านคุณภาพบัณฑิต (ความพึงพอใจของผู้ใช้บัณฑิต) ที่หน่วยงานอื่นสามารถเยี่ยมชมและแลกเปลี่ยนเรียนรู้ได้ อย่างไรก็ตามหากเปรียบเทียบกับผลการดำเนินงานในปีการศึกษา 2548 ซึ่งนอกจากคณะฯจะได้รับเลือกให้เป็นหน่วยงานที่มีการปฏิบัติที่ดีในด้านคุณภาพบัณฑิต (ความพึงพอใจของผู้ใช้บัณฑิต) แล้วคณะฯยังเป็นหน่วยงานที่มีการปฏิบัติที่ดีด้านการวิจัย (ผลงานวิจัยที่ได้มีการตีพิมพ์/เผยแพร่) อีกด้วย ดังนั้นถึงแม้ว่าคณะฯจะได้ผลคะแนนตามเกณฑ์และคะแนนตามพัฒนาการไม่เปลี่ยนแปลงตามเกณฑ์การประเมิน แต่คณะฯถือว่าคณะฯยังทำได้ต่ำกว่าเป้าหมายที่คณะฯวางไว้โดยเฉพาะอย่างยิ่งในการเป็นคณะที่เน้นวิจัย

**เอกสารอ้างอิง**

- รายงานประจำปีการประเมินคุณภาพ ปีการศึกษา 2549, งานนโยบายและแผน และหน่วยงานภายในคณะฯ

**ตัวบ่งชี้ที่ 7.3** ประสิทธิผลของการประกันคุณภาพโดยระบบอื่น

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | - | - | 1 | - | - | - | - | - | - | - |

**รายละเอียดผลการดำเนินงาน**

 แม้ว่าคณะฯจะไม่ประเมินตามตัวบ่งชี้ที่เป็นประสิทธิผลของการประกันคุณภาพโดยระบบอื่นในภาพรวม แต่คณะฯก็มีสถานปฏิบัติการเภสัชกรรมชุมชน (ร้านยาเภสัช มอ.) ที่ได้รับการรับรองให้เป็นร้านยาคุณภาพจากสภาเภสัชกรรม ซึ่งคณะฯเป็นร้านยา 1 ใน 26 ร้านแรกทั่วประเทศที่ผ่านการรับรองดังกล่าว ในปีการศึกษา 2549 คณะฯกำลังดำเนินการเปิดให้บริการร้านยาสาขาที่ 2 และจะได้วางแผนให้มีการตรวจรับรองคุณภาพเช่นเดียวกันต่อไป

**เอกสารอ้างอิง**

- ประกาศนียบัตรรับรองร้านยาคุณภาพ, สภาเภสัชกรรม

**มาตรฐานที่ 7 มาตรฐานด้านระบบประกันคุณภาพ**

**สรุปการวิเคราะห์ตนเอง (SWOT Analysis):**

**1. จุดอ่อน**

 1.1 อาจารย์ส่วนใหญ่ไม่ได้ให้ความสำคัญกับระบบประกันคุณภาพมากนัก ทำให้ระบบการประกันคุณภาพติดขัดและความรับผิดชอบส่วนใหญ่ตกอยู่กับผู้บริหารภาควิชาหรือหน่วยงาน

 1.2 คณะฯยังมีจุดอ่อนในเรื่องระบบฐานข้อมูลสารสนเทศที่จะนำมาใช้ในระบบประกันคุณภาพ ทำให้ต้องใช้เวลาในการเก็บรวบรวมข้อมูลพร้อมหลักฐาน และผู้ปฏิบัติรู้สึกว่าเป็นความซ้ำซ้อน

 1.3 ในแต่ละภาควิชาและหน่วยงานขาดการสานต่องานประกันคุณภาพ ทำให้เมื่อมีการเปลี่ยนผู้บริหารภาควิชาหรือหน่วยงานทำให้การทำงานในระบบประกันคุณภาพขาดการส่งต่อ ซึ่งเป็นปัญหาที่วิกฤติในช่วงการจัดทำรายงานของปีการศึกษา 2549 ซึ่งมีการเปลี่ยนแปลงหัวหน้าภาควิชาใหม่ถึง 3 ภาควิชาจากทั้งหมด 5 ภาควิชาของคณะฯ ซึ่งมีประสบการณ์ในการทำงานด้านการประกันคุณภาพไม่มากนัก ทำให้ต้องใช้เวลาศึกษาและทำให้เกิดความล่าช้าในการรายงาน

 1.4 คณะฯมีหน่วยงานประกันคุณภาพขนาดเล็กมากจนไม่สามารถรองรับงานหรือข้อมูลที่เพิ่มขึ้นจากการเจริญเติบโตอย่างรวดเร็วของคณะฯได้ ตลอดจนการให้การดูแล การจัดฝึกอบรมหรือติดตามการทำงานของภาควิชาหรือหน่วยงาน

 1.5 ระบบการรายงานของการประกันคุณภาพของคณะฯมีการเปลี่ยนแปลงบ่อย จนทำให้ผู้ปฏิบัติเกิดความเบื่อหน่าย

**2. จุดแข็ง**

 2.1 การสนับสนุนจากผู้บริหารสูงสุดของคณะฯ ภาควิชาและหน่วยงาน

 2.2 คณะฯมีการวางรากฐานการประกันคุณภาพไว้อย่างมั่นคงและแข็งแรง จากความเชี่ยวชาญของคณะกรรมการด้านการประกันคุณภาพของคณะฯทุกคณะที่ผ่านมาในอดีต

 2.3 คณะฯมีเจ้าหน้าที่ผู้รับผิดชอบงานประกันคุณภาพที่เข้าใจในงาน เสียสละ อดทนและขยันในการทำงาน ที่คอยช่วยรวบรวมและคัดกรอง ตรวจสอบข้อมูล พร้อมทั้งให้คำแนะนำ ตอบข้อสงสัยของภาควิชาและหน่วยงาน

 2.4 คณะฯอาศัยการมีส่วนร่วมของภาควิชาและหน่วยงานเสมอในการกำหนดนโยบาย ทิศทางหรือวิธีการทำงาน

**3. โอกาส**

 3.1 ระบบที่เกี่ยวข้องกับการประกันคุณภาพทั้งหมดกำลังเริ่มที่จะมีเสถียรภาพ หน่วยงานที่เกี่ยวข้องทั้งหมดเช่นสำนักงานรับรองมาตรฐานและประเมินคุณภาพการศึกษา สำนักงานคณะกรรมการอุดมศึกษาแห่งชาติ และมหาวิทยาลัยฯเองเป็นต้น หลังจากที่หน่วยงานเหล่านี้ได้พยายามปรับปรุงระบบการรายงานมาเป็นระยะเวลาหนึ่ง คาดว่าระบบดังกล่าวจะเริ่มทีความเสถียรในอนาคตอันใกล้

 3.2 มหาวิทยาลัยฯมีแนวคิดที่จะพัฒนาระบบการเก็บข้อมูลด้วยโปรแกรมคอมพิวเตอร์ ซึ่งจะช่วยแก้ปัญหาในการใช้เวลาในการเก็บข้อมูลของภาควิชาและหน่วยงาน

 3.3 จากการที่ระบบประกันคุณภาพการศึกษาเกิดขึ้นทั่วประเทศและมีการวัดเทียบระดับระหว่างคณะเภสัชศาสตร์ในประเทศจากการสำรวจของหน่วยงานต่างๆระดับชาติ จึงอาจทำให้คณะฯมีโอกาสที่จะเทียบระดับกับคณะเภสัชศาสตร์ด้วยกันเอง ซึ่งจะทำให้เกิดแรงผลักดันในการให้ความร่วมมือของการดำเนินการประกันคุณภาพ

**4. อุปสรรค**

 4.1 ความคาดหวังของสังคม องค์กรหรือหน่วยงานภายนอกของคณะฯ รวมทั้งของนักศึกษามีความหลากหลาย ทำให้คณะฯมีภาระงานที่หนักขึ้น จนไม่สามารถให้เวลาหรือให้ความสำคัญกับงานอย่างใดอย่างหนึ่งมากนักรวมทั้งงานด้านการประกันคุณภาพ

 4.2 ปัจจุบันมีหน่วยงานจำนวนมากที่ต้องการใช้ข้อมูลของคณะฯเพื่อการรายงานผลงานหรือเทียบอันดับทั้งระดับคณะหรือระดับมหาวิทยาลัย ซึ่งแต่ละหน่วยงานจะติดต่อขอความร่วมมือมายังมหาวิทยาลัยฯและมหาวิทยาลัยก็ขอมายังหน่วยงาน ทำให้เกิดความซ้ำซ้อนและเป็นภาระของคณะฯอย่างมาก

**5. กลยุทธ์ / แผนพัฒนา**

 5.1 คณะฯจะต้องเร่งดำเนินการด้านการจัดการข้อมูลเป็นการเร่งด่วน โดยเฉพาะอย่างยิ่งในส่วนของโปรแกรมคอมพิวเตอร์ที่ช่วยในการเก็บข้อมูลเพราะเป็นสาเหตุหลักในการทำให้เกิดความเบื่อหน่ายต่อระบบประกันคุณภาพ

 5.2 คณะฯจะต้องฝึกอบรมและพัฒนาเจ้าหน้าที่ธุรการของภาควิชาต่างๆให้มีศักยภาพในการทำงานในระบบประกันคุณภาพ ทั้งในส่วนของการเก็บข้อมูลและหลักฐาน

 5.3 คณะฯจะต้องฝึกอบรมผู้บริหารภาควิชาและหน่วยงานให้สามารถวิเคราะห์และสังเคราะห์ข้อมูลที่ได้จากการประเมินคุณภาพและให้สามารถนำไปใช้ในการบริหารภาควิชาและหน่วยงานให้มีคุณภาพสูงสุด

 5.4 คณะฯจะต้องมีการปรับทัศนคติของอาจารย์เกี่ยวกับระบบประกันคุณภาพเพื่อให้อาจารย์ในคณะฯเห็นความสำคัญและประโยชน์ โดยเฉพาะอย่างยิ่งต่อตัวอาจารย์เองเพื่อให้เกิดแรงจูงใจในการให้ความร่วมมือในการทำงานด้านประกันคุณภาพมากขึ้น

 5.5 หากคณะฯยังคงต้องการให้งานประกันคุณภาพรับผิดชอบหลักเกี่ยวกับด้านข้อมูลของคณะฯ คณะฯจะต้องให้การสนับสนุนการขยายด้านโครงสร้างและกำลังคนของงานประกันคุณภาพ ซึ่งในปัจจุบันงานประกันคุณภาพขึ้นอยู่กับเจ้าหน้าที่เพียง 1-2 คน ซึ่งต้องรับผิดชอบทั้งงานแผนและประกันคุณภาพ

 5.6 คณะฯควรนำระบบการจัดการความรู้มาใช้ในการสร้างชุมชนแห่งการแลกเปลี่ยนเรียนรู้ด้านการประกันคุณภาพเพื่อใช้ในการทำงานด้านนี้ของคณะฯ

 5.7 หากมีความจำเป็นคณะฯอาจต้องใช้มาตรการสร้างความร่วมมือของอาจารย์ในการให้ข้อมูลเช่นการนำระบบภาระงานหรือระบบประเมินความดีความชอบมาใช้

 5.8 คณะฯควรเสนอให้มหาวิทยาลัยฯมี ”ความพอเพียง” ในการประกันคุณภาพ ไม่ควรเปิดกว้างรับการประกันคุณภาพหรือเทียบระดับกับทุกๆหน่วยงาน ซึ่งจะนำภาระและความเบื่อหน่ายมาให้กับคณะผู้ถูกประเมินและคณะฯควรเสนอให้มหาวิทยาลัยฯมีการประสานงานกันระหว่างกองแผนงาน กองการเจ้าหน้าที่และสำนักประกันคุณภาพของมหาวิทยาลัยฯให้มีความสอดคล้องในการทำงาน ทั้งในเรื่องช่วงเวลา และการขอข้อมูล ของภาระงาน การประเมินความดีความชอบ ตัวชี้วัดคุณภาพของการทำงานและอื่นๆที่เกี่ยวข้อง

***มาตรฐานที่ 8 มาตรฐานด้านความสัมพันธ์ของมหาวิทยาลัยกับสังคมและชุมชนภาคใต้***

 เพื่อพัฒนาคนและความรู้สู่การพัฒนาสังคมและชุมชนภาคใต้ชี้นำ ร่วมมือพัฒนาและพึ่งพาอาศัยสังคมและชุมชนภาคใต้

**ตัวบ่งชี้ที่ 8.1** ร้อยละของจำนวนนักศึกษาชั้นปีที่ 1 ที่เข้าร่วมโครงการพิเศษเพื่อเปิดโอกาสทางการศึกษาให้เฉพาะผู้ที่มีภูมิลำเนาใน 14 จังหวัดภาคใต้ที่ขึ้นทะเบียนเป็นนักศึกษา

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 3.34 | 30 | - | - | 36.46 | 31-40 | 41-50 | > 50 | 1 | 1 | - | 2.33 |

**รายละเอียดผลการดำเนินงาน**

 พันธกิจหลักอันหนึ่งที่สำคัญของมหาวิทยาลัยฯและคณะฯคือการเอื้อประโยชน์แก่ชุมชน คณะฯจึงร่วมกับมหาวิทยาลัยฯในการรับนักศึกษาชั้นปีที่ 1 ที่เข้าร่วมโครงการพิเศษเพื่อเปิดโอกาสทางการศึกษาให้เฉพาะผู้ที่มีภูมิลำเนาใน 14 จังหวัดภาคใต้เช่นโครงการคัดเลือกนักเรียนในภาคใต้เข้าศึกษาในมหาวิทยาลัยสงขลานครินทร์โดยวิธีรับตรงเป็นต้น ซึ่งมีแผนในการรับนักศึกษาโดยโครงการในลักษณะนี้เป็นประจำทุกปี

 จากผลการดำเนินการในปีการศึกษา 2549 คณะฯมีนักศึกษาชั้นปีที่ 1 ที่เข้าร่วมโครงการพิเศษเพื่อเปิดโอกาสทางการศึกษาให้เฉพาะผู้ที่มีภูมิลำเนาใน 14 จังหวัดภาคใต้นี้จำนวนทั้งสิ้น 66 คนจากจำนวนนักศึกษาชั้นปีที่ 1 ทั้งหมด 181 คน ทำให้คณะฯสามารถดำเนินการได้ตามเป้าหมายแต่อยู่ในขั้นต่ำของเกณฑ์คะแนนที่ใช้ในการประเมิน เนื่องจากมีการประเมินตามตัวบ่งชี้นี้เป็นครั้งแรก จึงเป็นตัวบ่งชี้ที่คณะฯจะต้องเอาใจใส่มากขึ้นในอนาคต

**เอกสารอ้างอิง**

- รายงานข้อมูลการจัดกิจกรรมด้านความสัมพันธ์กับสังคมและชุมชนภาคใต้, งานบริการการศึกษา

**ตัวบ่งชี้ที่ 8.2** จำนวนโครงการที่คณะ/หน่วยงานร่วมมือกับหน่วยงานต่างๆหรือกับสังคมและชุมชนเพื่อพัฒนาสังคมและชุมชนภาคใต้

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 3.33 | 5 | - | - | 15 | 1 | 2-3 | > 4 | 3 | 1 | - | 5 |

**รายละเอียดผลการดำเนินงาน**

 ในการทำโครงการที่คณะ/หน่วยงานร่วมมือกับหน่วยงานต่างๆหรือกับสังคมและชุมชนเพื่อพัฒนาสังคมและชุมชนภาคใต้นี้นอกจากคณะฯจะมีการกำหนดไว้ในแผนกลยุทธ์ของคณะฯอย่างชัดเจนแล้ว คณะฯยังมีการกำหนดผู้รับผิดชอบโดยตรงและมีการสนับสนุนงบประมาณทั้งจากภายในคณะฯเช่นศูนย์สมุนไพรทักษิณและจากหน่วยงานภายนอกคณะฯเช่นสถาบันวิจัยระบบสาธารณสุข (สวรส.) และ สำนักงานสร้างเสริมสุขภาพแห่งชาติ (สสส.) เป็นต้น

 สำหรับผลการดำเนินงานในปีการศึกษา 2549 ถึงแม้ว่าจะเป็นการประเมินตามตัวบ่งชี้นี้เป็นครั้งแรกก็ตาม คณะฯมีจำนวนโครงการที่คณะ/หน่วยงานร่วมมือกับหน่วยงานต่างๆหรือกับสังคมและชุมชนเพื่อพัฒนาสังคมและชุมชนภาคใต้เกินเป้าหมายที่วางไว้และมีระดับสูงตามเกณฑ์ประเมินคะแนน ทั้งนี้มีสาเหตุส่วนหนึ่งจากการที่บุคคลากรของคณะฯได้รับผิดชอบเป็นผู้อำนวยการสถาบันวิจัยระบบสาธารณสุขภาคใต้ ทำให้มีการดำเนินงานที่ร่วมมือกับหน่วยงานต่างๆหรือกับสังคมและชุมชนเพื่อพัฒนาสังคมและชุมชนจำนวนหลายโครงการ ซึ่งคณะฯจะต้องมีการวิเคราะห์และสร้างความยั่งยืนในความร่วมมือเหล่านั้นอย่างเป็นระบบต่อไป

**เอกสารอ้างอิง**

- ข้อมูลเพื่อประกอบการรายงานผลการดำเนินงาน, ฝ่ายวิจัยและบริการ

- ข้อมูลเพื่อประกอบการรายงานผลการดำเนินงาน, ศูนย์สมุนไพรทักษิณ

- ข้อมูลเพื่อประกอบการรายงานผลการดำเนินงาน, สถานปฏิบัติการเภสัชกรรมชุมชน (ร้านยา มอ.)

**ตัวบ่งชี้ที่ 8.3** ระดับความสำเร็จในการเปิดโอกาสให้ประชาชนเข้ามามีส่วนร่วมในการพัฒนาสถาบัน การศึกษา

ระดับอุดมศึกษา (ระดับ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| 3.33 | 3 | - | - | 1 | 1-2 | 3-4 | 5 | 1 | 0 | - | 1 |

**ระดับคุณภาพของตัวบ่งชี้ที่ 8.3**

5 มีกระบวนการ/กลไกการติดตามตรวจสอบโดยภาคประชาชน

4 สถาบันอุดมศึกษามีที่ปรึกษาที่มาจากภาคประชาชน

3 สถาบันอุดมศึกษามีการนำความคิดเห็นของประชาชนไปประกอบการบริหารงาน โดยมีการนำความคิดเห็นของประชาชนไปประกอบการบริหารงาน มีเจ้าหน้าที่รับผิดชอบและมีการดำเนินการอย่างเป็นรูปธรรม

2 สถาบันอุดมศึกษามีระบบรับฟังความคิดเห็นของประชาชนอย่างน้อย 3 ช่องทาง ต่อไปนี้ ได้แก่ การจัดให้มีตู้รับฟังความคิดเห็น การจัดให้มีสายด่วน การจัดให้มีตู้ไปรษณีย์รับเรื่องจากประชาชน การสัมภาษณ์ความคิดเห็นของประชาชน การจัดสัมมนาวิชาการ การจัดเวทีรับฟังความคิดเห็นของประชาชน การจัดให้มีศูนย์ข้อมูล/ห้องสมุด จัดทำเว็บไซต์ซึ่งมีช่องทางสื่อสารกับประชาชน(Chat Room/Web Board)

1 สถาบันอุดมศึกษามีการเปิดเผยข้อมูลข่าวสารแก่ประชาชนอย่างโปร่งใส โดยมีช่องทางต่างๆ ต่อไปนี้ อย่างน้อย 5 ช่องทางได้แก่ เอกสารสิ่งพิมพ์ แผ่นพับ จดหมายข่าว แผนผังขั้นตอนการปฏิบัติงาน ติดประกาศต่าง ๆ เว็บไซต์ การจัดทำโฆษณา การจัดทำ โลโก้ การจัดนิทรรศการ การเผยแพร่ข้อมูลข่าวสารผ่านสื่อสิ่งพิมพ์/โทรทัศน์/วิทยุ การจัดงานแถลงข่าว การจัดทำสื่อเผยแพร่

**รายละเอียดผลการดำเนินงาน**

 สำหรับนโยบายในอดีตของคณะฯเกี่ยวกับการเปิดโอกาสให้ประชาชนเข้ามามีส่วนร่วมในการพัฒนาสถาบันการศึกษาระดับอุดมศึกษา ด้วยเหตุผลที่จะต้องการกระตุ้นการปรับระบบราชการสู่การบริหารราชการที่เปิดเผย โปร่งใส เน้นการมีส่วนร่วมของประชาชนและพัฒนาระบบการบริหารราชการเพื่อตอบสนองความต้องการของประชาชนและเพื่อประโยชน์สุขของประชาชนนั้นยังไม่ชัดเจนมากนัก ทั้งนี้เพราะเป็นมุมมองใหม่ของระบบการบริหารราชการ รวมทั้งเป็นตัวบ่งชี้ใหม่

 จากการดำเนินงานในด้านนี้ของปีการศึกษา 2549 คณะฯมีการบรรจุให้การเปิดโอกาสให้ประชาชนเข้ามามีส่วนร่วมในการพัฒนาสถาบันการศึกษาระดับอุดมศึกษาลงในแผนกลยุทธ์ฉบับล่าสุด อย่างไรก็ตามคณะฯยังไม่มีความชัดเจนในทางปฏิบัติ โดยเฉพาะอย่างยิ่งการปฏิบัติตามเกณฑ์การประเมินระดับที่กำหนดตามตัวบ่งชี้นี้ซึ่งกำหนดไว้ถึงการเปิดโอกาสให้ประชาชนเข้ามามีส่วนร่วมในการพัฒนาสถาบันการศึกษาระดับอุดมศึกษาค่อนข้างสูงและเป็นรูปธรรม ทั้งนี้คณะฯคงต้องขอข้อมูลและความชัดเจนจากมหาวิทยาลัยฯในรายละเอียดการดำเนินการต่อไป

**มาตรฐานที่ 8 มาตรฐานด้านความสัมพันธ์ของมหาวิทยาลัยกับสังคมและชุมชนภาคใต้**

**สรุปการวิเคราะห์ตนเอง (SWOT Analysis):**

**1. จุดอ่อน**

 1.1 การประชาสัมพันธ์ของคณะฯยังไม่เป็นระบบ ซึ่งรวมทั้งการประชาสัมพันธ์ผลงานของคณะฯที่ร่วมมือกับชุมชน ทำให้คณะฯยังคงเป็นที่รู้จักของสังคมและชุมชนไม่มากนัก

 1.2 โครงการที่เปิดโอกาสให้นักศึกษาชั้นปีที่ 1 ที่เข้าร่วมโครงการพิเศษเพื่อเปิดโอกาสทางการศึกษาให้เฉพาะผู้ที่มีภูมิลำเนาใน 14 จังหวัดภาคใต้ที่ขึ้นทะเบียนเป็นนักศึกษานั้นยังมีไม่มาก และโครงการที่มีอยู่ก็มีกฎเกณฑ์ที่ค่อนข้างเข้มงวดเพราะคณะฯยังคงคำนึงถึงคุณภาพของนักศึกษาที่รับเข้าเป็นหลักมากกว่าการเปิดโอกาสทางการศึกษา

 1.3 คณะฯยังคงมีอาจารย์ผู้สนใจหรือรับผิดชอบไม่มากนักที่ทำโครงการที่ร่วมมือกับหน่วยงานต่างๆหรือกับสังคมและชุมชนเพื่อพัฒนาสังคมและชุมชนภาคใต้ โครงการที่คณะฯมีอยู่ในปัจจุบันจะมีการดำเนินการจากอาจารย์จำนวนไม่กี่ท่านเท่านั้น

 1.4 คณะฯขาดการสร้างแรงจูงใจให้อาจารย์ทำงานกับหน่วยงานต่างๆหรือกับสังคมและชุมชนเพื่อพัฒนาสังคมและชุมชนภาคใต้ และไม่เพียงแต่คณะฯเพราะนโยบายมหาวิทยาลัยฯก็ไม่ชัดเจน เช่นโดยทั่วไปมหาวิทยาลัยฯยังคงกำหนดให้อาจารย์สร้างผลงานวิจัยตีพิมพ์จากการร่วมมือกับหน่วยงานต่างๆหรือกับสังคมและชุมชนเพื่อพัฒนาสังคมและชุมชนภาคใต้ซึ่งเป็นไปได้ไม่ง่ายนักในทางปฏิบัติ

 1.5 คณะฯและมหาวิทยาลัยฯยังไม่มีความเข้าใจหรือสับสนในการเปิดโอกาสให้ประชาชนเข้ามามีส่วนร่วมในการพัฒนาสถาบันการศึกษาระดับอุดมศึกษา

**2. จุดแข็ง**

 2.1 คณะฯเป็นสาขาวิชาเกี่ยวกับยา ซึ่งเป็นหนึ่งในปัจจัยสี่ทำให้มีโอกาสได้รับความสนใจและสร้างความสัมพันธ์กับสังคมชุมชนภาคใต้ได้สูง

 2.2 คณะฯเป็นคณะเภสัชศาสตร์ที่มีอายุเกือบ 30 ปีและเป็นแห่งเดียวในภาคใต้จนถึงปีการศึกษา 2550 ทำให้คณะฯมีเครือข่ายในสังคมชุมชนภาคใต้เช่นคณะฯมีศิษย์เก่าที่ทำงานในโรงพยาบาลในภาคใต้จำนวนไม่น้อย

 2.3 คณะฯมีอาจารย์ผู้เชี่ยวชาญและทำการสอนนักศึกษาเกี่ยวกับการทำงานร่วมกับชุมชน ซึ่งเป็นภาควิชาหนึ่งในคณะฯ ทำให้มีโอกาสในการบูรณาการการเรียนการสอน การวิจัยและการสร้างความสัมพันธ์กับชุมชนเข้าด้วยกัน

 2.4 ผู้บริหารสูงสุดของคณะฯให้การสนับสนุนในการทำงานร่วมกับสังคมและชุมชนอย่างดียิ่ง จะสังเกตได้จากมีการเข้าร่วมกิจกรรมหรือโครงการทุกครั้งที่มีโอกาส

 2.5 นักศึกษาและอาจารย์ส่วนใหญ่เป็นคนในพื้นที่ภาคใต้ ทำให้เข้าใจและสามารถสื่อสารกับชุมชนได้อย่างมีประสิทธิภาพ

 2.6 คณะฯมีศูนย์สมุนไพรทักษิณ เป็นหน่วยงานเชื่อมโยงความสัมพันธ์กับชุมชนในภาคใต้ ครอบคลุมทั้งภาครัฐและเอกชน อย่างเป็นรูปธรรม สืบเนื่องจากกิจกรรมการสำรวจภูมิปัญญาเกี่ยวกับการแพทย์แผนไทย ทำให้เกิดเครือข่ายกับชมรมแพทย์แผนไทยใน 14 จังหวัดภาคใต้และนำไปสู่การถ่ายทอดเทคโนโลยีให้กับชุมชน

**3. โอกาส**

 3.1 ปัจจุบันมีแหล่งทุนสนับสนุนการสร้างความสัมพันธ์กับสังคมชุมชนภาคใต้จำนวนไม่น้อย รวมทั้งการมีอาจารย์ของคณะฯเป็นผู้บริหารหน่วยงานนั้นๆที่เป็นผู้จัดการโครงการและแหล่งทุน

 3.2 ในขณะที่มหาวิทยาลัยฯยังขาดความชัดเจนและยังมีผู้ให้ความสนใจเกี่ยวกับงานด้านนี้ไม่มากนัก นับเป็นโอกาสของคณะฯที่จะทำงานริเริ่มบุกเบิกหรือทำงานเชิงรุกในด้านนี้

3.3 ในปัจจุบันองค์กรหรือหน่วยงานในสังคมชุมชนหรือหน่วยงานที่ไม่ใช่ภาครัฐ (NGO) ในจังหวัดสงขลาหรือพื้นที่ภาคใต้มีค่อนข้างหลากหลาย ทำให้คณะฯมีโอกาสและทางเลือกมากขึ้นในการสร้างความสัมพันธ์

 3.4 จากเหตุการณ์ความไม่สงบใน 3 จังหวัดชายแดนภาคใต้ ทำให้พื้นที่เป็นพื้นที่ยุทธศาสตร์และมีโอกาสได้รับการสนับสนุนจากหน่วยงานต่างๆสูง

**4. อุปสรรค**

 4.1 จากเหตุการณ์ความไม่สงบใน 3 จังหวัดชายแดนภาคใต้ ทำให้การทำงานในบางพื้นที่มีความเสี่ยง เป็นอุปสรรคต่อความสัมพันธ์ของคณะฯกับสังคมชุมชน

 4.2 วัฒนธรรมของสังคมชุมชนภาคใต้อาจมีภาพลักษณ์ที่ไม่อ่อนโยนเหมือนกับภาคอื่นๆ ทำให้อาจารย์และนักศึกษาที่ไม่ได้เติบโตในพื้นที่ลังเลที่จะออกไปทำงานร่วมกับชุมชน

 4.3 สภาพภูมิประเทศในภาคใต้เป็นแผ่นดินแนวแคบที่ยื่นลงมาทางใต้ ทำให้การเดินทางไปในพื้นที่ต่างๆใช้เวลาและทรัพยากรสูง

 4.4 ความเชื่อถือและเคารพของคนในสังคมต่อมหาวิทยาลัยฯค่อนข้างสูง จึงอาจทำให้ภาคประชาชนลังเลในการที่จะเข้ามามีส่วนร่วมหรือเสนอให้ความเห็นและคำแนะนำแก่อาจารย์ในมหาวิทยาลัยฯ

**5. กลยุทธ์ / แผนพัฒนา**

 5.1 คณะฯควรจะร่วมมือกับมหาวิทยาลัยฯสร้างความชัดเจนในนโยบายของการทำงานเพื่อพัฒนาสังคมและชุมชน รวมทั้งการจูงใจให้อาจารย์เข้าร่วมทำงาน

 5.2 คณะฯต้องปรับปรุงกระบวนทัศน์ สร้างทัศนคติที่ดีและฝึกอบรมทักษะการทำงานและภาวะผู้นำให้อาจารย์เพื่อการทำงานกับสังคมและชุมชน

 5.3 คณะฯควรขยายวงอาจารย์ผู้เข้าร่วมทำงานเพื่อพัฒนาความสัมพันธ์ของคณะฯกับสังคมและชุมชน โดยไม่เพียงจำกัดหรือกำหนดว่าเป็นหน้าที่ของอาจารย์ผู้ใดหรือกลุ่มใดกลุ่มหนึ่ง แต่เป็นหน้าที่ของทุกคนที่จะต้องช่วยกัน

 5.4 คณะฯต้องปรับปรุงการประชาสัมพันธ์งานของคณะฯ เพื่อทำให้คณะฯเป็นที่รู้จักของสังคมและชุมชน และรู้สึกว่าสามารถพึ่งพาได้

 5.5 คณะฯจะต้องเร่งสร้างโอกาสจากวิกฤติการณ์การก่อความไม่สงบใน 3 จังหวัดชายแดนภาคใต้ โดยจัดทำโครงการที่สร้างความสัมพันธ์กับสังคมชุมชนภาคใต้ที่กำลังต้องการความช่วยเหลืออย่างมากจากสถานการณ์ คณะฯจะต้องทำโครงการนั้นๆควบคู่ไปกันกับการคำนึงถึงขนาดของประโยชน์ของโครงการที่มีต่อชุมชนและเร่งประชาสัมพันธ์ทั้งเพื่อการเข้าร่วมโครงการและผลงานของโครงการเพื่อให้ได้รับความสนใจและได้รับการสนับสนุนอย่างต่อเนื่องและยั่งยืน

 5.6 คณะฯและมหาวิทยาลัยฯควรรีบสร้างความชัดเจนในการเปิดโอกาสให้ประชาชนเข้ามามีส่วนร่วมในการพัฒนาสถาบันการศึกษาระดับอุดมศึกษาว่าควรมีลักษณะอย่างไรหรือมีขอบเขตเพียงใด

***มาตรฐานที่ 9*** ***มาตรฐานด้านวิเทศสัมพันธ์***

 กิจกรรมด้านวิเทศสัมพันธ์เป็นเครื่องมือในการถ่ายทอดองค์ความรู้ระหว่างประเทศและมหาวิทยาลัยเพื่อสนับสนุนให้มหาวิทยาลัยมีความแข็งแกร่งของการเรียนการสอน การวิจัย สู่ความเป็นสากล

**ตัวบ่งชี้ที่ 9.1** ร้อยละของรายวิชาที่สอนเป็นภาษาอังกฤษหรือภาษาต่างประเทศอื่นๆ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | - | - | 7.89 | - | - | - | - | - | - | - |

**รายละเอียดผลการดำเนินงาน**

 คณะฯมีการวางแผนพัฒนารายวิชาที่สอนเป็นภาษาอังกฤษมาระยะหนึ่งแล้ว โดยมีวัตถุประสงค์ที่จะสร้างสมรรถนะสากลให้กับนักศึกษา ในช่วงเริ่มต้นคณะฯอาศัยระบบภาระงานและระบบตัวชี้วัดประสิทธิภาพของการทำงานในการขับเคลื่อนให้มีวิชาที่มีการสอนเป็นภาษาอังกฤษ ซึ่งคณะฯก็สามารถจัดรายวิชาสัมมนาให้มีการสอนเป็นภาษาอังกฤษได้สำเร็จ อย่างไรก็ตามหลังจากนั้นคณะฯก็ไม่สามารถเพิ่มจำนวนรายวิชาได้มากนักเนื่องจากอาจารย์บางท่านมีความเห็นว่าอาจทำให้นักศึกษามีปัญหาในการทำความเข้าใจเนื้อหาซึ่งเป็นสาระสำคัญของวิชาชีพ จนในที่สุดในปีการศึกษา 2548 คณะฯสามารถสร้างหลักสูตรนานาชาติระดับมหาบัณฑิตได้ 2 หลักสูตรคือหลักสูตรวิทยาศาสตรมหาบัณฑิต สาขาวิทยาศาสตร์เครื่องสำอาง และหลักสูตรวิทยาศาสตรมหาบัณฑิต สาขาวิทยาศาสตร์สมุนไพร ซึ่งเปิดสอนรายวิชาเป็นภาษาอังกฤษ นอกจากนี้ด้วยความร่วมมือของอาจารย์จากทุกภาควิชาทำให้คณะฯมีรายวิชาภาษาอังกฤษเชิงวิชาชีพเภสัชกรรมซึ่งเป็นรายวิชาที่เปิดสอนให้กับนักศึกษาระดับปริญญาตรีในปีการศึกษา 2549

 ปัจจุบันคณะฯมีรายวิชาที่สอนเป็นภาษาอังกฤษจำนวน 15 รายวิชา คิดเป็นร้อยละ 7.89 ของจำนวนรายวิชาทั้งหมด ถึงแม้ว่าคณะฯจะไม่มีการประเมินตามตัวบ่งชี้นี้โดยตรงแต่ก็เป็นตัวบ่งชี้ที่เกี่ยวข้องกับมาตรฐานที่ 1 ด้านคุณภาพบัณฑิต เพราะเป็นการเพิ่มความสามารถทางภาษาอังกฤษให้กับบัณฑิต ซึ่งเป็นคุณสมบัติอย่างหนึ่งที่ผู้ใช้บัณฑิตต้องการ

**เอกสารอ้างอิง**

-รายงานข้อมูลรายวิชาในการเรียนการสอน, งานบริการการศึกษา

**ตัวบ่งชี้ที่ 9.2** จำนวน Joint-degree Programs

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | - | - | 0 | - | - | - | - | - | - | - |

**รายละเอียดผลการดำเนินงาน**

 คณะฯยังไม่มีการกำหนดแผนพัฒนา Joint-degree program ทั้งนี้เพราะคณะฯยังไม่มีความพร้อมในหลายด้านเช่นการมีคณะเภสัชศาสตร์ในต่างประเทศที่มีสนใจร่วมกันเป็นเจ้าของหลักสูตร เป็นต้น โดยเฉพาะอย่างยิ่งในหลักสูตรระดับปริญญาตรี แต่คณะฯอาจมุ่งหวังที่จะให้ความสำคัญในการนำวิเทศสัมพันธ์มาพัฒนาหรือสนับสนุนบัณฑิตศึกษามากกว่าเพราะนอกจากจะทำให้หลักสูตรเหล่านั้นมีความเข้มแข็งแล้วนักศึกษาและคณะฯเองก็มีศักยภาพเพียงพอที่จะแลกเปลี่ยนกับสถาบันที่มาร่วมในหลักสูตร Joint-degree program ได้

**ตัวบ่งชี้ที่ 9.3** จำนวนชาวต่างประเทศที่มาเยือนหรือปฏิบัติงานที่มหาวิทยาลัย

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | - | - | 26 | - | - | - | - | - | - | - |

**รายละเอียดผลการดำเนินงาน**

 คณะฯมีแผนกลยุทธ์พัฒนางานวิเทศสัมพันธ์มาอย่างต่อเนื่อง และการมีจำนวนชาวต่างประเทศมาเยือนหรือปฏิบัติงานที่คณะฯจัดเป็นตัวบ่งชี้ที่สำคัญอันหนึ่งที่คณะฯใช้บ่งบอกผลการทำงานวิเทศสัมพันธ์ สำหรับที่มาของการมาเยี่ยมของชาวต่างชาตินั้นสามารถแบ่งเป็น 2 กลุ่มใหญ่ๆคือกลุ่มที่มีบันทึกช่วยจำ (Memorandum of Understanding, MOU) กับมหาวิทยาลัยฯหรือคณะฯ และกลุ่มที่ไม่มี MOU ทำให้แผนการพัฒนาของการมีชาวต่างชาติที่มาเยือนถูกแบ่งเป็น 2 วิธีตามชนิดของที่มาของชาวต่างชาติเช่นหากเป็นชาวต่างชาติที่มาจากสถาบันที่มี MOU คณะฯก็จะใช้วิธีการพยายามสร้างการทำกิจกรรมร่วมกันเพื่อให้เกิดเป็นรูปธรรมขึ้น ส่วนชาวต่างชาติที่มาจากสถาบันที่ไม่มี MOU คณะฯก็จะคัดกรองดูศักยภาพและความเป็นไปได้ของการทำงานร่วมกันแล้วพยายามทำ MOU ให้เกิดขึ้นหากพบว่าเหมาะสม ทั้งนี้เพราะคณะฯมีทรัพยากรที่จำกัดจึงทำให้ต้องมีการประเมินถึงประสิทธิภาพของการทำ MOU นอกจากคณะฯจะมีแผนพัฒนางานด้านนี้แล้ว คณะฯก็ได้จัดสรรงบประมาณสนับสนุนการรับรองชาวต่างประเทศที่มาเยือนด้วยเสมอพร้อมทั้งได้จัดเตรียมงบประมาณเพื่อจ้างผู้ทรงคุณวุฒิที่เป็นชาวต่างชาติเพื่อมาปฏิบัติงานที่คณะฯ

 จากการดำเนินงานในปีการศึกษา 2549 พบว่ามีจำนวนชาวต่างประเทศที่มาเยือนหรือปฏิบัติงานที่คณะฯจำนวน 26 คน ซึ่งมีวัตถุประสงค์ที่ค่อนข้างหลากหลายเช่นการมาเยี่ยมชม การมาบรรยายหรือการเป็นวิทยากรในการประชุมเชิงปฏิบัติการ เป็นต้น ทำนองเดียวกันกับตัวบ่งชี้ที่ 9.1 และ 9.2 ถึงแม้คณะฯจะไม่มีการประเมินตามตัวบ่งชี้นี้แต่คณะฯก็ต้องให้ความสำคัญกับงานด้านนี้มากขึ้น

**เอกสารอ้างอิง**

- ข้อมูลประกอบการรายงานผลการดำเนินงานของคณะฯ, งานวิเทศน์สัมพันธ์

**ตัวบ่งชี้ที่ 9.4** จำนวนนักศึกษาชาวต่างประเทศที่มาฝึกงาน ทำวิจัย หรือศึกษาที่มหาวิทยาลัยในทุกลักษณะ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | - | - | 4 | - | - | - | - | - | - | - |

**รายละเอียดผลการดำเนินงาน**

 การมีนักศึกษาชาวต่างประเทศที่มาฝึกงาน ทำวิจัย หรือศึกษาที่คณะฯนอกจากจะสะท้อนให้เห็นความมีชื่อเสียงของคณะฯแล้ว ยังเป็นการสร้างบรรยากาศความเป็นสากลให้เกิดขึ้นภายในคณะฯ ซึ่งคณะฯได้มีการกำหนดเรื่องนี้ไว้ในแผนกลยุทธ์ของคณะฯ พร้อมกับมีเป้าหมายและผู้รับผิดชอบโดยตรง อย่างไรก็ตามการดำเนินงานที่ผ่านมายังคงเป็นแบบเชิงรับ โดยที่คณะฯไม่ได้กำหนดแนวทางการปฏิบัติอย่างชัดเจนในการให้เปิดโอกาสให้นักศึกษาชาวต่างประเทศที่มาฝึกงาน ทำวิจัย หรือศึกษาในคณะฯ

 จากผลการดำเนินงานในปี 2549 พบว่าคณะฯมีนักศึกษาจากประเทศจีนภายใต้ MOU ของมหาวิทยาลัยฯมาที่คณะฯจำนวน 4 คน เช่นเดียวกับตัวบ่งชี้ทีกล่าวไปแล้วคณะฯยังไม่มีการประเมินตามตัวบ่งชี้นี้ ซึ่งคณะฯจะต้องให้ความสำคัญมากขึ้นและทำงานเชิงรุกมากกว่าเดิม โดยเฉพาะอย่างยิ่งการรับนักศึกษาชาวต่างประเทศที่มาฝึกงาน ทำวิจัย หรือศึกษาจากคณะฯหรือมหาวิทยาลัยฯที่คณะฯมี MOU อยู่ก่อนหน้านี้แล้ว

**เอกสารอ้างอิง**

- ข้อมูลประกอบการรายงานผลการดำเนินงานของคณะฯ, งานวิเทศน์สัมพันธ์

**ตัวบ่งชี้ที่ 9.5** จำนวน Co-advisors ที่เป็นชาวต่างประเทศ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | - | - | 15 | - | - | - | - | - | - | - |

**รายละเอียดผลการดำเนินงาน**

 คณะฯมีการกำหนดจำนวน Co-advisors ที่เป็นชาวต่างประเทศไว้เป็นตัวชี้วัดประสิทธิภาพในการทำงานของคณะฯเพื่อวัตถุประสงค์ในการพัฒนาบัณฑิตศึกษาด้วยระบบวิเทศสัมพันธ์ มีการสนับสนุนด้านงบประมาณโดยเฉพาะอย่างยิ่งในระดับปริญญาเอกของคณะฯหรือส่วนหนึ่งเป็นการสนับสนุนผ่านโครงการปริญญาเอกอื่นๆที่อาจารย์ได้รับการสนับสนุนเช่นโครงการปริญญาเอกกาญจนาภิเษก(คปก.) สนับสนุนการศึกษาต่อในระดับปริญญาเอก เป็นต้น

 จากผลการดำเนินงานของคณะฯในปีการศึกษา 2549 คณะฯมี Co-advisors ที่เป็นชาวต่างประเทศจำนวน 15 คนโดยเป็นอาจารย์ที่ปรึกษาร่วมให้กับนักศึกษาระดับปริญญาเอกจากทุกภาควิชาฯยกเว้นภาควิชาบริหารเภสัชกิจ ซึ่งยังไม่มีหลักสูตรหรือนักศึกษาระดับปริญญาเอก การดำเนินการเพื่อมี Co-advisor ที่เป็นชาวต่างประเทศส่วนใหญ่เป็นการติดต่อโดยตรงจากนักศึกษาหรืออาจารย์ที่ปรึกษาเองเนื่องจากจำเป็นต้องหาชาวต่างประเทศที่มีความสนใจในการวิจัยที่ตรงกัน คณะฯยังไม่มีการดำเนินการอย่างอื่นนอกเหนือไปจากการสนับสนุนงบประมาณและคอยอำนวยความสะดวก

**เอกสารอ้างอิง**

- ฐานข้อมูลประกอบการรายงานผลการดำเนินงานของคณะฯ, งานบริการการศึกษาและข้อมูลจากภาควิชา

**ตัวบ่งชี้ที่ 9.6** จำนวนบุคคลากร/นักศึกษาของคณะฯที่ไปต่างประเทศ (คน/ครั้ง)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | - | - | 74 | - | - | - | - | - | - | - |

**รายละเอียดผลการดำเนินงาน**

 คณะฯมีแผนการพัฒนาการสนับสนุนให้บุคคลากร/นักศึกษาของคณะฯไปต่างประเทศ โดยเฉพาะอย่างยิ่งในการไปทำกิจกรรมทางวิชาการเช่นการศึกษาต่อ อบรม ศึกษาดูงาน ทำวิจัย สอน เข้าร่วมโครงการแลกเปลี่ยนนักศึกษาหรือปฏิบัติหน้าที่อื่นๆในต่างประเทศ ผ่านการสนับสนุนหลายรูปแบบเช่นการสนับสนุนร่วมกับมหาวิทยาลัยฯในการให้อาจารย์และบุคคลากรไปนำเสนอผลงานทางวิชาการ การสนับสนุนผ่านกองทุนวิจัยให้กับอาจารย์และนักศึกษา การสนับสนุนในโครงการสร้างความเข้มแข็งทางวิชาการฯ การสนับสนุนผ่านงานวิเทศสัมพันธ์ในการพานักศึกษาเดินทางไปศึกษาดูงานเป็นต้น

 จากผลการดำเนินงานในปีการศึกษา 2549 พบว่าคณะฯมีจำนวนบุคคลากร/นักศึกษาของคณะฯที่ไปต่างประเทศจำนวน 74 ครั้ง เช่นเดียวกับตัวบ่งชี้ที่กล่าวไปแล้วคณะฯยังไม่มีการประเมินตามตัวบ่งชี้นี้ ซึ่งคณะฯจะต้องให้ความสำคัญมากขึ้นและวิเคราะห์ความคุ้มค่าของการสนับสนุนในแต่ละกิจกรรมเพื่อการบริหารทรัพยากรที่คุ้มค่าต่อไป

**เอกสารอ้างอิง**

- ข้อมูลประกอบการรายงานผลการดำเนินงานของคณะฯ, งานวิเทศน์สัมพันธ์

**ตัวบ่งชี้ที่ 9.7** จำนวนบุคคลากรของมหาวิทยาลัยที่เป็น Advisor/Co-advisor ให้สถาบันในต่างประเทศ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | - | - | 0 | - | - | - | - | - | - | - |

**รายละเอียดผลการดำเนินงาน**

 ทำนองเดียวกันกับตัวบ่งชี้ที่ 9.2 คณะฯยังไม่มีการกำหนดแผนพัฒนาให้มีบุคคลากรของมหาวิทยาลัยที่เป็น Advisor/Co-advisor ให้สถาบันในต่างประเทศที่ชัดเจนนอกเหนือไปจากการสนับสนุนการทำวิจัยและการนำผลงานวิชาการไปเผยแพร่ในต่างประเทศ จึงทำให้ในปีการศึกษา 2549 นั้นคณะฯไม่มีผลการดำเนินงานตามตัวบ่งชี้นี้ ซึ่งนอกจากจะต้องอาศัยความเข้มแข็งทางวิชาการของอาจารย์แล้ว คณะฯต้องอาศัยระบบวิเทศสัมพันธ์และการประชาสัมพันธ์ในการสร้างชื่อเสียงให้กับอาจารย์ให้เป็นที่รู้จักของสถาบันในต่างประเทศเช่นการสนับสนุนให้มีการจัดประชุมวิชาการนานาชาติ การส่งเสริมหรือหาเวทีที่ให้อาจารย์ได้เป็น Keynote speaker ของงานประชุมวิชาการต่างๆ การสนับสนุนให้อาจารย์ตีพิมพ์ผลงานในวารสารที่มี Impact factor สูง เป็นต้น

**ตัวบ่งชี้ที่ 9.8** จำนวนโครงการวิจัยที่ทำร่วมกันกับชาวต่างประเทศ (Joint Research)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | - | - | 3 | - | - | - | - | - | - | - |

**รายละเอียดผลการดำเนินงาน**

 การทำโครงการวิจัยที่ทำร่วมกันกับชาวต่างประเทศ (Joint Research) ก็เป็นกลไกสร้างความเข้มแข็งทางวิชาการให้กับคณะฯที่สำคัญ คณะฯได้มีการกำหนดการพัฒนาด้านนี้ไว้ชัดเจนในแผนกลยุทธ์ อย่างไรก็ตามการให้การสนับสนุนในทางปฏิบัติยังไม่เป็นรูปธรรมนัก

 ในปีการศึกษา 2549 คณะฯมีโครงการวิจัยที่ทำร่วมกันกับชาวต่างประเทศ (Joint Research) จำนวน 3 โครงการ ซึ่งได้รับทุนสนับสนุนจากงบประมาณแผ่นดินและหน่วยงานที่ให้ทุนภายนอกมหาวิทยาลัยฯ หนึ่งในโครงการนี้เป็นโครงการที่สืบเนื่องจากโครงการแลกเปลี่ยนอาจารย์ภายใต้ MOU ของมหาวิทยาลัยฯกับมหาวิทยาลัยในประเทศจีน

**เอกสารอ้างอิง**

- รายงานประจำปีการประเมินคุณภาพ คณะเภสัชศาสตร์ ปีการศึกษา 2549

**ตัวบ่งชี้ที่ 9.9** จำนวนโครงการ/กิจกรรมที่ทำกับชาวต่างประเทศ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | 3 | - | - | 4 | 1-2 | 3-4 | > 5 | 2 | 1 | 1 | 4 |

**รายละเอียดผลการดำเนินงาน**

 จำนวนโครงการ/กิจกรรมที่ทำกับชาวต่างประเทศเป็นตัวบ่งชี้เพียงตัวเดียวที่คณะฯมีการประเมินตามมาตรฐานนี้ ซึ่งคณะฯมีการกำหนดเป็นแผนพัฒนาเช่นเดียวกันกับตัวบ่งชี้ที่ 9.6 คณะฯมีเป้าหมายในการสร้างความสัมพันธ์กับสถาบันในต่างประเทศและต้องการสร้างทักษะความเป็นสากลให้เกิดขึ้นกับนักศึกษา

 จากการดำเนินการในปีการศึกษา 2549 คณะฯมีกิจกรรมที่ทำร่วมกันกับชาวต่างประเทศเพียง 4กิจกรรมเท่านั้น และล้วนแต่เป็นกิจกรรมที่ต้องเดินทางไปต่างประเทศทั้งหมด เนื่องจากทรัพยากรทั้งในส่วนของงบประมาณ ตารางเวลา และกำลังคนมีจำกัด ทำให้การดำเนินงานด้านการทำกิจกรรมร่วมกับต่างประเทศเป็นไปอย่างล่าช้า และจากการวิเคราะห์การดำเนินงานพบว่าถึงแม้การทำกิจกรรมร่วมกับชาวต่างประเทศโดยการเดินทางไปทำกิจกรรมนั้น ยังคงเป็นสิ่งจำเป็น คณะฯจะต้องพยายามจัดกิจกรรมที่ทำร่วมกับชาวต่างประเทศขึ้นในประเทศไทยเพื่อเปิดโอกาสให้นักศึกษาจำนวนมากขึ้นได้มีโอกาสสัมผัสกับบรรยากาศหรือกิจกรรมที่เป็นสากล ซึ่งน่าจะเป็นการจัดการที่มีประสิทธิภาพวิธีหนึ่ง อย่างไรก็ตามในปีการศึกษา 2549 คณะฯทำได้ตามเป้าหมายที่วางไว้ตามตัวบ่งชี้นี้และมีคะแนนประเมินระดับปานกลางตามเกณฑ์

**เอกสารอ้างอิง**

- ข้อมูลประกอบการรายงานผลการดำเนินงานของคณะฯ, งานวิเทศน์สัมพันธ์

**ตัวบ่งชี้ที่ 9.10**จำนวนโครงการการพัฒนาสมรรถนะสากลของนักศึกษาและบุคลากร (ด้านภาษาต่างประเทศ)

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | - | - | 2 | - | - | - | - | - | - | - |

**รายละเอียดผลการดำเนินงาน**

 คณะฯเล็งเห็นความสำคัญในการพัฒนาสมรรถนะสากลของนักศึกษาและบุคลากรและมีการกำหนดเป็นพันธกิจที่สำคัญ รวมทั้งมีแผนกลยุทธ์ที่รองรับชัดเจน ส่วนในทางปฏิบัติงานด้านนี้ของคณะฯถือว่ายังคงมีการพัฒนาอย่างล่าช้าและยังคงมีการดำเนินงานที่ไม่เป็นระบบนัก การสนับสนุนด้านงบประมาณของคณะฯยังคงเป็นตามวาระถึงแม้ว่าจะมีผู้รับผิดชอบและคณะกรรมการการดำเนินงานชัดเจนแล้วก็ตาม

 ในปีการศึกษา 2549 คณะฯจัดโครงการพัฒนาสมรรถนะสากลของนักศึกษาจำนวน 2 โครงการ โครงการแรกเป็นโครงการต่อเนื่องที่สนับสนุนให้นักศึกษาเข้าค่ายภาษาอังกฤษ(English Camp) ส่วนอีกโครงการเป็นโครงการทัศนศึกษาในต่างประเทศ จะเห็นได้ว่าทั้ง 2 โครงการที่คณะฯจัดนั้นยังคงมีจำนวนนักศึกษาที่มีโอกาสเข้าร่วมที่จำกัด ซึ่งคณะฯจะต้องมีการพัฒนากิจกรรมขยายผลในวงกว้างตอไป

**เอกสารอ้างอิง**

- ข้อมูลประกอบการรายงานผลการดำเนินงานของคณะฯ, งานวิเทศน์สัมพันธ์

**ตัวบ่งชี้ที่ 9.11** จำนวน Joint Publication

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | - | - | 14 | - | - | - | - | - | - | - |

**รายละเอียดผลการดำเนินงาน**

 จากแผนการพัฒนาที่สร้างความเข้มแข็งด้านการวิจัยของคณะฯ เช่นระบบบัณฑิตศึกษา โครงการสร้างความเข้มแข็งทางวิชาการสู่ความเป็นเลิศฯ กองทุนวิจัย การตั้งกลุ่มวิจัยและสถานวิจัย เป็นต้น รวมทั้งการสนับสนุนให้อาจารย์เข้ารับทุนในโครงการปริญญาเอกกาญจนาภิเษก(คปก.) ส่งผลให้คณะฯมีผลงานตีพิมพ์ร่วมกับนักวิจัยในสถาบันต่างประเทศมากขึ้น

 ผลการดำเนินงานในปีการศึกษา 2549 คณะฯมีผลงานตีพิมพ์ที่เป็น Joint publication จำนวน 14 ผลงาน ซึ่งนับว่ามีจำนวนไม่น้อย แต่อย่างไรก็ตามคณะฯจะต้องทำการวิเคราะห์ว่าผลงานดังกล่าวเกิดขึ้นจากส่วนใดของการสนับสนุนของคณะฯ เพื่อจะได้นำมาเป็นข้อมูลในการสนับสนุนอย่างเป็นระบบต่อไป

**เอกสารอ้างอิง**

- ฐานข้อมูลประกอบการรายงานผลการดำเนินงานของคณะฯ, งานบริการการศึกษาและข้อมูลจากภาควิชา

**ตัวบ่งชี้ที่ 9.12** จำนวนนักศึกษาที่ไปทำวิทยานิพนธ์ (Thesis) ต่างประเทศ

**ผลการดำเนินงาน**

|  |  |  |  |  |
| --- | --- | --- | --- | --- |
| **ค่าน้ำหนัก** | **เป้าหมายดำเนินงาน** | **ปีการศึกษา** | **เกณฑ์คะแนน** | **ผลการประเมิน** |
| **2547** | **2548** | **2549** | **1** | **2** | **3** | **ผลตามเกณฑ์คะแนน** | **ผลเปรียบเทียบแผน** | **ผลเปรียบเทียบพัฒนาการ** | **คะแนนรวม** |
| - | - | - | - | 7 | - | - | - | - | - | - | - |

**รายละเอียดผลการดำเนินงาน**

 ทำนองเดียวกันกับตัวบ่งชี้ที่ 9.11 จากแผนการพัฒนาที่สร้างความเข้มแข็งด้านการวิจัยของคณะฯ เช่นระบบบัณฑิตศึกษา โครงการสร้างความเข้มแข็งทางวิชาการสู่ความเป็นเลิศฯ กองทุนวิจัย การตั้งกลุ่มวิจัยและสถานวิจัย เป็นต้น รวมทั้งการสนับสนุนให้อาจารย์เข้ารับทุนในโครงการปริญญาเอกกาญจนาภิเษก(คปก.) ทำให้คณะฯมีนักศึกษามีโอกาสไปทำวิทยานิพนธ์ในสถาบันต่างประเทศมากขึ้น

 จากผลดำเนินการของปีการศึกษา 2549 พบว่ามีนักศึกษาจำนวน 7 คนได้มีโอกาสไปทำวิทยานิพนธ์ที่ต่างประเทศทั้งที่เป็นระยะสั้นและระยะยาว ทำให้นักศึกษาเหล่านี้มีประสบการณ์ในต่างประเทศและยังเป็นการส่งเสริมการทำวิจัยร่วมกันระหว่างอาจารย์ของคณะฯกับนักวิจัยในต่างประเทศอันจะนำมาสู่การมีผลงานตีพิมพ์ร่วมกันต่อไป

เช่นเดียวกันกับตัวบ่งชี้ที่ 9.11 คณะฯจะต้องทำการวิเคราะห์ว่าผลงานดังกล่าวเกิดขึ้นจากส่วนใดของการสนับสนุนของคณะฯหรือมีปัญหาอุปสรรคอย่างไร เพื่อจะได้นำมาเป็นข้อมูลในการสนับสนุนอย่างเป็นระบบต่อไป

**เอกสารอ้างอิง**

- ฐานข้อมูลประกอบการรายงานผลการดำเนินงานของคณะฯ, งานบริการการศึกษาและข้อมูลจากภาควิชา

**มาตรฐานที่ 9 มาตรฐานด้านวิเทศสัมพันธ์**

**สรุปการวิเคราะห์ตนเอง (SWOT Analysis):**

**1. จุดอ่อน**

 1.1 คณะฯยังไม่มีระบบวิเทศสัมพันธ์ที่แข็งแรง ถึงแม้ว่าจะมีผู้รับผิดชอบโดยตรงและมีกรรมการดูแลแล้วก็ตาม แต่การดำเนินการยังคงเป็นแค่งานเสริมไม่ใช่งานหลักของผู้รับผิดชอบและกรรมการ

 1.2 คณะฯไม่มีงบประมาณเพียงพอที่จะให้กับงานวิเทศสัมพันธ์ ทั้งนี้เพราะกิจกรรมแต่ละกิจกรรมล้วนต้องการงบประมาณสูง

 1.3 คณะฯตั้งอยู่ในต่างจังหวัดและเป็นจังหวัดที่มีนักท่องเที่ยวหรือผู้ที่เข้ามาประกอบอาชีพจากประเทศตะวันตกที่เป็นเจ้าของภาษาอังกฤษไม่มากนัก ทำให้โอกาสการหาประสบการณ์พบปะชาวต่างชาติและการใช้ภาษาอังกฤษมีไม่มากนัก

 1.4 คณะฯยังไม่มีผลงานด้านวิเทศสัมพันธ์ที่โดดเด่น รวมทั้งการประชาสัมพันธ์หรือการส่งข้อมูลข่าว- สารยังไม่เป็นระบบทำให้ความสนใจในการมีส่วนร่วมของอาจารย์บุคลากรและนักศึกษาของคณะฯมีไม่มากนัก

 1.5 คณะฯยังไม่มีการประเมินคุณภาพด้านวิเทศสัมพันธ์อย่างจริงจัง ดังจะเห็นได้ว่ามีตัวบ่งชี้หลายตัวที่คณะฯยังคงไม่มีการประเมิน ส่วนหนึ่งอาจเป็นตัวบ่งชี้ที่คณะฯเองยังไม่เห็นความสำคัญหรือความเป็นไปได้เช่นการมี Joint-degree program โดยเฉพาะอย่างยิ่งในระดับปริญญาตรี อีกส่วนหนึ่งอาจสืบเนื่องจากคณะฯไม่สามารถจัดงบประมาณมาดำเนินการได้เพียงพอในแต่ละกิจกรรม

**2. จุดแข็ง**

 2.1 คณะฯมีอาจารย์ที่จบการศึกษาจากสถาบันต่างประเทศจำนวนมาก และในจำนวนนี้เป็นสถาบันจากหลายประเทศ ทำให้อาจารย์มีประสบการณ์ตรงและสามารถให้คำแนะนำได้ดีในการทำงานร่วมกันกับประเทศนั้นๆ

 2.2 คณะฯตั้งอยู่ใกล้กับประเทศเพื่อนบ้านที่พัฒนาแล้วที่ส่วนหนึ่งเป็นสถาบันชั้นนำระดับโลก ไม่ว่าจะเป็นมาเลเซียหรือสิงคโปร์ ทำให้ลดปัญหาในการเดินทางหรือการสร้างความร่วมมือและการทำกิจกรรมร่มกัน

 2.3 คณะฯมีแผนกลยุทธ์และแผนปฏิบัติการที่ชัดเจน

 2.4 คณะฯมีหลักสูตรนานาชาติ 2 หลักสูตร ทำให้นักศึกษามีโอกาสได้เลือกเรียนและสร้างความเข้มแข็งทางด้านภาษา

 2.5 คณะฯมีอาจารย์ที่เป็นกรรมการในองค์กรหรือสมาคมวิชาการระดับนานาชาติ ซึ่งมีโอกาสจะพัฒนาต่อไปอีกเช่นการเป็น Advisor หรือ Co-advisor ในสถาบันต่างประเทศ หรือชักชวนและขยายความสัมพันธ์ให้กับอาจารย์คนอื่นๆในคณะฯต่อไป

 2.6 คณะฯมีผู้นำสูงสุดที่ให้การดูแลงานวิเทศสัมพันธ์อย่างใกล้ชิด และมีบุคลิกที่ทำให้แขกชาวต่างชาติผู้มาเยือนรู้สึกได้ถึงความเป็นมิตรที่จะช่วยส่งเสริมให้เกิดความสัมพันธ์กับคณะฯอย่างเหนียวแน่น

 2.7 คณะฯมี MOU กับหลายสถาบันในต่างประเทศ ซึ่งอาจขยายผลเพื่อกระชับความสัมพันธ์และทำกิจกรรมวิชาการร่วมกันให้มากขึ้นได้

**3. โอกาส**

 3.1 องค์กรหรือหน่วยงานที่สนับสนุนกิจกรรมวิชาการในต่างประเทศ ที่ให้ความสำคัญกับสาขาเภสัชศาสตร์มีจำนวนไม่น้อย ทำให้คณะฯหรืออาจารย์และนักศึกษาในคณะฯมีโอกาสรับการสนับสนุนมากขึ้น

 3.2 เครือข่ายของคณะเภสัชศาสตร์มีการสนับสนุนงบประมาณเป็นประจำและมีการจัดสรรให้กับคณะฯโดยตรงเช่นโครงการพัฒนาหลักสูตรปริญญาเอก (PED) เป็นต้น

3.3 จังหวัดสงขลามีโรงเรียนนานาชาติ ที่คณะฯอาจใช้เป็นโอกาสในการใช้ทรัพยากรบุคคลากรชาวต่างชาติร่วมกัน

 3.4 ความเข้มแข็งของความสัมพันธ์ระหว่างคณะอื่นๆในมหาวิทยาลัยกับสถาบันในต่างประเทศ อาจมีการขยายผลมายังคณะเภสัชศาสตร์ได้

**4. อุปสรรค**

 4.1 เหตุการณ์การก่อความไม่สงบใน 3 จังหวัดชายแดนภาคใต้ ทำให้ภาพลักษณ์ของพื้นที่ที่เป็นที่ตั้งของคณะฯมีลักษณะเป็นพื้นที่เสี่ยงและมีสถานฑูตของบางประเทศออกประกาศเตือนว่าไม่แนะนำให้เดินทางมาในพื้นที่ ทำให้งานวิเทศสัมพันธ์เป็นไปด้วยความยากลำบาก

 4.2 ความคาดหวังของสังคม องค์กรหรือหน่วยงานภายนอกของคณะฯ รวมทั้งของนักศึกษามีความหลากหลาย ทำให้คณะฯมีภาระงานที่หนักขึ้น จนไม่สามารถให้เวลาหรือให้ความสำคัญกับงานอย่างใดอย่างหนึ่งมากนักรวมทั้งงานด้านวิเทศสัมพันธ์

 4.3 งานด้านวิเทศสัมพันธ์ของมหาวิทยาลัยฯยังไม่ชัดเจนและขาดการวางแผนร่วมกันกับคณะฯ ทำให้ไม่สามารถให้คำปรึกษาหรือช่วยเหลือแก่คณะฯได้มาก นอกจากนี้คณะฯยังมีความไม่แน่ใจในทิศทางการพัฒนางานด้านวิเทศสัมพันธ์ของมหาวิทยาลัยฯ

 4.4 การแข่งขันระหว่างคณะเภสัชศาสตร์ทั่วประเทศมีสูงขึ้น โดยเฉพาะอย่างยิ่งเมื่อมีระบบประเมินและการจัดระดับที่มีความชัดเจนทุกปี ทำให้คณะที่อยู่ในส่วนกลางหรือมีชื่อเสียงอยู่แล้วพยายามเข้ารับการสนับสนุนหรือเข้าถึงข้อมูลมากกว่า ทำให้เป็นอุปสรรคที่สำคัญในการทำงานด้านนี้และด้านอื่นๆของคณะฯ

**5. กลยุทธ์ / แผนพัฒนา**

 5.1 คณะฯต้องสนับสนุนการจัดการทรัพยากรที่ใช้ในงานวิเทศสัมพันธ์อย่างเป็นระบบ เช่นมีการตั้งงบประมาณค่าใช้จ่ายชัดเจน กำหนดให้มีการหาแหล่งทุนจากภายนอกเพื่อมาสนับสนุนกิจกรรม การจัดหากำลังคนที่ทำงานด้านวิเทศสัมพันธ์โดยตรง เป็นต้น

 5.2 คณะฯจะต้องพัฒนาฐานข้อมูลที่ใช้ในงานวิเทศสัมพันธ์เช่นสำรวจและรวบรวมข้อมูลความสัมพันธ์หรือความร่วมมืออย่างเป็นทางการกับต่างประเทศของมหาวิทยาลัยที่มีอยู่เดิมและความสัมพันธ์กับต่างประเทศของคณะเภสัชศาสตร์ทั้งที่เป็นทางการและไม่เป็นทางการ เพื่อใช้เป็นฐานในการขยายผลความสัมพันธ์ มีการ-จัดพิมพ์ Profile ของคณะฯและอาจารย์ในคณะฯ มีจัดเก็บข้อมูลและเชื่อมโยงสถาบันหรือฐานข้อมูลด้านวิเทศสัมพันธ์ให้เป็นระบบและง่ายต่อการค้นหา

 5.3 คณะฯจะต้องเร่งสร้างกิจกรรมวิชาการร่วมกับสถาบันในต่างประเทศ แต่สถานที่จัดขึ้นในประเทศและจัดเป็นประจำเช่นการจัดสัมมนาร่วมกันระหว่างคณะฯกับสถาบันในต่างประเทศ การจัดประชุมนานาชาติเป็นต้น เพราะนอกจากจะเป็นการสร้างบรรยากาศความเป็นสากลแล้ว ยังสร้างความรู้สึกคุ้นเคยและเปิดโอกาสให้อาจารย์ บุคลากรและนักศึกษาจำนวนมากได้เข้าร่วมทำกิจกรรม รวมทั้งนำไปสู่การสร้างความรู้จักและสร้างชื่อเสียงให้กับอาจารย์เพื่อขยายผลในด้านอื่นๆเช่นการเป็น Advisor หรือ Co-advisor ให้กับสถาบันในต่างประเทศ เป็นต้น

 5.4 คณะฯต้องทำให้งานวิเทศสัมพันธ์หรือบรรยากาศความเป็นสากลเป็นส่วนหนึ่งของงานประจำหรือชีวิตประจำวันของอาจารย์ บุคลากรและนักศึกษาเพื่อไม่ทำให้รู้สึกว่าเป็นภาระงานพิเศษนอกเหนืองานประจำที่ต้องทำเพิ่ม เช่น การสอดแทรกทักษะความเป็นสากลเข้ากับกิจกรรมอื่นๆที่นักศึกษาทำ เป็นต้น

 5.5 คณะฯจะต้องจัดให้มีการประเมินคุณภาพด้านวิเทศสัมพันธ์อย่างจริงจัง โดยเพิ่มตัวบ่งชี้ที่ใช้ในการประเมินมากขึ้น